
Nota autorului 
(Avertisment) 


Aceasta este o operă de ficţiune. Numele, perso- 
najele, evenimentele, locurile și incidentele sunt un 
produs al imaginaţiei autorului. Orice asemănare cu 
locuri, evenimente reale sau cu oameni, care trăiesc 
sau sunt decedați, este în totalitate întâmplătoare. 


Atenţie! Elita Păpușarilor este un romance erotic 
întunecat (dark romance), potrivit pentru vârstele de 
peste 18 ani. Această carte are conţinut pentru adulţi, 
inclusiv limbaj licenţios, violenţă și scene sexuale, ce 
pot fi supărătoare pentru unii cititori. Este întunecată, 
crudă şi brutală, destinată publicului matur datorită 
unor situaţii foarte deranjante, puternice, a limbajului 
și a violenţei grafice. Poate conţine pasaje declan- 
șatoare pentru victimele abuzului, consimțământ 
îndoielnic, situaţii sexuale violente și este posibil ca 
această carte să nu vă fie potrivită. 


Unele părți ale acestei cărţi nu sunt ușor de citit și 
nu sunt destinate pentru toată lumea. Citiţi pe propria 
răspundere. Aţi fost avertizaţi! 


Prolog 


— Haide odată, Ellie! 

Heather mă trage de mână spre sala de cinema. 
Încerc să nu mă opun, deşi pot spune sincer că aş fi 
preferat să-mi petrec altfel seara. Chiar și o seară în 
camera mea, holbându-mă pe pereţi, sună mai bine 
decât un film de acţiune cu bătăuşi și cascadorii cu 
mașina. Niciodată n-am fost fana lor. 

Dar iată-mă aici, făcându-i pe plac lui Heather 
- prietena mea cea mai bună, pe care n-am văzut-o 
din vacanţa de primăvară. Aș fi refuzat-o, dacă m-ar 
fi lăsat inima. Când s-a prezentat la ușa mea, cu ochii 
mari, umezi și plini de implorare, am știut deja că sunt 
o cauză pierdută. Cu greu reușești să-i spui „nu”, atunci 
când ea vrea să spui „da. 

Așa intrăm în sala întunecată și în pantă, căutând 
orbește după locurile noastre, în timp ce îmi reprim 
pufăitul. 

Nu o condamn, totuși. Am ales să mergem la uni- 
versități diferite, așa că singura metodă de comunicare 
a fost cu telefonul. Foarte rar ne-am mai văzut de când 
am terminat liceul iar acum, când vacanţa de vară abia 
a început, avem multe de recuperat. 

Mă ţin strâns de mâna ei, lăsând-o să mă ghideze 
spre scaune. Mă așez cu o prăbușire lentă, atrăgând 

atenţia băiatului din stânga mea, care acum mă pri- 
veşte urât. 

— Ce?! mă răstesc la el, primind înapoi niște 
șuierături dojenitoare. La ce naiba te uiţi? 

— Taci, Ellie, mi-o retează roşcata în șoaptă, tră- 
gându-mi şi un cot drept avertisment. 

Îmi îndrept privirea spre ecran, strângând din 
dinţi. E un film cu Arnold Schwarzenegger pe care nu 
l-am mai văzut şi pe care nici acum nu vreau s-o fac. 
Mă face să-mi fie dor de Cambridge și de campus. 

Obișnuiam să mă simt bine acasă, în Cincinnati. 
Asta până când am descoperit cât de distractiv e prin- 
tre studenţi petrecăreţi și energici, care sunt în stare 
să ţină pasul cu energia mea. 

Acum, Heather mi se pare... obosită, în compara- 
ție cu ei. Suntem prietene de mici, iar entuziasmul ei a 
rămas asemeni unui copil de trei ani. A uitat să se ma- 
turizeze. Se bucură atât de tare de seara asta, încât ai 
crede că Arnold însuși defilează gol prin faţa noastră. 

— Mă plictisesc, mă plâng după nici cinci minute. 

Însă nu mă bagă în seamă. 

— Mă duc până la baie, adaug, cu riscul să pri- 
mesc același răspuns. 

De data asta, roşcata flutură frenetic din mâini, în 
semn să-mi iau viteză. Mai că pufăi când mă ridic de 
pe scaun. 

— Să iei popcorn, îmi comandă impetuos. 

— Altceva mai vreţi, Alteța Voastră? o iau peste 
picior, făcând o reverență batjocoritoare în fața ei. 

Aceasta își ridică ochii căprui asupra mea, chico- 
tind. 

— Hei! strigă tipul din spate. Stai naibii jos! Nu 
văd nimic de fundul tău! 

Mă întorc încet spre el, trecându-mi instantaneu 
prin gând să-l lovesc. E îndeajuns de rău că am fost 
adusă aici cu forța. Nu e cazul să îmi înrăutăţească și 
el situaţia. 

Renunţ și, în schimb, mă strecor afară din sală, ră- 
suflând ușurată când ajung în foaierul liber al cinema- 
tografului. Încerc să-mi aduc aminte încotro e toaleta, 
spunându-mi în minte că mai bine prefer să mă prefac 
că îmi spăl mâinile timp de nouăzeci de minute, decât 
să mai intru acolo. 

Cine știe, poate o să mă distrez mai tare... 

Îmi aduc aminte rapid încotro e. Nu e ca şi când 
cinematograful ăsta s-a schimbat vreun pic de când 
am plecat eu la facultate. Nu l-am frecventat des nici 
înainte, dar ţin perfect minte momentul în care m-am 
blocat într-o cabină de aici, în timpul unei ieșiri cu 
prietenii. Aia cu siguranţă a fost jenant, în special când 
omul de servici a fost nevoit să mă scoată pe sub ușă. 

Când intru, nu întâlnesc pe nimeni. Complet 
singură, mă apropii de cele trei chiuvete rânduite şi 
dau drumul robinetului, analizându-mi chipul palid în 
oglindă. Se vede de la o poştă cât de tare m-am străduit 
să arăt decent în seara asta, adică deloc. Dacă e să fiu 
sinceră cu mine, nici măcar nu m-am pieptănat. 

Am nevoie urgent de un bronz. Unul exotic, dacă 
s-ar putea, dar n-am eu atâta noroc. 

Uşa se deschide la două minute de când am intrat 
și un individ dubios, îmbrăcat în negru, se apropie lent 
de mine. Îl urmăresc în oglindă, oprindu-mă brusc din 
a-mi freca palmele una de alta, mai ales când îl observ 
fixându-şi privirea întunecată în ceafa mea. 

Ăsta clar e un semn că ar trebui s-o şterg de-aici. 

Nu apuc să mă întorc pe călcâie. Cu o mână îmi 
acoperă gura, iar cealaltă scoate de nicăieri o seringă 
pe care o observ doar în oglindă, înfigându-mi apoi 
acul adânc în gât, înainte să o arunce pe podea și să-mi 
cuprindă talia cu braţul, susținându-mi greutatea cu 
totul. 

Se mișcă așa repede, că nici nu am ocazia să-i 
tip în palmă. Totuși, îmi iau răgazul să fiu îngrozită de 
ceea ce mi se întâmplă. Orice mi-ar fi injectat, simt li- 
chidul cum îmi alunecă alene prin vene, rece ca gheaţa, 
înainte să se înfierbânte. 

Bărbatul masiv care mă ţine strâns din spate are 
chipul unui om rău, iar imaginea lui tremură în faţa 
ochilor mei, pe măsură ce mă simt tot mai moale pe 
picioare. Flutur de câteva ori din gene, căutând dispe- 
rată să alung somnolenţa care mă năpădește tot mai 
tare şi care, într-un sfârşit, îmi închide pleoapele de 
o tonă, aruncând o pătură de negură peste mintea-mi 
bulversată. 

Înainte de a adormi, îl aud pe individ şoptindu-mi 
încet la ureche: 

— Bine te-am găsit, numărul zece! 

Apoi e linişte... 

Mă aflu la graniţa dintre realitate și vis. Simt cum 
îmi revin ușor în fire, însă nu-mi doresc să mă trezesc. 
Mă simt prea bine aici, scufundată în abisul cel mai 
întunecat. 

Dar, cu toate că nu vreau sub nicio formă să revin 
la realitate, simt tot mai apăsătoare căldura în care mă 
scald și care parcă îmi arde picioarele. 

Când s-a făcut atât de cald în Cincinnati? E seară. 

Deschid prea brusc ochii și o durere îngrozitoare 
de cap îmi zvârcolește mintea, făcându-mă să gem şi 
să-i închid la loc. „Unde e Heather?”. Ăsta e primul lucru 
la care mă gândesc. Oare s-a terminat filmul? Dar eu 
unde sunt? 

Încerc din nou să-mi ridic pleoapele, deşi viteza 
cu care mă acaparează migrena e din ce în ce mai 
mare. Creierii mei zvâcnesc cam aşa cum o fac mereu 
când dorm prea mult. Greutatea genelor și lumina pu- 
ternică din încăperea în care mă aflu nu mă ajută deloc 
să gestionez situaţia, mai ales când cad din abisul meu 
întunecat și liniștit și mă trezesc într-o realitate care 
reușește să mă depăşească în toate privinţele la nici 
o secundă de când îmi dau seama că încăperea mi-e 
complet străină. 

Flutur din gene, deranjată. Nu-mi aduc aminte să 
fi adormit. De fapt, nu-mi aduc aminte nimic din ceea 
ce s-a întâmplat după ce am părăsit sala de cinema, iar 
asta mă face să mă încrunt. 

De ce naiba e atât de cald?! 

— Heather? îngaim. 

Mă răstorn rapid pe spate, având pentru un mo- 
ment impresia că o să cad în gol şi o să mă prăbuşesc 
pe ceva tare. Nu se întâmplă, dar mișcarea mea nu 
doar că îmi aduce o durere și mai ascuţită de cap, ci 
mă și ajută să înţeleg că sunt întinsă pe un pat cu miros 
proaspăt de mare. 

Sau aerul miroase așa? 

Arunc o privire pe partea stângă a patului, flu- 
turându-mi și mai insistent genele lipite între ele din 
pricina rimelului uscat. Lângă patul meu mai este un 
pat pe care doarme o fată blondă şi necunoscută. În 
dreapta, o altă blondă necunoscută şi aparent leșinată 
este întinsă peste așternuturile imaculate. 

Ce se întâmplă? 

Gemând, mă ridic în capul oaselor cu toate forțele 
mele, striîimbându-mă la lumina puternică ce pătrunde 
prin peretele din sticlă şi aproape mă orbeşte. În 
stânga, încorporat în perete, e un şifonier cu uşi mari şi 
glisante, în care îmi pot vedea silueta şi părul ciufulit. E 
cât peretele de mare. 

După o scurtă inspecţie, ajung la concluzia că 
dormitorul în care mă aflu e mai mare decât casa în 
care locuiesc. Deşi predomină albul, mocheta de pe jos 
e de un crem impecabil. În colţul opus şifonierului e o 
masă de toaletă, cu scaun tapiţat în alb, pe care stau 
așternute diverse obiecte cosmetice. Chiar lângă ea, 
e un fotoliu elegant, modern, așezat strategic pe colț, 
chiar unde peretele se întâlnește cu cel din sticlă. 

Nimic din ce văd nu mi-e cunoscut şi încep ușor 
să mă panichez. Îmi feresc părul brunet şi lung până la 

fund, dându-l după ureche, înainte să îmi fac curaj să 
mă dau jos de pe patul pe care am fost întinsă şi pe care 
habar nu am cum am ajuns. Îmi dau seama după faptul 
că soarele e sus pe cer, că au trecut câteva ore bune de 
când mi-am pierdut cunoștința în baia cinematografu- 
lui. Probabil că Heather e moartă de îngrijorare, dar 
mă îndoiesc că poate să fie mai îngrijorată decât sunt 
eu. Habar nu am unde naiba mă aflu! 

Picioarele goale mi se afundă adânc în mocheta 
shaggy, pe măsură ce mă apropii de peretele din sticlă 
cu pași legănaţi și instabili. Totodată, încerc să-mi 
amintesc cum am ajuns aici, dormind între două stră- 
ine care - curios sau nu - seamănă foarte mult între 
ele. Amândouă sunt blonde, slabe și lungi. Parcă ar fi 
manechine. 

Clatin derutată din cap, continuându-mi drumul 
spre uşa balconului. Urechile mele depistează vag 
sunetul produs de valuri. Aş spune că m-am tâmpit 
sau că încă nu m-am trezit bine. Nu există valuri în 
Cincinnati! 

Dar odată ce ies pe balcon, aud marea cât se poate 
de clar, dar n-o văd. Nu am halucinaţii. Valurile sunt cât 
se poate de reale, iar curenţii răcoroşi de aer, provocaţi 
de acestea, îmi ciufulesc brusc părul. Soarele arzător 
de deasupra mea e la fel de real şi îmi pârjoleşte pielea 
umerilor descoperiţi de maioul cu bretele subțiri. 

Rămân înmărmurită. Nu se poate așa ceva! Acum 
cinci minute eram la cinema cu prietena mea, în Ohio! 
Deşi am fost mereu bâtă la geografie, sunt sigură că 
Cincinnati n-are deschidere la mare. Casa la etajul 
căreia mă aflu nu doar că are o priveliște care mă lasă 
mută. E înconjurată de vegetaţie cât cuprind cu ochii. 

Aia sunt palmieri cumva? 

Uluită, mă aplec ușor peste balustrada din sticlă. 
Chiar sub balcon, se întinde o piscină mare, cu apă 
limpede, în jurul căreia stau rânduite numeroase 
șezlonguri colorate şi, la un metru de ele, o masă cu 
umbrelă. Marmura albă care o cuprinde, de la peretele 
casei, până la gardul din oţel e așa de orbitoare, că mă 
văd nevoită să-mi mijesc ochii ca să-i feresc de lumină. 

În rest, nimic. O nesfârșită întindere de vegetaţie 
verde şi cântecul incert al unor pescăruși pe care nu-i 
zăresc pe cerul albastru și lipsit de nori. 

— Ce naiba? mă întreb cu voce tare, masându-mi 
tâmplele îndurerate. 

Mă întorc în încăpere, cuprinsă de un atac mic de 
panică. Îmi trec ambele mâini prin păr, privind pier- 
dută în jurul meu. Abia apoi mă opresc cu ochii cenușii 
sub care se întind dâre negre de rimel, în fața oglinzii. 

Astea nu sunt hainele mele. Blugii negri pe care 
îi purtam ieri seară - cred - s-au transformat peste 
noapte într-o pereche de pantaloni scurţi, iar în locul 
bluzei subţiri de vară am un maiou atât de scurt, încât 
îmi văd buricul. 

Mă uit înspăimântată la mine, cu ochii mari, 
încercând să-mi dau seama ce s-a schimbat. E clar 
că altcineva m-a dezbrăcat, dar... Îmi strâng coapsele, 
înghițind în sec. Nu, nu cred că... Aș fi știut. 

Un geamăt străin mă face să tresar de spaimă şi, 
pentru un moment scurt, cercelul metalic din limbă mi 
se agaţă între dinţi, provocându-mi și mie un geamăt. 
Fir-ar! 

Mă răsucesc spre cele trei paturi aliniate lângă 
perete şi observ blonda de lângă ușă cum se foieşte 

într-al ei, răsturnându-se pe spate cu chipul crispat. 
Ceva îmi spune că nu sunt singura care are o durere 
îngrozitoare de cap. 

— Hei! 

Nu mai stau pe gânduri și mă reped spre ea, aju- 
tând-o de cot să se ridice la marginea patului. Imediat 
ce îşi deschide ochii căprui, trage o înjurătură colorată, 
apoi se uită strâmb la mine. 

— Tu cine mai ești? 

— Ellie, mă prezint. 

— Ellie, îngaimă cu greu, lăsându-și capul pe 
spate ca să-şi dezmorțească gâtul. Îmi poţi spune și 
mie unde dracu sunt? 

Bună întrebare! 

Totuși, nu pot să nu remarc ce gură slobodă are. 
Parcă ar fi înghiţit o maşinărie de spus prostii. 

— Asta aş fi vrut să știu și eu, mărturisesc, în- 
dreptându-mi spatele. Speram să știi mai multe lucruri 
decât mine. Acum două secunde eram în Cincinnati. 

Ochii ei căprui se întorc deodată spre mine, 
arătând ca trăsnită. Cuta de pe fruntea ei bronzată îmi 
spune că e cât se poate de confuză, așa ca mine. 

— Cincinnati? întreabă mirată. Eu acum două 
secunde eram în Texas! 

Glasul ei ridicat îmi stârnește o grimasă și o face 
pe cealaltă fată să se foiască peste așternuturi. Blonda 
cu numărul unu se întoarce pe saltea, aruncându-i o 
privire care cu siguranţă m-ar fi amuzat, dacă aș fi avut 
acum habar de mine. 

— Şi asta cine mai e? mă întreabă pe neașteptate. 

— Nu ştiu, mormăi, ridicând evaziv din umeri. 
Crede-mă, știu exact cât știi și tu. Când am deschis ochii, 
m-am trezit la mare, într-o vilă! Ţi se pare normal? 

— Karen, nu mai ţipa, bolborosește fata de pe pat. 

Blonda cu numărul unu își ridică privirea curi- 
oasă spre mine, înainte să mă întrebe senin: 

— Te mai cheamă și Karen? 

— Doar Ellie. 

— Ei bine, şi pe mine mă cheamă doar Mia, deci... 
Cine-i Karen? 

S-a trezit de două minute şi deja m-am săturat de 
întrebările ei. Nu știu cine e Karen, cine e Mia şi nici 
cine e fata de pe pat. Nu ştiu nici măcar cum am ajuns 
aici, darămite altceva. 

Mia se ridică val-vârtej de pe pat și se apropie de 
ușa glisantă a balconului, aruncând o privire afară. În 
același timp, blonda cu numărul doi flutură din gene, 
dând semne de trezire. Nu-i ia mult până să-și deschidă 
ochii verzi și să-i ridice spre mine. 

Constat că ambele sunt apropiate de vârsta mea; 
tinere ca niște adolescente care par că abia au trecut 
pragul de şaptesprezece ani. 

Încep să am o vagă bănuială despre motivul pen- 
tru care ne aflăm aici, deşi încă nu îndrăznesc să fac 
supoziții deplasate. Acum nu știu dacă să-mi plâng de 
milă sau să încep să caut o cale de scăpare. 

— Eşti bine? o întreb pe blonda cu numărul doi, 
ocolind cele două paturi ca să ajung la ea. 

Aceasta se ridică în capul oaselor și își trece o 
palmă peste fruntea-i transpirată, uitându-se buimacă 
în jurul ei. 

— Unde suntem? mă întreabă cu un glas pisicos. 

Și deja am catalogat-o. Spre deosebire de Mia, fata 
din fața mea e ca o legumă. Nu una comestibilă, ci una 
fără viaţă, care acum e pe punctul de a plânge înainte 
să ajungă la vreo concluzie. 

— Lasă-mă să ghicesc, îi cer ironic. Nici tu nu știi 
unde ești şi cum ai ajuns aici, pentru că, în urmă cu 
doar două secunde, erai prin Texas. 

Ochii ei verzi mă studiază mirați. 

— Eram prin Boston, mă corectează încet, abia 
rostind cuvintele. 

Minunat! 

— Cincinnati, Texas, Boston... Oare măcar mai 
suntem în America? 

Mă întorc lent cu faţa spre Mia cea frustrată, care 
acum stă ţeapănă în pragul balconului. 

— Glumești, nu? o întreabă fata de pe pat, intrând 
în panică mai repede decât am intrat eu. 

— Normal că glumeşte! mă răstesc eu, trăgându-i 
Miei o căutătură urâtă. Și normal că suntem în America. 
Unde altundeva să fim? 

— După peisaj... mormăie ea, strângându-și bu- 
zele, sunt sigură că nu mai suntem în America. 

Pufnesc. Răspunsul ei e nefolositor și pueril şi 
simt cum mi se zbate un nerv pe gât. Situaţia e înde- 
ajuns de rea şi fără comentarii ironice, pe care nu le 
înghit de nicio culoare acum. 

— Situaţia e destul de gravă aici, dacă nu te-ai 
prins, o informez printre dinţi. Eu am fost luată de la 
un cinematograf din Cincinnati, când mă uitam la un 
film cu prietena mea, și am fost adusă aici. La fel și voi. 
Acum să te întreb ceva, Mia. Ghici de ce?! 

— De unde să ştiu eu, fato? îmi răspunde cu o 
întrebare, împreunându-și braţele la piept. Nu sunt 
ghicitoare în palmă. 

— Am fost răpite? 

Fata de pe pat începe subit să plângă, făcându-mă 
să mă uit la ea uluită. Eu n-am vrut s-o rostesc tocmai 
pentru a nu părea adevărat. Cât de ridicol sună asta! 
Nu suntem într-un serial cu băieţi răi. Adică, sunt con- 
știentă că pe lumea asta se întâmplă lucruri groaznice, 
dar mi-e greu să cred că mi se întâmplă chiar mie. 

— Câţi ani ai? o întreb, încercând să fac abstracţie 
de hohotele ei. 

— Optsprezece. 

— Şi eu, replică Mia, puţin surprinsă. 

Mă uit la ea, apoi la cea de pe pat, simţindu-mă 
din ce în ce mai confuză. 

— Mai aveți şi altceva în comun, în afară de vârstă 
și de faptul că semănați? 

Și chiar seamănă. Exceptând culoarea ochilor și 
forma tunsorii, parcă ar fi trase la indigo. 

Mia se apropie de noi, cu braţele strânse la piept 
și o încruntătură de toată frumuseţea. 

— Nu prea cred. Am stat într-un orfelinat până 
acum. 

— Şi eu, intervine blonda cu numărul doi, oprin- 
du-se din plâns la fel de repede cum a și început. Cred 
că e o simplă coincidenţă. 

Nu prea sunt sigură de asta, mormăi în gând, 
strâmbând din nas. Totuși, e prea devreme să trag 
concluzii. În plus, oricare ar fi motivul pentru care am 
fost aduse aici, cred că am probleme mai grave de care 
să-mi fac griji, decât asemănările dubioase dintre cele 

două. E cât se poate de clar că nu mă încadrez în vreun 
tipar. 

— Ei bine, oftez, nu ştiu ce să spun despre voi, 
fetelor, dar eu n-am de gând să mai pierd vremea pe 
aici. Am plecat! 

O ocolesc grăbită pe Mia și pornesc cu pași hotă- 
râţi spre ușa în dreptul căreia ezit o clipă, uitându-mă 
lung la clanța rotundă şi metalică înainte să pun mâna 
pe ea. Acum e acum! 

Nu apuc să şi învârt de ea. Ușa se deschide când 
mă aştept mai puţin şi tot ce-mi rămâne să fac este 
să mă împleticesc înapoi speriată, cu ochii fixaţi pe 
bărbatul înalt, de culoare, cu o statură impresionantă, 
care acum se uită fioros la mine. 

Cine mai e și ăsta?! 

— Ce încercai să faci? mă întreabă printre dinţi, 
nervos. Vrei să fii lovită? 

— Unde suntem? îndrăznesc să-l întreb. 

Depun eforturi colosale să nu-mi arăt frica faţă de 
el, deși în interiorul meu sunt îngrozită. Ba mai mult, 
când Mia și cealaltă fată se apropie de locul în care sunt, 
din instinct le trag protectiv în spatele meu, căutând să 
le ţin la distanţă de bărbatul străin și periculos, rămas 
în pragul camerei. 

— Te-a întrebat fata ceva! se răstește Mia, ener- 
vată. Unde suntem și cine ești tu?! 

— O să vă primiţi răspunsurile curând, replică el 
pe un ton grav. Doar încercaţi să nu faceţi prea multe 
prostii. 

Când face un pas în faţă, toate instinctele mele 
intră în alertă. Mă smulg de lângă cele două blonde 
și îmi proptesc palmele în pieptul tare al individului, 

împingându-l disperată înapoi. Nu că aș avea sorţi de 
izbândă cu el. Înainte să îl clintesc vreun centimetru, 
mă împinge la rândul lui. Îmbrâncitura lui e atât de 
puternică, încât mă aruncă instantaneu grămadă pe 
podea, iar tot părul lung mi se revarsă peste faţă, in- 
trându-mi în gură când icnesc. 

Printre șuvițele brunete le observ pe celelalte 
fete cum fac câte un pas înapoi, prudente. Aud pașii 
tipului călcând cu greutate pe parchet, iar în următoa- 
rea secundă mă înșfacă de păr, ridicându-mă forțat în 
picioare. Scrâșnesc din dinţi de durere, însă nu mă las. 
Îl privesc fioroasă în ochi, aşa cum o face el, străduin- 
du-mă să-i arăt că nu sunt atât de uşor de speriat. 

— Presimt că noi doi vom avea probleme mari, 
fetițo, dacă nu o să te potolești cât mai repede. Ai noroc 
că Elita are nevoie de tine întreagă, altfel te jupuiam 
de vie! 

Un singur lucru îmi rămâne în minte, în ciuda 
faptului că mă trage cu putere de păr și că cele două 
fete încep să plângă în colţul lor, prea speriate ca să-și 
mai ridice privirea din pământ. Elita? Nici măcar nu 
știu ce e o elită, în general, şi cu ce se ocupă. De ce ar 
avea ea nevoie de mine sau de celelalte? 

Individul mă îmbrânceşte și aproape că mă pră- 
bușesc din nou. Picioarele mi se opresc abia când bra- 
tele Miei şi ale celeilalte mă cuprind, împiedicându-mi 
eventuala cădere. 

Apoi aud un sunet vag, care îmi sună destul de 
familiar. După doar câteva momente îmi dau seama că 
e un elicopter care zboară deasupra casei în care ne 
aflăm. Pentru o clipă îmi fac speranţe că am fost salvate, 
dar apoi constat cu stupoare că acesta se îndepărtează. 

Un alt tip apare imediat în prag, ţinând în braţe o 
mitralieră adevărată. Spre deosebire de primul, acesta 
e înarmat până în dinţi şi echipat din cap până în pi- 
cioare într-o uniformă neagră cum doar în filme vezi. 
Din ureche îi iese o cască de transmisie. 

— Au ajuns! îl informează pe primul. 

Cine a ajuns? Înghit în sec când bărbatul de cu- 
loare se întoarce spre noi. 

— Mişcaţi-vă! ordonă. Şi fără gălăgie, că vă poc- 
nesc pe toate! 

Tot din instinct le trag pe cele două în spatele meu, 
ignorându-le hohotele înăbușite de plâns. Sinceră să 
fiu, și mie îmi vine să plâng, iar eu n-am avut niciodată 
obiceiul să plâng din orice. Spaima pe care o trăiesc e 
atât de mare, încât simt cum mă înţeapă ochii și cum 
trepidez din toate încheieturile, incapabilă să mă stă- 
pânesc și să gestionez cu calm situaţia. 

Lucrurile nu stau prea bine pentru noi în mo- 
mentul de față, dar refuz să mă supun. Mereu am fost 
încăpățânată şi, când un străin îţi cere să mergi cu el, 
cu siguranţă nu o faci. 

— Nu mergem nicăieri! comentez. 

— Nu mă enerva, târâtură! mârâie iritat. Îţi trag 
un glonţ în cap înainte ca măcar să-ţi dai seama! 

Înghit din nou în sec, puţin înspăimântată de 
adrenalina care-mi umple corpul tot mai tare, împin- 
gându-mă spre un comportament necugetat. 

— Nu tu spuneai că trebuie să mă mentii în- 
treagă? îl întreb, umezindu-mi buzele uscate cu limba. 
Elita n-ar fi prea bucuroasă dacă m-ai duce acolo cu un 
glonţ în frunte. 

Ochii lui căprui se fac cu o idee mai mari, tră- 
dându-i surprinderea. Probabil nu se aştepta să mă 
folosesc de propriile cuvinte şi să-l atac cu ele. 

Aflu rapid că mă înșel, când ajunge lângă mine 
într-o fracțiune de secundă, iar ţeava unui pistol mi 
se fixează în mijlocul frunţii, făcându-mă să-mi strâng 
înspăimântată pleoapele. Dumnezeule! Mă cutremur 
de groază, în timp ce aştept să apese pe trăgaci. 

Se pare că nu glumesc deloc, nici el şi nici celălalt 
bărbat, care le pune pe fugă pe celelalte fete din încă- 
pere, fluturând mitraliera spre ele ca să se grăbească. 
Mia şi cealaltă ies din dormitor cu un aer supus, pe 
când eu nu cutez nici măcar să mai respir, darămite 
să mă mai clintesc din loc. Ţeava pistolului său e încă 
îndreptată spre capul meu și orice mișcare ar putea 
să-l facă să tragă 

— Mişcă, târfă idioată! 

Inspir adânc și le ordon picioarelor să pornească 
încet spre ieşire, indiferent cât de moi și de instabile 
sunt acum. Curând, individul ajunge să-mi lipească 
țeava de ceafă, mergând în spatele meu ca să se asigure 
că nu mă abat de la traseu. 

Cu inima cât un purice, ies din dormitor şi nime- 
resc într-un coridor lung și luminat de câteva aplice. 
Ezit, legănându-mă pe călcâie, în timp ce aştept să-mi 
spună în ce direcție ar trebui s-o iau. Nu e ca și când aș 
cunoaște casa asta sau aș ști ce intenţii are. 

— În dreapta, şuieră bărbatul, împungându-mă 
uşor cu pistolul. Dacă faci vreo mișcare greşită, te 
ciuruiesc! 

Continuând să tremur, pornesc pe coridor, tre- 
când prin dreptul mai multor dormitoare identice cu 

cel în care m-am trezit. Un gând răzleţ îmi trece prin 
minte, dar mă descotorosesc rapid de el. Nu e o idee 
deloc bună să-l sfidez și să mă baricadez undeva. Nici 
nu cred că aș apuca să fac vreun pas spre unul dintre 
dormitoare, că ar şi trage și ultimul lucru pe care mi-l 
doresc acum este să mor într-o casă străină. 

Ajungem curând la baza unor scări din marmură, 
cu balustradă din sticlă şi vedere spre livingul luxos 
și spaţios care ocupă cea mai bună parte din parter. 
Lângă canapeaua din piele albă, în formă de L, stau 
aliniate alte fete, iar doi bărbaţi bine înarmaţi se asi- 
gură că niciuna dintre ele nu mișcă. 

Pe măsură ce cobor, treaptă cu treaptă, le număr. 
Sunt nouă fete, toate blonde și tinere și, totodată, 
speriate de moarte. Nouă fete care habar nu au ce le 
aşteaptă sau ce le-a fost pregătit. 

O adevărată avalanșă pornește în capul meu, 
amintindu-mi tot ce s-a întâmplat după ce am ieşit din 
sala de cinema. Prin faţa ochilor îmi străfulgeră silueta 
bărbatului care m-a îngrămădit în toaletă și mi-a injec- 
tat ceva în gât şi, înainte să leșin, mi-a spus ceva. 

Numărul zece. Sunt numărul zece. Printre nouă 
blonde necunoscute, sunt piesa neagră care rotunjește 
numărul fetelor captive din casa asta. Simt cum îmi 
îngheață sângele în vene de frică, când încerc să mă 
gândesc pentru ce suntem aici. 

Tipul îmi ia pistolul de la cap abia când mă vâră 
în rând cu celelalte și se poziţionează în faţa noastră, 
aruncând o privire la fiecare în parte, cu un zâmbet 
enigmatic pe buze. Nimeni nu spune nimic. În afară 
de niște scâncete jalnice, care trădează cât de speriate 
sunt câteva dintre noi, e liniște totală. 

— John, leagă-le! îi ordonă celui din spate. Dacă 
mișcă vreuna, o să vă omor pe toate! 

Cu noduri în gât, îl urmăresc pe John cum se răsu- 
cește pe călcâie şi se apleacă spre bagajul negru de pe 
podeaua din marmură albă. Trage dintr-o singură miş- 
care fermoarul lung și scoate de acolo un mănunchi de 
lanţuri groase de care atârnă o serie de cătuşe argintii. 
Când se apropie de noi cu zdrăngănitul lor îngrozitor, 
tensiunea crește cât ai clipi, plutind deasupra capului 
meu ca un nor întunecat. 

Am ajuns în lad! 

Nemișcată, închid ochii şi strâng din dinţi, în timp 
ce acesta ne leagă pe rând, una de alta. 

— Leag-o strâns pe brunetă! ordonă iar, bărbatul 
de culoare care pare a fi un mic șef printre ceilalți. E 
cam sălbatică. Nu mă interesează dacă o să rămână cu 
urme. Ultimul lucru pe care îl vreau în dimineaţa asta 
este să alerg după ea. 

Îl privesc pe John cu coada ochiului cum leagă ul- 
tima pereche de cătușe de încheieturile fetei de lângă, 
care tremură mai puternic decât mine şi dă semne că 
e pe cale să leşine. Ochii lui se ridică apoi pe chipul ei 
și se fixează pe decolteu, înainte să-i cuprindă brusc 
sânul între degete și să i-l strângă puternic, făcând-o 
pe aceasta să se tragă înapoi speriată. 

Dumnezeule! 

— Nu te juca cu marfa, John! 

Șocul care mă loveşte în plin mă obligă să-mi 
întorc capul de la ei şi să înțepenesc, terorizată de 
direcţia în care au luat-o lucrurile. Inima aproape îmi 
explodează în piept din pricina vitezei pe care o prinde 
într-o singură clipă. În mod normal aş fi încercat să-i 


Elita păpușarilor - Volumul l 


iau apărarea, să sar la gâtul individului și să-l învăţ 
minte să-şi ţină labele acasă, dar de data asta treaba 
stă altfel. Instinctul de autoconservare e mai puternic 
decât latura salvatoare și îmi urlă în minte să stau 
nemișcată. 

Nu vreau să fiu următoarea pe lista lui. Nu vreau 
să mă pun cu ei. Devin conștientă că, dacă nu-mi ţin 
blestemata de gură, aș putea intra în probleme mai 
mari decât mine, care cu siguranță mă depășesc. 

Apoi îl urmăresc cum se întoarce spre bagaj pen- 
tru a scoate o altă grămadă de lanţuri menite să lege şi 
ultimele cinci fete din rând, inclusiv pe mine. Fac apel 
la toate puterile mele să-mi ţin ochii aplecaţi, ca să nu-l 
irit. Dacă l-aș privi în ochi când se oprește în faţa mea, 
există posibilitatea s-o ia ca pe o provocare. S-ar putea 
să nu-i placă felul în care mă uit la el, iar asta ar fi rău 
pentru mine. 

Îmi smulge enervat braţele de lângă corp, poziti- 
onându-le în faţa lui cu încheieturile unite, pe când eu 
îmi strâng buzele de teamă, înghiţindu-mi scâncetul. 
Până acum un moment aveam de gând să mă rog de el, 
însă mi-am dat seama că am toate șansele să mă rog 
de un bărbat care nu manifestă nici cea mai mică urmă 
de milă pentru fetele tinere din faţa lui, care presimt 
că o să se transforme curând în carne de tun pentru 
obsedați sexual, așa cum o s-o fac și eu. 

Mi le cuprinde cu cătuşele reci şi argintii, strân- 
gându-le cât poate de tare, până când simt metalul 
adâncindu-mi-se în piele, apoi trece la următoarea cu 
o expresie goală şi mă leagă de ea printr-un lanţ de 
câțiva centimetri. Mă uit la ale mele. Pielea din jurul 
cătușşelor începe să se înroșească din cauza strânsorii 

și nu rezist să nu mă întreb: astea sunt lanţurile unei 
viitoare sclave sexuale? 

Am auzit diverse povești despre asta, despre 
fete răpite pentru a satisface poftele unor bărbaţi 
care nu dau nici doi bani pe faptul că ele nu-și doresc 
asta. Ajung să fie tratate ca niște păpuși vii, care au un 
singur scop în viaţă: să stea dezbrăcate şi în poziţiile 
preferate de client. 

Asta o să fiu şi eu? O marfă? Doar simplul gând 
reușește să-mi înfioare pielea de pe braţe și spate şi 
să-mi strângă stomacul într-un ghem de dezgust. Aș 
minţi dacă aş spune că prefer asta, în locul unui glonţ 
în cap. 

De îndată ce John termină de legat şi ultima fată, 
se alătură bărbatului de culoare, privindu-ne pe fiecare 
în parte, ca pe niște exponate ale căror datorie este să 
stea cuminţi ca să fie admirate. Încerc să mă mişc tot 
mai puţin ca să nu atrag atenţia asupra mea, deși asta 
e cam imposibil. O atrag și fără să vreau, ținând cont că 
sunt ca o oaie neagră între nouă oi albe. 

— Arată jalnic, Jordan! pufneşte scurt, striîmbând 
îngrețoșat din nas. Sunt pline de praf, ciufulite și cu 
dâre pe faţă. Doar nu vrei să le ducem așa în faţa lor, 
nu? 

— Cui naiba îi pasă? se răstește Jordan, făcându-ne 
pe toate să tresărim. Sunt doar niște târfe spălăcite! 
Nici dacă le speli cu detergent de rufe, nu o să arate 
mai bine. Hei, tu! zbiară apoi spre cea care izbucnește 
zgomotos în plâns. Încetează cu smiorcăitul! 

Aș compătimi-o, dacă n-aş fi prea ocupată să 
mă îngrijorez de propriile lacrimi, pe care le simt 
evadând din colţurile ochilor și alunecându-mi pe 

obrajii încinși. E incredibil cât de repede poţi ajunge 
să-ți fie dor de nişte lucruri pe care înainte le găseai 
insuportabile, cum ar fi orașul în care te-ai născut, 
ai crescut şi de care ulterior ai început să fugi sau de 
ieșirile cu prietena cea bună, pe care nu o mai găsești 
la fel de distractivă. Acum, când două mitraliere sunt 
îndreptate spre mine, sunt legată în lanţuri reale şi tre- 
mur în faţa unor străini care m-au răpit, mi-e dor chiar 
și de părinţii mei, cu toate că mereu i-am considerat 
niște nemernici și pe care în momentul ăsta probabil îi 
doare în cot de absenţa mea. 

Cine ştie ce o să se întâmple cu mine de acum 
încolo? Cei din faţa mea sunt în stare să controleze alte 
nouă persoane speriate, ale căror instincte de supra- 
vieţuire n-au fost niciodată mai puternice, iar asta îmi 
arată ce şanse de scăpare am. 

— Care-i treaba, prinţeso? 

Jordan se oprește în fața mea cu cei aproape doi 
metri ai săi și se uită batjocoritor la mine, cum mă 
străduiesc să-mi înăbuș panica din suflet. 

— Nu mai ești atât de vitează, nu? Până acum 
cinci minute erai tare pornită să te lupţi cu mine! 

Îmi ţin capul aplecat, refuzând să-i răspund. De 
fapt, evit orice mişcare ce ar putea să-l provoace. Nu 
mă uit în ochii lui. Respir mai mult superficial, deși 
simt că mă sufoc. Ar putea să-l enerveze chiar și cea 
mai mică răsuflare a mea. Cu toate astea, nu-mi pot 
opri genunchii din tremurat nici cu tot efortul din 
lume, iar asta pare să-l distreze. 

— Eu îţi sugerez să te pregătești, fetiţo. Habar nu 
ai ce te așteaptă! 

Prinde de marginea lanţului meu și trage cu 
putere de el, forțându-mă să pornesc. Cătușele din 
jurul încheieturilor mele mușcă din pielea sensibilă 
și strâng din dinţi, oprindu-mi sâsâitul de durere. 
Picioarele desculţe fac paşi mărunți în urma lui, iar 
lanțul de care sunt agăţată îmi întinde braţele prea 
tare, dezechilibrându-mă. În spatele meu, celelalte pa- 
tru fete care sunt legate de același lanţ pornesc şi ele, 
împleticindu-se în propriile picioare ca niște persoane 
bete. 

Jordan ne trage spre ușile mari ale vilei, cu clanţe 
aurii. Ne oprim în dreptul lor și, cât acesta le deschide 
larg pe amândouă, lăsând lumina puternică de afară să 
pătrundă înăuntru și să mă facă să mă strâmb deran- 
jată, caut cu disperare un mod prin care să mai lărgesc 
strânsoarea. 

Renunţ, însă, când peisajul se revarsă asupra 
mea, fermecându-mă și terifiindu-mă în aceeași mă- 
sură. O întindere de palmieri înalţi, ferigi și drumuri 
șerpuite, din spatele cărora se zăresc cu greu colţurile 
unor construcții. Aleea pavată și albă din faţa intrării 
îmi face ochii instantaneu să lăcrimeze, iar Jordan mai 
smucește o dată de lanţ, înainte să strige tare: 

— Bine aţi venit în Paradisul diamantelor, târfe- 
lor! 

Când am spus că îmi doresc un bronz exotic, nu 
mă refeream la asta. Jordan ne trage afară din vila im- 
presionantă și imediat simt cum soarele îmi prăjeşte 
pielea, iar cătușele cum încep să-mi sfâşie încheietu- 
rile mâinilor. 

Mă uit pierdută în jurul meu, ţinându-mi ochii 
mijiţi ca să-i protejez de razele puternice. Sunt luată 
prin surprindere de ceea ce mi se aşterne în faţa lor. 

În sfârşit, văd marea. Dincolo de drumurile şer- 
puite, palmieri şi vegetaţie, se întrezărește plaja, iar 
în faţa ei, o piscină de mărimi olimpice care aproape 
leagă clădirea din stânga vilei în care ne-am trezit, de 
clădirea paralelă. Cred că are aproximativ un kilome- 
tru. 

Arată ca o insulă din Hawaii, însă nici eu nu cred 
că mai suntem în America. Îmi întorc capul ca să arunc 
o privire asupra vilei din care am ieșit. E o construcţie 
modernă, cu pereţi mari din sticlă şi beton şi cu aco- 
periș plat. O construcţie pe care doar oamenii bogaţi 
și-o permit. 

În doar câteva momente, îmi dau seama că ne 
aflăm într-un loc perfect mascat într-un resort desti- 
nat vacanţelor exotice, dar care cel mai sigur servește 
în cu totul alt scop. Vilele extravagante din sticlă sunt 
aşezate în U, cu o distanță de doar câţiva metri una de 
alta și toate arată aproape identic. Sunt legate de alei 
pavate - ca cea de sub picioarele mele goale și murdare 

—, care se întâlnesc chiar în mijlocul așezământului, 
acolo unde o fântână arteziană ce întruchipează o 
femeie complet goală și cu trăsături grecești oferă 
peisajului un aer elegant și luxos. 

Jordan ne conduce de-a lungul aleii, trăgând de 
lanţul de care sunt agăţată de parcă ar conduce o haită 
de câini, nu oameni. Înghit în sec, străduindu-mă să 
nu-mi arăt uluirea stârnită de loc sau de situaţia în 
care mă aflu. Trecem de vila de vizavi și ne apropiem 
de centrul locației şi de cea mai impresionantă clădire 
dintre toate - o casă din sticlă, cu trei etaje și arhitec- 
tură complicată. Instinctul îmi spune că acolo se petrec 
toate grozăveniile, după ușile duble din sticlă opacă și 
vedere la plajă. 

În spatele nostru, John le conduce pe celelalte 
cinci fete, mergând tăcut pe lângă ele şi ținând strâns 
mitraliera în braţe, de parcă s-ar aştepta ca cineva să 
facă vreo mişcare greşită. Cu capul întors spre el, nici 
măcar nu-mi dau seama când încetinesc pasul, atră- 
gând asupra mea atenţia lui Jordan, cât și furia lui. 

Când mă aștept mai puţin, acesta trage de lanţul 
din faţă cu toată puterea sa, trântindu-mă fără efort 
în genunchi, iar pe următoarea fată din rând făcând-o 
să se prăbuşească peste mine. Îmi simt pielea cum 
se freacă de pavaj și se julește, dar îmi înhaţ imediat 
limba între dinți și mușc cu putere, oprindu-mi la timp 
geamătul de durere. 

— Ți-am spus eu să te oprești? se răstește. Te 
oprești abia când îţi spun eu! Ridică-te naibii de acolo! 

Sub potopul de înjurături pe care le revarsă asu- 
pra mea ca pe o avalanșă, îmi încordez maxilarul și mă 
ridic cu mișcări stângace, evitând să-mi privesc prea 

mult genunchii acum sângerânzi, care dor aproape la 
fel de tare ca încheieturile mâinilor. Gafa mea îl face 
pe acesta să grăbească pasul, dându-mi de înţeles că e 
gata să ne pedepsească pentru lentoarea şi existența 
noastră patetică. 

Simt cum îmi vine din nou să plâng. Alte patru 
vile se rânduiesc după cea care domină locul cu toată 
splendoarea ei. N-am idee la ce servesc, dar ceva mă 
face să cred că o să am timp suficient să aflu. 

Nu observ nicio cale de scăpare din locul ăsta 
blestemat. Cu toate că arată ca un loc în care ai vrea 
să-ţi petreci întreaga viaţă, cu burta la soare, are o 
energie negativă ce îmi dă de înţeles că o să trec prin 
clipe groaznice până o să plec de aici - asta dacă o să 
mai plec vreodată. Nu e ca și când n-ar fi dificil de prezis 
motivul pentru care ne aflăm aici, în lanţuri, conduse 
de niște bărbaţi înarmați care nu glumesc deloc. 

Cu coada ochiului observ un teren de tenis în 
apropierea piscinei uriașe, înainte ca alte două lacrimi 
să-mi cadă pe obrajii fierbinţi. 

Jordan ne trage după el cu putere, ocolind fântâna. 
Fac abstracţie de plânsetul fetei din spatele meu, fiind 
ocupată să caut cu disperare ceva ce mi-ar putea oferi 
măcar o urmă de speranță că pot scăpa din infernul 
ăsta. 

Inspir adânc, continuând să merg chiar dacă îmi 
iau răgazul de a-mi închide ochii pentru o clipă înde- 
lungată. Ăsta sigur e vreun coşmar şi o să mă trezesc 
curând în patul meu de acasă, în siguranţă. Încă îmi 
vine greu să cred că mi se întâmplă mie așa ceva - mie, 
care la viața mea tot ce am făcut mai palpitant a fost să 

beau bere cu pâlnia și cu furtunul la una dintre petre- 
cerile studențești. 

Urletele constante ale pescărușşilor, care se abat 
asupra noastră ca un cântec menit să te îngrozească şi 
mai tare, nu mă ajut prea mult în situaţia în care abia 
sunt în stare să-mi menţin cumpătul. 

Vila ne așteaptă cu ușile larg deschise, dovadă că 
cineva a fost informat de venirea noastră. Elita, oare? 
Indiferent cine sunt cei care ne-au adus aici, probabil 
că ei sunt cei care conduc locul ăsta și motivul prin- 
cipal pentru care inima mea o ia la goană de îndată 
ce ajungem în dreptul treptelor de marmură din faţa 
intrării. 

Deși toate instinctele îmi cer să fug acum, cât încă 
suntem afară, le înăbuş vocile gălăgioase din capul 
meu. Locul ăsta e ca o fortăreață, iar eu îmi amintesc 
rapid că sunt legată de alte patru fete, care sigur mă 
vor împiedica. Am nevoie de un plan mai elaborat ca să 
scap de aici vie şi nevătămată, căci îmi place la nebunie 
să cred că, dincolo de toate astea, există civilizaţie. 

E imposibil să fim singuri pe insula asta, nu? 

Doi paznici la fel de înarmaţi ne ies în întâmpi- 
nare, poziţionându-se de-o parte și de alta a ușilor din 
sticlă. Urc cele trei trepte, simțind din prima secundă 
răceala binevenită a marmurei care îmi răcorește tăl- 
pile încinse și care continuă şi după ce trecem pragul 
parterului imens. 

Trecem pe lângă mai multe încăperi și energia 
devine brusc mai grea. Prima pe care o văd e livingul 
impresionant și decorat în alb, care are puterea de a 
mă lăsa puțin cu gura căscată. Are ieșire la terasă, prin 
uși glisante. 

În cealaltă parte a coridorului lung e o bucătărie 
deschisă și despărțită de un bar. O femeie aflată la vreo 
cincizeci de ani, cu șorț de servitoare, îşi face de lucru 
în dreptul aragazului, ignorându-ne prezenţa cum nu 
se poate mai bine. Ai crede că nici nu ne vede, dar ob- 
serv pe faţa ei cât efort depune să nu-și ridice privirea. 
Aproape că are o grimasă. 

Înghiţind în sec, mă opresc când şi Jordan o face. 
Vizavi de scările care duc la etajul cu balcon interior 
și vedere spre living, e o ușă care nu dezvăluie nimic 
din ceea ce s-ar putea afla dincolo de ea. Paznicul o 
deschide fără ezitare, înainte să tragă de lanţul de care 
atârn şi să mă vâre înăuntru. 

Mă trezesc într-o încăpere mai mult lungă decât 
lată, cu cei doi pereţi exteriori din sticlă. E ca o sală de 
conferinţe, dar mai mare decât ar putea fi necesar. 

În timp ce Jordan ne aliniază lângă perete, ca la 
spânzurătoare, ochii mei rămân fixaţi pe armele de pe 
masa lungă din mijloc. Cinci scaune de piele neagră 
întregesc peisajul și așa morbid. 

— Dezleagă-le, îi cere lui John cu acelaşi ton de 
Comandant. Dacă mișcă vreuna...! 

Bărbatul de culoare se uită în special la mine, 
parcă atenţionându-mă să stau pe fundul meu, altfel 
o să sfârșesc rău. Nici nu mă îndoiesc că de data asta 
mi-ar trage un glonț în cap dacă m-aș clinti de lângă 
perete - ceea ce cu siguranţă nu voi face. 

În schimb, bărbatul care ne-a legat de la început 
se poziţionează în fața mea, scoțând de nicăieri o cheie 
pentru cătușele care mi-au nenorocit încheieturile. 
Le desface cu o concentrare ridicolă, iar eu profit de 
moment și arunc o privire spre peretele din sticlă, ce 

dezvăluie o bună parte din ceea ce se află în spatele 
vilei. Văd colțul unei alte clădiri, evident mai mici 
decât cea în care ne aflăm și, în spatele ei, un adevărat 
heliport. Elicopterul negru, care străluceşte de-a drep- 
tul în bătaia soarelui, probabil e același pe care l-am 
auzit mai devreme. 

De îndată ce cătușele strânse îmi eliberează 
încheieturile acum roșii, o senzaţie de eliberare pune 
stăpânire pe mine şi mi le masez alene, în speranţa că 
asta mă va scăpa de dureri. 

— Ce facem aici? întreabă Mia deodată, imediat 
ce e la rândul ei eliberată. Urmează să ne întâlnim cu 
șeful tău sau ne-ai adus aici doar ca să ne plimbi puţin? 

Jordan face un pas spre ea, făcându-ne pe toate să 
ne încordăm la comandă. Sinceră să fiu, mă aştept s-o 
pocnească în orice clipă. 

— i se pare că sunt dispus să-ţi răspund la vreo 
întrebare? vrea să ştie, vorbind atât de încet printre 
dinți, încât abia îl aud. Nu ţin minte să-ţi fi dat voie să 
deschizi gura. 

— Acum trebuie să cer și aprobare? 

Îmi strâng pleoapele, înjurând în gând. Nu-mi dau 
seama dacă acum e curajoasă sau dă dovadă de o pros- 
tie fără margini. Cert e că e o idee extrem de greșită 
să-l ia pe acesta peste picior, mai ales când poartă la 
centură un pistol adevărat, cu gloanţe reale. 

— Cred că măcar atâta lucru pot să fac şi eu, odată 
ce am fost adusă la capătul ăsta de lume, cu forța! 

Bărbatul oftează scurt, prinzându-și mâinile la 
spate pentru câteva momente. Apoi, pe neașteptate, o 
lovește pe aceasta cu pumnul în coaste, tăindu-i atât 
graiul cât și răsuflarea. Un cor de icnete de groază 

acaparează încăperea. Tresar până și eu, înspăimân- 
tată să o văd pe Mia prăbușindu-se la picioarele lui cu 
un geamăt profund, înainte să înceapă să plângă. 

Acum mi-e clar. Ăsta nu e ladul, ci ceva mult 
mai rău. E Purgatoriul, aici unde toţi bărbaţii din fața 
noastră sunt niște diavoli care ne vor omori în moduri 
groaznice și fără să clipească, dacă nu ne supunem. Și 
oricât aş încerca să mă pregătesc psihic pentru mo- 
mentele de coşmar prin care urmează să trecem, nu 
reușesc deloc să mă concentrez. 

Sunt terifiată, iar inima mea e de acord cu mine. 
Îmi bate exagerat de tare în piept, că mă aştept să 
explodeze. Sângele îmi pompează prin vene cu viteza 
luminii și mintea mi-e întoarsă pe dos de frică. Nu mă 
pot gândi la nimic salvator acum, care ar putea să mă 
scoată din rahatul în care mă aflu. 

Tresar din nou, când Jordan o lovește pe Mia cu 
vârful bocancului, de parcă pumnul încasat n-ar fi fost 
îndeajuns să ne pună la locul nostru sau să-i închidă 
ei gura. Nici măcar nu mă mai pot uita la ei. Îmi mut 
privirea spre fereastră, stând cât pot de dreaptă lângă 
perete. 

Cineva să ne scoată de aici. Acum! 

— Asta o să se întâmple de fiecare dată când o 
târfă dintre voi o să o facă pe deșteapta în faţa mea! 
tună dintr-odată. Nu o faceţi pe vitezele, scârbelor! 
Data viitoare când mai deschideţi gura fără să fiți în- 
trebate, o să vă jumulesc pe toate! O să vă aliniez în șir 
indian și o să fac masacru! 

Îmi simt bărbia tremurând la fel de tare ca ge- 
nunchii. Cu braţele pe lângă corp, aştept orice are să 
urmeze. Cumva, în sinea mea, ştiu că am fost aduse aici 

pentru a ne întâlni cu cei din elită. Faptul că am fost 
scoase toate, imediat ce elicopterul acela a zburat pe 
deasupra vilei, nu poate fi o coincidenţă. 

Probabil că vor să vadă cu proprii ochi cu ce s-au 
ales și, totuși, nu-mi pot scoate din cap ideea că eu nici 
n-ar fi trebuit să mă aflu aici. E destul de evident că 
toate cele nouă fete respectă cu stricteţe un tipar pe 
care eu nu-l ating în nicio privinţă. 

Apoi ușa se deschide, iar capul meu se întoarce 
spre ea din reflex. Inima îmi urcă instantaneu în gât 
când primul bărbat pătrunde în încăpere cu un mers 
elegant, îmbrăcat tot în negru. Costumul fără cusur 
şi cămaşa neagră, asortată la o pereche de pantofi 
lucioși, sunt dovezile clare că, oricine ar fi el, e obscen 
de bogat. Ochii lui căprui nici măcar nu se întorc spre 
noi în timp ce ocolește masa cu cei un metru și optzeci 
ai săi, şi se aşază pe primul scaun. Păru-i şaten e prins 
într-o coadă mică şi are chipul unui om rău. Foarte rău. 

E urmat îndeaproape de un altul, îmbrăcat la fel 
de elegant. Spre deosebire de primul, acesta își ridică 
pentru o clipă ochii albaștri spre noi, înainte să-i fixeze 
pe partenerul lui. Înalt, masiv și cu părul blond tuns 
periuţă, arată ca un boxer profesionist, în ciuda atitu- 
dinii relaxate cu care intră. Are mâinile adânc înfipte în 
pantalonii croiți special pentru el. 

După o secundă scurtă, cât o clipire, amândoi 
ajung să se uite la mine şi doar la mine, cu sprâncenele 
ușor arcuite în semn de confuzie. Aș vrea să spun că e 
doar o simplă coincidenţă, până când al treilea - care 
intră în încăpere, aducând după el un nor negru de 
furtună - are exact aceeaşi reacţie ca şi ceilalţi doi. 
Brunetul abia apucă să ocolească masa, că ochii lui 

negri se și ridică instantaneu pe mine. Rămâne pe 
picioarele lui lungi cât mă studiază din cap până în 
picioare, înainte să pufnească dispreţuitor și să se 
prăbușească în scaun cu o mișcare lipsită de eleganţă, 
comportându-se de parcă nu ar avea nici cea mai mică 
plăcere să se afle aici. Cu toate astea, e la fel de elegant 
și tulburător ca partenerii lui. 

Apoi intră al patrulea bărbat, făcându-mă să mă 
întreb cât mai rezistă inima mea, și din prima clipă îmi 
dau seama că e cel mai înțepat dintre toți. Atitudinea 
sfidătoare pe care o are, stând cu bărbia ridicată în 
semn de mândrie, scoate la iveală ce părere are despre 
el însuși, poate una mai bună decât ar merita. Deși eu 
sunt sigură că sângele lui are aceeași culoare ca al meu 
și al tuturor celor din sală, comportamentul pe care îl 
afişează în faţa noastră mă ajută să înţeleg că pe al lui 
îl consideră albastru şi că părul lui șaten, tuns periuţă, 
e acoperit de o coroană care există doar în mintea sa. 

Cu costumul lui negru, la patru ace, se apropie 
de scaunul destinat și se așază cu o mișcare regală, 
înainte să-şi pună piciorul drept peste celălalt. Ochii 
lui albaștri ca marea se ridică pentru o clipă abia după 
ce se face confortabil, lăsându-se pe spătarul din piele. 

Nici nu-mi dau seama când Mia se ridică de pe 
podea şi își reia locul sau când Jordan se trage lângă 
perete, luând poziţia de drepţi. Încă nu sunt în stare să 
mă calmez. Lângă cei patru bărbaţi, un scaun a rămas 
liber şi ceva îmi spune că, oricine ar fi cel care o să-l 
ocupe, o să mă surprindă cel mai tare. 

Dar nimic nu m-ar fi putut pregăti pentru el. Totul 
devine o bulă în care timpul pare să încremenească, 
în momentul în care trece pragul cel de-al cincilea 

membru. Ochii mei curioși urcă lent pe picioarele lungi, 
auzindu-mi propriul șuierat cum plonjează printre bu- 
zele întredeschise. Pe măsură ce privirea-mi urcă pe el, 
cățărându-se pe costumul perfect, croit pe talie, devin 
brusc conştientă de propriile bătăi ale inimii. 

Bum! Bum! Bum! 

Mă opresc cu ea asupra feţei lipsită de defecte și 
simt dintr-odată nevoia de a-mi trece degetele prin pă- 
rul lui brunet și dezordonat, dorindu-mi să i-l aranjez, 
pe când sângele mi se înfierbântă în vene cu fiecare 
pas pe care îl face. 

Atât de tânăr! Am impresia că toată perfecțiunea 
din lume i-a fost dăruită lui pe o tavă din aur, special ca 
să mă facă pe mine să uit cum să mai respir și că e un 
om rău. În momentele astea, pot jura că puţin îmi pasă 
dacă mă sufoc. Îmi taie răsuflarea doar ridicându-şi 
ochii verzi ca ferigile și lăsându-i să poposească pe 
chipul meu din ce în ce mai fierbinte. 

Expir tot aerul pe gură, necutezând să-l scap din 
priviri cât se apropie de masă. Sunt complet ruptă de 
realitate, mai ales că nici el nu mă mai slăbește, măcar 
cât să îmi potolesc inima din piept. Se oprește în faţa 
scaunului destinat lui, învârtind un trabuc între dege- 
tele tatuate şi, cu un rânjet prevestitor de probleme în 
colțul gurii sale perfecte, ce explodează a aroganță, mă 
readuce rapid cu picioarele pe pământ, ajutându-mă să 
ies din transa în care am căzut și să clipesc debusolată, 
simţindu-mă de parcă aș fi fost drogată până acum și 
abia ăsta e momentul în care realizez unde sunt și ce 
mi s-a întâmplat. 

Revino-ți în fire, Ellie! 

Remarc cu stupoare că toţi cinci sunt neaşteptat 
de tineri. Nu cred că vreunul dintre ei are peste două- 
zeci și cinci de ani, dar aş putea cu ușurință să mă înșel. 
Doar mă uit la ei şi aflu cum miroase bogăţia extrava- 
gantă. Chiar și de lângă perete observ detaliile care-i 
definesc în întregime, în afară de costumele elegante 
sau parfumul puternic care plutește în aerul dintre noi. 
Ceasuri scumpe se întrezăresc la încheietura fiecăruia, 
asortaţi la butonii strălucitori. 

Toţi cinci stau în faţa noastră și toți cinci mă 
privesc în mod special, cu toate că n-am spus și n-am 
făcut nimic care să le atragă atenţia. 

— Jordan, vorbește primul, pe un ton grav. De ce 
e brunetă? 

Face semn din cap spre mine, iar Jordan se în- 
toarce, studiindu-mă într-un fel de parcă abia acum 
mă vede pentru prima dată. 

Întrebarea pe care acesta o pune îmi confirmă 
cumva bănuiala. Chiar n-ar fi trebuit să mă aflu aici. 
Asta până când cel de-al cincilea membru îmi spulberă 
orice idee, replicând sec: 

— Comandă specială. 

Privirea mi se întoarce spre el, confuză. Deşi a 
rostit doar două cuvinte, remarc nota răgușită din 
glasul lui neașteptat de masculin, care îmi strânge 
stomacul într-o bilă dureroasă. 

Ceilalţi patru se uită și ei la el, vizibil mirați. 

— Doar că nu ţin minte să o fi comandat cu ge- 
nunchii juliți. 

— Parcă regulile erau simple, mormăie al treilea, 
cu o alură plictisită. Doar blonde, optsprezece ani, 
orfane. Trei aspecte simple, Keith. 

Keith... 

— Şi cu toate astea, tocmai ne-am trezit cu o 
brunetă printre noi, completează al doilea, pe un glas 
vesel. 

— Faptul că e brunetă nu e singura problemă, 
comentează primul, iritat. Voi nu vedeţi cum arată? E 
mult prea scundă și mult prea grasă pentru ce avem 
noi nevoie! 

Mă uit ofticată la el, deși n-ar trebui să mă simt 
jignită în astfel de circumstanţe. Bănuiesc că ar trebui 
să mă bucur de faptul că nu coincid cerinţelor şi să 
sper că înălțimea și condiţia mea fizică mi-ar putea 
aduce libertatea. 

— Nu-i nimic, replică Keith, nonșalant, lăsân- 
du-se pe spătarul scaunului său, în timp ce mă studiază 
minuţios. Cu puţin sport și îngrijire, o putem aduce la 
condiţia necesară. Acum pun pariu că nici măcar epi- 
lată nu e. 

Pufnesc oripilată, atrăgând întreaga atenţie asu- 
pra mea, înainte ca gura să mă ia pe dinainte și vocea 
să-mi tune în sală: 

— De ce nu vii aici să verifici, javră împuţită?! O 
să-ți iau capul de pe umeri cu mâinile goale! 

De nicăieri, o palmă plonjează spre mine, lovin- 
du-mă cu putere peste obraz. Mă ciocnesc de peretele 
din spatele meu, dar rămân în picioare şi, când mă 
întorc spre Jordan, îl găsesc la un singur pas distanţă, 
privindu-mă cât poate de criminal. Mișcarea lui nu 
poate decât să mă înfurie și mai tare, cu toate că obra- 
zul lovit începe să pulseze de durere. 

— Nu la faţă, idiotule! exclamă Keith, la fel de 
relaxat. Faţa e tot ce are mai bun fata asta. Măcar ea să 
rămână întreagă, dacă restul corpului e jalnic. 

— Dacă e jalnic, de ce m-aţi adus aici?! mă răstesc 
enervată. Daţi-mi drumul! Ce naiba e locul ăsta?! 

— Taci odată, târfă afurisită! zbiară Jordan, 
oprindu-mă rapid din vorbit. 

Îi arunc cea mai urâtă privire a mea, înainte să 
o las să cutreiere peste cei cinci bărbaţi de la masă, 
ferindu-mi părul lung din faţa ochilor. 

— O să afli la momentul potrivit, răspunde pri- 
mul, cu un calm ieșit din comun. Deocamdată nu pleacă 
nimeni de aici, aşa că vă sugerez să uitaţi tot ce ați 
știut până acum. Cu cât mai repede renunțaţi la vechea 
voastră viaţă, cu atât mai devreme o să vă obișnuiți cu 
ideea că acum sunteţi carne de tun și nimic altceva. 

— Adică prostituate? îl întreb printre dinţi. 

În schimb, celelalte fete icnesc la impactul pe care 
îl are întrebarea mea asupra tuturor, mai puţin al celor 
șase bărbaţi din încăpere. Probabil că ei sunt obișnuiți 
cu asta, pe când pentru mine era un simplu subiect de 
film. 

Individul cu părul prins într-o coadă mică îşi 
arcuiește sprâncenele, surprins. 

— Ţi se pare că avem feţe de traficanţi? mă 
întreabă apoi, calm. Ţi se pare că eu, cel puţin, mi-aş 
pierde timpul cu ceva complet... nesatisfăcător şi nefo- 
lositor în aceeași măsură? 

— Slăbeşte-o puţin, Ryder, îi cere Keith, nonşa- 
lant, privindu-mă doar cu coada ochiului. Habar nu are 
pe ce planetă trăiește. 

— Nu, zău?! pufnesc ofticată. M-aţi răpit dintr-un 
cinematograf și m-aţi adus aici, iar apoi mi-aţi spus 
să-mi iau „adio' de la viața mea! zbier. Oricum, cine 
naiba sunteți voi?! 

Al treilea din rând doar oftează, în semn că începe 
să fie plictisit de discuţia asta. Oricare ar fi răspunsul, 
mă îndoiesc că au vreun chef să ne dea niște explicaţii. 

Dacă nu sunt traficanţi, atunci pentru ce suntem 
aici? Să le ţinem de urât? 

— Păpuşă, ai grijă ce scoţi pe gura aia! mă 
apostrofează Keith, schimbându-și halucinant de re- 
pede atitudinea. 

Din omul calm, care nu dă nici doi bani pe agitația 
mea, ajunge să mă privească într-un fel care-mi zbâr- 
lește părul de pe ceafă. Ochii lui verzi mocnesc de furie 
și încruntătura de pe chip îl face să arate ca un bărbat 
capabil de orice. 

Cumva, toată atitudinea lor reușește să mă scoată 
din sărite. Împing nervoasă mâna care se întinde spre 
mine, îndepărtându-l pe Jordan cu o mișcare violentă, 
înainte să mă apropii de masă, cu ţinta direct spre ul- 
timul din rând. Nu contează cât de tulburător e sau cât 
de urât mă scrutează, parcă atenţionându-mă că sunt 
pe cale să întrec măsura și s-o încurc. 

Spre deosebire de celelalte fete, care nu îndrăz- 
nesc să deschidă gura, eu n-am de gând să-mi accept 
soarta doar pentru că niște tipi în costume mi-o cer. 

Tremurând, mă opresc abia când ajung în faţa 
lui Keith şi tot ce ne desparte e masa lată dintre noi. 
Imediat, mă simt şi mai răscolită de răutatea cu care 
se uită la mine. Mă face să cred că deja își plănuiește 
în gând cum să scape de mine mai repede, că nu 

apreciază deloc tupeul pe care i-l flutur pe sub nas, în 
ciuda faptului că singura armă pe care o am împotriva 
lui e pălăvrăgeala. 

Dar n-am în plan să mă dau bătută. Dacă o să fie 
necesar, o să mă lupt cu toţi cinci şi tot o să plec de 
aici, într-un fel sau altul. Poate că vocea din capul meu 
îmi spune că o să regret amarnic tot avântul ăsta, însă 
trebuie să încerc. Deși în faţa noastră stau înșirate mai 
multe arme, fiecare la îndemâna lui, trebuie neapărat 
să mă agăţ de speranţa mică pe care o am. 

Așadar, nu ezit să mă aplec ușor peste masa dintre 
noi şi să mărâi întrebarea: 

— Dacă nu, ce? 

El rămâne tăcut. Se uită lung la mine, cu maxilarul 
încordat de nervi şi cu flăcări jucându-i în ochi ca niște 
avertismente cât se poate de reale. 

Apoi ridică o mână, dar nu spre mine. Când mă 
întorc, îl găsesc pe Jordan la un pas distanţă, cu o fi- 
gură care exprimă clar cât de nervos e acum, dar și cu 
un aer ușor derutat. 

— Vreau să plec acasă. Acum! adaug la fel de 
hotărât. 

— Asta nu o să se întâmple, mi-o trântește sec. Cu 
cât te lupţi mai tare cu noi, cu atât mai greu o să-ţi fie. 
Habar nu ai ce de lucruri îngrozitoare aş putea să-ţi 
fac, dacă mai ai vreodată tupeul doar să mă privești 
în ochi! Acum treci la locul tău și ţine-ţi blestemata de 
gură, până nu mă răzgândesc în privinţa ta şi te arunc 
direct la rechini! 

Strângându-mi pumnii pe lângă corp, mă întorc 
doar cu o idee spre Jordan, a cărui mână e întinsă deja 

spre mine să mă apuce, însă tot nu pot renunţa atât de 
simplu, fără o bătălie. 

Mă răsucesc cu o singură mișcare şi mă întind 
peste masă, apucând primul pistol care-mi cade la 
mână, înainte să-l îndrept spre fața lui Keith și să apăs 
trăgaciul, toate într-o fracțiune de secundă. 

În primul moment, totul din mine se bucură de o 
victorie prematură. Adrenalina care-mi pompează în 
vene cu viteza luminii mă face să apăs de câteva ori pe 
trăgaci, dorindu-mi prea tare să aibă parte de o moarte 
violentă și nu-mi mai pot controla reflexele. 

Un cor de icnete pornește în spatele meu. 

Dar apoi, în al doilea moment, totul se destramă 
cu aceeași viteză, mai ales când mintea mea acum în- 
ceată își dă seama că nu s-a petrecut nimic și că, oricât 
de insistent aș apăsa pe trăgaci, Keith rămâne la fel de 
viu. 

Se întunecă la față. Din bărbatul atrăgător pe care 
l-am văzut intrând în toată splendoarea lui, ajunge 
să arate ca un coșmar. Îmi lasă impresia că o să i se 
ivească subit o pereche de coarne. 

Mă uit stupefiată la pistolul descărcat din mâna 
mea, care n-a fost nimic altceva decât o capcană în 
care am căzut inevitabil. Probabil mi-aș fi dat seama 
de asta, dacă rațiunea mea ar mai fi funcționat de când 
am ajuns în locul ăsta. 

Cu toate astea, nu pot decât să-mi declar înfrânge- 
rea în faţa lui și să sper că mișcarea pe care am făcut-o 
n-o să-mi aducă pedepse de neîndurat. 

Nu-i cunosc, așa că nu știu ce le poate pielea. 
Nu știu nici de ce m-au adus aici sau ce vor să facă 
cu mine. Cu siguranță am călcat pe nervi persoanele 

nepotrivite, în mâinile cărora stă viața mea și, la cum 
mă priveşte Keith acum, sunt sigură că o să profite la 
maximum de ea. 

Aşa că nu mă opun când Jordan mă agaţă de braţ, 
probabil cu gândul să mă ducă înapoi la locul meu. 
Sunt suficient de inteligentă și de speriată încât să știu 
că acum nu mai e o idee la fel de strălucită să mă opun. 

După ce îmi smulge pistolul fără gloanţe din 
mână, îl las să mă întoarcă și să mă tragă spre el, îna- 
inte ca un șuierat discret să-mi explodeze în ureche și 
o șuviță din părul meu brunet să-mi cadă la picioare, 
împrăştiindu-se pe podea. Îmi încremeneşte inima şi, 
totodată, trupul. 

Îmi ridic cu lentoare ochii înlăcrimaţi, oprindu-i 
pe săgeata înfiptă în perete, în apropierea capului 
uneia dintre blonde. Nici măcar nu mai cutez să respir, 
mai ales când mă gândesc cu teroare că săgeata aceea 
putea oricând să mi se înfigă în ceafă și să mă doboare. 

Abia acum îmi dau seama cu exactitate ce gre- 
șeală mare am făcut, agitându-i. Când îl văd pe Keith 
în picioare și ţinând o arbaletă adevărată în mâini, 
înțeleg că nu o să mai ies niciodată de pe insula asta 
dacă nu mă supun lui - oricine ar fi el. 

— Data viitoare nu o să mai ratez, replică pe un 
ton grav, care mă atenționează că vorbește serios. 
Următoarea săgeată o să fie direct în gât, așa că de- 
pinde doar de tine dacă o să mai fie o dată viitoare sau 
nu. 

Înghit în sec, luată prin surprindere când inima 
mi-o ia la goană dintr-odată, terifiată și mică precum 
un bob de mazăre. Bate cu o greutate atât de mare, că 
simt senzaţia de leșin cum îmi cuprinde picioarele și 

urcă lent. Ar fi pentru prima oară când aş leșina de 
spaimă. 

— Jordan, du-o în Grădina Edenului, îi ordonă 
Ryder prompt. 

Grădina Edenului? Mintea mea înceţoșată se 
mişcă prea greu şi nu înţeleg ce vrea să spună. În orice 
caz, nimic din ordinul lui direct nu îmi sună ca ceva ce 
mi-ar aduce o oarecare plăcere. 

Sunt gata să mă lupt la nivel fizic cu Jordan, însă 
acesta nu apucă să mă târască spre uşă. 

— Nu! replică Keith sec, așezându-se pe scaun. 
Du-o în rând. 

— Glumești, nu? îl întreabă Ryder, uimit. Acum 
o secundă a vrut să te omoare. Dacă pistolul ăla era 
încărcat, toate gloanţele ar fi fost în tine în momentul 
ăsta. 

Keith doar rânjește, necutezând să mă scape din 
ochi. Ceva din atitudinea lui se schimbă iar, făcân- 
du-mă să clipesc dezorientată. Nu mai arată ca și când 
și-ar dori să vină la mine și să mă omoare cu propriile 
mâini, ci de parcă şi-ar fi pregătit în mintea lui o me- 
todă perfectă de tortură cu care să mă pedepsească. 

Încă nu-mi vine să cred că mi se întâmplă asta, că 
am ajuns la un grad aşa de înalt de teamă, încât nu mă 
mai pot opri din tremurat. 

— Am altă pedeapsă pentru ea, rostește apăsat, 
fără să se străduiască să-și șteargă surâsul de pe buze. 

Jordan mă împinge înapoi la locul meu din capul 
rândului, unde simt că îmi piere tot curajul de a mă 
mai împotrivi în vreun fel. Promisiunea lui Keith sună 
atât de periculos, că devin ferm convinsă că o să mă 

târască prin toate cele nouă cercuri ale iadului, înainte 
să se declare mulțumit. 

Cu gura închisă și noduri în gât, îl urmăresc pe 
bărbatul de lângă Keith - cel cu aer arogant şi mers 
încrezut - care se ridică, ocolește masa şi se apropie 
de prima fată din rând. Cu coada ochiului îl văd 
oprindu-se în faţa ei cu o postură perfect dreaptă și cu 
mâinile strânse la spate, în timp ce o studiază doar din 
priviri din cap până în picioare. 

Pentru prima oară de când am ajuns aici, aceștia 
fac ceea ce probabil e motivul pentru care am fost 
aduse: ne studiază. Cu ochii lui albaștri, şatenul o des- 
coase pe fiecare în parte, negrăbit şi cu o expresie de 
atotcunoscător. 

— Cum te cheamă? o întreabă apoi pe fata din 
mijlocul rândului, uitându-se la ea plictisit. Fă un pas 
în faţă, te rog. 

Aceasta face un pas spre el, cu fața aplecată și 
cutremurându-se din toate încheieturile, de parcă s-ar 
aștepta să fie lovită în orice moment. 

— Cum te numești? o întreabă iar. 

Fata bâiguie ceva încet, făcându-l pe acesta să se 
aplece spre ea. 

— Mai tare! 

— Ashley. 

— Ashley, nu te mişca de aici. 

Apoi tipul trece la următoarea, studiind-o minu- 
tios, lăsând-o pe Ashley înlemnită. Nu pot să nu mă 
întreb ce are de gând să facă cu ea și care e motivul 
pentru care a scos-o din rând, însă cred că am alte lu- 
cruri pentru care ar trebui să mă îngrijorez acum, cum 
ar fi propria-mi siguranţă. 

Doar plimbarea lui relaxată, de la o fată la alta, re- 
uşeşte să îmi pună nervii sub presiune. Îmi ling de mai 
multe ori buzele uscate, încercând să fac față tensiunii 
la care suntem supuse toate. 

Pe lângă că nu îndrăzneşte niciunul să ne spună 
care e motivul pentru care suntem aici, totul devine 
din ce în ce mai straniu, ca un film de groază derulat în 
reluare. Tipul mai scoate o fată din rând, iar pe restul 
le analizează într-un mod pervers. 

Când se oprește în fața mea, nu mai sunt capabilă 
nici să-mi stăpânesc gâfâitul accelerat de frică, dară- 
mite tremurul incontrolabil al trupului. Teama pe care 
o eman prin toţi porii îl face pe acesta să mă privească 
distrat, de parcă s-ar bucura în sinea lui că primește o 
astfel de reacţie. 

Ochii lui albaştri cad apoi pe corp, poposind 
câteva secunde asupra sânilor, înainte să alunece cu 
lentoare pe abdomen. Îl aud vag pufăind dezaprobator 
și îmi reamintesc subit că nu corespund cerinţelor 
stricte pe care le au. Pe lângă că nu sunt blondă, orfană 
și n-am optsprezece ani, nici corpul meu împlinit nu 
se conformează așteptărilor. Nu sunt înaltă și suplă 
și probabil că astea sunt caracteristicile care-l fac pe 
acesta să strâmbe din nas de neplăcere și să ofteze. 

— Jordan, replică moale, întorcându-se spre el. 
Scapă de cele două. 

Face semn din cap spre cele două fete ieșite 
din rând și o furtună de panică se năpustește asupra 
noastră, în special când doi paznici dau buzna în sală 
şi le târăsc afară. Îmi îngheaţă sângele în vene când îmi 
dau seama că ar putea fi omorâte, pur şi simplu, la fel 
cum am putea fi oricare dintre noi. Doar gândul ăsta 

mă mai ţine înlemnită, căci nu vreau să fiu în locul lor 
acum. 

Mi-am învăţat astăzi lecţia. Fiecare e pentru el. 
Fiecare își pune propria viață pe primul loc. Deși toate 
instinctele îmi cer să le ajut, le înăbusș și, în schimb, 
îmi strâng pleoapele, făcând uz de toată răbdarea şi 
inteligenţa de care sunt în stare ca să rămân neclintită. 

Ceilalţi patru se ridică de pe scaune în același 
timp și ies pe rând din încăpere, lăsând în urma lor 
teroare şi panică, dar zero răspunsuri. 

Cel de-al cincilea se întoarce din nou spre Jordan, 
dar cu ochii lui albaștri aţintiți asupra noastră, trecân- 
du-i de la una la alta de parcă s-ar uita la niște piese de 
muzeu, nu la niște ființe umane terifiate, care plâng în 
tăcere și se străduiesc să facă faţă noilor lucruri prin 
care trec. 

— Ocupă-te de ele, îi cere. Vreau să arate perfect. 
Ne-am înţeles? îl întreabă apoi, întorcându-și capul 
spre bărbatul de culoare, care doar încuviinţează. Ca 
niște păpuși. 

Vârându-și mâinile în buzunarele pantalonilor 
săi de stofă, ne mai aruncă o singură privire, înainte să 
părăsească încăperea și să trântească ușa în urma lui. 

Jordan ne conduce în clădirea de lângă vila în care 
ne-am trezit și abia după ce intrăm, îmi dau seama care 
e scopul ei. Livingul e decorat ca o sală de așteptare, 
jar pe pereţi sunt câteva postere medicale, așa cum 
găseşti doar în clinici. 

Bineînţeles că locul ăsta are și o clinică... 

Tăcută, mă aşez pe primul scaun de lângă pere- 
tele din sticlă, privindu-l pe Jordan cu coada ochiului, 
cât și pe ceilalți doi paznici care ne-au însoţit până aici. 
N-am idee ce urmează să facem la clinica asta, însă nici 
nu mă grăbesc să pun prea multe întrebări. 

Sunt confuză. Confuză în legătură cu motivul 
pentru care am fost aduse în Paradisul ăsta - motivul 
pentru care eu am fost adusă. Nici nu cred că vreau 
să-l aflu, dacă este să fiu sinceră cu mine, pentru că 
există șanse impresionante să fie mai rău decât la ce 
mă gândeam. 

Dacă nu ne vor pentru prostituție, atunci pentru 
ce? Ne-au târât până în colţul acesta de lume, bine con- 
trolat de cinci maniaci perverşi, iar acum sunt într-o 
clinică, așteptând Dumnezeu știe ce - asta dacă mai 
există vreun Dumnezeu pe undeva. 

Oare îmi duce cineva lipsa în Cincinnati? Oare mă 
caută cineva? Sau mai bine spus, oare o să mă găsească? 

O femeie cu trăsături latino și îmbrăcată într-un 
halat alb, de doctor, iese din încăperea care ar fi tre- 
buit să servească drept bucătărie. Se apropie cu paşi 

mărunți de noi și arată scurt cu degetul spre mine, 
făcându-mă să mă încordez pe scaun. 

— Ridică-te! îmi ordonă Jordan. 

Mă ridic, apoi mă uit nedumerită la femeia de 
statură mijlocie și de vreo patruzeci de ani, cu părul 
castaniu, prins în coc la spate. Nu-mi spune nimic când 
se întoarce pe călcâie și pornește înapoi spre ceea 
ce pare a fi un cabinet de consult, dacă nu mă înșel. 
Înţeleg din privirea pe care mi-o aruncă Jordan că 
trebuie s-o urmez, aşa că nu stau pe gânduri până să 
pornesc după ea. 

Așteaptă cu ușa deschisă până trec ezitant pragul, 
uitându-mă curioasă în jurul meu. În partea dreaptă a 
încăperii lungi e un banc de lucru, pe suprafaţa căruia 
sunt înşirate diverse teancuri de hârtii. În mijloc e o 
masă mică și pătrată, cu două scaune, în timp ce în 
partea stângă tronează un scaun ginecologic, ocupând 
aproape tot spaţiul de la ușă spre perete. 

Dr. Lopez - după ecusonul prins în piept, de halat 
—, îmi face semn din mână să mă așez pe scaunul din 
faţa măsuţei, lăsându-mi senzaţia că ori nu își dorește 
să vorbească cu mine, ori nu ştie engleză. Oricare 
dintre variante ar fi, iau loc pe scaunul pe care mi l-a 
indicat. 

Se așază, în cele din urmă, pe scaunul din faţa 
mea, cu un clipboard și un pix. 

— Numele, îmi cere sec. 

Deși nu rostește decât un cuvânt, pot sesiza în 
glasul ei o notă de accent. E rece și calculată. Nici mă- 
car nu se uită la mine, deși ezit câteva momente să-i 
ofer informaţia pe care mi-o cere. 

— Ellie Bryant. 

— Vârstă? întreabă apoi, notându-mi numele pe 
fișa ei. 

— Douăzeci de ani. De ce suntem aici? cutez să 
întreb. 

Ochii ei căprui, rotunzi, se ridică asupra mea. 
Postura ei, însă, rămâne neschimbată, pe chip apă- 
rându-i o urmă de surprindere amestecată cu altceva. 
lritare? 

— Eu pun întrebările, tu îmi răspunzi, mi-o re- 
tează. Orice îţi trece prin cap, nu te pot ajuta. Ne-am 
înţeles? 

Îşi saltă uşor sprâncenele, iar eu încuviințez 
nesigură din cap. Trebuie să recunosc că abia înţeleg 
ce-mi spune, aşa că renunţ la ideea de a-i cere ajutorul. 
Bănuiesc că nu pentru asta e aici şi că - cel mai sigur - 
nu e pentru prima oară când trece prin asta. 

Oare câte fete au fost aici, înaintea noastră? Şi ce 
s-a întâmplat cu ele? 

Ochii ei cad înapoi pe clipboard-ul pe care îl ţine 
în mâini. 

— Suferi de vreo boală? vrea să știe. 

— Din câte ştiu eu, nu. 

— Când ai făcut ultima oară sex? 

Cuvântul „sex', asociat cu prezenţa mea, mă face 
să mă scutur pe scaun de un fior rece, de gheață. Nu 
rezist să nu mă întreb de ce își dorește să afle asta și la 
ce îi ajută, dar probabil nici nu vreau să aflu. 

— Acum șase luni, răspund într-un final, înghi- 
tind în sec. 

— Protejat? 

— Bineînţeles. 

Doctorița notează răspunsurile mele fără grabă, 
evitând să mă mai privească în ochi. Și eu evit la rân- 
dul meu să mai spun și altceva, în afară de ceea ce mă 
întreabă. 

— Câţi parteneri ai avut? 

Următoarea ei întrebare mă face instantaneu să 
pufăi iritată. 

— Ce importanţă are? aproape mă răstesc. De ce 
suntem aici? Şi ce contează când am făcut ultima oară 
sex sau cu cine? Astea sunt chestii private. 

— Domnișoară Bryant, mormăie ea, după ce își 
drege zgomotos glasul și îşi saltă ochii asupra mea. 
Dacă îmi eviţi întrebările, nu faci nimic altceva decât 
să prelungești vizita. Cu cât îmi răspunzi mai repede, 
fără întreruperi, cu atât mai repede terminăm. Câţi 
parteneri ai avut? 

De îndată ce mă întreabă din nou același lucru, 
constat că nu o să am sorţi de izbândă cu ea. Așa că 
renunţ. Încă o dată pe ziua de azi. 

— Doi, pufăi. 

Aceasta încuviinţează scurt din cap. 

— Alergii? 

— Nu. 

— Fumezi sau consumi alcool în mod regulat? 

— Nu, la ambele. 

— Eşti sedentară sau activă? 

— Activă, replic scurt. 

— Ai rude cu probleme de inimă, cancer sau 
diabetici? 

Strâng din dinţi. 

— Din câte ştiu, nu. 

Lasă clipboard-ul pe masa dintre noi și se ridică. 
Mă străduiesc să păstrez tăcerea și în timpul în care 
îmi prelevează sânge - cel mai probabil pentru analize. 
Expresia doctoriţei e una distantă și mă ajută să înţe- 
leg că nu caut ajutor acolo unde trebuie. Bănuiesc că 
nu are relevanţă că e doar o angajată aici și că e femeie, 
la fel ca mine, şi există o regulă nescrisă care spune că 
femeile ar trebui să se ajute reciproc. Fiecare dintre ei 
pare bine instruit să ne ţină sub control și, în același 
timp, să ne ignore. 

Inspirând adânc, aştept cuminte până când epru- 
betele se umplu și dr. Lopez se îndepărtează. Cât ea 
stă cu spatele, caut cu privirea orice ar putea să mă 
ajute, eventual un obiect cu care să mă apăr în cazul în 
care lucrurile o vor lua razna şi mai mult. Dar nu e ca 
şi când aş găsi ceva. În afară de teancurile de hârtii de 
pe bancul de lângă perete, femeia care cu siguranţă are 
ceva sânge latin în vene, nu a lăsat nimic la îndemâna 
mea. 

O altă femeie, ce pare a fi asistentă, dă buzna în 
încăpere, având în mâini un tensiometru. Se apropie 
de mine şi îmi prinde braţul stâng cu manșeta, înainte 
să pornească aparatul. 

Apoi dr. Lopez îmi cere să mă urc pe scaunul 
ginecologic de pe partea cealaltă a încăperii, după ce 
îmi face semn să scap de pantalonii scurţi cu care sunt 
îmbrăcată. Îmi simt obrajii luând foc de îndată ce mă 
apropii de el, însă rezist. Îmi propun în minte să termi- 
năm odată cu asta şi îmi împing pantalonii pe coapse, 
odată cu lenjeria, lăsându-i să cadă pe podea, înainte 
să mă aşez. 

Pe timpul consultațţiei, îmi ţin ochii închiși, co- 
pleșită de rușinea ce mă cuprinde. Nici măcar nu mă 
mai uit în ochii doctoriţei când aceasta se ridică dintre 
picioarele mele sau când îmi face o injecție contracep- 
tivă. 

Când ies din sala de consultaţii, Jordan strecoară 
înăuntru următoarea fată. Din cele zece de la început, 
am mai rămas doar opt și mă întreb câte vom reuși cu 
adevărat. 

N-am idee ce s-a petrecut cu celelalte două, însă 
nici nu cred că vreau să aflu. La cum se prezintă locul 
ăsta, probabil că sunt deja pe fundul oceanului, acolo 
unde voi ajunge și eu dacă nu voi găsi rapid o soluţie 
prin care ori să evadez, ori să mă conformez situaţiei. 

Îmi reiau locul de pe scaunul din primul rând, lă- 
sându-mi privirea să treacă peste celelalte fete. Unele 
dintre ele deja par că au apucat drumul împăcării, 
inclusiv Mia. În pofida faptului că încă din primele 
minute mi-a dovedit cât de guralivă e, să o văd acum 
ținându-și privirea în pământ e o blestemată de reve- 
laţie. 

Poate că tipii ăştia chiar nu glumesc și ar trebui la 
rândul meu să îmi accept soarta, oricare ar fi aceasta. 
Poposesc două secunde pe ideea asta, chiar dacă îmi 
displace din prima, apoi ajung la o concluzie. 

Nu! O să ies de aici, într-un fel sau altul. Sau o să 
mor încercând. 

— Trebuie să plecăm de aici, îmi spune o șoaptă. 

Întorcându-mi cu lentoare capul spre blonda de 
lângă mine, o găsesc ușor aplecată în direcția mea şi 
cu ochii pe Jordan, de parcă ar încerca să se asigure că 
nu e auzită. 

Are părul creț, ochi albaștri cât două farfurii și o 
expresie concentrată. Spre deosebire de celelalte, ea 
nu arată atât de speriată de situaţia în care s-a trezit. 

— De ce-mi spui mie? o întreb la fel de încet. 

Atenţia ei se întoarce asupra mea. 

— Cui ar trebui să spun? se încruntă. Eşti singura 
care a dat dovadă de puţin curaj și știu deja că plănu- 
iești să evadezi. Vreau să vin cu tine. Fac orice. 

Îmi dreg zgomotos glasul când Jordan îşi fixează 
pentru o clipă privirea pe mine. Nu știu ce să spun de 
ea, dar eu nu sunt pregătită să mă arunc în ceva care 
are toate șansele să mă depășească, la fel cum nu sunt 
pregătită nici să am încredere în cineva. 

— Nuam niciun plan, replic printre dinţi. Lasă-mă 
în pace. 

— Haide, bruneto! insistă. 

— Taci odată, mârâi, menţinându-mi privirea pe 
Jordan. O să-mi faci necazuri. 

Oftând, se mută pe scaunul de lângă mine, 
dându-mi de înţeles că n-are de gând să abandoneze 
misiunea. 

— Ştiu că deja te gândești la un fel prin care să 
scapi de aici, mă informează în șoaptă. Te-am văzut în 
sala aia. Nu ești genul de persoană care să se supună 
cuiva. 

Ei bine, cam are dreptate. 

— Nu știu ce vrei de la mine, blondo. 

— Roxette, se prezintă. Mă numesc Roxette. Rox, 
mai pe scurt. Tu? 

— Eu nu mă numesc Roxette, i-o trântesc sec. 

Blonda îmi trage o privire urâtă printre gene, 
plescăind nemulțumită din buzele-i pline. Aș crede că 

a făcut abuz de botox, dar apoi îmi amintesc că pro- 
babil are doar optsprezece ani și, asemeni celorlalte, 
e orfană. E un tipar şi, spre deosebire de mine, toate 
corespund. 

— Se pare că îţi place să o faci pe deșteapta, con- 
stată iritată. 

Tace când Jordan se uită scurt la noi, înainte să se 
întoarcă spre celălalt paznic care ne-a însoţit până aici 
și să îi spună ceva. 

— De obicei, răspund într-un final, vorbind cât 
de încet sunt în stare. Numele meu e Ellie și nu, n-am 
niciun plan. Speram să ai tu unul. 

Sau mai bine spus, mă rugam să aibă ea unul. În 
momentele astea pline de stres, în care habar nu am ce 
urmează să se întâmple cu viața mea, nu mă pot gândi 
la un plan de evadare. În primul rând, nici n-am idee 
unde suntem, darămite dacă există vreo cale prin care 
putem pleca. 

În al doilea... pustile alea sunt destul de înspăi- 
mântătoare și parcă devin și mai înfricoșătoare, pe 
măsură ce petrec tot mai mult timp în bătaia lor. 

— Oricum, ce e locul ăsta? vrea ea să ştie. Nu ţi se 
pare ciudat? 

— Cuvântul „ciudat” nu descrie cu exactitate ceea 
ce ni se întâmplă, mormăi. 

— la uită-te la ea ce de cuvinte elaborate! replică 
batjocoritor. Eşti la liceu? Sau mă rog, ai fost la liceu? 
Pentru că, dacă e să mă întrebe cineva pe mine, nu cred 
că o să mai scăpăm vii de aici. 

Ce gând liniştitor! Îi arunc o căutătură răută- 
cioasă, care s-o atenţioneze să aibă grijă ce mai scoate 
pe gură. Bomba de emoţii din mine ticăie tot mai tare, 

avertizându-mă că e pe cale să explodeze curând, așa 
că nu am nevoie de un alt factor de stres, în afară de 
cele deja existente, ca să simt că sfârșitul nu e prea 
departe. 

— Sunt studentă, mărturisesc. Mă rog, am fost 
studentă. Încă aş vrea să fiu, dar... 

Mă opresc din vorbit când Jordan se întoarce iar 
cu faţa spre noi. Oricum nu aveam să mai continui, căci 
se subînțelege de ce sunt de părere că viitorul nostru a 
început să fie îndoielnic. 

Ochii mi se îndreaptă apoi spre una dintre fetele 
cu care m-am trezit în dormitor și al cărei nume încă 
nu l-am aflat. Spre deosebire de mine și Roxette, la ea 
e evident prin ce teroare trece. Ochii ei verzi și înlăcri- 
maţi sunt ai naibii de grăitori, deşi stă în cealaltă parte 
a încăperii. Pot simţi tensiunea pe care o emană. 

Asta mă umple de nervi într-un fel pe care îl găsesc 
devastator și neaşteptat. Strâng fără să-mi dau seama, 
pumnii în poală. Instantaneu, mă visez explodând și 
luând-o razna cu o viteză alarmantă. Inima îmi bate 
cu putere în piept, crescându-mi pulsul, și o ameţeală 
cruntă mă face să mă clatin pe scaun, gata să leșin. 

Cântăresc în minte ideea de a face o scenă. 
Probabil că nu mi-ar aduce nimic altceva, decât o ţeavă 
de pistol îndreptată spre frunte, dacă agit spiritele 
deja încinse. 

Nu, trebuie să fiu calculată, îmi spun în gând. Fii 
calculată, Ellie! 

Îmi îndrept privirea spre paznicii de lângă perete. 
Armele mari pe care le țin în mâini ar putea face ma- 
sacru în doar câteva secunde. Doar câteva secunde și 
nimeni din încăperea asta n-ar mai respira. 

— Nu înţeleg, mormăie Roxette în bărbie. Tu de 
ce ești diferită? 

Asta mă întreb și eu, dar nu-i mai spun nimic. 

Păstrez tăcerea, în timp ce fetele intră și ies din 
cabinetul de consultaţii, fiecare cu câte o expresie 
traumatizată, de parcă au avut parte de cea mai lentă 
și chinuitoare tortură. 

Prezenţa bruscă a lui Jordan, lângă mine, mă face 
să ies din reverie şi să tresar când scoate de nicăieri o 
pereche de cătușe, iar cu cealaltă mână mă prinde de 
braţ și mă ridică forțat în picioare. 

Îl urmăresc cu stupefacție cum îmi strânge din 
nou încheieturile roșii, apoi îmi dă un brânci spre 
ieşirea din clinică. 

— Unde mergem? întreb panicată. Vreau să ră- 
mân cu celelalte fete. 

— Mișcă odată! 

Îmi mai dă un brânci sănătos şi aproape mă 
prăbușesc lângă intrare. Un alt paznic ne deschide uşa, 
iar Jordan mă agaţă de umăr și mă trage afară, lăsân- 
du-mă să mă împleticesc în propriile picioare pe cele 
trei trepte ale vilei, apoi pe aleea pavată. 

— Unde mergem? întreb din nou. Celelalte fete de 
ce nu vin? De ce merg doar eu? 

Însă indiferent câte întrebări aş pune, expresia 
bărbatului rămâne neschimbată, pe măsură ce mă 
conduce înapoi spre vila în care am fost târâte de 
dimineaţă. 

Orice s-ar întâmpla, instinctul mă atenționează că 
n-o să-mi placă și mă zbat puţin în mâinile lui Jordan, 
încercând să mă eliberez. Ba chiar îmi trece prin gând, 
cu viteza luminii, să o rup la fugă înainte să ajung la 

baza scărilor, dar renunţ. Îl las pe acesta să mă târască 
pe treptele din marmură, cu balustradă din sticlă, con- 
ducându-mă la etajul vilei. 

Înainte să-mi dau măcar seama, sunt trasă în- 
tr-unul dintre dormitoare și trântită în genunchi în 
mijlocul acestuia, aproape de patul king size, cu aş- 
ternuturi imaculate și în faţa unei perechi de picioare 
încălţate în pantofi masculini, lucioși și scumpi. 

Cu inima în gât, îmi ridic alene privirea pe cei un 
metru și optzeci și ceva de centimetri, oprind-o abia 
când ochii mei ajung asupra chipului său relaxat. 

— Jordan, am impresia că ţi-ai propus să-i neno- 
roceşti genunchii, replică Keith nonșalant. 

Aș spune că e o surpriză să mă aflu aici, dar îmi 
amintesc ce am făcut în dimineaţa asta și de promisi- 
unea lui. Are altceva pentru mine, probabil ceva care 
să mă facă să plătesc înzecit pentru îndrăzneala de a-i 
îndrepta un pistol spre faţă și de a încerca să-l descarc. 
Devin tot mai convinsă că nu a fost nimic altceva, decât 
o capcană pusă la cale de el, în care am căzut lamenta- 
bil și pentru care o să fiu crud pedepsită. 

— Se împotrivește, îl informează bărbatul, cât mă 
ridică în picioare. 

În clipa în care Jordan îşi retrage mâna de pe bra- 
tul meu, sunt gata să mă prăbușesc înapoi pe podeaua 
din lemn. Mă clatin pe picioarele instabile, șuvițele 
lungi de păr atârnându-mi în faţa ochilor. 

— Normal că se împotrivește! exclamă Keith tare, 
hohotind distrat. E o mică luptătoare, nu-i așa? 

Ochii lui verzi ajung să mă sfredelească atenți și 
nu-mi dau seama dacă așteaptă să-i răspund la asta sau 
nu. Cert e că râsul lui batjocoritor atinge nişte puncte 

sensibile în adâncul meu, punându-mi toate simțurile 
în alertă. 

Încă n-am idee ce urmează să-mi facă. Cu groază 
mă gândesc la tot felul de lucruri înspăimântătoare. O 
să tragă de mine? O să mă violeze? Ei bine, cred că le 
poate face pe toate, atâta timp cât sunt legată fedeleș și 
n-am nici cea mai mică șansă să mă lupt cu el. Nici nu 
cred că aș reuși să-l împiedic cumva, chiar și dezlegată. 

— Du-te și ia-ţi o cafea, îi ordonă Keith, calm. Te 
anunţ eu când termin cu ea. 

Când termină cu mine? Expir zgomotos tot aerul 
pe care îl am în plămâni, simțind în schimb cum mă cu- 
prinde panica. Tresar când ușa se trânteşte în urma lui 
Jordan și rămân singură cu el. Bărbatul din faţa mea e 
înalt și înspăimântător, deși din apropiere pot observa 
cu ușurință cât de tânăr e, în ciuda urmei de barbă 
neagră pe care o poartă și care-i încadrează maxilarul 
proeminent. 

Arată ca un golan. Unul extrem de versat și peri- 
culos. Părul brunet e răvășit, tentându-mă încă o dată 
să i-l aranjez cu degetele, iar ochii verzi ard plini de 
avertisment. 

Icnesc când întinde mâna spre mine pentru a-mi 
feri părul din faţa ochilor și, din instinct, fac un pas 
înapoi, căutând disperată să pun o distanţă între noi. 
Mă domină din absolut toate privinţele. Felul tăios în 
care mă priveşte îmi lasă senzaţia că încearcă să mă 
supună cu puterea minţii, să îmi aplec capul în faţa lui. 

Îşi lasă mâna să cadă la loc şi, în schimb, îşi 
desface butonii manșetelor de la cămaşa neagră 
pe care o poartă și își suflecă mânecile până la cot, 

dezvăluindu-și pielea bronzată și parcă pregătindu-se 
pentru ceea ce urmează să-mi facă. 

— Spune-mi, îmi cere cu voce joasă și gravă. Când 
ai îndreptat pistolul ăla spre mine... A fost o reacţie 
impulsivă pe care acum o regreți sau încă îţi dorești să 
mă omori? 

Ai grijă ce spui, Ellie! 

Inspir adânc, clipind de câteva ori, cât caut în 
minte un răspuns potrivit, care să nu-l calce pe nervi şi 
mai mult. Însă când deschid gura, tot ce-mi iese e: 

— M-ai răpit. 

O acuzaţie ce-l face pe Keith să-și ridice ochii 
verzi spre mine, surprins. 

— Te înșeli, mă informează senin. Eu doar te-am 
cumpărat de la cel care te-a răpit. Am dat o grămadă 
de bani pe tine. 

Replica lui, rostită pe cel mai nonșşalant ton, are 
darul de a mă face să mă simt precum o bucată de 
șuncă. Am fost răpită, apoi vândută? 

— De ce? cutez să-l întreb, deși el pare mai ocupat 
să își aranjeze ceasul scump de la încheietura dreaptă, 
decât să-mi răspundă mie. De ce sunt aici? 

— Ăsta e un subiect pentru altă ocazie, Ellie, mi-o 
retează. Momentan, trebuie să ne ocupăm de altceva. 

Faptul că nu îşi scoate cămașa de pe el e un semn 
neașteptat de liniștitor. Poate că nu are în plan să mă 
abuzeze fizic, așa cum bănuiam. Totuși, nu îndrăznesc 
să mă relaxez. Orice ar avea în minte, sunt sigură că o 
să fie rău. Foarte rău! 

Face brusc un pas spre mine. Nu apuc să mă 
feresc din calea lui, că şi apucă de marginea maioului 
subțire de pe mine şi îl sfâșie fără efort, provocându-mi 

un strigăt mut. Sunt foarte şocată de mișcarea lui, 
încât intru subit într-un vârtej de teroare. Îmi simt 
sângele scurgându-mi-se din obraji și cu disperare 
încerc să-mi acopăr sânii goi cu braţele, cu toate că e o 
misiune aproape imposibilă. Încheieturile îmi sunt în 
continuare strâns legate între ele și nu pot să-l lovesc, 
oricât mi-aş dori acum. 

Bărbatul cu care am avut o discuţie cu doar o se- 
cundă în urmă, se transformă în ceva grotesc. La fel de 
animalic îmi sfâșie pantalonii și lenjeria, lăsându-mă 
complet goală într-un timp extrem de scurt. 

Mă împleticesc speriată înapoi, cu inima bătân- 
du-mi violent în piept, dar nu mă îndepărtez prea 
mult. Înainte să o şterg spre uşă, acesta îmi înşfacă 
bărbia între degete și mă strânge tare, smulgându-mi 
un alt țipăt de teamă. 

Mă aştept oricând să mă lovească. Ba chiar îmi 
strâng cu putere pleoapele, așteptând momentul în 
care palma lui mă va plesni peste faţă, însă nu vine. 
Contrar faptului că îl împing cu braţele cât de tare 
sunt în stare, tot ce face este să mă readucă în mijlocul 
încăperii şi să dispară din faţa mea ca prin farmec. 

Ce se întâmplă? Totul se petrece prea repede, 
că mi-e teamă să mă mai mişc. Întregul corp îmi 
trepidează de frică, iar răsuflarea mi se transformă în 
gâfâituri sonore. Ochii mi se umplu de lacrimi şi, oricât 
aș încerca să mi le reprim, le simt alunecând pe obrajii 
acum Încinşi. 

Îl aud păşind prin încăpere, prin spatele meu. 
Rămân înlemnită și goală în bătaia soarelui, ale cărui 
raze pătrund prin peretele de sticlă din stânga. 

Apoi revine în faţa mea, ţinând în mână o cravașă 
îmbrăcată în piele neagră, cu care nu ezită să mă lo- 
vească ușor peste șold. 

— Ştii ce e asta, Ellie? mă întreabă încet. 

Urcă vârful cravașei pe curba taliei, mângâin- 
du-mă concentrat cu ea. 

— Da, răspund cu noduri, înghițind de mai multe 
ori în sec, în același timp în care încerc să îmi controlez 
emoțiile. 

Îmi strâng buzele într-o linie dreaptă, tulburată 
de felul în care obiectul din mâna lui îmi alunecă pe 
piele, în sus și în jos pe talie. 

— De obicei, cravașa se folosește la echitație sau 
la jocurile sexuale, îmi spune cu același ton grav şi 
răvăşitor, care-mi face stomacul să se strângă dureros. 
Însă eu o folosesc pentru cu totul altceva. 

Nu întreb pentru ce. Sunt distrasă atât de vocea 
lui, cât și de mângâierea continuă a cravașei, care 
alunecă acum la baza abdomenului, trecând cu înce- 
tineală pe celălalt șold. Îl observ printre gene pe Keith 
urmărind-o cu privirea. 

— Spre deosebire de scopul ei principal, mie îmi 
place să lovesc fete cu ea. Cravașa asta a lovit extrem 
de multe fete obraznice, aşa ca tine, încât sunt uluit că 
nu s-a rupt. 

Mă tentează să-i râd în nas. Habar nu are că nu 
poate să-mi facă ceva mai rău faţă de ceea ce am trăit 
deja. 

Apoi mă plesneşte cu ea peste curba taliei şi 
peste cot, făcându-mă să tresar și să icnesc, totodată. 
Deși forța cu care mă loveşte nu e mare, simt cum 
vârful ei mușcă din pielea mea înfiorată. O senzaţie 

neașteptată, ca un fulger, plonjează din locul lovit și se 
opreşte direct între picioare, acolo unde încep să mă 
simt cuprinsă de fierbinţeală. 

În momentul ăsta mă urăsc atât de tare, încât 
scrâşnesc din dinţi şi mormăi câteva înjurături în gând, 
în special când înţeleg că disconfortul dintre coapsele 
mele nu e nimic altceva decât excitare. E o senzaţie 
explozivă care înclină puţin balanţa dominată de frică. 

Ce e în neregulă cu mine? 

— Ai idee câte fete au trecut pe aici, Ellie? mă 
întreabă senin. 

De data asta, cravașa alunecă pe coapsa stângă, 
mângâind-o pe exterior. Senzaţiile dulci îmi pătrund 
piciorul, ca niște tentacule, umezindu-mă și mai tare. 
Aproape scap un geamăt, însă mă străduiesc să-l înghit 
înainte să iasă și să mă trădeze. 

Clatin din cap, continuând să-mi strivesc buzele 
una de alta. Nu cutez să deschid gura și să-i ofer un răs- 
puns verbal, chiar dacă pare să aștepte. Mintea mi-o ia 
complet razna, la fel ca trupul înfiorat și excitat, care se 
lasă studiat cu cea mai mare atenţie de către bărbatul 
sălbatic din faţa lui. 

Sunt umilită, atât de mine însămi și de apucătu- 
rile mele, cât şi de bărbatul ăsta feroce, care-mi dă de 
înţeles că urmează să mă pedepsească aspru pentru 
curajul de care am dat dovadă azi-dimineaţă. Cu toate 
astea, fiecare mușchi din corpul meu se relaxează, sim- 
țindu-se ciudat de ușurat. Primesc bucuroasă o bătaie 
soră cu moartea, decât orice altă variantă. 

Dar e prea... violent de frumos. Îl văd muşcându-şi 
colțul buzei de jos când încercuiește cu vârful cravașei 

un sfârc întărit, înainte să ferească cu ea o șuviţă de 
păr ce-mi cade pe sân, dând-o peste umăr. 

— Nu? rânjește. Să spunem că nu are tot statul 
Michigan atâtea fete, câte au trecut prin mâinile mele. 
Și absolut toate m-au luat de fraier, când au crezut că 
se pot juca cu nervii mei! 

Spre finalul propoziției, vocea i se ridică, ajungând 
să urle la mine. Pe neașteptate, cravașa din mâna lui mi 
se izbește de picior, lăsându-mi impresia că tocmai îmi 
crapă pielea. Strigătul sonor care-mi părăseşte gura e 
imposibil de oprit și fac din instinct doi paşi laterali, 
căutând speriată să pun distanţă între noi. 

Mișcarea pe care o fac îmi mai aduce o lovitură, de 
data asta peste fund, însă refuz să mai tip. Îmi încleştez 
maxilarul, strângând din dinţi cât de tare pot, în timp 
ce încep să mă încurajez în minte. 

Rezistă, Ellie! Rezistă! 

Keith se poziţionează în faţa mea, înclinându-și 
capul ca să mă privească. Nu pierd ocazia de a-l privi la 
rândul meu, cât de urât sunt în stare. 

— Încă te împotriveşti, Ellie! mă acuză nervos. Cu 
cât te împotrivești mai mult, cu atât mai tare o să te 
doară! Te supui sau rup cravașşa pe tine! 

Enervată, mă aplec spre el şi mârâi: 

— Du-te dracu’! Fă odată ce naiba vrei să faci și 
scutește-mă de pălăvrăgeala asta inutilă, jigodie ce 
ești! 

Mă lovește din nou, cu aceeași putere, aproape 
dărâmându-mă de pe picioare. Cravaşa muşcă din fesa 
stângă, făcându-mă să gem prelung de durere, iar pe el 
să mârâie frustrat. Nici nu știu când ajung să cuprind 
între degete tăblia din lemn a patului. 

Fir-ar să fie! 

Lacrimile îmi ţâșnesc pe obraji, dar refuz cu încă- 
păţânare să hohotesc. Indiferent cât de tare m-ar lovi 
sau cât de insistent, nu o să-i ofer satisfacția asta. Îmi 
repet mantra în gând până înnebunesc, înfigându-mi 
unghiile în tăblie tot mai tare, pe măsură ce cravașa 
îmi ciupeşte pielea cu putere. 

E un animal ce presimt că nu o să se oprească, 
până nu obţine ce-și doreşte: pe mine. Îmi vrea sufle- 
tul şi orgoliul, adânc îngropate sub dominarea lui. Şi 
aproape că le are. 

Trec prin cea mai mare umilință posibilă. Cu fie- 
care lovitură, e tot mai aproape să mi le distrugă. 

Haide, Ellie! zbier la mine. Rezistă! 

Disperarea mă cuprinde tot mai mult, iar trupul 
refuză să se mai oprească din tremurat. Genunchii îmi 
devin moi ca gelatina și, tot ce mă mai ţine în picioare 
e tăblia de care mă agăţ cu toată încăpățânarea. 

Apoi se oprește dintr-odată şi îmi iau răgazul de 
a răsufla îndurerată, lăsându-mi fruntea să cadă peste 
lemnul de care mă ţin. Sunt gata să izbucnesc în plâns, 
dar fac uz de toată puterea pe care o am, ca să n-o fac. 

El e cel care cedează primul. Rezistența mea pare 
să-l înfurie la maximum, căci urlă cât îl ţine gura, de 
parcă ar fi turbat. Aruncă cravaşa pe podea şi blestemă 
printre dinţi, înainte să-l simt în spatele meu. 

Îl simt adunându-mi cu blândeţe părul lung 
în pumn, lipindu-șşi pelvisul de fundul meu când se 
apleacă peste mine. Îmi trage capul pe spate, arcu- 
indu-mi spatele sub el și, când mă aştept mai puţin, 
buzele lui se aștern peste fruntea mea încinsă și tran- 
spirată, sărutând-o cu o delicateţe ieșită din comun 

pentru bărbatul care, cu doar un singur minut în urmă 
s-a comportat ca un sălbatic. 

Bulversată de durerea ce mi se împânzește lent 
prin tot corpul, îmi îndrept spatele şi îmi ridic bărbia 
spre el, întorcându-mi capul cât să-l pot privi în ochi, 
pe când braţele lui se înfășoară în jurul taliei mele ca 
să mă ţină în picioare. 

Ochii lui superbi mă privesc înapoi cu stupefacțţie, 
mai ales când buzele îmi sunt curbate de un rânjet me- 
nit să-l umilească așa cum m-a umilit el pe mine. Nu 
rezist tentaţiei de a-mi bate joc de el, în ciuda faptului 
că asta ar putea să-mi atragă o altă pedeapsă violentă, 
aşa că îl întreb cu un fals amuzament: 

— Ai obosit, ţăranule? 

Uluirea pe care i-o citesc apoi pe chip e ca o alinare 
pentru fiecare dintre loviturile pe care le-am încasat. 
Din nefericire pentru el, nu apucă să-mi și răspundă. 
Unul dintre ceilalți membri dă buzna înăuntru și trage 
o înjurătură odioasă, înainte să se repeadă spre noi și 
să mă smulgă din braţele lui. 

— Ce dracu, Keith?! 

Bărbatul blond, cu alură de boxer, mă susţine 
cu un braţ şi cu celălalt smulge cearșaful de pe pat, 
urmând să-mi acopere goliciunea cu el, dar ochii mei 
refuză să-l mai părăsească pe Keith, la fel cum ai lui 
refuză să mă mai părăsească pe mine. Expresia încre- 
menită pe care o are îmi lasă de înţeles că nu se aștepta 
la un astfel de rezultat. 

Și, cu toate că lacrimile continuă să-mi alunece 
pe obrajii fierbinţi, nu şovăi să-i rânjesc animalului în 
față, ca să-și dea seama că există un singur câștigător. 

Eu. 

Sesiunea de plâns din duș e eliberatoare și când 
ies din cabina de sticlă, mă simt cu o idee mai bine. 
Seara a răcorit atmosfera suficient de tare, cât să pot 
respira în voie, după ce toată ziua am gâfâit din cauza 
căldurii sufocante. 

Trag adânc aer în piept și îmi ridic privirea spre 
reflexia din oglindă. Fata care se uită la mine e roşie în 
obraji, goală și jignită. Nu seamănă deloc cu fata pe care 
am lăsat-o în Cincinnati, în toaleta de la cinematograf. 
Acesteia parcă i-ar fi rușine să se privească, căci își 
apleacă ochii la nici două secunde de când i-a ridicat, 
lăsându-i să rătăcească oriunde, numai în oglindă nu. 

Și pe bună dreptate, am toate motivele din lume 
să mă simt ruşinată. 

Nici nu îndrăznesc să mă întorc, ca să văd ce 
mi-a făcut. Sunt destul de sigură că fundul meu poartă 
urmele lungi și înguste ale cravașei pe care încă o simt 
mușcându-mi pielea, dar care m-a furnicat, totodată, 
în moduri inexplicabil de plăcute. 

Apoi ochii îmi cad pe sticluța de pe marginea 
blatului din marmură ce susține chiuveta elegantă 
și rotundă, cu robinet argintiu. Nu are eticheta unei 
alifii cunoscute, iar pe capac e așternută o bucată de 
hârtie pe care scrie scurt „Folosește-o!', cu o caligrafie 
elegantă din cerneală. 

Nu mai stau pe gânduri și o înşfac, desfăcându-i 
capacul din două mișcări, înainte să ridic sticluţa spre 
nas. Miroase a Aloe vera. 

— Dumnezeule Mare! 

Urletul din spatele meu mă face să tresar de 
spaimă și să-mi ridic mâna spre piept, acolo unde-mi 
simt inima luând-o subit razna. O văd pe Mia în oglindă, 
înlemnită în prag și cu ochii cât farfuriile, privind ori- 
pilată la dungile de pe fundul meu expus. 

— Cine ţi-a făcut asta?! 

— Nimeni. 

Înșfac prosopul alb şi pluşat din suport şi îl înfă- 
şor grăbită în jurul meu, în timp ce Mia intră în baia 
spațioasă şi luxoasă şi se apropie de mine, continuând 
să mă privească şocată. 

La naiba, fix ce-mi lipsea! 

— Ei au fost? insistă. Te-au bătut tipii ăia? 

Îmi trec o mână prin păr şi mă întorc spre oglindă. 
Nu vreau să vorbesc despre asta, mai ales cu una dintre 
ele. Umilinţa prin care am trecut în după-amiaza asta e 
suficientă, iar ultimul lucru pe care mi-l doresc este să 
fiu compătimită de niște fete necunoscute care, după 
câte se pare, încep să se acomodeze în locul ăsta. 

Mă uit la ea cu coada ochiului, simțindu-mă revol- 
tată. De fapt, mă uit la rochia din mătase albă, cu poale 
lungi, pe care o poartă în seara asta. E așa de trans- 
parentă, că pot să-i văd costumul alb de baie pe care 
îl poartă dedesubt, iar corsetul ce-i îmbracă trupul de 
la brâu până deasupra sânilor, e încrustat cu pietre 
strălucitoare care mie îmi par a fi necontrafăcute. 

— Ce ai pe tine? o întreb ofuscată. De unde ai 
rochia asta? 

Tonul tăios al vocii mele o face pe aceasta să dea 
un pas în spate şi să-şi coboare ochii pe ţinuta ei. În 
picioare are o pereche de sandale argintii, cu toc, iar 
păru-i blond e prins într-o coafură elegantă, care între- 
geşte apariția bulversantă. 

— Am găsit-o pe pat când ne-am întors de la 
clinică, mărturisește rușinată. Toate au primit câte o 
rochie, inclusiv tu. A ta e pe... 

— Tu vorbeşti serios? o întrerup, parcă nevenin- 
du-mi să cred că face asta. 

Cum poate cineva care a fost răpit în aceeaşi zi 
de nişte străini - despre care habar nu avem ce vor să 
facă cu noi —, să accepte ceva de la ei? E peste puterea 
mea de a înţelege. Indiferent că rochia de pe ea e su- 
perbă și exagerat de scumpă, doar gândul că e dăruită 
de aceiași oameni care ne-au târât aici, mă face să fiu 
dezgustată de îndrăzneala ei de a o îmbrăca. 

Și probabil că se vede asta pe fața mea, căci Mia 
imediat roșește în obraji, căpătând o atitudine spășită. 

— Ellie, cred că știm amândouă că, dacă ne împo- 
trivim... 

Se oprește din vorbit. În schimb, gesticulează 
spre mine, arătând ca şi când n-ar ști cum să continue. 

— Uite ce ti-au făcut, replică uşor. Tipii ăștia nu 
glumesc. Ne vor spânzura pe toate dacă ne opunem 
și, sincer, pentru mine, o rochie sună mai bine decât o 
moarte violentă. Îţi sugerez să faci şi tu la fel. 

— Să mă supun? pufnesc. 

Incredibil! 

Blonda își strânge buzele într-o linie dreaptă. 

— Restul fetelor sunt jos, la masă, spune apoi, 
pornind ușor spre ușă. Vino şi tu când termini aici. 

O urmăresc stupefiată cum iese, incapabilă să 
mai spun ceva despre comportamentul ei sau despre 
faptul că, doar în câteva ore, atitudinea i s-a schimbat 
simțitor. 

Profit de ocazia că rămân singură și mă apropii de 
patul din mijloc, peste așternuturile căruia stă așezată 
o rochie aurie din mătase lungă, la fel de extravagantă 
ca cea de pe Mia, dar cu o idee mai deocheată. Deși are 
două bretele subțiri, despicătura decolteului e prea 
adâncă și se opreşte doar în dreptul abdomenului, 
acoperind ceea ce e esenţial și nimic mai mult. 

Ridic bucata de hârtie de lângă ea, pe care scrie 
cu aceeaşi caligrafie elegantă: „Îmbrac-o! K”. Aproape 
îi aud ordinul în minte, rostit pe aceeași voce ușor ră- 
gușită și autoritară, care mă furnică în moalele capului 
și în josul abdomenului. 

Cum îndrăznește?! 

Simt cum mă năpădesc lacrimile din nou, de 
data asta de furie. După dungile roșiatice pe care mi 
le-a lăsat pe trup, acum are pretenţia să mă îmbrac ca 
o păpuşă? Cumva, reușește să mă jignească mai tare 
decât a făcut-o bătaia cu cravaşa, dacă e măcar posibil. 

— Îţi arăt eu ţie, jigodie! 

Înfuriată, adun toată rochia cu braţele, apoi por- 
nesc cu pași mari și hotărâți spre balcon. Nu mă opresc 
până când nu o azvârl peste balustrada din sticlă, sub 
privirile consternate ale fetelor îmbrăcate la fel, care 
îşi servesc cina la terasa din stângă casei, vizavi de 
piscina în care rochia mea aterizează, ajungând să 
plutească pe apă ca o navă în derivă. 

Nu-mi vine să cred ce-mi văd ochii! Să le văd pe 
toate adunate în jurul mesei, la doar câteva ore de când 

tremurau în sincron de frică, e ceva ce nu credeam că o 
să apuc să văd vreodată. Parcă aş fi martoră la ceva pe 
cât de anormal, pe atât de revoltător. 

Dar micuța mea răzbunare nu alungă deloc senza- 
tia că am fost transformată peste noapte într-o mario- 
netă, la fel ca celelalte. Întorcându-mă în dormitor. trag 
uşa glisantă a şifonierului şi caut altceva cu care să mă 
îmbrac, deși în mare parte acesta e burdușit cu rochii 
de același fel care parcă și-ar bate joc de mine. Sunt 
nevoită să înot printre ele ca să ajung la un costum alb 
de baie și un halat care să nu fie complet transparent. 

Așadar, cobor la terasă desculță și cu o piesă 
vestimentară care abia îmi acoperă fundul. Cu toate că 
halatul din satin fin are mâneci lungi, e cam prea sexy 
ca să mă simt în deplină siguranţă sau cu o idee mai 
rebelă. Din contră, încă mă face să mă simt ca și când 
aș îmbrăţișa la rândul meu ideea că acum aparţin lor. 

Vociferarea fetelor din jurul mesei lungi, pe care 
stau așternute diverse feluri de mâncare și fructe exo- 
tice, se oprește în momentul în care împing scaunul din 
bambus din capul acesteia și mă poziţionez în spatele 
lui, uitându-mă urât la ele. 

Fiecare pereche de ochi se opreşte pe mine. 
Câteva mă privesc întrebător, pe când celelalte par a fi 
scandalizate de faptul că refuz să mă aşez. În principiu, 
toate se zgâiesc de parcă aş fi un intrus, exact aşa cum 
mă și simt de altminteri. 

— Eşti nebună sau ce? mă întreabă cea din celă- 
lalt capăt al mesei, uitându-se la mine revoltată. 

— De ce ai aruncat rochia? vrea o alta să știe, 
aproape mârâind întrebarea. Dacă vin aici şi o văd în 


LEXI B. NEWMAN 


piscină, o să fie vai de noi! Nu vreau să o încurc din 
cauza ta! 

— E adevărat că te-au bătut? 

Recunosc din prima clipă glasul plângăcios de la 
sfârșit și ochii mi se opresc pe fata cu părul tuns bob, 
cu care m-am trezit în dormitor azi-dimineaţă. 

Nici nu știu la care întrebare ar trebui să răspund 
prima oară sau dacă ar fi mai bine să-mi ţin gura în- 
chisă. Adevărul e că nu sunt deloc dispusă să răspund 
vreunei întrebări sau vreunui atac, când toate arată de 
parcă le datorez o explicaţie. 

— Nu m-a bătut nimeni, blufez. 

— Haide, Ellie! exclamă Mia iritată, stând pe 
partea dreaptă a mesei, la doar două scaune distanţă. 
Te-am văzut. Eşti plină de semne! 

Mă uit la ea urât, ofticată că nu și-a putut ţine 
gura. Nici dacă aş vrea să le răspund la asta, nu aș ști 
cum. E bulversant chiar şi pentru mine. 

La început, Keith mi-a lăsat impresia că doar se 
joacă. Cravașa lui, pe care a mânuit-o precum un ex- 
pert, doar mă mângâia. Probabil că, la început, chiar 
a fost un fel de joacă erotică, care să mă facă să cred 
că pot ajunge oricând una dintre fetele abuzate sexual. 
O tortură psihică. L-am simţit dispus să-mi ofere una 
dintre lecţiile acelea înnebunitor de dulci, o pedeapsă 
care să-mi arate cât de slabă pot să devin în faţa cuiva. 
Dispus să mă înveţe minte într-un mod inedit, care să 
atace cele mai profunde simţuri ale mele. 

Dar apoi m-a lovit de parcă m-ar fi urât și a 
continuat să o facă precum un om care mă consideră 
dușmanul său de moarte. Până și acum aud sunetul pe 
care îl scotea cravașa elastică, lovindu-se de carnea 

mea. Mă trezesc tresărind pe picioare, sub atenta 
observaţie a celor șapte fete curioase și îmbrăcate ca 
niște păpuși de porțelan. 

Mă dezgustă. 

— Nu mai vorbiţi cu ea, le cere fata din capătul 
mesei, pe un ton autoritar, în timp ce mă studiază urât 
printre gene. Presimt că o să ne aducă numai necazuri. 

— De ce? o întreb iritată. Pentru că, spre deose- 
bire de voi, eu am curajul să-mi apăr libertatea care 
mi-a fost luată cu forța? Sau pentru că refuz să devin 
marioneta cuiva, mai ales a unor cretini care cred că ne 
pot cumpăra ca pe niște obiecte? 

— Nu știu ce... 

— Taci! o întrerup, ridicând glasul cât să îi închid 
gura. Dacă tu ai de gând să te transformi într-un preș 
la picioarele unor indivizi care cel mai probabil ne vor 
trata ca pe niște prostituate, n-ai decât! Poftim... 

Ocolesc masa cu viteză, apoi mătur toate farfu- 
riile cu braţul, aruncându-i-le în poală. Blonda sare 
speriată în picioare, privind consternată la grămada 
de farfurii de la picioarele ei. 

— Mănâncă-le mâncarea! mârâi. Îmbracă-te aşa 
cum vor ei! Fii o târfă ordinară! Până la urmă, asta vor 
de la tine, să te supui! 

Nu apuc să-i anticipez următoarea mișcare. 
Nervoasă, mă îmbrânceşte de lângă ea şi mă împleti- 
cesc înapoi, aproape pierzându-mi de tot echilibrul. În 
următoarea secundă, e deja în faţa mea și mă prinde de 
halat, uitându-se la mine cu dușmănie și simt mirosul 
unui scandal de proporții. 

— Ajunge! 

Mă răsucesc spre sursa vocii și îi văd pe cei 
cinci ieșind pe rând pe ușile din sticlă ale terasei și 
oprindu-se la marginea piscinei, cu faţa spre noi. Din 
instinct, fac câțiva pași în spate, punând distanţă între 
noi, iar blonda cu care am intrat în conflict se trage pe 
partea cealaltă a mesei, departe de ei. 

În seara asta au renunţat la costumele lor negre 
și impresionante, în favoarea unor ţinute casual, po- 
trivite pentru o seară într-un loc exotic, ca acesta. Cu 
toate astea, arată la fel de bogați și de tulburători, ca 
niște bărbaţi decupați din vreo revistă mondenă. Sunt 
îmbrăcați în cămăși din pânză, de culori diferite, dar 
doar unul dintre ei arată devastator pentru mine. 

Are aceeaşi privire sălbatică şi nu mă slăbește 
deloc, deși încetez atacul împotriva blondei care m-a 
scos din minţi. Mă simt brusc ameninţată, dar nu cutez 
să mă supun în faţa lui sau să-mi aplec capul spășită. 
Doar inima mi se face mică în piept, de teama de a nu 
mai trece încă o dată prin ce am trecut astăzi cu el. 
Norocul meu că nu o poate vedea, ca să-și dea seama 
cât de speriată este de prezenţa lui. 

Totuși, nu pot să nu observ felul în care e poziţi- 
onat. Spre deosebire de ceilalţi, Keith e cu o idee mai 
aproape şi domină întreaga scenă, lăsându-mi senzaţia 
că el e cel care controlează totul. Are atitudinea per- 
fectă a unui lider şi nu e exclusă posibilitatea ca el să 
fie principalul vinovat de coșmarul în care m-am trezit 
și pe care îl trăiesc de câteva ore bune. 

Ochii îmi alunecă cu voință proprie, pe fâşia de 
piele bronzată pe care nasturii descheiaţi ai cămășii 
lui albe o lasă la iveală. Se întinde până la stern într-un 

stil macho, iar la gât îi atârnă un rozariu negru a cărui 
cruciuliță e ascunsă sub materialul din pânză. 

Nu ştiu cât timp trece de la apariţia lui până la 
momentul în care ia hotărârea de a deschide gura, dar 
primul lucru pe care îl întreabă e: 

— Unde e rochia ta? 

Strâng nervoasă din dinţi. Sunt tentată să-l trimit 
direct la dracu, mai ales când o furie și mai mare pune 
stăpânire pe mine, însă Jordan e periculos de aproape. 
Cu siguranţă n-aş scăpa basma curată. 

— În spatele tău, bombăn. 

Cu o sprânceană arcuită în semn de mirare, își 
întoarce capul și o vede, apoi se uită din nou la mine. 
Întrebările din ochii lui verzi sunt la fel de jignitoare ca 
ideea sa prostească de a mă îmbrăca după bunul plac. 

— Ai aruncat în piscină o rochie de zece mii de 
dolari? vrea să știe. 

Zece mii? Instantaneu, simt nevoia să-mi schimb 
poziţia, mutându-mi greutatea pe celălalt picior. 
Cumva, cuvintele lui mă fac să mă simt vinovată că 
mi-am bătut joc de o rochie atât de scumpă, dar apoi 
îmi spun în gând că nu asta e relevant. Probabil că nu 
dă doi bani că i-am aruncat rochia prețioasă în piscină, 
cât îl frustrează că nu m-am supus cerinţei sale de a o 
îmbrăca. 

— Care-i treaba, animalule? îl întreb sfidătoare, 
aproape mârâind cuvintele. Nu-ţi convine situaţia? 
Săracul! De ce nu dai fuguţa la mămica, să te conso- 
leze?! Sunt sigură că e mândră că are un copil retardat 
ca tine! 

Mârâind nervos, din trei paşi se înfiinţează în faţa 
mea și mă înșfacă dur de bărbie, strivindu-mi obrajii 

între degetele lungi și osoase, în același timp în care 
mă privește aşa de hidos, încât simt cum mă trece un 
fior fierbinte de teamă. 

Dar înainte să apuce să rostească ceva, un jet de 
apă îi aterizează în faţă, făcându-l să clipească derutat 
şi să slăbească strânsoarea în care m-a prins. Îşi mută 
apoi ochii pe fata de lângă mine, înroşindu-se puternic 
în obraji de parcă ar fi pe cale să explodeze. 

Fata cu părul tuns bob și expresie de copil speriat, 
aruncă paharul înapoi pe masă şi face un pas în spate, 
probabil înspăimântată la rândul ei de viteza cu care 
Keith se înfurie. Mă eliberează deodată și se întoarce 
spre ea, şocat. 

— Tu tocmai ai aruncat cu apă pe mine? o în- 
treabă printre dinţi. Eşti idioată?! 

Înainte să reacţionez, o înşfacă brusc de păr 
și o trage spre el, smulgându-i un țipăt de groază. 
Urmăresc terifiată cum o trântește în genunchi în 
faţa lui, deși începe să plângă. Restul fetelor fac câte 
un pas în spate, sărind de pe scaune și căutând să se 
îndepărteze tot mai mult de scena din faţa lor, care nu 
face nimic altceva decât să-ţi ridice părul de pe ceafă. 

— La dracu, deja m-am săturat să fiu bun cu voi! 

Cu ochii mari îl urmăresc cum își desface cureaua 
cu mișcări grăbite, în timp ce se uită în jos, la fata care 
tremură şi plânge la picioarele lui. Nici nu trebuie să 
aștept până la final, ca să-mi dau seama ce vrea să-i 
facă chiar aici, în faţa tuturor. Probabil că asta e şi 
ideea, să le forțeze pe toate să fie martore la ceva care 
să le avertizeze că nu există o limită pe care să n-o 
poată încălca. 

Nu pot să privesc. Îmi acopăr faţa cu mâinile, dar 
tot îi aud scâncetele pline de frică. Fir-ar! Încerc să le 
ignor, însă e peste puterea mea de a suporta o tortură 
psihică, ca aceasta. 

— Opreşte-te! zbier la el. 

Privirea lui se ridică spre mine, cu mâinile fixate 
pe catarama curelei din piele de la brâul lui. 

— Dacă nu vrei să-i iei locul, îţi sugerez să taci! 
mârâie enervat. 

Mă uit la fata îngenunchiată cu inima strânsă de 
milă. E atât de terifiată, iar umerii i se scutură de ho- 
hote. Din șușotelile continue ale fetelor din spate aflu 
că o cheamă Angel - un nume care nu putea să fie mai 
potrivit pentru tăria inexistentă de caracter pe care o 
flutură pe sub nasul lui. 

Și mă urăsc pentru că nu pot să mă îndur s-o văd 
așa. N-ar trebui să-mi pese, ci doar să mă bucur că nu 
sunt în locul ei. 

Apoi mă uit la cei din spatele său, care nu mișcă 
deloc. Ceilalţi patru membri privesc scena din faţa lor 
ca pe ceva perfect normal şi chiar mă întreb dacă asta 
e pentru prima oară când le e dat să asiste la așa ceva. 
Bănuiesc că nu. Expresiile lor împietrite îmi demon- 
strează că nu-i surprinde nimic din ceea ce se petrece 
la câţiva centimetri de ei. Sunt fără scrupule și suflet. 

Scrâșnind din dinţi, mă reped spre ea și o ridic în 
picioare, dându-i apoi un brânci care s-o îndepărteze 
de Keith. Îmi rămâne doar să regret mişcarea pe care 
am făcut-o, dar e prea târziu să mai dau înapoi. 

Asta e, Ellie! mă încurajez în gând. Demonstrează-i 
nenorocitului cine deţine controlul! 

Inspir adânc și, sub atenta lui observaţie, mă așez 
în genunchi pe marmura rece, punându-mi fundul pe 
călcâie și palmele pe coapse, fără să-mi dezlipesc vreo 
clipă privirea din ochii lui plini de nedumerire. 

Poate că în dimineaţa asta m-am trezit captivă 
într-un loc necunoscut, cu armele la cap şi legată în 
lanţuri, dar n-am de gând să mă transform în ceea ce-și 
doresc. N-am de gând nici măcar să-i las animalului din 
fața mea, ocazia de a batjocori o fată inocentă precum 
Angel, despre care mă îndoiesc serios că ar fi avut vreo 
partidă de sex în viaţa ei. 

Din fericire pentru ea, eu am gustat din toate şi 
nimic nu mă mai poate surprinde. 

— Haide! îl îndemn calmă, uitându-mă în sus, la 
el. Fii bărbat, nemernicule! Arată-mi ce poţi! 

Keith își mijește ochii iritat. 

— Asta dacă ai cu ce, adaug zeflemitor, trântin- 
du-i și un rânjet pe măsură. Pentru că, dacă e să mă 
întrebi pe mine, cred că doar cei care sunt zero barat în 
pantaloni au un tupeu la fel de impresionant ca al tău! 

Însă el nu mai mişcă. Se uită la mine exact cum 
mă privea şi după joaca cu cravașa, ca și când s-ar simţi 
jignit că am un tupeu la fel de mare ca al lui. Sau poate 
că expresia sa are legătură cu faptul că, deși sunt în 
genunchi în faţa lui, încă găsesc puterea de a-mi bate 
joc de el. Probabil trăia cu proasta impresie că o curea 
desfăcută mă poate controla sau îmi poate închide 
gura. 

— Care-i treaba, amice? chicotesc. Ţi-e rușine? 
Ţi-e frică să nu râdem de cât de mică este? 

Un cor de icnete pornește în spatele meu. Nu în- 
teleg ce bolborosesc, dar sunt destul de sigură că toate 

mă dezaprobă sau mă consideră sărită de pe fix. Poate 
că și sunt, altfel nu-mi explic poziţia în care am ajuns. 

— Jordan, vorbește unul dintre membri, punând 
capăt contactului vizual dintre mine şi Keith. Du-o în 
Grădina Edenului. 

— Nu, replică bărbatul din fața mea, cu un glas 
autoritar, înainte să rânjească la mine cu un colţ al 
gurii. O s-o duc eu. 

Aud o ameninţare subtilă în vocea lui gravă, care 
mă atenționează că urmează să se întâmple ceva ce 
n-o să-mi placă. Am mai auzit o dată despre Grădina 
Edenului. Deși sună ca un loc de basm, probabil că nu 
se apropie nici pe departe de unul. 

— Keith... 

— Am spus că o duc eu! exclamă mânios. 

Niciunul dintre ceilalți patru bărbaţi nu mai 
intervin. Keith, în schimb, își înfige o mână în părul 
meu încă ud și mă ridică forțat în picioare, înainte să 
pornească cu tot cu mine spre ușile din sticlă ale vilei. 

Nu mă opun. Cu toate că degetele lui mă trag 
puternic de păr și aproape alerg după el prin living, ca 
să pot ţine pasul, nu opun rezistenţă. 

Totuși, trebuie să-mi mărturisesc mie însămi că 
sunt puţin înspăimântată. Cu toate că mă străduiesc să 
n-o arăt şi să nu scot niciun sunet, gândul că urmează 
să mă ducă într-un loc care sună ca o cameră de tor- 
tură, mă bagă în sperieţi. 

Imediat ce mă scoate din vilă, îmi eliberează părul 
și mă prinde de încheietură, trăgându-mă cu putere 
după el pe aleea pavată și prost iluminată de câteva 
felinare elegante. 

Mă împleticesc în propriile picioare când trecem 
de fântână și grăbesc pasul ca să nu mă prăbușesc. 
Răcoarea serii şi curentul provocat de valurile mării 
ce se izbesc de țărm îmi înfioară pielea ușor încinsă 
de sub halatul scurt pe care îl port şi mă cutremur în 
anticipare. 

— Unde mă duci? îndrăznesc să-l întreb, strădu- 
indu-mă totodată să nu cad din picioare. Mergi mai 
încet! Te-am întrebat ceva, la naiba! 

Se răsucește dintr-odată, nelăsându-mi timp să 
mă opresc la timp, înainte să mă izbesc de el. Ciocnirea 
ușoară a corpurilor noastre nu mă aruncă la pământ, 
din fericire, însă mă aduce aproape de el. 

— Poţi să taci odată?! hărâie scos din fire. Tu 
chiar nu înţelegi? Cu cât mă enervezi mai tare, cu atât 
mai nemilos o să fiu cu tine! Vrei să fiu nemilos, Ellie? 

Înghit în sec, necutezând să mai deschid gura. 
Răutatea cu care se uită la mine mă ajută să înţeleg că 
ar fi capabil să devină mai nemilos decât m-aș putea 
aştepta vreodată de la el. 

Nu vreau să devină mai brutal decât este deja. 
Până la urmă, ar putea să facă orice şi-ar dori cu mine. 

Pornim din nou la pas. Trecem de vila în care l-am 
cunoscut pentru prima oară, ocolind-o prin dreapta. 
Încerc să fac abstracţie de puterea cu care degetele 
sale îmi strâng încheietura și să menţin ritmul grăbit, 
ridicându-mi adeseori privirea spre el. 

Cu o expresie concentrată, mă conduce în spatele 
vilei, apoi pe o cărare mai îngustă și nepavată, îngră- 
dită cu vegetație. E atât de întuneric în colțul acesta de 
junglă, încât nu ghicesc nimic din ce se află în fața mea. 

După două minute lungi, în care doar m-am îm- 
pleticit în propriile picioare, Keith se opreşte în dreptul 
unor uşi exterioare din sticlă, pe care iedera se întinde 
cât pot vedea cu ochii. Lipsa luminii nu-mi oferă ocazia 
de a-mi da seama ce am în față, însă, în momentul în 
care bărbatul care continuă să mă ţină de încheietură, 
de parcă i-ar fi teamă să nu fug, deschide larg ușile, îmi 
simt gura cum se întredeschide de uluire. 

Ce am înaintea ochilor nu e o clădire, ci o cupolă. 
O cupolă uriașă din sticlă, în interiorul căreia e o ade- 
vărată grădină maiestoasă. O seră ovală cu o potecă 
pavată ce pornește din dreptul intrării și ne conduce 
chiar în centrul unui real Paradis, prin acoperișul că- 
reia pot vedea stelele. 

Cu fiecare pas pe care îl fac pe marmura rece de 
sub tălpile mele goale, felinarele care se aprind, unul 
câte unul, îmi urmează drumul. Grădina Edenului se 
dovedeşte a fi o grădină adevărată, spectaculoasă, ca- 
re-mi taie răsuflarea. Mă catapultează dintr-o realitate 
dură, într-un miraj care mă face să uit pentru un minut 
că, cel mai probabil, locul ăsta nu există pentru a-mi 
oferi mie un moment în Rai, ci unul în lad. 

Absorbită de ciripitul constant al unor părăsi pe 
care nu le văd şi de susurul unui izvor invizibil, nu-mi 
dau seama când ne oprim. Revin cu greu cu mintea la 
locul ei, ca să observ ceea ce am în față. 

Paradisul meu se destramă rapid în jurul unei 
construcţii din fier, în formă de X, de colţurile căreia 
atârnă câte un lanţ gros. E aşa de înspăimântătoare, 
că fac instantaneu un pas înapoi, deși încheietura 
încă mi-e strânsă de degetele lui. Cu o smucitură mă 
opreşte înainte să o rup la fugă, apoi se poziţionează 

în fața mea, lăsându-și capul să-i cadă într-o parte, în 
timp ce un rânjet periculos ia formă pe buzele lui. 

— Ce ai de gând să faci? întreb îngrozită, privind 
cu ochii mari crucea Sf. Andrei din spatele lui. Dă-mi 
drumul! 

Însă, în loc să facă ce-i cer, îl simt cum mă trage 
tot mai aproape de ea, în pofida zbaterilor din ce în ce 
mai puternice. Duc o adevărată luptă cu el, căci refuz 
să cred că vrea să mă răstignească pe lucrul acela înfi- 
orător de mare. Îl lovesc cu mâna de care nu mă trage, 
apoi cu picioarele când mă apucă strâns și mă întoarce 
cu spatele la crucea răsturnată. Mă scutur tare, îngro- 
zită de ideea de a fi prinsă în lanţuri, ca un animal, 
de către unul care ar merita mai mult decât mine să 
poarte în jurul încheieturilor cătușele din piele dură 
cu care mă prinde. 

— Keith! strig din toți plămânii, fiind pe punctul 
de a plânge. Opreşte-te! 

Mârâind furios, îmi izbește încheietura de fierul 
vopsit în negru, înainte s-o prindă strâns în curea. 
Acum nu-mi rămâne decât să regret faptul că am sărit 
în ajutorul altcuiva, în loc să mă protejez pe mine. Îmi 
trece prin minte să trag de lanţ, în speranţa că o să 
scap, însă mă răzgândesc rapid când bărbatul nervos 
din faţa mea mă împinge dintr-odată, aplecându-se 
asupra mea atât de tare, încât îi pot simţi răsuflarea 
furtunoasă pe obraji. Spatele meu e acum lipit chiar 
în centrul X-ului a cărui răceală pătrunde prin halatul 
subţire pe care îl port. 

— Nu. Te. Mișca! se răsteşte. 

Încremenesc, deşi ochii mi se umplu de lacrimi. 
Nu mai găsesc puterea de a mă zbate când îmi prinde 

și cealaltă încheietură și o răstignește de celălalt braţ 
al construcţiei, legând-o de cătuşa agăţată de lanţ. 

Face același lucru și cu gleznele. După ce îmi 
desparte picioarele, le încătușează pe amândouă, 
prinzându-mă într-o poziţie a naibii de incomodă și 
umilitoare. 

Apoi face un pas înapoi și se uită la mine. Pur și 
simplu. Mă privește lung, cu o expresie mândră și cu 
capul uşor înclinat, purtând pe buze acelaşi rânjet ma- 
lefic care mă atenționează că urmează să se întâmple 
lucruri pe care nu le voi uita niciodată, probabil nici 
după moarte. Presimt că voi fi veșnic bântuită de ceea 
ce o să se petreacă aici, în Eden - un loc construit spe- 
cial pentru a te face să îţi regândești principiile. 

Dacă până acum credeam că pot deţine controlul 
situației bulversante în care m-am trezit, Keith tocmai 
îmi demonstrează contrariul. Nu doar că nu sunt stă- 
până pe situaţie. Lanţurile de care atârn mi-o confirmă 
și, totodată, mă ajută să înţeleg cine e noul stăpân, noul 
deținător al propriei mele vieți. 

El. 


Capitolul 5 


Ochii lui verzi continuă să mă privească distraţi 
chiar şi după zece minute de când tot trag de curele 
în zadar, ca să mă eliberez. Îmi simt braţele cum încep 
să amorţească și, curând, obosesc să mai încerc. Sunt 
strânse prea bine şi n-am nicio șansă să scap de aici de 
una singură. 

Aşadar, nu mă mai zbat. După zece minute lungi 
și agonizante, în care mi-am pus la încercare toți nervii 
pe care îi am și pe care i-am tocit, renunţ. Oftând, îmi 
ridic privirea spre el, strângând din buze. Pe limbă îmi 
vin o multitudine de înjurături, dar mă îndoiesc că ar 
avea vreuna efect asupra lui. 

— Acum, că te-ai calmat, ce ar fi să vorbim puţin? 
mă întreabă relaxat, strângându-și braţele la piept în 
fața mea. 

E doar la un metru distanţă, ceea ce face ca situ- 
aţia să fie și mai enervantă. Nu mă simt comod când 
știu că picioarele și mâinile îmi sunt legate și port doar 
un halat scurt, pe care îl simt fix sub fund, gata oricând 
să se ridice. Sunt prea goală şi prea incapabilă să pot 
purta o discuţie cu el acum. 

— Despre ce? 

Pun întrebarea pe un ton înșelător de calm, deşi 
fierb în sinea mea. Am ajuns în momentul în care devin 
conștientă că dacă continui să mă agit, nu fac nimic 
altceva decât să consum energia pe care ar trebui s-o 
păstrez pentru a rezista sub presiune. Până la urmă, 


Elita păpușarilor - Volumul l 


instinctul îmi spune că nu m-a adus aici doar pentru o 
scurtă conversaţie. 

— Despre întrebările pe care sunt sigur că le ai, 
răspunde prompt, ca şi când ar fi avut răspunsul ăsta 
deja în minte de ceva vreme. Probabil vrei să știi care e 
motivul pentru care ai fost adusă pe insula asta. 

Pufnesc. Incredibil! 

— Deci, ești dispus să îmi răspunzi întrebărilor? 

— Am tot timpul din lume, păpușă, replică cu un 
rânjet. La fel și tu. 

— Să înţeleg că n-am nicio șansă să plec de aici? 

Îmi arcuiesc sprâncenele la el, controlându-mi cu 
grijă fiecare cuvânt pe care îl rostesc, inclusiv tonul. 
Îmi place să cred că o să obţin tot ce-mi doresc să ştiu, 
dacă menţin discuţia asta la nivelul unei discuţii ca 
între amici. 

Dar el nu e amicul meu. N-am voie să uit asta. 
Indiferent cât de relaxat și de distrat pare acum, pen- 
tru el probabil nu sunt nimic altceva decât o jucărie. 

— Sunt chiar curios cum ai putea să pleci, mă ia 
peste picior. Eşti în mijlocul Mării Mediterane. 

Umezindu-mi în grabă buzele cu limba, scormo- 
nesc în mintea mea după toate lecţiile de geografie pe 
care le-am luat vreodată. Nu-mi place ce găsesc și mai 
ales când ajung la concluzia că Mia ar fi putut să aibă 
dreptate într-un punct. 

— America nu e lângă Marea Mediterană, mormăi 
uşor, cu curajul puţin pierdut. 

Zâmbetul pe care mi-l afișează e nemaipomenit 
de strălucitor și sunt nevoită să clipesc de câteva ori, 
ca să mi-l alung de pe retină. Nimeni n-ar trebui să 
poată zâmbi astfel, în special el. 


LEXI B. NEWMAN 


— Se pare că ai fost atentă la ore, Ellie, constată 
batjocoritor. Interesant. Nu mai suntem în America, 
spune apoi, pe cel mai nonşalant ton al său. Suntem în 
Spania. Ai fost adusă cu elicopterul și... 

Îşi umezeşte la rândul lui buzele, ţinându-şi 
respiraţia cât ochii săi curioșşi alunecă de sus în jos, pe 
toată lungimea corpului meu. 

Înjur în gând. Suntem la mare depărtare de casă. 

— Să fiu al naibii de n-am impresia că te-am aş- 
teptat o veşnicie! 

Face un pas mic spre mine şi simt cum mi se în- 
cordează toţi mușchii, cu toate că fac eforturi supreme 
să deţin controlul asupra lui. Tot calmul pe care mă 
încăpățânez să-l împing la înaintare păleşte, dar nu 
piere de tot. 

N-are decât să facă tot ce vrea, pentru că n-am de 
gând să-l las să mă supună. N-am de gând nici să-l las 
să mă facă să cred că simpla lui apropiere îmi face pie- 
lea să se înfioare, nu aerul răcoros din seră şi vegetaţia 
umedă care mă înconjoară. 

Totuși, ceva din glasul său trage un semnal mic de 
alarmă. O spune de parcă m-ar cunoaşte de mult timp. 

— De ce am fost adusă aici? îl întreb cu noduri în 
gât. 

Ceva îmi spune că n-o să-mi placă răspunsul lui, 
dar trebuie să aflu. E absolut necesar să știu de ce am 
fost scoasă din ţară și adusă pe o insulă din Spania și, 
nu în ultimul rând, de ce am senzaţia că mă știe de o 
viaţă. Eu nu ţin minte să-l fi întâlnit vreodată pe el. Cu 
siguranţă nu l-aș fi uitat. 

— Nu mai bine mă întrebi ce am de gând să fac 
cu tine? 

Îşi mijeşte ameninţător ochii, vrând probabil să 
mă sperie. Îi reuşeşte într-o oarecare măsură, însă mă 
tin ferm pe poziţii. Nu e ca și când aş avea o altă soluţie. 

— Ajungem și acolo, i-o retez. 

— Ai dreptate, spune resemnat, apropiindu-se 
din nou, cu o idee. Avem toată noaptea la dispoziţie. 

Înghit în sec când mâinile i se întind spre mine şi 
apucă între degete nodul cordonului cu care am legat 
halatul. 

— Nu te gândi că e un moft, Ellie, mi-o trântește 
sec, desfăcându-l cu mișcări lente. Nu mă dau în vânt 
după brunete. 

— Lasă-mă să ghicesc, intervin zeflemitor, gata 
să-l iau peste picior. Te dai în vânt după blonde înalte 
și subţiri. Cât de clișeic. Ești cam încuiat, amice. 

Chicotește amuzat. 

— Nu e cazul să te superi, păpușă, replică bat- 
jocoritor, rânjind la mine într-un mod care nu poate 
decât să mă calce pe nervi. 

E inadmisibil cât de repede îmi poate face con- 
trolul să se zdruncine. Dacă mâinile mele n-ar fi legate 
acum, l-aş fi pocnit cu plăcere pentru insinuarea deloc 
subtilă. 

— Oricare ar fi gusturile mele în materie de femei, 
tu rămâi la fel de specială, adaugă calm, privindu-mă 
de data asta cu ochi strălucitori. 

— Ce bucurie pe mine! exclam ironic. Să înțeleg 
că sunt prima fată pe care ai legat-o de chestia asta? E 
un soi de declaraţie de dragoste? 

Keith se uită la mine distrat, hohotind și mai tare, 
de parcă aș fi spus vreo blestemată de glumă. Sunt tot 
mai convinsă că omul nu e sănătos mintal. 

Și încă n-am idee ce vrea de la mine. Îmi dezleagă 
cu mișcări încete cordonul halatului, lăsându-i laturile 
să cadă la o parte și să îmi dezvăluie corpul îmbrăcat 
doar într-un costum de baie mult prea deocheat ca să 
mă simt bine. 

Apoi redevine serios, deşi ochii încă îi sclipesc de 
amuzament. 

— Uite care-i treaba, Ellie, spune încet, urcân- 
du-și o mână ca să-mi ferească părul lung peste umăr. 
Chiar dacă discuţiile cu tine devin tot mai interesante, 
nu am de gând să te păstrez. Te întrebi de ce aţi fost 
aduse aici? 

Inhalez scurt, apoi îmi ţin respiraţia când dege- 
tele lui reci se strecoară pe sub părul meu și îmi atinge 
ușor ceafa în căutarea șnurului care îmi ţine sutienul. 
Trag doar puţin de curelele de care sunt prinsă, ca 
să-mi amintesc că, orice aș face, nu-l pot împiedica. 
Bănuiesc că asta era și ideea de la bun început, să mă 
lege ca să nu mă pot împotrivi oricărui lucru pe care ar 
vrea să-l facă. 

Încerc să mă trag înapoi ca să mă feresc de mâi- 
nile lui, dar spatele meu e deja lipit de centrul crucii 
și, oricât m-aș scutura ca un câine ud, degetele lui tot 
desfac șnurul sutienului, în timp ce ochii săi refuză cu 
vehemenţă să se mai mute dintr-ai mei. 

— Nu mă face să-ţi strâng încheieturile și mai 
tare, Ellie, mă avertizează. O să rămâi cu urme. 

Fir-ar! 

Strângând din dinţi, îmi ordon mușchilor să 
rămână nemișcaţi. Chiar dacă nu-mi place deloc ce 
se întâmplă, îmi spun în minte că ar fi mai bine să-mi 

păstrez energia pentru mai târziu, decât s-o consum 
pe toată pe ceva care oricum n-are să funcţioneze. 

— De parcă ţi-ar păsa, bolborosesc iritată. 

— Nu-mi place să las urme, mărturisește serios. 
Nu astfel, cel puţin. Îmi place ca urmele de pe corpul 
unei femei să fie cauzate de mâinile mele. 

— Fundul meu te dezaprobă, i-o trântesc sarcas- 
tic. Crede că eşti un nemernic masochist. 

Icnesc când mă smuceșşte brusc spre el, dezlipin- 
du-mi spatele de cruce. Lanţurile care-mi ţin braţele 
și picioarele captive scot un sunet ascuţit când se 
întind la maximum, acoperind pentru o clipă ciripitul 
constant al păsărilor, iar curelele îmi înhaţă încheietu- 
rile, strângându-le cu o asemenea putere încât gem de 
durere. 

În schimb, Keith se uită la mine amenințător, 
orice urmă de amuzament dispărându-i din irisurile 
verzi. Văd pe fața lui că nu apreciază deloc ce părere 
am despre el. 

— O să ușurez lucrurile pentru tine, păpușă, 
spune printre dinţi, smulgând sutienul cu totul, înainte 
să-l arunce pe pavaj. Ai fost adusă aici pentru mine. 
Numai și numai pentru mine. Am plătit o avere doar 
ca să te am în faţă acum și să-ţi ofer tot ce meriţi, poate 
în plus. 

Tot ce merit? 

— Şi când o să pleci de aici..., continuă cu un şu- 
ierat, lăsându-și mâna să alunece pe bikinii de plajă cu 
șnururi, o să fii atât de goală pe dinăuntru, că n-o să-ţi 
mai pese de absolut nimic, nici măcar de ceea ce s-ar 
putea întâmpla cu viaţa ta. Nu o să te mint, Ellie. O să-ţi 

dorești curând să mori rapid și nu o să te las. O să te țin 
în viață până când o să simţi că îţi pierzi minţile. 

Ascult fiecare cuvânt, tot mai bulversată, uluită de 
schimbarea bruscă de stare pe care o are. Dacă până 
acum doar se juca cu vorbele și părea să-l încânte în- 
tr-o oarecare măsură, discuţia cu mine... Ei bine, acum 
că toarnă totul cu o furie arzătoare, mă aștept să mă 
sugrume. 

Nu înţeleg nimic din ce-mi spune, deși vorbeşte 
cât se poate de clar. De ce am continuu senzaţia că el 
știe foarte bine cine sunt şi ce am făcut în toată viaţa 
mea? 

Icnesc din nou când trage scurt de bikinii albi de 
pe mine, dezgolindu-mă cu totul. Tot ce mă mai îm- 
bracă acum e halatul scurt și desfăcut care îmi atârnă 
pe umeri, pueril și nefolositor. 

Degetele lui lungi îmi ridică bărbia, obligându-mă 
să măuitla el. Îmi simt obrajii arzând, dar tot fac efortul 
de a-mi agăța privirea de a sa și de a o menţine acolo 
chiar și când Keith se apropie, iar buzele lui aproape se 
aștern peste ale mele. 

Vreau să cred că ghemul din stomacul meu, care 
apare de nicăieri, e de dezgust, şi că nu se datorează 
prezenţei sale impunătoare ce-mi domină până și cea 
mai neînsemnată celulă din corpul trădător. 

Trag din nou de lanţuri. Nici nu mă sărută, dar 
nici nu se îndepărtează. De fapt, doar stă acolo și nu 
face nimic, cu gura aproape lipită de a mea și mirosind 
puternic a parfum și tutun. Degetele i se strâng și mai 
tare pe bărbia mea. 

— Apoi o să te vând. 

— 92 — 


Elita păpușarilor - Volumul l 


Când vorbește, lansează fiecare cuvânt în parte în 
adâncul gâtului meu, forțându-mă să le înghit pe rând, 
înainte ca măcar să-mi dau seama ce semnifică. Rămân 
încremenită, cu răsuflarea întretăiată, având impresia 
că nu am auzit bine. Aş minți dacă aș spune că nu mă 
aşteptam la ceva rău, însă toate supoziţiile mele tocmai 
se dau peste cap. 

Credeam că o să ne păstreze. Credeam că o să ne 
țină aici să servim cine știe ce scop deplasat. Nici prin 
gând nu mi-a trecut ideea că or să ne vândă, asta după 
ce tocmai mi-a mărturisit că ne-au cumpărat. 

— O să te dau celui care oferă mai mult. Ai măcar 
idee câți boșorogi perverșşi și bogaţi există pe lumea 
asta și cât ar plăti pentru o prospătură, așa cum sunteţi 
voi? Ai dracului, toţi vor americance blonde și virgine, 
cu care să-și poată satisface orice fantezie bolnavă, iar 
pentru asta sunt pregătiţi oricând să-și golească con- 
turile pentru noi, doar ca să pună mâna pe una dintre 
voi. 

Aşadar, ăsta e motivul pentru care am fost aduse. 
Contrar așteptărilor mele, afacerea lor reuşeşte să mă 
înspăimânte mai tare decât ar fi făcut-o dacă mi-ar fi 
spus că vrea să ne transforme în dame de companie 
sau chiar prostituate. 

Dar nu. Din mărturisirea lui, trag concluzia că 
vom fi ceea ce credeam până acum că e un simplu mit: 
mirese pentru străini. Asta explică mai multe. Acum 
îmi dau seama de ce am fost aduse în Spania, de ce ne 
aflăm pe o insulă înconjurată doar de mare și cu zero 
șanse de scăpare şi de ce beneficiem de cel mai înalt 
grad de lux. 

Tocmai când credeam că lucrurile nu pot deveni 
mai îngrozitoare pentru mine... 

— Tot nu-mi dau seama ce caut eu aici, murmur 
cu teamă. Nu sunt blondă. Nu sunt nici virgină. 

Keith se retrage cu o idee, doar ca să mă poată 
privi amuzat, de parcă concluzia la care am ajuns îi 
oferă o doză de satisfacţie. 

— De aceea preţul tău o să fie atât de modic, încât 
cumpărătorii or să aibă impresia că achiziţionează o 
gumă de mestecat, mi-o trânteşte distrat. Cam atât 
valorezi. 

Cuvintele, urmate îndeaproape de un chicot 
umilitor, mă înfurie într-o asemenea măsură că uit 
complet că sunt legată și mă smucesc spre el, dornică 
să-l strâng de gât. Mișcarea proastă pe care o fac îi pro- 
voacă un hohot autentic și mai face câţiva pași înapoi, 
privindu-mă acum pe de-a-ntregul. Nemernicul pare 
să savureze din plin postura jignitoare în care mă aflu 
și faptul că mă zbat cu putere, ca să ajung la el. 

— De ce faci asta?! zbier cât pot de tare, vocea 
mea răsunând cu ecou în jungla îngrădită în care ne 
aflăm. Ce naiba ţi-am făcut?! 

— Oh, Ellie! replică amuzat. Nici n-ai idee! 
Gândeşte-te la cea mai mare greşeală pe care ai făcut-o 
în viaţa ta şi o să-ți dai seama singură de ce o să ţi-o 
întorc înzecit până o să pleci de pe insula asta. 

Înaintează cu un pas şi îşi înclină capul, admirân- 
du-mă de sus până jos cu o lentoare și mai umilitoare. 
Se vede pe fața lui că savurează momentul. Are palmele 
unite în dreptul gurii, iar ochii săi alunecă pe pielea 
mea înfierbântată de nervi. 

Îmi dau seama că nu mai e dispus să-mi răspundă 
întrebărilor când lungește momentul de tăcere la infi- 
nit, lăsându-mi senzaţia că mă studiază preţ de o oră 
întreagă, nu de un minut blestemat. 

Când revine cu privirea asupra feţei mele, spune 
relaxat: 

— Atunci când karma nu e zdreanţă, e absolut ne- 
cesar să fie omul. Roata nu se întoarce niciodată dacă 
nu o ajuţi puţin. Așa că acum eu sunt karma ta, fetiţo. 
Îţi sugerez să te ţii bine, pentru că n-am de gând să te 
mai las să pleci până când nu mă asigur că, în ultima ta 
zi, o să mori cu mine în gând! 

Apoi pleacă, lăsându-mă în lanţuri, cu mintea 
vraiște și într-o beznă apăsătoare. 

Aşa rămân singură în întreaga seră, acompaniată 
de ciripitul din ce în ce mai vag al păsărilor și susurul 
apei care habar nu am din ce direcţie vine, dar speranţa 
că o să se întoarcă să mă elibereze nu piere. 

Nu-mi dau seama când aţipesc. Mă trezesc tot 
noaptea, speriată de jetul de apă rece care mi se izbește 
inopinat de faţă. Buimacă, îmi ia mai mult de câteva 
momente lungi și agonizante, în care caut să-mi feresc 
chipul, să realizez că ploaia care năvăleşte asupra mea 
se datorează aspersoarelor menite să ude grădina la 
program. 

A doua oară când mai deschid ochii, lumina 
puternică care pătrunde prin pereţii de sticlă mă 
atenționează că e deja dimineaţă. Corpul amortit îmi 
aminteşte că mi-am petrecut întreaga noapte aici, 
aşteptându-l să-mi dea drumul. 

Îmi scutur de mai multe ori genele ca să alung 
ceața de pe ochi, înainte să-i întorc spre fluturele 

albastru care mi s-a aşezat pe mâna care încă atârnă de 
curea și pe care n-o mai simt deloc. Chiar și pe jumătate 
adormită sunt fascinată de culoarea vie a aripilor sale, 
care îți lasă senzaţia că ar putea străluci pe întuneric. 
Dincolo de el, o altă sumedenie de fluturi colorați dau 
târcoale unui tufiș înflorit. Sunt foarte mulţi și agitaţi, 
că nu sunt în stare să aproximez numărul lor. 

Rămasă nemișcată, un alt fluture albastru mi se 
aşază pe același braţ, aproape de îndoitura cotului. Îi 
urmăresc printre şuviţele brunete de păr, care mi se 
leagănă prin faţa ochilor. 

Cu greu îmi găsesc puterea de a-mi lăsa capul pe 
spate. Acoperișul din sticlă al serei înalte mă face să 
mă crispez. Cântecul păsărilor ce zboară haotic deasu- 
pra mea e halucinant de răsunător. Întreaga junglă din 
interior parcă a prins viaţă peste noapte, cât timp am 
dormit. 

Îmi privesc obosită vârfurile şuviţelor încă umede 
după dușul revigorant pe care l-am primit. E cald ca în 
lad aici, iar setea pe care o simt nu dispare, indiferent 
cât de insistent aș încerca să-mi umezesc buzele uscate 
cu limba. 

Un sunet slab mă reface atentă și fac efortul su- 
prem de a-mi reveni în fire, înainte ca Keith și bărbatul 
care m-a scos prima oară din mâinile sale, să se apropie 
de locul în care mă aflu. Îi urmăresc cu coada ochiului 
până ajung în dreptul meu, îmbrăcaţi la fel de lejer 
ca seara trecută. Ambii arată ai naibii de proaspeţi și 
odihniți când se opresc în fața mea, ca să mă admire. 

În timp ce Keith poartă pe buze un rânjet la fel 
de umilitor ca ideea lui de a mă uita aici, celălalt are 
o expresie uşor revoltată. Ochii lui albaștri îmi fixează 

faţa, deși corpul mi-e aproape gol și numai bun de ex- 
plorat. Spre deosebire de brunetul de lângă el, care mă 
sfredelește fără rușine pe toate părţile, mângâindu-mă 
cu privirea-i arzătoare, acesta nu pare deloc interesat 
de goliciunea din faţa sa. Din contră, e mai preocupat 
să mormăie o înjurătură grosolană printre dinţi, care 
să exprime clar care e părerea lui despre postura în 
care am fost lăsată. 

— Bună dimineaţa, rază de soare! mă întâmpină 
brunetul, vesel. Cum ai dormit? 

— Mori! i-o trântesc sec. 

Acesta chicotește amuzat, dându-i în joacă un cot 
prietenului său. 

— Uită-te la ea! îl îndeamnă. Încă e tare în gură. 
Ce spui, Ellie? mă întreabă apoi. Ţi-ai învăţat lecţia sau 
să te mai lăsăm puţin aici, să te gândeşti? 

Îmi ridic cu lentoare ochii spre faţa lui bronzată. 
Mă tentează din nou să-i sar la gât, însă mă îndoiesc că 
aş avea energia necesară să mă mai zbat ca să-l ajung. 
Curelele din piele care îmi strâng cu putere încheietu- 
rile deja învineţite îmi reamintesc pentru a mia oară că 
nu sunt pregătite să-mi dea drumul. 

— Doar atât poţi? îl iau peste picior. 

Expresia lui distrată crapă sub privirea mea. 

— Trebuie să te străduiești mai mult decât atât, 
Keith. Spiritul meu nu e atât de ușor de distrus. N-ai 
decât să mă ţii aici toată viaţa, căci nu o să îngenunchez 
niciodată în faţa voastră, mai ales în fața ta. 

— Să înţeleg că, deși ţi-am lăsat o noapte întreagă 
la dispoziţie să-ţi verifici păcatele, încă n-ai idee de ce 
eşti aici? mă întreabă iritat. 

Oftez. 

— Am făcut numeroase greșeli la viaţa mea, măr- 
turisesc. Trebuie să fii mai clar. 

— Atunci, o să fiu mai explicit, mă informează 
cu o atitudine bătăioasă, apropiindu-se cu un pas de 
mine. 

Scoate din buzunarul din spate al pantalonilor 
negri un telefon mobil şi îl întoarce spre mine. Ochii 
mi se fac mari când recunosc fata din poza de pe ecran 
și numele ei îmi vine în minte instantaneu. 

Amelia Levine. O fată pe care n-am mai văzut-o 
de mult timp și care acum îmi zâmbește fericită din 
fotografie, în timp ce bărbatul din fața mea o ţinea de 
gât cu o dragoste infinită. 

— Îţi aminteşti de ea? vrea să ştie. Tu şi priete- 
nii tăi obișnuiaţi să vă bateţi joc de ea la liceu, așa că 
bănuiesc că îţi amintești. Era jucăria ta preferată, nu-i 
aşa? 

Acum ştiu de unde mă cunoaște, deși ţin minte 
foarte bine că eu și Keith nu ne-am întâlnit niciodată. 
Fata din fotografie e legătura dintre noi și bănuiesc că 
e cineva special pentru el, dacă am ajuns să atârn aici 
din cauza ei. 

— Amelia e motivul pentru care m-aţi adus aici? 
îl întreb uluită, nevenindu-mi să cred. Din cauza iubitei 
tale am ajuns în situaţia asta absurdă?! Din cauza unei 
frustrate, care niciodată n-a avut curajul să spună ce o 
doare? Cred că glumești! pufnesc. Unde e nemernica 
aia?! mă agit. Să vină ea să mă confrunte, dacă are 
tupeu, nu să-și trimită iubitul ca să-i rezolve treaba 
murdară pe care ar fi trebuit s-o facă acum patru ani! 

E incredibil cât de tare reușesc să mă înfurii în 
doar câteva clipite. Parcă aş trăi un coșmar! Mi-e greu 

să cred că motivul pentru care sunt torturată acum are 
legătură cu o simplă copilărie de acum multă vreme, la 
care sinceră să fiu, nu m-am gândit prea des. 

— Nu era iubita mea, păpușă, ci cineva mai im- 
portant. Ceva ce o să-ți agraveze situaţia. Era sânge din 
sângele meu. 

Nu-mi scapă din vedere că vorbește despre ea la 
trecut, însă nu mai găsesc curajul de a-l întrerupe. Îl 
ascult cât pot de atentă, simțindu-mă și mai revoltată 
de adevăratul motiv pentru care nu mă încadrez în 
tipar. 

— Nu era doar verişoara mea, continuă. Îmi era 
ca o soră, iar tu ai tratat-o ca pe un rahat. 

— Nu vorbești serios, îl acuz, clătinând vehement 
din cap. Asta s-a întâmplat acum patru ani și a fost 
doar o joacă de copii! 

— Joacă de copii?! răcnește brusc, făcându-mă să 
tresar și să mă împing în crucea din spatele meu, cău- 
tând să pun distanţă între noi. Aţi dus-o de nas! V-aţi 
bătut joc de ea! Aţi terorizat-o zilnic, aţi filmat-o făcând 
sex cu amicul tău, apoi aţi făcut publică filmarea, ca s-o 
vadă toată școala! Toţi prietenii ei şi toţi profesorii au 
văzut-o! După asta, tot oraşul a ştiut! Singura modali- 
tate care i-a mai rămas, ca să scape de teroarea prin 
care ați făcut-o să treacă zilnic de atunci, a fost să-și 
pună capăt zilelor! 

Mă uit la el cu lacrimi în ochi și tremurând, în- 
spăimântată de viteza cu care se înfurie și se înroșește. 
Curând ajunge aproape de mine, încât îmi aruncă 
fiecare cuvânt în faţă. Mă loveşte cu ele peste obraji. 
Pot să-i simt ura pe care mi-o poartă și care nu face 

nimic altceva, decât să mă avertizeze că nu o să scap 
vie de aici. 

Cine ar fi crezut că propriile mele acţiuni - chiar 
și cele pe care le-am făcut cu ceva timp în urmă - o să 
se reverse asupra mea astfel? 

— Acum spune-mi, îmi cere cu ton grav. Ce anume 
din toată treaba asta te face să crezi că o scapi atât de 
ușor? 

Înghit în sec, necutezând să-mi mai mut privirea 
din irisurile lui verzi şi din pericolul pe care îl citesc în 
ele. 

— Pentru că, dacă este să mă întrebi pe mine, 
Ellie Bryant, o să mai pleci de pe insula asta doar după 
ce osă mă satur să te torturez pentru toate momentele 
în care Amelia a avut lacrimi în ochi din cauza ta, apoi 
să te distrug cu totul pentru faptul că n-a mai suportat. 
Apoi... cine știe, ridică din umeri. Poate o să te dau pe 
gratis! 

Când pleacă, îmi ia cu el și răsuflarea și rămân în- 
mărmurită în faţa celuilalt bărbat, care se poziţionează 
în faţa mea cu o expresie greu de descifrat. 

Și, deşi acesta se apropie şi îmi dezleagă fiecare 
gleznă în parte şi fiecare încheietură, nu mă pot bu- 
cura de eliberare. Mereu am știut că, ceea ce am făcut 
în cei mai rebeli ani din adolescenţa mea, a fost greșit 
și aveam să plătesc pentru asta, într-un fel sau altul. 
Dar nu credeam că o să se întâmple astfel. Nu credeam 
că voi fi luată prizonieră de cineva care - evident - a 
iubit-o poate mai mult decât ar fi trebuit şi că o să joace 
rolul karmei care a refuzat să se întoarcă împotriva 
mea până acum, ca să-i ofere o oarecare alinare. 


— 100 — 


Elita păpușarilor - Volumul l 


Acum trebuie să mărturisesc că mi-e teamă. Mi-e 
cu adevărat frică de ceea ce ar putea să mi se întâmple 
aici, în colţul ăsta de Rai înșelător. 

După ce sunt eliberată, bărbatul blond și tuns 
scurt mă prinde de umeri, încercând să mă ţină în pi- 
cioare. Genunchii îmi tremură incredibil de tare, încât 
probabil m-aș prăbuşi dacă mi-ar da drumul. 

— Numele meu e Micha, mă informează calm. O 
să te duc în camera ta, bine? 

Încuviinţez, în semn că înţeleg ce-mi spune, apoi 
mâinile sale blânde prind cordonul halatului și îmi 
acoperă goliciunea, comportându-se ca şi când n-ar fi 
deloc afectat de ceea ce vede, înainte să îmi înfășoare 
talia cu brațul și să mă conducă spre ieșirea din seră. 

— 0 să mă omoare, nu-i aşa? îl întreb cu glas 
tremurând, pășind stângace şi desculță pe pavajul 
imaculat. În ciuda a ceea ce a spus, nu o să mai plec 
niciodată de aici, corect? 

Micha mă priveşte scurt cu coada ochiului, oftând. 

— Vrei să te mint? vrea să știe, iar eu clatin lin din 
cap. N-am nicio idee ce o să se întâmple cu tine. Știu 
doar că Keith e unul dintre acei oameni pe care n-ar 
trebui să-i calci pe nervi, mai ales când te are în vizor, 
și că ai început direct cu stângul. Așadar... 

Se oprește din mers în dreptul ieșirii și îmi ridic 
capul spre el, curioasă. 

— Dacă vrei să supravieţuiești, Ellie, ar fi cazul să 
începi să te ţii bine pe poziţii. O să te treacă prin foc de 
atâtea ori, că n-o să-i pese dacă o să se ardă și el! 

Curând aflu care e planul complet al celor din 
Elită. Nu am fost singura informată de ce urmează 
să se întâmple cu noi. Am fost aduse în colțul ăsta de 
Paradis pentru a fi scoase la licitaţie ca niște obiecte de 
artă. Tot în curând aflu și că asemănarea dintre cele- 
lalte fete trece dincolo de orice așteptări aș fi avut. Nu 
doar că toate sunt blonde, au optsprezece ani și sunt 
orfane adunate din toate colţurile ţării. Virginitatea lor 
e punctul cheie al afacerii. 

E destul de simplu. După ce vom petrece trei luni 
pe insula asta, răsfățându-ne în luxul menit să ne ia 
ochii și să ne facă să ne obișnuim cu ideea că libertatea 
noastră e ceva de domeniul trecutului, la sfârșitul verii 
ni se va decide soarta. Vom fi dăruite celui care oferă 
mai mult, indiferent din ce parte a lumii va veni și în ce 
are de gând să ne transforme. 

Și, în timp ce restul fetelor cad pe rând în capcana 
întinsă special pentru a le lua minţile, eu încă mă 
gândesc la o soluţie prin care să mă salvez. Le observ 
pe plajă, la câţiva metri de locul în care m-am retras, 
tolănite la soare. E ridicol cât de repede au capitulat, 
deși ne aflăm aici de mai puţin de o săptămână. 

Îmi mut privirea de la ele, strângând enervată din 
dinți. Chicotele lor prostești reușesc să răzbată prin 
sunetul valurilor și să ajungă la mine, ca să mă calce 
pe nervi. 

Mă trântesc pe spate în nisipul fin și încins, pe 
care îl simt lipindu-mi-se de pielea bronzată. Spre 
deosebire de ele, eu n-am niciun motiv să mă relaxez, 
pentru că nu mi-a garantat nimeni că voi pleca de pe 
insula asta vie și nevătămată, la fel ca restul. Există 
posibilitatea înspăimântătoare ca soarta mea să fi fost 
deja decisă și să nu știu. 

— Sunt nebune sau ce? 

Îmi întorc capul spre Roxette. E poziționată în 
capul oaselor şi se uită revoltată la grupul de fete de pe 
partea cealaltă a plajei, care sunt la fel de zgomotoase 
ca un grup de majorete. 

— Cum pot să fie atât de relaxate? mă întreabă. 
Suntem prizoniere aici, nu invitate VIP! Nu suntem în 
vacanţă, fir-ar să fie! 

— Nu toţi sunt capabili să observe diferenţa 
dintre bine şi rău, mai ales când li se flutură pe sub 
nas o asemenea bogăţie. Bănuiesc că ăsta e și motivul 
pentru care locul ăsta arată astfel. 

— Totuși, nu e ridicol cât de repede au fost pros- 
tite? 

Mă priveşte lung, așteptând un răspuns sincer. 
Cred că e destul de evident de ce se întâmplă asta. 
N-am mai întâlnit niciodată niște persoane mai ușor 
de manipulat, iar cei din Elită ştiu exact cum să le 
menţină sub control. 

— Ei bine, nu au prea multe opţiuni, în orice caz, 
mormăi doar pentru mine. Ori te conformezi, ori te vei 
consuma încercând să găseşti o altă soluţie. 

— Tu te-ai conformat? 

Oftez. Aş spune „nu', dar nu sunt sigură de asta. 
De fapt, nici nu știu ce simt acum. Deși au trecut câteva 

zile, încă mă gândesc la scurta discuţie pe care am 
avut-o cu Micha, când m-a scos din Grădina Edenului. 
După părerea lui, ar trebui să mă supun cerinţelor, 
oricât de absurde ar fi. Să le îmbrac hainele şi să mă 
bucur de ceea ce mi se oferă. Să le fac jocul. 

Acum nu sunt la fel de convinsă că ar trebui să-i 
ascult sfaturile și să intru în joc, în speranţa că asta îmi 
va scăpa pielea. E un membru din Elită și ar putea să 
mă deturneze fără ca măcar să-mi dau seama. 

Sau poate că lucrurile nu sunt chiar așa de com- 
plicate pe cât cred. 

— Ştiu un singur lucru, mărturisesc. Dacă nu 
există nicio cale de scăpare de pe insula asta, atunci ar 
trebui să ne croim noi una. 

— Şi asta ce mai vrea să însemne? se încruntă. 

Nu-i mai răspund. Mă ridic în picioare și mă 
scutur de nisip, înainte să mă întorc cu tot corpul spre 
ieşirea de pe plajă. Fac doar un pas, apoi mă opresc 
când îl zăresc pe Keith pe alee, nemișcat și spionând. 
Asta se presupune a fi prima oară când ne întâlnim, 
după Grădina Edenului. Nu e ca și când cei din Elită 
şi-ar arăta feţele prea des. 

Zăbovesc un moment, în care mă întreb dacă e o 
idee bună să-l confrunt, apoi pornesc cu paşi hotărâți 
spre locul în care a înlemnit. 

Și astăzi arată răvășitor și exotic. Pielea lui e bron- 
zată şi străluceşte în razele soarelui care se strecoară 
printre palmierii de pe marginea plajei. Are nuanța 
ciocolatei cu lapte, iar contrastul dintre ea şi cămașa 
albă din pânză e de-a dreptul orbitor. 

Mă opresc abia când ajung în faţa lui. Ochelarii avi- 
ator, în lentilele cărora îmi văd reflexia, mă împiedică 

să ajung la acel verde crud al ochilor săi, dar îl simt 
sfredelindu-mă arzător până când îmi mut de nevoie 
greutatea pe piciorul drept. 

— Ce vrei de la mine? îl întreb pe un ton hotărât. 

— Cred că am fost suficient de clar când am spus 
ce vreau de la tine, răspunde sec. 

— Nu o să ai,i-o retez cât sunt în stare de serioasă. 
Poţi să-mi ai trupul, dar nu-mi poți avea sufletul! Poţi 
să mă ţii pe insula asta până înnebunim amândoi, căci 
tot nu o să-ţi dau ce-ţi dorești. Mai bine te-ai împăca cu 
ideea că, orice ai de gând să-mi faci, nu o s-o aducă pe 
Amelia înapoi. 

— Asta nu mă împiedică să îţi ofer ceea ce meriţi, 
contraatacă nonșalant, uitându-se în jos, la mine. 

Capul lui se înclină într-un mod pe care încep să-l 
cred ca fiind o caracteristică de-a sa. Și, deşi poartă 
ochelari, îi simt privirea arzându-mi pielea mai tare 
decât a făcut-o soarele. 

— Îţi stă mai bine goală. 

Replica lui mă face să clipesc, derutată de schim- 
barea bruscă de subiect. Cuvintele în sine sună mai 
grosolan când sunt rostite de el. Are darul de a le oferi 
o conotaţie care aproape mă face să roşesc. 

Înghiţind în sec, îmi aplec privirea asupra costu- 
mului de baie din două piese, la fel de alb ca haina lui. 

— De fapt, și dacă aș turna peste tine un camion 
de diamante, cred că ai arăta mai bine goală. 

— Păstrează complimentele pentru cineva care le 
înghite, Keith, replic îmbufnată, strângându-mi braţele 
la piept. 

— Nu era un compliment, ci doar o observaţie. 

Și un mod perfect de a mă distrage de la ceea 
ce-mi doresc să aflu de la el, se pare. Reușește să mă 
deturneze puţin, însă îmi revin rapid în fire şi întreb 
din nou, mai insistent: 

— Ce vrei de la mine? Hm? 

Acesta rânjește, dantura sa ridicol de albă strălu- 
cind ciudat în soare. 

— Vreau să plângi, mărturisește. Să mă implori. 
Doar după ce o să ajungi să te târăști la picioarele mele, 
o să mă declar satisfăcut. Abia apoi o să-ţi dau drumul. 

Încuviinţez alene, strângându-mi buzele într-o 
grimasă, cât mă gândesc la următoarea mişcare. 
Sinceritatea lui debordantă e ceva ce n-am luat în 
calcul și care acum mă cam dezarmează tocmai când 
mă aflu în faţa sa. 

— De ce nu te cred? întreb. De ce am impresia că, 
de fapt, nici n-ai în plan să mă eliberezi vreodată? 

— Posibil să ai dreptate, replică prompt. Nu o să 
te mint. Există o probabilitate să nu mai pleci de pe 
insulă, nici măcar la sfârșitul sezonului. Încă deliberez. 
Depinde doar de tine în care parte o să se încline ba- 
lanța. Deocamdată, lucrurile nu stau prea bine pentru 
tine. Cine ţi-a spus că e o idee bună să vorbești cu mine 
fără să fii întrebată? 

Rămân înmărmurită. Ăsta e ultimul lucru la care 
mă aşteptam să-l primesc - o lovitură sub centură. 

Keith își dă jos ochelarii de pe nas, strângându-i 
în mână. Privirea pe care o are e una cât se poate de se- 
rioasă, ba chiar plină de avertisment. Parcă ar încerca 
să-mi spună că sunt pe cale să întrec măsura. 

— Marfa n-ar trebui să vorbească deloc, adaugă 
sec. 

— Nu sunt o marfă, ci o persoană vie, îl contrazic 
feroce. 

— Atâta timp cât te deţin, ești ceea ce vreau eu 
să fii. 

Îl urmăresc iritată cum se întoarce pe călcâie şi 
pornește spre vila lui, lăsându-mă în mijlocul aleii, 
plină de frustrări. 

Oftând, îmi trec mâinile prin părul lăsat pe spate 
și arunc o privire peste umăr, la grupul de fete care 
s-au oprit din activitatea lor, ca să ne spioneze. Sunt 
la suficientă distanţă cât să nu le văd expresiile, dar 
ceva îmi spune că nu se aștepta niciuna să mă prindă 
purtând o conversaţie cu unul dintre cei care ne ţin 
captive. Nu vreau să știu ce e în mintea lor acum. 

Măcar de aș fi primit vreun răspuns care să mă li- 
niștească! Temerile mele sunt din ce în ce mai fondate, 
în special după ce Keith nu a negat faptul că aş putea 
muri aici. Doar gândul ăsta îmi face sângele să îngheţe 
în vene, iar părul să mi se zbârlească pe ceafă. 

Trebuie să existe o cale de scăpare! Una mică, 
indiferent de circumstanţe. Dar apoi îl văd pe Jordan 
la capătul aleii şi îmi pierd orice speranţă în privinţa 
vreunei evadări. 

Locul ăsta e păzit ca un castel în care prinţesele 
nu sunt ținute captive de balauri și dragoni, ci de prinți. 


Seara, toată lumea e strânsă în jurul mesei de pe 
terasă. În timp ce fetele se răsfață cu bunătăţile înşi- 
rate în fața lor, eu îmi privesc gânditoare încheieturile 
care încă poartă urmele curelelor. Nu mai arată la fel 

de rău ca la început, dar continuă să îmi amintească 
cine e adevăratul monstru aici. 

— Ellie, vorbește Angel, atrăgându-mi atenţia 
asupra ei. Nu mănânci nimic? 

Mă uit la farfuria goală din faţa mea, simțindu-mi 
stomacul cum face o tumbă. De când am fost adusă 
aici, am încercat din răsputeri să evit să mă înfrupt din 
orice îmi oferă ei, motiv pentru care mă simt tot mai 
slăbită și fără vlagă. 

— Nu mi-e foame, blufez. 

— N-ai mâncat nimic nici ieri, îmi reamintește. 
Nu o poţi ţine în ritmul ăsta. Înţeleg că nu-ţi convine 
situația, dar... 

— ie îţi convine? o întreb pe un ton mult mai 
răstit decât aveam intenţia. 

Mai multe perechi de ochi se ridică spre mine, 
atrase de glasul meu ridicat. În schimb, Angel îşi 
apleacă privirea în farfuria ei, cu o atitudine spășită. 

— Las-o în pace! mă apostrofează Vicky din celă- 
lalt capăt al mesei. 

Încă din prima seară mi-am dat seama că nu mă 
voi înţelege niciodată cu ea, ceea ce se dovedeşte pe 
zi ce trece. De când am avut îndrăzneala de a-i arunca 
mâncarea în poală, continuă să mă atace subtil de 
fiecare dată când prinde ocazia, chiar și atunci când 
situația nu o priveşte sub nicio formă. Bănuiesc că asta 
era ceva ce nu putea fi evitat, mai ales când mereu am 
avut ghinionul să intru în conflict cu cineva la adunări 
sau în locuri în care mă întâlneam cu persoane ca ea. 

— Nu te-a băgat nimeni în seamă, prinţeso! replic 
enervată. Ce-ar fi să-ți vezi de treaba ta? 

— Mai bine ţi-ai vedea tu de a ta! contraatacă 
răutăcioasă. Te-am văzut astăzi pe plajă. Acum frater- 
nizezi cu ei? 

Ei bine, nu mă miră părerea pe care şi-a format-o 
după ce m-a văzut în compania lui Keith şi, dacă este să 
judec după felul în care ajung și celelalte fete să se uite 
la mine, nu e singura care acum trăiește cu impresia că 
încep să trec în tabăra adversă. 

Doar una singură nu pare a fi de acord cu ele: 
Roxette. Chiar și cu toate insistențelor mele de a o ţine 
la distanţă, s-a dovedit a fi mai lipicioasă decât un su- 
perglue. Încă aşteaptă să vin cu un plan salvator, care 
să-i scape şi ei pielea. 

— Ţine-ţi supoziţiile pentru tine, vrăjitoareo! mâ- 
râi la blonda din capătul mesei, făcând-o să clipească 
ofticată. Baţi câmpii! 

— Oare? intervine o a doua căţea, pe care am 
văzut-o mai mereu prin preajma lui Vicky. Ce ne ga- 
rantează nouă că, de fapt, nu ești de partea lor? Cine 
știe, poate ești un spion trimis aici special pentru a-i 
tine la curent. 

Mă încrunt, întorcându-mi ochii spre Roxette, 
care acum abia se abţine să nu râdă. 

— Glumești, nu? o întreb apoi. 

— De ce naiba aș glumi?! pufneşte. Eşti singura 
care nu se încadrează în tipar. 

— Aiurezi, scumpo! replică Roxette, lăsându-se 
relaxată pe spătar, la doar un scaun distanţă de mine. 
Să nu uităm că i-a sărit în apărare lui Angel şi a înca- 
sat-o pentru asta. 

— Nu avem de unde să știm exact ce s-a întâm- 
plat acolo, comentează Vicky cu aroganță, privind-o 

pe Roxette cu superioritate. Prietena ta refuză să ne 
povestească despre Grădina Edenului și despre cum 
s-a ales cu vânătăile alea de pe încheieturi. De unde 
știi tu că nu a fost legată pentru cu totul altceva? O cred 
în stare să-i facă tipului ăla un dans în poală, ca să-şi 
salveze pielea! 

— Hei! zbier la ea, observând-o imediat cum tre- 
sare pe scaun. Ai grijă cum vorbeşti despre mine! Nu 
mă cunoşti deloc, așa că nu-ţi permit. 

— Nici n-am nevoie de permisiunea ta! mi-o 
trânteşte printre dinţi, iar la masă se așterne liniștea. E 
evident că se întâmplă ceva între tine şi tipul ăla, doar 
că ţi-e ruşine să recunoști că eşti o târâtură mică! 

Nici nu ştiu cum mă ridic de pe scaun, dornică să 
o strâng puţin de gât pentru insinuarea dezgustătoare 
pe care o face, dar știu cum sunt trântită la loc după ce 
Jordan se înfiinţează lângă mine de nicăieri. 

— Nici să nu îndrăzneșşti! mârâie ameninţător. 
Mai bine v-aţi termina cina și aţi înceta cu tâmpeniile 
astea, altfel o să vă culcaţi flămânde! Dacă Keith ar auzi 
ce supoziţii faceţi la adresa lui, v-ar spânzura pe toate! 

Apoi mă împunge cu degetul în umăr, probabil 
pentru a-mi atrage atenţia asupra lui, rămasă blocată 
pe expresia înfuriată de pe faţa rivalei mele. 

— Mănâncă! îmi ordonă iritat. Nu mă face să-ţi 
bag farfuria pe gât cu totul! 

— N-ai decât! 

Acesta mă înșfacă dintr-odată de păr, degetele lui 
adâncindu-se că aproape simt cum îmi smulge scalpul. 
Icnetul pe care îl scap printre buze exprimă clar dure- 
rea pe care o simt, însă refuz cu încăpățânare să-i ofer 

mai mult decât atât sau să mă supun ordinului pe care 
mi l-a dat. 

Mi-am promis mie însămi că nu o să conteze cât 
de tare o să mă doară. După cea făcută de Keith, nu-mi 
rămâne altceva de făcut, decât să rezist aşa cum n-am 
mai făcut-o niciodată. 

— Jordan! 

Vocea lui John îl întrerupe înainte să mai facă 
vreo mișcare şi mă eliberează la fel de brusc cum 
m-a prins, înainte să pornească spre intrarea în casă. 
Îndepărtarea lui îmi permite să răsuflu uşurată, apoi 
s-o privesc pe Vicky ameninţător, ca să înţeleagă că o 
va încurca pentru asta. 

— Ridică-te! 

Următorul ordin al lui Jordan mă face să îmi în- 
torc capul spre el. Se oprește lângă scaun şi, după ce 
mă prinde de cot, mă ridică cu o smucitură sănătoasă. 

Păstrez tăcerea cât timp mă conduce la etajul 
vilei, apoi spre camera pe care am ajuns să o împart cu 
Mia şi Angel. Când intrăm, Jordan smulge de pe patul 
meu rochia albă din mătase și mi-o trântește în braţe, 
alături de o privire tăioasă. 

— Îmbrac-o! Să nu dea dracu să ieşi din baie fără 
ea! 

Scap un alt icnet când mă îmbrâncește spre ușa 
băii, hotărât să mă oblige să mă supun, într-un fel sau 
altul. Și, deși nu înţeleg ce vrea de la mine, nu mă opun. 

Imediat ce mă baricadez înăuntru și încui ușa în 
urma mea, mă uit o clipă în oglindă, apoi la rochia fină 
și scumpă din braţele mele. O îmbrac fără tragere de 
inimă, lăsând halatul să cadă pe podeaua din marmură 
strălucitoare şi mătasea să-mi alunece lin pe piele. Abia 

după ce o pun pe mine, îi observ despicătura adâncă 
de pe piciorul drept, decolteul susținut de șnurul din 
jurul gâtului şi bata din jurul taliei. Degeaba e lungă 
până la podea. În oglindă observ marginea bikinilor de 
plajă cum se ițește prin crăpătura rochiei. 

Refuz să-mi pun întrebări și după ce ies, iar Jordan 
mă scoate din vilă pe intrarea din faţă. Inima începe 
să-mi bată în ritmul sunetului produs de sandalele 
cu toc, asortate la ţinută, pe care acesta aproape mi 
le-a băgat la propriu pe gât şi, când sunt bombardată 
dintr-odată de curiozitate, mai că mă dărâmă de pe 
picioare. 

Cu toate că mă străduiesc să am răbdare, nu pot 
să nu mă întreb în sinea mea pentru ce m-am pregă- 
tit şi dacă e cazul să o fac şi psihic. Un gust amar îmi 
explodează în gură când sunt condusă spre vila Elitei, 
dar nu mă las doborâtă de multitudinea de gânduri 
negre care încep să-mi mișune prin minte cu fiecare 
pas care ne apropie de ușile din sticlă. 

Ceva mă face să cred că asta are legătură cu Keith. 
În afară de cele două dăţi în care am interacţionat vag 
cu Micha, el rămâne singurul cu care am avut vreun 
contact direct. 

Și aflu curând că nu mă înşel, când Jordan mă duce 
chiar la uşa camerei lui și bate de două ori, înainte s-o 
deschidă. 

Pășesc înăuntru cu emoţii, văzându-l stând în 
pragul balconului și îmbrăcat în aceleași haine casual. 
Ochelarii lui aviator atârnă de data asta în despică- 
tura nasturilor descheiaţi de la cămașă și are o ţigară 
aprinsă în mână. 

— Cară-te! îi cere bărbatului de lângă mine. 

După doar un moment aud ușa cum se închide în 
urma lui, însă nu mă întorc să aflu dacă într-adevăr a 
plecat. Ochii îmi rămân agățaţi de privirea intensă a 
lui Keith, care nu se clinteşte nici măcar un centimetru 
din prag. 

— Vino mai aproape. 

— Nu, murmur. 

Oftează. 

— Ellie, trebuie să înveţi să spui „da, mă sfătu- 
ieşte. Încăpăţânarea asta nu o să-ţi aducă nimic bun. 
Am auzit că nu mănânci din ce ţi se oferă. Nu-ţi place 
meniul sau are legătură cu revolta ta puerilă? 

— Are legătură cu faptul că nu vreau nimic de la 
voi. 

— Chiar dacă asta înseamnă să te înfometezi? 

Sprâncenele i se arcuiesc în semn de mirare. Nu 
înțeleg unde vrea să ajungă cu asta, dar instinctul mă 
avertizează că nu ăsta e motivul adevărat pentru care 
m-a chemat aici. 

— O să te îmbolnăvești, mă informează printre 
dinţi. 

— Şi ce-ţi pasă? întreb calmă. 

— Am nevoie de tine sănătoasă. 

Mai trage o ultimă dată din ţigară și o aruncă 
peste balustradă, apoi porneşte cu pași stăpâni spre 
locul în care mă aflu, oprindu-se abia când capul meu 
e lăsat pe spate, ca să-l pot privi. 

— O să fiu sincer cu tine, îmi spune cu o seriozi- 
tate imbatabilă, privindu-mă chiar în ochi. 

Îmi simt răsuflarea cum mi se opreşte în gât şi 
cum pulsul îmi creşte la fel de rapid ca temperatura 
din încăperea asta uriaşă şi acum fierbinte. 

— Nu am timp și nici răbdarea necesară pentru 
a te lua încet. Îmi place să cred că sunt un bărbat care 
știe să spună lucrurilor pe nume și să ceară, atunci 
când îşi dorește ceva. 

Să menţin contactul vizual, când acesta reuşeşte 
să mă răvășească într-un mod de nedescris, e din ce în 
ce mai dificil. Keith nu mă slăbește deloc. Parcă şi-ar fi 
propus în minte să mă privească cu o asemenea inten- 
sitate care-mi face obrajii să se înroșească de căldură 
și stupoare. 

Asemeni primei dăţi în care l-am văzut, în mo- 
mentul în care a intrat pe ușa încăperii de la parter, 
îmbrăcat la costum, mă simt drogată. Atât de drogată, 
încât mă trezesc întrebându-l: 

— Ce-ţi dorești? 

Ochii săi se mijesc, verdele lor luând foc subit, 
apoi spune, cuvintele rostogolindu-i-se de pe buze cu 
o lentoare înnebunitoare: 

— Vreau să ţi-o trag. 

Nu las nimic să iasă la iveală, deși simt cum mă 
înfurii. Cred că este cea mai scandaloasă propunere 
care mi-a fost făcută, dar trebuie să mărturisesc că nu 
e primul bărbat care îmi cere asta într-un mod ferm. 
Totuși, sunt uluită că are tupeul de a-mi face o astfel de 
propunere, când el e cauza principală pentru care am 
fost târâtă aici. 

E nebun? Probabil. Totuși, nici eu nu mă simt prea 
sănătoasă în momentul de față, ţinând cont că încep să 
văd prin asta o posibilă cale de scăpare. 

Aşadar, netezindu-mi rochia cu palmele, inspir 
adânc şi îl întreb oarecum resemnată: 

— Bănuiesc că, şi dacă aș spune „nu, tot o să iei 
ce-ţi doreşti, corect? 

Tresărirea sprâncenelor sale îi trădează surprin- 
derea și nedumerirea, totodată. 

— Dacă voiam să procedez astfel, nu cred că mai 
purtam discuţia asta acum, replică nonșşalant. Am ne- 
voie de acceptul tău. Bărbaţii adevăraţi nu au nevoie 
de forță pentru a obţine o partidă de sex din partea 
unei femei. 

— Situaţia în care ne aflăm acum nu prea te re- 
comandă ca fiind un bărbat adevărat, Keith, i-o retez 
printre dinţi. 

— Păpușă, nu sunteți aici pentru a fi abuzate 
sexual! pufnește. Avem un cod pe care ţinem să-l res- 
pectăm cu sfinţenie. Dacă nu existau reguli, s-ar fi ales 
praful de tot. Niciun bărbat de pe insula asta nu are 

voie să atingă o fată care nu-și dorește să fie atinsă. De 
ce crezi că am nevoie de acceptul tău? Îmi doresc să fie 
ceva consimţit. 

lar mie nu-mi vine să cred că am ajuns să vorbesc 
despre asta cu el, la câteva ore de când mi-a promis că 
o să facă tot posibilul să mă distrugă. Parcă aș vorbi 
cu o altă persoană care poartă același chip şi același 
parfum ameţitor. 

O fi bipolar. Sau poate că, înainte să-și pună planul 
în aplicare, își dorește să afle totul despre mine. Oricare 
ar fi răspunsul la comportamentul său contradictoriu, 
cert e că îmi lasă prilejul potrivit de a negocia cu el. 

Nu-mi vine nici mie să cred că sunt dispusă să 
continui conversaţia asta revoltătoare, însă sunt prea 
curioasă să aflu ce e dispus să facă pentru o noapte 
cu mine şi nu mă pot abţine. Fac un pas mic spre el, 
lăsându-mi și mai mult capul pe spate. Sunt conștientă 
că ar trebui să fiu dezgustată acum. 

— Care-i afacerea? întreb fără efort, dornică să 
aud totul. 

— Poftim? 

— Dacă mă vrei, trebuie să oferi ceva la schimb. 

Scoate un sunet indignat, iar expresia i se schimbă 
dintr-una serioasă, într-una încurcată. Se vede clar că 
nu se aștepta să cer ceva. Probabil că, mai degrabă, se 
aştepta să fie respins categoric. 

— Ce vrei? 

Din tonul lui înţeleg că este, totuși, dispus să ne- 
gocieze, ceea ce mă face să mă simt și mai ridicol decât 
mă simt deja. 

— Cred că e evident ce vreau, spun sec. Să-mi dai 
drumul. Nu-mi pasă ce vreţi să faceţi voi aici și ce o să 


— 116 — 


Elita păpușarilor - Volumul 1 


se întâmple cu celelalte fete. Nici nu voi spune cuiva 
despre voi. Vreau doar să merg acasă. 

Keith pufăie, înainte să chicotească amuzat. 
Încercarea mea patetică de a mă salva nu dă roade şi 
sunt dezamăgită puţin. Pentru o clipă scurtă am crezut 
că o să fie chiar aşa de simplu. 

— Asta nu o să se întâmple, Ellie. Indiferent cât 
de mult aș vrea să îţi simt cercelul ăla din limbă, care 
mă întărâtă al dracului de tare, nu pot să te eliberez. 
Poţi să-mi ceri orice altceva. 

— Cum ar fi? plescăi din buze. 

— Diamante, rubine... Bijuterii. 

Îl urmăresc revoltată. Am impresia că glumeşte! 

— Un iaht. 

Un iaht?! 

Dorinţa de a-l lovi peste față devine insuporta- 
bilă, că îmi simt mâna tremurând pe lângă corp. Mă 
îndoiesc că a meritat-o vreodată în viața lui mai mult 
decât o merită acum. 

— Nu sunt atât de ieftină, i-o trântesc printre 
dinţi. Dacă tot vrei să mă tratezi ca pe o prostituată, 
măcar mărește miza, altfel o să mă simt jignită. 

Aproape mârâi când îl văd ezitând, apoi privin- 
du-mă uluit. Abia apoi îmi dau seama că avea alte 
aşteptări de la mine, când m-a adus aici. Văd pe faţa 
lui faptul că era complet sigur că va căpăta un „da, 
contrar tuturor lucrurilor. 

Acum sunt ferm convinsă că e nebun. 

— În regulă, murmur ușor distrată, făcând un 
pas înapoi. Îţi doreşti lucruri pe care, de fapt, nu ţi le 
permiţi, dar totuși ai curajul să negociezi. 

— Îmi pot permite orice, mă contrazice tăios. 

— Se pare că nu! mă răstesc. Pentru că, dacă este 
să mă întrebi pe mine, tot ce ai reușit să faci acum a fost 
ne pierzi timpul amândurora cu propuneri pentru care, 
pe lângă faptul că sunt de-a dreptul dezgustătoare, nici 
nu ești dispus să oferi ceva valoros în schimb. 

Mă apropii de el, scrâșnind din dinţi când ajung la 
apogeul furiei. Nici măcar bătaia cu cravaşa nu a fost 
capabilă să mă umilească mai mult. 

— Poate că pe restul le-ai cumpărat deja cu bogă- 
tiile tale, Keith, dar pe mine nu mă prostești așa ușor. 
Încă o propunere de genul ăsta şi promit solemn că o 
să te sufoc în somn, chiar dacă a doua zi capul meu s-ar 
rostogoli pe plajă, la distanţă de trup! O să te termin! 

Trântindu-i o ultimă privire amenințătoare, 
pornesc cu paşi mari spre uşă și părăsesc dormitorul 
nervoasă, străbătând coridorul spre scări înainte ca 
Jordan să se dezmeticească și să se clintească din loc. 

Cobor în grabă treptele, ţinând poalele rochiei 
cu mâinile și auzindu-l pe paznic mergând în spatele 
meu. Ajungem la ieșire în același timp în care Micha 
intră şi se încruntă de îndată ce mă vede. 

Nici nu vreau să ştiu cum arăt acum. Ca o 
Cenușăreasă evadată de la balamuc, al cărei prinţ s-a 
dovedit a fi un dovleac afurisit. 

— Ellie, ce faci aici? 

Nu pierd timpul să-i răspund. Trec pe lângă el ca 
din pușcă, aproape alergând pe aleea pavată şi gân- 
dindu-mă intens la o modalitate prin care pot să i-o 
plătesc. 

Acum știu că sunt gata să fac orice. Dacă până în 
urmă cu un minut speram că există o soluţie prin care 
să pot scăpa, după trei ciocniri violente cu același om 
care mi-a promis că o să mă stoarcă de viaţă, devin 

convinsă că nu există una și că a venit momentul să mă 
gândesc mai bine la cum să-i fac faţă, decât la cum să 
mă eliberez. 

Sunt doar două opţiuni: eu sau el. 

Când mă întorc la vila fetelor, încă le aud vocife- 
rând distrate pe terasa din spate. În continuare ner- 
voasă, evit să mai iau vreun contact cu ele şi urc scările 
spre etaj, lăsându-l pe Jordan în living - acolo unde se 
opreşte de bunăvoie. 

Ce e mai rău din tot ansamblul ăsta este că încep 
să mă obișnuiesc și cu el, nu doar cu tot ce mă încon- 
joară. Deși vila noastră e păzită în fiecare minut din zi 
sau noapte, prezenţa paznicilor nu mă mai deranjează 
la fel ca la început. Ba chiar am ajuns să le-o ignor de 
cele mai multe ori, ca şi când nici n-ar fi aici. 

Nu vreau să mă obișnuiesc. Vreau să-mi refuz fie- 
care plăcere în parte, care e provocată de orice e al lor, 
pentru că aşa e normal. În ciuda faptului că locul ăsta 
pare să fi fost construit special ca să te înşele, îmi do- 
resc să rămân conștientă de adevărul crud al situaţiei. 

Dau buzna în dormitorul meu, aproape plângând 
de nervi, însă mă abţin când o găsesc pe Roxette așezată 
pe patul din mijloc care, cumva, a ajuns să-mi aparţină. 
De îndată ce închid lent ușa în urma mea, aceasta se 
ridică şi mă studiază curioasă, așteptând ceva. 

— Unde ai fost? vrea să știe. La tipul ăla, nu-i așa? 
Ţi-a făcut ceva? 

— Calmează-te, îi cer cu glas tremurând, în 
speranţa că asta o va opri din turuit. În afară să mă 
enerveze cumplit, nu s-a întâmplat nimic. 

Oftând, mă trântesc pe salteaua Miei, trecân- 
du-mi ambele mâini prin părul ușor ciufulit de curent. 
În schimb, Roxette se aşază la loc pe marginea patului 

meu, continuând să mă privească cu ochii-i mari și 
incredibil de albaștri. 

Spre deosebire de mine, ea arată perfect, cu părul 
ei cârlionţat și lung, care mereu îi stă exact așa cum ar 
trebui, şi cu rochia crem pe care o poartă peste trupul 
bine definit. Până și eu mă simt uneori tentată să-mi 
las privirea să cadă în decolteul ei generos. 

Chiar arată ca o păpuşă. Nu degeaba e aici. 

— În orice caz, ce naiba vrea de la tine?! pufăie 
iritată. Începe să-ţi dea târcoale din ce în ce mai des. 
Nu e de mirare că celelalte fete trăiesc cu impresia că 
ești un spion. 

— Şi tu crezi asta? o întreb. 

— Nu! pufnește. Dar trebuie să recunosc că, une- 
ori, mă cam derutezi. 

Îmi arcuiesc curioasă o sprânceană, așteptând să 
continue. 

— Nu-mi dau seama dacă știi foarte bine cum să-ţi 
controlezi emoţiile sau, pur și simplu, întreaga situaţie 
nu te sperie. Dar cu siguranţă nu te-am văzut niciodată 
înspăimântată ca să faci un atac de panică. Eu am avut 
trei până acum. Trei! lar colegele mele de cameră au 
câte unul în fiecare seară, când vine timpul de culcare. 
Parcă ar fi niște ceasuri elveţiene, căci le apucă mereu 
la aceeași oră. Doar tu te comporti de parcă ar fi ceva 
normal să ne aflăm aici, pe punctul de a fi transformate 
în mirese pentru boșorogii străini. 

— Exagerezi, o informez. Dacă nu fac crize de 
nervi, nu înseamnă că mă bucură. 

— Atunci? întreabă şi mai curioasă. Cum naiba 
reuşeşti să te controlezi? 

Ochii ei se mijesc cu suspiciune, trădând faptul 
că, undeva în sinea ei, are o fărâmă de neîncredere. 
Ce nu știe ea e că mereu am avut un mod aparte de a 
reacţiona la situațiile rele și neașteptate în care ajun- 
geam să mă aflu, ca cea de acum. Până la urmă, m-am 
băgat des în necazuri și îmi place să cred despre mine 
că sunt suficient de călită cât să tratez lucrurile cu ră- 
ceală şi tacticos, în loc să mă panichez. Sunt convinsă 
că n-aş fi în stare niciodată să rezolv puzzle-ul, dacă nu 
îl gândesc în amănunt, cu mintea limpede. 

Nu-mi pasă ce cred ceilalți despre asta. Nu-mi 
pasă nici ce crede Roxette despre lipsa mea de reacţii 
exagerate, cu toate că a devenit cea mai apropiată 
persoană pe care o am în locul ăsta. În ultimele zile 
am învăţat că nu e o idee bună să le sar în ajutor și că 
ar trebui să mă îngrijesc de propria-mi siguranţă, în 
special când se presupune că sunt cea mai ameninţată 
dintre ele. 

Gândul că urmează să fiu vândută unui bărbat 
necunoscut nu mă înspăimântă la fel de tare cât o face 
răzbunarea după care aleargă Keith, pentru Amelia. 

— Ştii, când eram în liceu, obişnuiam să mă iau 
de colegii mai slabi, mărturisesc. Ba chiar pot spune că 
îmi făcea o oarecare plăcere. Mă făceau să mă simt mai 
puternică, mai importantă decât ei, ca și când vieţile 
lor ar fi fost în mâinile mele și eu aș fi decis ce s-ar fi 
putut întâmpla cu ele. 

Roxette se încruntă, probabil întrebându-se în 
mintea ei de ce îi povestesc despre asta acum, când 
subiectul nedumeririi sale era cu totul altul. Nici eu 
nu știu exact de ce simt nevoia asta, dacă este să fiu 
sinceră. Poate că are legătură cu simplul fapt că nu-mi 

place ideea ca ea să se uite la mine ca la un potenţial 
intrus. Mă irită gândul că ar putea crede că sunt trimisă 
aici să stau cu ochii pe ele. 

În concluzie, cumva îmi pasă şi nu-mi place. 

— Aşa am găsit-o pe Amelia. Era ţinta noastră 
ușoară, pentru că niciodată nu își găsea curajul să ne 
țină piept, indiferent cât de cruzi deveneam. Era sim- 
plu să ne batem joc de ea, ba chiar să întrecem orice 
măsură. Așadar, într-o seară, am invitat-o la una dintre 
petreceri. Nu avea prea mulţi prieteni, așa că nu a fost 
prea greu să o convingem să vină, mai ales când i-am 
spus că asta e ocazia ei să se integreze. Nu avea habar 
că eu şi unul dintre prietenii mei am pus la cale un 
plan pentru ea și că, de fapt, nu aveam de gând să o 
ajutăm să intre în peisaj, ci să o facem de rușine. El a 
păcălit-o că e interesat de ea, că e îndrăgostit, iar eu 
i-am susținut povestea, apoi a ademenit-o în dormitor, 
unde a filmat-o făcând sex. În următoarea zi de luni, 
video-ul era deja pe site-ul liceului și îl vedea toată 
lumea, inclusiv profesorii și directorul. 

— De ce-mi spui asta? mă întreabă Roxette bul- 
versată. 

Se uită la mine revoltată, ca și când întreaga po- 
vestire i-a schimbat cu totul părerea despre mine. Şi 
pe bună dreptate, are toate motivele din lume să mă 
privească astfel, pentru că am fost crudă. Sunt sigură 
de asta. 

Am ştiut în momentele acelea că, pentru o fată de 
șaisprezece ani, am înclinații anormale. Suferinţa al- 
tora mă făcea să mă simt bine. Principala mea atracţie 
nu erau băieţii buni sau răi, deşi colcoteau hormonii în 

mine ca un cazan sub presiune, ci cum să-i fac pe cei 
mai slabi să devină și mai slabi şi ușor de controlat. 

Erau marionetele mele, iar acum eu sunt mario- 
neta altora. Roata chiar se întoarce, se pare. 

— Pentru că Amelia e motivul pentru care sunt 
aici, îi spun. Asta în cazul în care te întrebai de ce nu 
sunt blondă sau orfană sau virgină. 

— Să înţeleg că Amelia e aici, pe insula asta? 

Mirarea de pe faţa ei și din ton e foarte evidentă. 

— Nu, oftez. Când am fost în Grădina Edenului, 
am aflat că, de fapt, s-a sinucis la puţin timp de la toată 
treaba cu filmarea. Până atunci, am crezut că doar 
s-a transferat la un alt liceu, unde să nu mai fie ţinta 
tuturor răutăţilor mele și ale celorlalți. În schimb, eu 
și prietenul meu am scăpat doar cu o simplă mustrare 
și o suspendare de trei zile şi asta doar pentru că tatăl 
meu îl cunoștea pe director și pentru că aveam note 
foarte bune. 

Urmează o clipă de tăcere apăsătoare, în care îmi 
privesc lung degetele din poală, încercată de ruşinea pe 
care doar simpla prezenţă a lui Roxette mi-o provoacă. 

— Atunci? mă întreabă apoi, confuză. Cine mai 
știe despre asta? 

— Keith, răspund prompt. În Grădina Edenului 
n-am aflat doar că aceasta s-a sinucis, nu s-a transferat 
la un alt liceu. Am aflat și că avea niște rude pe care 
n-ar trebui niciodată să le calci pe nervi. 

— Prin urmare, Keith e rudă cu ea, constată cu 
voce tare, clătinând din cap dezaprobator. La naiba, 
Ellie! În ce rahat ai intrat? 

— Unul mare, din câte se vede! Spre deosebire 
de voi, eu nu pot să fiu la fel de sigură că o să plec de 

aici vie și nevătămată, mai ales după ce viaţa mi-a fost 
ameninţată de câteva ori bune, încă de când am ajuns 
pe insula asta blestemată! 

Roxette flutură frenetic din mână, crispându-se, 
în timp ce încearcă să spună ceva. 

— Un lucru e cert, replică într-un final. Trebuie 
să fugi. Dacă tipul ăsta te are deja în vizor, e grav! Nu 
de alta, dar dintre toţi, el e cel care mă înspăimântă cel 
mai tare. Nici nu vreau să-mi imaginez ce ţi-ar putea 
face, dacă mai rămâi vreo clipă. 

— Crezi că e atât de simplu? întreb iritată. Din 
câte știu eu, nu există niciun elicopter care să mă aş- 
tepte! 

— Uite, se agită, ridicându-se val-vârtej în pi- 
cioare. E imposibil să fim singurii oameni de pe insulă. 
Nu avem nicio idee ce se află dincolo de jungla asta! 
spune apoi, arătând cu degetul spre peretele din sticlă, 
pe care se vede întinderea infinită de vegetaţie. Cine 
știe? Poate suntem mai aproape de civilizaţie decât 
credem. 

Nu știu de ce, dar mă îndoiesc de asta. Când mă 
uit prin sticlă, văd o nesfârșită junglă şi un milion de 
șanse să nu o trec niciodată. Doar gândul să mă avânt 
acolo de una singură mă îngrozește puţin, pe lângă 
faptul că probabil nu aș reuși să mă îndepărtez prea 
mult, înainte ca paznicii să îmi observe lipsa și să por- 
nească după mine. 

În plus, dacă nu e nimic acolo? Dacă, într-adevăr, 
suntem singurii oameni de pe insula asta? Atunci s-ar 
presupune să n-am nicio şansă să supraviețuiesc. 

— Nu aș ajunge prea departe, o contrazic. Jordan 
e non-stop cu ochii pe mine. Dacă aș dispărea subit, ar 

fi doar o chestiune de timp până și-ar da seama că am 
fugit și ar veni după mine. Nu pot alerga mai repede 
decât el. În plus, nu vreau să ştiu ce m-ar aştepta, dacă 
cei din Elită ar afla că am avut o tentativă de a fugi de 
sub nasul lor. Keith m-ar omori în secunda a doua! 

— Şi ce propui? mă întreabă ţâfnoasă, strângân- 
du-și braţele la piept. 

Ei bine, n-am habar, dar instinctul îmi spune că 
e o idee proastă să încerc să fug și mă încred în el. 
Așadar, nu-mi rămâne altceva de făcut, decât să caut o 
altă soluţie. Nu mai contează ce ar putea include şi ce 
ar trebui să fac. 

— Vom vedea. 

După ce Roxette pleacă, durează foarte puţin 
timp până adorm fără să mă sinchisesc să mă dezbrac 
de rochie sau să mă gândesc că ar fi mai bine dacă aș 
mânca ceva. 

Nu-mi dau seama cât dorm. Când deschid ochii, e 
tot întuneric, iar Angel și Mia sunt în patul lor. Silueta 
din dreptul balconului, însă, mă face să tresar pe saltea 
și să mă trag înapoi, până spatele meu se lipește de 
tăblia din lemn a patului, înainte să constat a cui este 
și să mă relaxez. 

Și, deşi cele două fete dorm la doar câţiva centi- 
metri de noi, asta nu-l împiedică pe Keith să se apropie. 
Înghit în sec, ascultând cu atenţie zgomotul paşilor săi, 
care se apasă cu putere pe podea. Poate că nu-l văd 
prea bine, dar știu că el e. Miroase la fel de ameţitor 
și înțepător, totodată, un amestec ciudat de parfum şi 
tutun. 

Nu înţeleg ce vrea să facă nici după ce degetele 
lui fierbinţi se înfășoară pe gleznele mele și, cu o 

smucitură puternică, mă reîntinde pe saltea. Mă prind 
cu o mână de marginea tăbliei, urmărindu-l printre 
gene şi cu răsuflarea întretăiată cum ocolește patul 
ca să ajungă pe partea dreaptă şi, fără să spună vreun 
cuvânt, îşi strecoară palmele sub fundul meu și sub 
rochie, agățând din mers betelia bikinilor de plajă. 

Inima începe să-mi bată tot mai tare, pe măsură 
ce aceștia alunecă pe coapse, ghidaţi de mâinile lui 
dibace. Pe undeva prin mintea mea se trag câteva 
semnale de alarmă, însă nu mă pot opune. Icnesc când 
mă zgârie în treacăt pe picior, apoi îmi strâng dinţii ru- 
șinată când se ridică asupra mea și își lipește indexul 
de buze, făcându-mi semn să tac. Privirea pe care mi-o 
trântește în același timp mă face să mă simt certată. 

— Keith... 

— $hh..., mă dojeneşte în șoaptă. Vreau doar să 
gust din tine. 

Nu apuc să-l opresc. Capul lui se strecoară între 
coapsele mele, iar gura lui mă înhaţă dintr-odată, 
smulgându-mi un geamăt autentic. Spatele mi se arcu- 
iește dureros pe saltea și ochii mi se închid, savurând 
din plin senzația limbii sale cum mi se plimbă printre 
labiile deja umede de excitare. 

Dumnezeule! 

O mână apare de nicăieri şi îmi acoperă gura, 
mișcându-se atât de brusc încât mă smulge din visul 
fierbinte și mă aruncă într-o realitate bulversantă. 
Ochii mi se măresc de spaimă când îmi dau seama că 
palma care-mi ţine gura închisă e reală și mă apasă 
violent în saltea, căutând să-mi înăbușe reacţiile. 

Tipul de pe mine nu e Keith. Nu Keith e cel care 
are deja pantalonii lăsați pe coapse şi e gata să intre în 

mine cu forţa. Îl recunosc după câteva clipe în care mă 
străduiesc să-mi adun gândurile, ca fiind unul dintre 
paznici şi al cărui nume nu-l cunosc, dar care acum e 
pe cale să facă ceva necugetat. 

Și când adevărul crud mă izbește din plin, mă scu- 
tur cu putere, ca electrocutată, în speranţa că astfel o 
să-l dau jos de pe mine până nu e prea târziu. Degetele 
lui se adâncesc în obrajii mei, înecându-mi strigătul 
de spaimă, și cu cealaltă mână îmi ţintuiește trupul de 
saltea, blestemând în același timp printre dinţi, toate 
astea înainte să îmi întind braţul, să înșfac veioza de 
pe noptiera dintre patul meu și al Miei - care doarme 
dusă - și s-o izbesc de capul său. 

Strigătul care-mi plonjează din gură, în momentul 
în care se trage înapoi ametit, e menit să trezească și 
morții, nu doar toată casa. Ţip cât mai tare, până îmi 
simt gâtlejul zgâriat, lăsând în urma lui o usturime 
atroce. 

Îngrozită de-a dreptul, îl lovesc cu picioarele cât 
pot de puternic, răsturnându-l de pe pat. Paznicul 
se prăbușește pe podea cu un sunet înfundat, iar eu 
mă întind direct spre Mia, agățând-o zdravăn de cot. 
Mișcarea panicată pe care o fac mă aruncă din pat în 
același moment în care ușa se trânteşte de perete şi 
Jordan dă buzna înăuntru, prinzându-l pe inamic toc- 
mai când voia s-o şteargă. 

— Ce naiba cauţi aici?! îl întreabă pe un ton grav, 
care-mi înfioară pielea. 

Abia apoi îmi iau răgazul de a mă uita la mine. 
Simt lipsa lenjeriei, iar sânul stâng e descoperit de 
decolteul rochiei dar, din fericire, nu mă simt ca și când 

s-ar fi întâmplat și altceva, în afară să-l prind peste 
mine, pregătit să mă posede. 

Îmi acopăr goliciunea cu braţele când lumina se 
aprinde, iar Jordan mă găsește prăbușită pe porțiunea 
de podea dintre patul meu și al Miei - care, suspect, 
rămâne la fel de nemișcată. Pentru o clipă agonizantă 
am impresia că am înnebunit, dar când o văd și pe 
Angel anormal de adormită, în mintea mea îşi face loc 
o altă explicaţie. 

Sunt sedate. Puternic sedate. N-au nici cea mai 
vagă idee ce se întâmplă aici, la doar câţiva centimetri 
de ele. 

— Ellie! 

Îmi ridic buimacă privirea spre bărbatul de 
culoare din faţa mea și îl observ studiindu-mă cu 
repezeală, ochii căprui oprindu-i-se pe decolteul pe 
care mă străduiesc să-l acopăr, apoi pe lenjeria de la 
marginea patului. 

— La dracu, Brian! zbiară înfuriat. 

John se înfiinţează și el în pragul camerei, privind 
năucit cum cel de lângă mine îl înșfacă pe Brian de 
ceafă și îi dă un brânci spre ușă. 

— Du-o la clinică! latră Jordan la el, autoritar. 
Dacă aflu că s-a întâmplat ceva cu ea, o să vă omor pe 
toți! 

Mă ridic cu greu în picioare când John se apropie 
și mă prinde de cot, pregătit să mă escorteze. les din 
dormitor cu genunchii tremurânzi, însă nu înainte de 
a arunca o privire asupra celor două fete adormite 
care, în ciuda forfotei care pornește în întreaga vilă, nu 
mișcă deloc. 

Fir-ar! A fost al naibii de aproape. 

— Totul pare a fi în regulă! 

Doctoriţa de origine spaniolă se ridică de pe 
scaunul dintre picioarele mele, punând capăt torturii 
ruşinoase. La naiba, niciodată nu mi-a plăcut la gineco- 
log, iar acum, ţinând cont de circumstanţe, îmi displace 
și mai mult. 

Când se îndepărtează, răsuflu ușurată. În timp 
ce ea își scoate mănușile din latex, mă ridic în capul 
oaselor și îmi aranjez poalele rochiei, încă tremurând 
după spaima pe care am tras-o în noaptea asta. 

Nu-mi vine să cred cât de aproape am fost să fiu 
abuzată de un ticălos care se pare că n-are suficient 
sânge în vene cât să încerce s-o facă atunci când sunt 
trează. Bineînţeles, după minute lungi de gândire, în 
care am trecut printr-un adevărat control medical, am 
ajuns la concluzia că Brian nu se aștepta deloc să mă 
trezesc. Ar fi trebuit să rămân la fel de nemișcată ca 
Mia şi Angel şi, probabil, toată casa. În pofida faptului 
că am urlat cât m-au ţinut plămânii, nimeni nu s-a 
deșteptat. 

— Le drogaţi? 

Întrebarea pe care o pun printre dinţii încleştaţi 
de nervi, o face pe doctoriţă să se întoarcă nedumerită 
spre mine, arcuindu-și sprâncenele perfect pensate. 

— E incredibil că, deşi am ţipat cât am putut de 
tare, colegele mele nici măcar nu s-au mișcat, darămite 
să se trezească, adaug tăios. Pot doar să bănuiesc că 

nici eu nu m-aș fi trezit la timp, dacă m-aș fi atins de 
mâncarea voastră. 

— Linișteşte-te, îmi cere cu accentul ei ciudat și 
cu o atitudine relaxată. Colegele tale au luat doar un 
supliment care să le ajute să doarmă mai bine. 

— Să doarmă mai bine?! pufăi, încă urcată pe 
scaun. 

— Medicamentul nu vă afectează în niciun fel. 
Doar vă ajută să vă odihniţi. E aprobat de către Elită. 

Evident că e aprobat de către Elită. Ceva îmi spune 
că ei sunt cei care au venit cu ideea de la bun început. 
E mai ușor să fim controlate noaptea, când suntem 
răpuse de cine naiba știe ce ne strecoară în mâncare. 
Niciuna dintre noi nu ar mai fi capabilă să riposteze 
sau să pună la cale un plan de fugă în toiul nopţii. 

— Ei bine, eu nu vreau să-mi strecuraţi nimic în 
mâncare! mă răstesc la ea. 

Oftând, aceasta se apropie de mine, aruncându-și 
mănușile în coșul de gunoi. Ezită un moment, întorcân- 
du-și capul spre ușă, apoi mă privește cu ochii mari, de 
parcă ar încerca să-mi spună să fiu extrem de atentă, 
căci nu-mi va mai repeta. 

— Ştiu că ai multe nemulțumiri, spune cu glas 
redus. Nu vreau să-mi închipui cum ar fi să mă aflu în 
pielea ta. Dar astfel de lucruri nu depind de mine, iar 
tu trebuie să fii conștientă de asta. Eu doar mă asigur 
că, ceea ce vi se administrează nu vă transformă în 
legume şi că rămâneţi sănătoase. Nimic mai mult. 

Rămân tăcută, uitându-mă la ea surprinsă. De 
ce-mi spune asta? Nu sună ca niște informaţii pe care 
le-ar oferi cineva care ar fi pe deplin de partea lor. 

— Spune-mi, îi cer. A plecat cineva de aici viu sau 
toată șarada cu licitaţia e doar o vrăjeală menită să ne 
țină calme până se vor descotorosi de noi? 

— Toate fetele care au fost aici au plecat sănă- 
toase. Dacă vrei s-o faci la fel, îţi sugerez să fii inteli- 
gentă. Majoritatea dintre cei care vor veni să vă vadă la 
sfârşitul sezonului, sunt tineri şi putred de bogaţi, așa 
că nu e atât de rău pe cât îţi închipui. O să trăiţi o viaţă 
la care nici măcar nu v-aţi permis vreodată să visaţi. 

O ascult din ce în ce mai revoltată. Ăsta e sfatul 
ei? Să mă conformez ideii că voi fi vândută ca o jucărie 
doar pentru că, cel care urmează să mă cumpere are 
șanse mari să nu fie un moşneag libidinos? Cred că e 
țicnită! 

— Sunt curioasă dacă ţi-ai urma propriul sfat şi 
de partea cealaltă a baricadei. Probabil că nu. E ușor 
pentru tine să-ţi dai cu presupusul, atâta timp cât nu 
ai fost smulsă din sânul familiei tale și adusă pe insulă 
cu forţa. Aşa că, bagă-ţi părerile în fund, doctore, că eu 
n-am nevoie de ele! 

Sar de pe scaun în același moment în care John 
intră în cabinet fără să bată, vizibil plictisit de atâta 
aşteptare. 

— E în regulă? o întreabă direct, făcând-o pe 
aceasta să se îndepărteze de mine. Şi nu mă lua cu ex- 
plicaţii de-alea complicate de doctori, ca să nu pricep 
nimic. 

— Nu s-a întâmplat nimic. Din fericire, domni- 
șoara Bryant s-a trezit la timp. 

John încuviințează din cap, înainte să-şi întoarcă 
ochii spre mine și să mă studieze din cap până în pi- 
cioare, cu o mină întrebătoare. Confuzia de pe faţa lui 
are puterea de a mă face să mă simt jignită. Se uită la 


— 131 — 


LEXI B. NEWMAN 


mine ca și când n-ar înţelege deloc motivul pentru care 
Brian a luat-o razna și și-a încercat norocul. 

— Totuși, sugerez să-i dăm un calmant, adaugă 
doctoriţa, ignorându-mi dinadins expresia ofensată. A 
tras o sperietură zdravănă acolo! Mă îndoiesc că o să 
închidă vreun ochi în noaptea asta. 

— N-am nevoie de niciun calmant! mă răstesc. În 
schimb, am nevoie să-l ţină cineva pe nemernicul ăla 
departe de mine! 

— Nu mai bate atât din gură, fetițo! mă apostro- 
fează paznicul, surescitat. După toată aventura asta, 
sigur o să ai pază la ușă douăzeci și patru din douăzeci 
și patru! Am ştiut din prima clipă în care te-am văzut 
că o să aduci numai necazuri, la dracu! 

Ofticat, se răsucește pe călcâie și părăsește cabi- 
netul la fel de nervos, lăsându-mă să clipesc debusolată 
în urma lui. Acum e vina mea? 

les și eu după el, cu gândul să-i cer niște explicaţii 
și să-l întreb care e problema lui cu mine, însă uit de 
toate când îl găsesc pe Keith în spaţiul de așteptare 
al clinicii, în tricou, pantaloni de baschet și cu părul 
ciufulit. E evident că a fost trezit din somn de întreaga 
aventură şi nu mă îndoiesc că e deja la curent cu tot ce 
s-a întâmplat. 

Totuși, când îl văd așteptând relaxat, simt subit 
cum sunt cuprinsă de o furie cum n-am mai simţit nici- 
odată și uit de prezenţa celor doi paznici din încăpere. 
Picioarele îmi prind viteză spre el și nu mă opresc 
până când nu-l pocnesc cât sunt în stare de tare, în- 
torcându-i faţa în cealaltă direcţie, înainte să năvălesc 
asupra lui cu pumnii. 


— 132 — 


Elita păpușarilor - Volumul l 


— M-ai minţit! zbier tare, aprinzându-mă ca 
o bombă plină de nervi. Ticălos afurisit ce ești! M-ai 
mințit! 

Curând, nu mai am nici cel mai mic control asupra 
mea. Îl lovesc ba cu palmele, ba cu pumnii, în timp ce el 
nu face nimic ca să se apere de furia mea răsunătoare. 

În momentul ăsta îl detest mai mult decât am 
făcut-o în clipa în care am înţeles că el e cel care m-a 
adus în colţul ăsta de lume, dacă este măcar posibil 
asta. N-am urât niciodată astfel o persoană, încât să-mi 
doresc să-i jupoi pielea de pe faţă cu unghiile. 

Îl aud vag gemând încet, înainte să mă cuprindă 
strâns în braţe și să mă oprească din a-l lovi ca o ne- 
bună. Și, deşi braţele lui mă strâng puternic, nu mă 
opresc din a mă zbate înnebunită ca să mă eliberez și 
să-l pedepsesc. 

— Mi-ai spus că nimeni nu se atinge de noi! strig 
și mai tare. Mi-ai promis că niciun bărbat de pe insula 
asta nu o să încerce să mă atingă, dacă nu vreau asta! 
Și totuși, la început erai tu, apoi a apărut el de nicăieri! 

Îmi muşc cu tărie limba când îmi dau seama ce am 
rostit cu voce tare, blestemând în gând faptul că n-am 
gândit-o deloc înainte. Drace! Mă opresc din zbătut și 
îmi ridic privirea asupra lui, nervoasă atât pe mine, cât 
și pe el. 

Fir-ar, Ellie! 

Keith ajunge să se uite în jos la mine cu ochii plini 
de nedumerire și puţin surprins de mărturisirea mea 
neașteptată, care mă lasă fără cuvinte. Nu puteam s-o 
dau în bară mai tare! 

— Poţi să repeţi ultima parte? mă îndeamnă cu 
un calm înșelător, înclinându-și din nou capul în modul 
lui caracteristic. 

Bineînţeles că a auzit. Nu am eu atât de mult 
noroc să fi surzit pe neașteptate, tocmai când am spus 
cea mai mare prostie din lume. 

— Du-te dracu! bolborosesc iritată, ferindu-mi 
privirea de el și de zgărietura colosală pe care i-am 
făcut-o pe obraz, ce aproape sângerează. 

Îl aud şi îl simt oftând, moment în care îl privesc 
din nou, de data asta doar cu coada ochiului. Mă simt 
rușinată că i-am furnizat din greșeală o informaţie care 
probabil o va folosi împotriva mea cândva. Rușinată şi 
că, după toată propunerea lui scandaloasă, am ajuns 
să-l visez erotic pe blestematul ăsta. 

— Nu-ţi face griji, replică apoi, revenind la su- 
biectul de adineauri. Brian o să fie pedepsit pentru tot 
ce ţi-a făcut. 

— Şi cu ce mă încălzește pe mine asta?! contraatac 
agitată, simțind cum mă aprind iar. Jigodia aia şi-a pus 
labele pe mine la câteva ore de când mi-ai promis că 
nu o să se întâmple niciodată una ca asta! 

— Nu ţi-am promis nimic, Ellie, mi-o retează sec. 
Am spus doar că avem un cod care n-ar trebui să fie 
încălcat. Vezi tu, sunteţi singurele femei de pe insula 
asta și sunteţi înconjurate din toate părţile de bărbaţi. 
Încercăm pe cât de mult posibil să evităm astfel de 
incidente, însă... 

— Însă codul vostru idiot nu funcţionează, îl 
completez acid. Ei bine, în noaptea asta mi-am dat și 
eu seama că sunteţi buni de nimic. Spune-mi ceva nou! 

Keith se eschivează câteva momente, parcă nești- 
ind ce să mai replice. 

— Uite care-i treaba, nemernicule! spun apoi, 
făcându-l atent la mine când îl împung cu degetul 
în piept. Dacă vreţi să nu vă fac probleme, măcar 

protejaţi-mă cum trebuie! Spune-le gorilelor tale să-și 
țină mâinile jegoase departe de mine, altfel o să încep 
să-i măcelăresc unul câte unul, până nu mai rămâne 
nimic din ei! Asta dacă te ţine căci, dacă mă întrebi pe 
mine, am impresia că paznicii tăi fac legea aici și că tu 
ești doar de umplutură! 

Acesta cade pe gânduri pentru câteva secunde 
lungi, în care nici măcar nu mai respir. Mă privește 
cu intensitate, iar pentru un moment agonizant am 
impresia că vrea să mă înghită, însă doar se zgâiește 
lung, chibzuind asupra luării unei decizii. 

— Vrei să fii răzbunată, Ellie? mă întreabă într-un 
final, arătând ca şi când abia își reprimă un rânjet. 

— Da! mă răstesc la el, cât pot de serioasă. 
Animalul ăla trebuie să fie învăţat minte să-și ţină 
labele acasă! 

— Şi dacă ţi-ar fi plăcut? 

Întrebarea lui mă lasă perplexă. Mă uit la el ori- 
pilată, sperând în sinea mea că glumește, însă nimic 
de pe fața lui nu-mi dă de înţeles că întrebarea sa are 
scopul de a mă tachina. 

Îmi proptesc mâinile în pieptul lui şi încerc să-l 
împing, însă braţele sale se strâng și mai tare în jurul 
meu. 

— Spune mai degrabă că ești un laş! i-o trântesc 
pe un ton tăios, ștergându-i începutul de rânjet de pe 
buze și smulgându-mă din braţele lui. Nu îndrepta 
toată atenţia asupra mea doar ca să ascunzi faptul că 
nu ești în stare să-i ţii sub control. 

Masxilarul i se încordează de nervi, trădându-i 
nemulțumirea faţă de atacul meu indiscret. Se pare că 
nu-i prea place să-i pun autoritatea sub semnul între- 
bării, în special în faţa celor doi paznici prezenţi. 


— 135 — 


LEXI B. NEWMAN 


Apoi își ridică ochii verzi asupra lui John și îi 
spune prompt: 

— Du-o în cameră și să nu dea naiba să te mişti 
de lângă ușă! În noaptea asta să nu-ţi iei ochii de pe ea. 

— Am înţeles, domnule! 

În schimb, eu pufnesc. 

— Exact cum credeam, mormăi dezgustată. Un 
fătălău! 

Atât mai apuc să replic, înainte ca John să mă 
scoată din clinică şi să mă conducă înapoi la vilă. 


Abia când ceasul de pe noptieră indică ora nouă 
dimineaţa, Mia şi Angel dau semne de trezire, în timp 
ce eu n-am închis un ochi întreaga noapte sau ce a mai 
rămas din ea. De pe balcon, intru înapoi în dormitor și 
îmi strâng braţele la piept, urmărind-o pe femeia cu 
șorţ alb, care pătrunde în încăpere și se îndreaptă ţintă 
spre mine, purtând pe braț o rochie din voal, lungă 
până la pământ și cu model din dantelă, care seamănă 
cu o rochie de mireasă. 

Încă nu-mi dau seama care e treaba cu dorințele 
lor de a ne îmbrăca în alb, însă nu o refuz când femeia 
mi-o întinde cu un zâmbet prietenos, evitând să-mi 
vorbească. Apoi scoate din buzunarul șorțului o cutie 
dreptunghiulară și mi-o întinde la fel de tăcută. 

Imediat după ce aceasta pleacă, le așez pe patul 
meu sub privirile nedumerite ale celor două blonde 
acum treze, care încă nu-şi găsesc energia necesară de 
a se da jos. Prind bucata de carton alb agăţat de rochie 
și inspir adânc. 

„Pregăteşte-te! K”. Atât. 

— Ce-i aia? mă întreabă Mia, curioasă. 

— Nimic. 

Mototolesc cartonul în pumn şi îl arunc pe saltea. 
Să mă pregătesc? Pentru ce? Dacă este să mă uit la 
rochia pe care mi-a trimis-o, nimic nu-mi dă de bănuit 
pentru ce ar trebui să mă pregătesc. E una la fel de ele- 
gantă ca toate pe care ni le dăruiesc și cu care, sinceră 
să fiu, încep să mă obişnuiesc. 

Până la urmă, nu sunt chiar așa de rele... Bănuiesc 
că, într-o astfel de situaţie, lucrurile puteau fi infinit 
mai rele. Dar, deși ea este cea care ne-a adus aici pe 
toate, Elita parcă încearcă din răsputeri să ne răsfeţe 
ca pe niște prințese a căror bunăstare e cea mai im- 
portantă. 

— Ştii, toate secretele astea încep să fie tot mai 
suspecte, Ellie, mă informează Mia pe un ton tăios, 
care parcă vrea să mă atenţioneze. Sunt de părere că ar 
trebui să ne spunem şi să ne susţinem una pe cealaltă, 
atâta timp cât suntem în același rahat. 

— E doar o rochie, replic sec, aruncându-i o pri- 
vire scurtă peste umăr. Să nu exagerăm. 

— O rochie cu bileţel, intervine și Angel. Se în- 
tâmplă ceva între tine și tipul ăla? Cred că e și dreptul 
nostru să știm. 

— Eşti vreun soi de favorită sau ce? mă pisto- 
nează şi Mia. 

Le ascult pe fiecare în parte, devenind și mai ulu- 
ită. Desigur că toate lucrurile pe care le face Keith nu 
mă prea ajută să dezmint vreo legătură între noi, însă 
sunt scandalizată de părerea celor două despre mine. 

— Ăsta nu e un harem, fir-ar să fie! mă răstesc la 
ele, privindu-le pe rând urât. Niciuna nu e favorizată! 
Dacă nu erați al naibii de drogate azi-noapte, încât să 
nu aveți habar ce s-a întâmplat lângă voi, aţi fi știut că 

aproape am fost violată, iar acum tipul ăsta încearcă 
să-mi fure ochii cu cadouri puerile! 

Înșfac cutia de pe pat şi îi desfac capacul, arun- 
când curioasă o privire înăuntru, la perechea de cercei 
lungi și argintii, care mă fac instantaneu să clipesc 
surprinsă. 

— Uau! exclamă Angel dintr-odată, sărind de pe 
patul ei ca să se apropie de mine. Cred că au costat o 
avere! 

Cred același lucru. Par a fi din platină încrustată 
cu cristale strălucitoare, menite să te lase complet 
mută. 

Acum mi-e clar că încearcă să mă cumpere, după 
tot ce am pătimit noaptea trecută. 

— Şi mai spui că nu există nicio favorită, co- 
mentează Mia urâcios, privindu-mă acuzatoare de pe 
saltea. 

Ceva din vocea ei mă atenționează că e geloasă, 
dar refuz să-i dau atenţia pe care aproape o cerșește. 
lau rochia și pornesc hotărâtă spre baie, gata să pun 
capăt discuţiei acesteia fără rost, care nu face nimic 
altceva decât să mă calce pe nervi. 

Nu cred că putea să spună ceva mai absurd de- 
cât asta. De ce m-ar favoriza cineva care mi-a promis 
solemn de nenumărate ori că vrea să mă tortureze? 
Pot doar să bănuiesc că toată treaba cu cerceii e doar 
o încercare patetică de a mă face să uit că m-a dus de 
nas. 

Și am de gând să i-o plătesc pentru asta! Nu e 
singurul care poate juca pe mai multe planuri. 

Prin urmare, nu ies din baie până când nu îmbrac 
rochia cu bretele subțiri care, spre deosebire de cea de 
seara trecută, are două despicături adânci pe picioare, 

nu doar una. Corsetul creat special să acopere doar 
sânii și nici un alt centimetru de piele, îmi lasă partea 
de deasupra lui complet goală, dezgolind-o și mai 
mult când îmi prind părul lung şi brunet într-o coadă 
ridicată. 

Atât Mia, cât și Angel mă urmăresc curioase din 
dreptul paturilor, cum străbat încăperea şi mă așez în 
fața măsuţei de toaletă. Îmi vâr în ureche cerceii lungi, 
care ating baza gâtului, terminând în același moment 
în care Jordan deschide ușa și îmi aruncă o privire în 
oglindă. 

Drumul până afară îl petrec urmărită din toate 
colțurile vilei. Aud șușotelile fetelor care se întreabă 
unde plec și încerc din răsputeri să nu le dau impor- 
tanţă, deși devin răsunătoare. 

Acum sunt mai curioasă să aflu unde mergem, 
decât ce cred ele despre mine. 

Mă ţin după Jordan până în faţa vilei, apoi pe alee. 
Devin tot mai nerăbdătoare, mai ales când îmi dau 
seama că nu mă conduce spre fântâna din centrul re- 
sortului sau spre una dintre cele opt clădiri poziționate 
într-un semi-cerc, cu faţa spre plajă, ci pe o alee pe care 
până acum n-am mai fost şi care habar nu am unde se 
opreşte, dar care trece chiar printre vila noastră și cea 
în care locuiesc paznicii insulei. 

Colţul în care ajungem nu poate fi văzut de la bal- 
conul camerei mele. E locul în care jungla din spatele 
vilelor se desparte, lăsând loc unui teren drept, care 
ulterior îmi dau seama că servește drept poligon de 
tragere în aer liber şi spaţiu de antrenament pentru 
cei care au misiunea de a ne păzi non-stop. 

Pașii mei devin mai nesiguri când părăsim aleea 
și intrăm pe poteca nepavată. Apoi îi văd. Cei cinci 

bărbaţi din Elită ne așteaptă relaxaţi, în timp ce în 
spatele lor stau aliniați toți paznicii insulei - douăzeci 
la număr. 

Sunt din ce în ce mai curioasă de motivul pentru 
care s-au adunat toţi aici și de motivul pentru care m-au 
adus şi pe mine, însă nu spun nimic. Îl las pe Jordan să 
mă conducă până în faţa celor cinci, în mijlocul cărora 
e însuși Keith, cu arbaleta lui la picioare. 

Mă opresc șovăitor înaintea lui, simţindu-mi 
inima cum o ia la galop în piept, pe măsură ce privi- 
rea-mi alunecă pe fiecare în parte. 

— Ce se întâmplă? întreb confuză. 

Când îmi întorc privirea pe el, îl surprind stu- 
diindu-mă leneș pe de-a-ntregul. Arată ca și când ar 
fi pe deplin mulțumit că am îmbrăcat rochia pe care 
şi-o dorea și că port cerceii de la el. De fapt, nici nu mă 
îndoiesc că asta îi aduce o oarecare satisfacţie. Ăsta era 
și planul, până la urmă. 

— Ai răbdare şi o să vezi, îmi răspunde cel pe care 
l-am catalogat deja ca fiind cel mai serios de aici și pe 
care, ulterior, am aflat că îl cheamă Ryder. 

Din fericire pentru mine, nici nu trebuie să aştept 
prea mult. De îndată ce îl văd pe Brian escortat de un 
alt paznic, înţeleg de ce mă aflu aici și de ce se află și 
ceilalți. 

Ochii mi se întorc spre Keith, cercetându-i chipul 
ars de soare. Pe obrazul lui, zgărietura pe care i-am 
făcut-o a căpătat o culoare puţin mai închisă decât 
bronzul său, dar nu pare că i-ar da prea multă atenţie, 
în special când privirea lui refuză să se mai ridice din 
decolteul meu. 

Atât de previzibil... 

— Ai vrut răzbunare, nu? mă întreabă într-un 
final, mutându-și ochii într-ai mei. Acum poţi s-o ai și, 
totodată, să le arăţi tuturor ce păţesc atunci când te 
ating fără permisiune. Toţi vor fi cu ochii pe tine, aşa 
că, fă-o memorabil, păpușă! 

Îmi întinde arbaleta neagră şi lucioasă, aşteptând 
răbdător să o iau. Uimită, îmi întorc atenţia asupra lui 
Brian, care e oprit la aproximativ cinci metri de noi 
şi se holbează oripilat la Keith, parcă nevenindu-i să 
creadă că îmi lasă mie ocazia să-l răsplătesc pentru în- 
drăzneala de care a dat dovadă când și-a pus labele pe 
mine. Îmi simt furia clocotindu-mi prin vene şi greaţa 
cum îmi strânge stomacul gol, când îmi amintesc de 
noaptea trecută. 

Bărbatul acela, care nu cred că e trecut de treizeci 
de ani, merită cu vârf și îndesat o pedeapsă. Fără milă. 

Strângând din dinţi, întind mâna spre arbaletă, 
fără să-mi mut privirea de pe inamic. Când o apuc, 
constat că e mai grea decât mă aşteptam, dar asta nu 
mă împiedică să o apuc cu ambele braţe și s-o ridic de 
la pământ. 

Trebuie să recunosc că îl înţeleg pe Keith tot mai 
puţin. De la bun început m-a avertizat că mă va chinui 
în moduri oribile, iar acum îmi oferă prilejul de a mă 
răzbuna? Nu-mi dau seama dacă mișcarea asta în con- 
tradictoriu cu planul lui face parte dintr-un alt plan, 
dar e clar că nu am de gând să ratez ocazia de a-i oferi 
lui Brian tot ce merită. 

Aşadar, când Keith face un pas înapoi ca să-mi 
ofere locul din faţa lui, mă poziţionez cu spatele la el 
și cu fața spre paznicul care e ţinut de către alţi doi. 
Dezgustul pe care îl simt față de el e prea mare şi nu-mi 
pasă dacă o să-l schilodesc sau omor. 

Hmm, se pare că vechiurile obiceiuri mor greu... 

Apoi două mâini mari apar din spatele meu, 
ajutându-mă să ridic arbaleta la nivelul feţei. Keith mă 
cuprinde între braţe, apropiindu-se cât să-i pot simţi 
căldura trupului, care cumva e mai mare decât cea a 
soarelui care arde deasupra noastră. Tresar ușor când 
îl simt pe partea dreaptă, răsuflându-mi peste umărul 
gol. 

— Vrei să-l omori sau doar să-l faci să sufere? 

Îmi umezesc buzele în grabă, uitându-mă lung la 
Brian ca să-mi dau seama ce anume prefer mai mult. 
În acelaşi timp, mă străduiesc să fac abstracţie de valul 
de feromoni fierbinţi care năvăleşte peste mine, de- 
concentrându-mă așa de tare că mă eschivez. E foarte 
aproape ca să pot gândi limpede. Doar îmi întorc încet 
privirea și îl observ deasupra mea, zgâindu-se lung la 
pielea goală a gâtului, acolo unde-mi simt pulsul cum 
o ia razna. 

— Sunt orice fel de monstru vrei tu, Ellie, dar nu 
sunt un laş, mă informează. Ce îţi dorești să-i faci? 

— Vreau să nu mai poată să şi-o tragă niciodată 
în viaţa lui. 

Răutatea cu care-mi plonjează cuvintele din gură 
mă ia și pe mine prin surprindere, nu doar pe el. Da, 
asta vreau să-i fac. Să-l nenorocesc pentru simplul fapt 
că a avut tupeul să se atingă de mine. 

Concentrat, Keith apucă de partea din faţă a arba- 
letei și îi apleacă vârful cu o idee, ţintind spre pelvisul 
paznicului care se agită în faţa noastră, revoltat. 

Deşi strigă şi înjură, tot ce mai aud în momentele 
astea e răsuflarea lui Keith în urechea mea și vocea 
gravă cu care îmi spune: 

— Eşti periculoasă. 


— 142 — 


Elita păpușarilor - Volumul l 


Da, sunt! Tocmai ţin în mâini arbaleta a cărei 
săgeată a trecut pe lângă capul meu doar cu câteva 
zile în urmă. E imposibil să nu simt puterea pe care 
mi-o oferă, cât și senzaţia pe care până acum n-am mai 
gustat-o. Sunt plină de adrenalină, iar faptul că el nu se 
mai dezlipește de mine cât îmi arată trăgaciul, nu face 
nimic altceva decât să-mi alimenteze starea euforică 
pe care o am. 

Braţele îmi tremură. Genunchii îmi tremură şi ei. 
De fapt, totul tremură în mine, vibrând la putere ma- 
ximă. Urechile îmi sunt înfundate de vâjâiala produsă 
de sângele ce-mi aleargă neîncetat prin vene, prinzând 
kilometri la oră. 

Îmi amintesc în detaliu visul pe care l-am avut, 
înainte să mă trezesc într-un coşmar adevărat. Îmi 
amintesc capul lui strecurându-se între picioarele 
mele, mâinile sale cum trăgeau lenjeria în jos, pe 
coapse... Faptul că stăteam nemișcată şi aşteptam. A 
fost deopotrivă bine şi greșit, în special când, pentru 
un moment scurt, mă întreb ce s-ar fi întâmplat dacă 
aş fi acceptat propunerea lui scandaloasă. Ce mi-ar fi 
făcut? 

— Trage, Ellie. 

Ezit cu degetul pe trăgaci, simțindu-l și pe el 
cum tremură. Cu tot efortul din lume, îmi fixez atenţia 
asupra lui Brian - pe care îl văd ca prin farmec cum în- 
cearcă să se elibereze din strânsoarea celor doi paznici 
care-l ţin. 

Apoi mi se oprește inima în piept când, cu ajuto- 
rul lui Keith, lansez săgeata. 

În momentul în care săgeata ţâşneşte din arba- 
letă, străbate distanţa de la mine la Brian şi se înfige 
în pelvisul acestuia, capăt mai multe reacții deodată. 
Dincolo de urletele lui, care-mi ridică părul de pe ceafă 
de groază, aud un pufnet în spatele meu, un „Auci!" 
urmat de un sâsâit din partea regelui neîncoronat, 
pe nume Trent, și un „Adu-mi aminte să n-o enervez 
niciodată, spus de vocea pe care o recunosc ca fiind a 
lui Micha. 

În schimb, eu strâng din dinţi, aşteptând clipa în 
care o să fiu lovită de o undă de regret, aruncându-i lui 
Keith o privire fugară peste umăr. Expresia pe care o 
are nu trădează nimic din ceea ce gândeşte acum. Nici 
faptul că îşi coboară ochii pe gura mea, sfredelindu-mi 
buzele, în loc să fie atent la dezastrul pe care l-am făcut. 

Apoi îmi las ochii să alunece pe paznicii din spa- 
tele nostru, care privesc scena din faţa lor cu reacții 
diferite. Unii sunt îngroziţi, iar alții arată de parcă n-ar 
da doi bani pe ce au văzut. Doar câţiva privesc totul cu 
maxilarele încleștate, ca şi când ar gândi în sinea lor că 
Brian și-a meritat-o. 

Și chiar şi-a meritat-o! Acum sunt sigură că nu o 
să mai atingă nicio fată în viaţa lui, mai ales cu forţa, 
nici măcar pe cele care se dovedesc a fi o ţintă ușoară. 

Ei bine, eu n-am fost, iar acum află pe pielea lui 
asta. 


— 144 — 


Elita păpușarilor - Volumul l 


Mă întorc spre Keith și îi trântesc arbaleta în 
braţe, alături de o căutătură amenințătoare, neezitând 
să-i spun: 

— Ţine-i departe de mine! 

Dau să plec pe același drum pe care am venit, 
însă Ryder îmi taie rapid calea, înainte să ajung prea 
departe. Cu mâinile strânse la spate, se uită la mine 
de sus în jos, apoi își fixează ochii căprui într-ai mei, 
arcuindu-și sceptic o sprânceană. 

— Unde pleci? vrea să ştie. Mă gândeam să ser- 
vești micul dejun cu noi în dimineaţa asta. 

— Să-mi strecuraţi somnifere în mâncare sau 
pentru ce? îl întreb tăios. Ce anume de pe faţa mea îţi 
dă de înţeles că am vreun chef să fiu compania voastră? 

Micha începe să râdă în spatele meu, probabil 
distrat de atacul pe care îl lansez asupra celui mai 
serios membru al Elitei. 

— Sau poate vrei și tu o săgeată în boașe și nu știi 
cum s-o ceri! 

— Îţi sugerez să ai grijă cum vorbeşti cu mine, 
păpuşă mică, replică Ryder cu o mină înfumurată, pri- 
vindu-mă ameninţător de pe picioarele sale lungi. În 
plus, nu ţin minte să-ţi fi dat de ales. Nu era o invitaţie, 
ci un ordin. Acum rămâne la aprecierea ta dacă mergi 
de una singură sau te duc acolo de păr. 

Mă încrunt urât la el, ca să vadă că nu apreciez 
deloc felul lui de a se adresa. Nu că i-ar păsa prea mult. 
Chipul lui rămâne la fel de impasibil, dându-mi de 
înţeles că singurul loc în care îl doare de revolta mea 
este în cot! 

— Cineva trebuie să-ţi explice regulile locului, 
Ellie, adaugă grav. Sunt mai mult decât bucuros s-o fac 

eu! Şi, când vom termina, sunt curios dacă o să mai ai 
tupeu să-ţi deschizi gura slobodă în fața mea! 

— Ai grijă, îl atenţionez, rânjindu-i lasciv ca 
să-l calc pe nervi. Am trecut deja prin ce era mai rău. 
Trebuie să ridici ștacheta, dacă vrei să mă sperii. 

— Hmm. Eu cred că încă n-ai văzut nimic! 

Privindu-mă pentru alte două clipe lungi, acesta 
replică dintr-odată: 

— Frumoșşi cercei. 

Apoi se întoarce şi porneşte pe aleea pe care am 
fost adusă, urmat îndeaproape de Deke - cel mai tăcut 
și mai retras dintre toţi -, cât şi de Micha. 

Keith e cel care se oprește în faţa mea și îşi mân- 
gâie urma de barbă neagră care îi acoperă maxilarul, 
lăsându-și în același timp ochii să alunece pe mine. 
Nici măcar nu se străduieşte să fie discret. 

— Arăţi de milioane, îmi spune sincer. 

— Nu o să mă culc cu tine, i-o retez. 

Ochii i se mijesc, de parcă replica mea l-ar fi luat 
prin surprindere. Cu toate astea, nu pare nervos sau 
iritat de faptul că i-o retez chiar înainte s-o rostească. 
Doar se uită intens la mine, cu o expresie greu de des- 
cifrat, făcându-mă să mă fâstâcesc în faţa lui ca o ado- 
lescentă rușinată care îl găsește al naibii de intimidant. 

Și chiar e intimidant. Când se uită la mine, mereu 
am impresia că mă despică în mintea lui, ca să mă 
studieze mai bine. 

— Eşti conștientă că Brian ar putea muri, nu? Și 
chiar dacă n-ar face-o, e clar că l-ai nenorocit pe viaţă. 

— Așa, şi? întreb nervoasă. 

Arunc o privire asupra paznicului care e scos din 
poligon mai mult pe braţe şi scrâșnesc din dinți. 

— Nu arăţi de parcă ai avea vreun regret, con- 
stată. Bănuiesc că ești obișnuită să nenorocești vieţile 
altor oameni. 

Nu-mi place ce insinuează. Îmi aduce aminte că 
povestea asta nu e chiar așa de simplă precum pare 
acum, după ce mi-a lăsat ocazia să mă răzbun. Mă 
îndoiesc că o să uite de Amelia doar pentru că mă vrea. 

— Tu mi-ai pus arbaleta în mâini, îi amintesc. 

— lar tu mi-ai arătat din ce esenţă eşti făcută. 
Încă îți place să profiti de slăbiciunea oamenilor. Brian 
era ţinut, iar tu nu ai ezitat nici măcar o clipă să apeşi 
pe trăgaci. 

— Şi pot s-o mai fac o dată, dacă e nevoie, con- 
traatac printre dinţi, apropiindu-mă de el cu o idee, ca 
să-mi vadă avertismentul din ochi. Asta păţesc cei care 
se ating de mine fără să le dau voie. Ar trebui să îl iei ca 
pe un avertisment, Keith. 

Acesta îşi înclină din nou capul, sfredelindu-mă 
cu atenţie, până simt cum mă încearcă o migrenă. Îmi 
lasă senzaţia că mă lupt cu morile de vânt. 

E vizibil mult mai înalt și mai puternic decât mine. 
Cu un cap mai înalt. Sunt nevoită să-mi ridic ochii ca 
să-l pot privi în faţă, ceea ce nu e un avantaj pentru 
mine. În plus, omul ăsta e plin de muşchi, unii care ar 
putea să-mi facă ce vor ei. Nu ar depune cine știe ce 
efort ca să mă supună. 

— N-am nevoie de un avertisment, Ellie, spune 
într-un final, pe cel mai serios ton al său. Sunt convins 
că o să vii singură la mine și nici măcar nu o să mişc un 
deget. 

— Zău? mă încrunt. De ce? 

— Pentru că îţi place puterea și eşti perversă. 
Atât de simplu e. O să încerci să faci ceea ce au încercat 
și altele, iar eu sunt mai mult decât dispus să văd ce 
poţi. Până la urmă, nu e nimic interesant de făcut pe 
insula asta, în afară să te văd pe tine cum te străduieşti 
să-mi intri în graţii. 

Deschid gura să-l contrazic, însă îmi întoarce spa- 
tele și pornește după ceilalți, lăsându-mă nedumerită 
și frustrată în aceeași măsură. Ticălosul! 

E doar o chestiune de timp până mă pun şi eu în 
mișcare, împinsă de la spate de către Jordan - care nu 
mă conduce înapoi la vila din care m-a luat. Înţeleg că 
invitaţia lui Ryder la masă nu e discutabilă, căci paz- 
nicul de culoare mă trage pe același drum pe care au 
pornit şi ei. 

lar eu, sincer, sunt tare curioasă să aflu ce vor de 
la mine. Instinctul îmi spune că există un motiv bun în 
spatele locului pe care mi-l oferă la masa lor. 

Prin urmare, nu mă opun. Îl las pe Jordan să mă 
conducă până la vila lor, urmându-l prin livingul spa- 
tios, apoi pe coridorul care duce spre ieșirea din spate. 

leşim din nou în căldura sufocantă a insulei, unde 
masa de pe terasă este deja aranjată și ocupată de cei 
cinci membri ai Elitei. Mă așez cu inima strânsă pe sca- 
unul de lângă Micha, observând din primul moment 
cine îl ocupă pe cel din capul mesei. 

Devin din ce în ce mai sigură pe faptul că el e șeful 
aici, ceea ce nu e prea bine pentru mine. Sunt curioasă 
dacă tot ideea lui Keith a fost și cea cu afacerea asta. 
Am aflat deja că el e vinovatul pentru prezența mea, 
dar oare tot el e vinovatul și pentru tot ce se întâmplă 
și ce s-a întâmplat aici? El e cel care selectează fetele și 


— 148 — 


Elita păpușarilor - Volumul l 


le pune un preţ? Tot el e cel din spatele licitaţiilor? Câte 
fete au trecut prin mâinile lui, înainte să fie trimise în 
lume la braţul unui necunoscut care a aruncat o geantă 
de bani pentru ele? 

Am prea multe întrebări şi abia mă abţin să nu 
deschid gura şi să le pun. În schimb, îmi aplec privirea 
în farfuria pe care femeia în șorț mi-o aşază în faţă. 
Îmi amintesc de ea ca fiind aceeaşi femeie pe care am 
văzut-o în prima zi, în bucătăria lor. 

Mă simt ca o oaie între lupi flămânzi. 

— Am auzit că nu vrei să mănânci. 

Cel care începe discuţia e însuși Ryder, aşezat 
pe scaunul din fața mea. E sprijinit de spătar şi are o 
atitudine relaxată, ca și când n-ar avea nici cea mai 
mică grijă. Păru-i şaten e prins într-o coadă mică, iar 
privirea-i este una vigilentă. 

— Nu ţi-a spus nimeni că nu apreciem răzvrăti- 
rile? 

— Acum și să mănânc e un ordin? întreb curioasă, 
arcuindu-mi sprâncenele la el. 

— De fapt, ţine doar de sănătatea ta, mă contra- 
zice sec. Dacă nu mănânci, o să fii slăbită. Dacă ești 
slăbită, o să-ţi petreci mai mult timp la clinică, decât 
făcând orice altceva. Celelalte au înţeles asta, mai pu- 
tin tu. La fel s-a întâmplat și în cazul hainelor pe care ţi 
le-am oferit, dar se pare că te-ai dat pe brazdă. 

— Nu înţeleg de ce simţiţi nevoia de a controla 
totul, inclusiv cum ne îmbrăcăm, replic tăios, privin- 
du-i pe rând. Nu e suficient că ne ţineţi aici împotriva 
voinţei noastre? 

— Tu chiar nu pricepi, nu-i aşa? 

Intervenţia lui Keith mă lasă fără cuvinte. Mă uit 
lung la el, întrebându-mă ce ar fi de priceput. E evident 
că ei sunt cei care controlează totul, până la cel mai mic 
detaliu, începând de la ce mâncăm, până la ce bijuterii 
purtăm. 

— Nu sunteţi prizoniere aici, continuă serios, 
ochii lui verzi sfredelindu-mă din nou, cu o atenţie 
debordantă. 

— Nu sunteţi ţinute în lanţuri, nu-i aşa? punc- 
tează și Ryder, atrăgându-mi atenţia asupra lui. Din 
contră, vă puteţi duce oriunde vreţi. Puteţi face plajă 
sau puteţi merge la SPA. Sunteţi îmbrăcate în cele mai 
fine şi scumpe materiale și purtați cele mai scumpe 
bijuterii. Creaţiile de pe voi costă mii de dolari, Ellie. 
Doar șşifonierul tău e estimat la o valoare pe care nici 
măcar nu ţi-o poţi imagina. Singurul lucru pe care nu-l 
puteţi face, însă, este să plecați. 

— În concluzie, tot prizoniere suntem, dar mai 
bine îmbrăcate! i-o trântesc posacă. 

Ryder scoate un sunet indignat, privindu-mă de 
parcă aş fi dat dovadă de o prostie mai mare decât 
mine, când am scos asta pe gură. 

— Artrebui să fii recunoscătoare! mă acuză Trent 
cu aroganță, așezat lângă Ryder. Când o să părăseşti 
insula, o să fii inimaginabil de bogată! 

— Asta dacă o va dori cineva. 

Toate capetele se întorc brusc spre Keith, inclusiv 
al meu, și toţi par să fie surprinşi de replica lui. Nu știu 
ce vrea să spună cu asta, dar nu știu nici dacă ar trebui 
să mă simt jignită sau nu, de apropoul indiscret pe 
care îl bate. 

— Fii mai explicit, îi cere Deke, reușind într-un 
final să-și deschidă gura. 

Keith nici nu se uită la el. Privirea lui poposește 
asupra mea, iar un rânjet batjocoritor ia formă pe 
buzele-i pline, având darul de a-mi aprinde nervii deja 
întinși. 

— Încă nu sunt convins dacă ar trebui să-i punem 
un preţ sau s-o facem cadou celui care o vrea, spune 
senin. Până la urmă, nu are nimic bun de oferit. Nici 
măcar nu e virgină. 

— Tu eşti cel care a vrut-o de la bun început, îi 
reamintește Ryder enervat. Tu ești cel care a adus-o 
aici! 

Îmi simt obrajii luând foc şi îmi cobor privirea în 
farfuria mea, ca să-i ascund de ei. Proastă zi mi-am mai 
ales, în care să-mi prind părul. Acum mă simt la fel de 
expusă ca şi cum aş fi fost să stau la masa lor în pielea 
goală. 

Și, pe lângă toate astea, îmi mai simt şi stomacul 
răzvrătindu-se când mirosul omletei proaspete ajunge 
la nasul meu. Când apuc tacâmurile de lângă farfurie, 
o fac pentru a mă ţine ocupată ca să nu mă mai uit la el 
scandalizată. 

Cum adică să mă ofere cadou? Nici dacă mi-ar fi 
spus că nu valorez mai mult de un dolar american nu 
m-aș fi simţit mai jignită. 

— Fir-ar să fie, Keith! exclamă Ryder, înfuriat, 
lovind marginea mesei cu pumnul. Nu astea erau re- 
gulile! 

— Eu sunt cel care face regulile aici, dacă mai 
ţii minte! i-o retează brunetul prompt, întorcându-și 
leneș privirea spre el. Dacă vreau s-o dau gratis, o s-o 


— 151 — 


LEXI B. NEWMAN 


dau gratis. Asta doar în cazul în care o să se dovedească 
a fi nefolositoare. 

— Ce vrei să spui? îl întreabă Micha, curios. 

Asta aş vrea să știu și eu. Tot instinctul îmi spune 
că replica lui nu are legătură cu propunerea indecentă 
pe care mi-a făcut-o, ci cu totul altceva. Probabil, 
cu ceva mai scandalos decât ideea proastă pe care a 
avut-o, de a mă culca cu el. 

— Poate că voi sunteţi complet orbi şi surzi, 
dar eu nu sunt! rânjeşte, uitându-se la mine cu coada 
ochiului. Micuța noastră Ellie a încins niște spirite în 
cealaltă vilă. Majoritatea fetelor cred că e un spion 
trimis de noi, ca să ne ţină la curent cu orice fac. Nu-i 
așa, scumpo? mă întreabă. 

Refuz să-i ofer un răspuns. Doar îmi încleştez 
maxilarul și-l privesc cu ciudă, dorindu-mi să-l lovesc. 

— Asta pe lângă faptul că trăiesc cu impresia că 
și-o trage cu mine, adaugă zeflemitor, chicotind spre 
final. 

De data asta, toate capetele se întorc spre mine 
și sunt bombardată din toate părțile de ocheade rău- 
tăcioase. Până și pe Jordan îl observ privindu-mă urât 
din picioare, din spatele lui Ryder. 

— E doar o chestiune de timp până când lucrurile 
se vor agrava şi o vor linșa, continuă Keith la fel de 
binedispus. 

— De unde știi asta? îl întreabă Deke, la fel de 
relaxat ca până acum. 

— Pentru că ăsta e primul instinct al lor, să se 
protejeze reciproc. Din nefericire pentru Ellie, nu a 
reușit să-și găsească niciun aliat, în afară de blonda 
aia creaţă care a început să-i ţină isonul tot mai des. 

Așadar, cred că a venit timpul să-și aleagă o tabără 
pentru care să joace. 

Nu-mi dau seama ce vrea de la mine, însă felul în 
care vorbeşte mă face să înţeleg că deja are un plan în 
minte, unul care mă include. Cert e că a reușit să mă 
facă atentă la el, mai ales când îl văd atât de convins că 
lucrurile o vor lua razna cât de curând. 

Chiar mă vor linșa, aşa cum crede? Bănuiesc că 
da. Deși abia dacă s-a împlinit o săptămână de când 
suntem aici, pot să fiu de acord cu el în privința faptu- 
lui că se formează grupuri și că nimeni nu e de partea 
mea, în afară de Roxette. Până și cu ea, lucrurile sunt 
complicate, dacă este să fiu sinceră. 

Dar asta nu înseamnă că sunt dispusă să negociez 
cu Keith sau cu oricare dintre ei. Până la urmă, ei sunt 
vinovaţi de rahatul în care am ajuns să mă scald. 

— Ce vrei de la mine? întreb printre dinţi, iritată 
de direcţia în care o ia discuţia. Să le spionez? Dacă 
acum trăiesc cu impresia că sunt o trădătoare printre 
ele, imaginează-ţi numai ce s-ar întâmpla dacă le-aș da 
motive să creadă că au dreptate! 

— Nu vreau să le spionezi, mi-o retează sec. 

— Atunci? 

Îmi arcuiesc sprâncenele în semn de curiozitate, 
așteptând să-mi explice, însă trebuie să recunosc că 
toată treaba începe să miroasă urât. 

Nu sunt pregătită să mă sacrific pentru ei, indi- 
ferent care ar fi răsplata, şi nici n-am voie să uit de 
partea cui ar trebui să fiu. 

Ceilalţi rămân tăcuţi, dar ştiu că urmăresc toată 
discuţia cu luare aminte. Pe niciunul nu-l văd interesat 

de mâncarea din faţa lor, aşa cum sunt de schimbul de 
replici dintre mine și Keith. 

— Ştim amândoi cine ești, îmi spune detașat, 
lăsându-se pe spătarul scaunului său. O să fie floare la 
ureche pentru tine să le manipulezi, să le controlezi... 
Să devii păpuşarul lor. 

— Mai exact? 

— O să le ajuţi să se acomodeze cu ideea că acum 
ne aparţin nouă, iar tu vei pleca liberă la sfârșitul se- 
zonului. 

Keith lansează oferta pe cel mai nonșalant ton 
al său, ademenindu-mă cum știe mai bine, în timp ce 
restul înmărmuresc. Cu coada ochiului văd expresia 
şocată de pe chipul lui Ryder şi nedumerirea de pe 
fețele celorlalți. 

Îmi oferă libertatea? Până şi eu sunt uluită de 
asta. Nu are sens! Chiar dacă oferta lui e a naibii de 
tentantă, nu o pot lua în serios. Keith mi-a promis că 
nu voi pleca de aici până nu voi plăti pentru tot ce s-a 
întâmplat cu Amelia. Ce s-a schimbat? 

Apoi îmi dau seama. Acesta încearcă să mă mo- 
mească, ca să mă oprească din a mă mai agita. Ştie că, 
dacă voi continua să mă răzvrătesc, şi celelalte o vor 
face. Nu o să ne mai poate controla pe toate, oricâte 
măsuri ar lua împotriva noastră. 

Oricum ar fi, jocul pe care îl face cu mine nu reu- 
şeşte nimic altceva, decât să mă enerveze. 

— Şi dacă refuz? vreau să știu, privindu-l cu toată 
atenţia, în așteptarea unui răspuns. 

— Dacă refuzi... nu-mi dai de ales decât să revin 
la planul iniţial și la motivul pentru care ești aici, răs- 
punde serios. 

Înghit în sec. Nu-mi place cum sună asta. Pentru 
un moment am crezut că a uitat de asta, că e mai 
concentrat să-mi ajungă în chiloţi, decât să mă facă să 
regret tot ce s-a întâmplat cu Amelia. 

— De ce am impresia că între voi doi există ceva? 

Întrebarea lui Ryder îmi distruge concentrarea şi 
întrerupe contactul vizual dintre mine și Keith. Ambii 
ne uităm la bărbatul de pe partea cealaltă a mesei, care 
are o expresie suspicioasă. 

— La fel cred și eu, replică Trent, scos din fire. Ne 
ascunzi ceva, Keith? 

— Nimic care să vă intereseze, le spune senin. 
Acum vreau doar răspunsul ei la propunerea mea, 
dacă nu vă deranjează. 

Ochii lui verzi se întorc apoi spre mine, rânjin- 
du-mi lasciv și mortal. Sângele începe să-mi clocotească 
de furie, mai ales când îmi dau seama că, într-adevăr, 
se aşteaptă să schimb tabăra. 

E incredibil cum poate bărbatul ăsta ireal de 
enervant și incitant în același timp, să mă facă să fierb 
în doar câteva momente. E scandalos de nesimţit! 

Aşa că nu mă pot abţine să nu-i răsplătesc îndrăz- 
neala aşa cum merită, de altminteri. Las tacâmurile pe 
marginea farfuriei şi îmi ridic mâna, arătându-i dege- 
tul mijlociu în toată splendoarea lui, ca să înțeleagă că 
și-a ales prost persoana pe care s-o tragă în jocul lui 
murdar. 

Cum spunea și el, știm amândoi din ce esență 
sunt făcută. Tocmai m-am asigurat că Brian nu o să 
mai atingă o fată în viaţa lui, după ce și-a pus mâinile 
pe mine. 

Cu un nerv zbătându-i-se violent pe maxilar, 
dovadă că nu-i place deloc răspunsul meu, acesta se 
ridică val-vârtej de pe scaun și se apleacă spre Jordan, 
șoptindu-i ceva la ureche, înainte să pornească cu paşi 
mari și hotărâți spre intrarea în vilă și să dispară. 

În următoarea clipă, paznicul feroce mă înşfacă 
de păr şi mă ridică forţat în picioare, trăgându-mă 
după el. Sâsâi îndurerată printre dinţi cât străbatem 
în grabă coridorul și ieşim pe ușile din față. Nu-mi ia 
mult timp, însă, să-mi dau seama ce urmează să se 
întâmple, în special când acesta pornește pe drumul 
care deja îmi devine familiar. Din nou voi fi băgată în 
Grădina Edenului pentru o pedeapsă. Minunat. 

Din ce în ce mai furioasă, fac eforturi supranatu- 
rale să nu mă opun. În schimb, îmi strâng cu putere 
dinţii, scrâșnind din ei, pe măsură ce mintea mi-e 
inundată de tot soiul de gânduri negre. 

Ajunge! Dacă până acum îmi părea rău pentru 
ce s-a întâmplat cu Amelia, în momentul ăsta înţeleg, 
în sfârșit, că nu voi supraviețui niciodată dacă voi 
continua să mă privesc ca pe o victimă. Keith o să mă 
trântească în genunchi, într-un fel sau altul, iar eu nu 
voi fi capabilă să-l opresc, atâta timp cât o să-mi plâng 
de milă la nesfârșit. Am făcut lucruri mai rele. 

În concluzie, nu mă deranjează deloc să atac 
Regele, apoi să-i iau tronul, dacă asta e ceea ce trebuie 
să fac! 

Lanţul de care Jordan îmi prinde încheieturile e 
prins de tavan. Când termină cu mine, abia mai ating 
pământul cu vârful picioarelor acum desculţe, iar bra- 
tele îmi sunt aşa întinse, că simt cum mușchii lor încep 
să protesteze. 

Nu-mi vine să cred că am ajuns din nou în postura 
asta. Mă uit în sus, spre tavanul serei, lăsându-mi capul 
pe spate, și nu rezist să nu mă întreb care e scopul 
lanțului gros de care atârn. Nu-l găsesc folositor la 
nimic altceva, decât să mă ţină aproape suspendată, 
încercând cu disperare să îmi opresc legănatul cu 
picioarele. 

lar Jordan pare să se distreze copios pe seama 
mea acum. Bărbatul de culoare stă la doar doi pași dis- 
tanţă și rânjeşte pe sub mustăţi, ca un motan pervers. 

— la-ţi un scaun, ticălosule! bolborosesc înfuri- 
ată. Dacă tot ai de gând să stai și să priveşti, măcar să 
nu obosești! 

— N-aş fi crezut că o să am vreodată ocazia să văd 
aşa ceva, mărturiseşte, lingându-și languros buzele-i 
groase. Acum înţeleg de ce Keith a ţinut mortiş să con- 
struiască grădina asta. E o adevărată plăcere să te văd 
atârnând ca o patetică. 

— Ce vrei să spui cu asta?! mă răstesc, atât ener- 
vată, cât și curioasă. 

Cum adică Keith a ţinut morţiș să construiască 
grădina? Nu e aici dintotdeauna? Ai crede că este, 
dacă ai privi în jurul tău puţin. E foarte îngrijită şi 

impresionant de fermecătoare, încât ai putea băga 
mâna în foc că a fost aici de la începutul timpului. 

— Nu știai? mă întreabă batjocoritor, hohotind 
și mai tare. Grădina Edenului a fost construită special 
pentru tine! 

Mă opresc din foit, holbându-mă la el. Minte! Ăsta 
e primul lucru care îmi trece prin cap. E ridicol să fie 
adevărat. Keith nu pare nici pe departe un om al dra- 
mei, ca să pună la cale un asemenea loc special pentru 
a mă tortura în el, când ar fi fost mai uşor s-o facă în 
oricare alt loc. 

Sau este? E puţin poetic, dacă stau bine să mă 
gândesc, dar ideea rămâne la fel de absurdă. 

Apoi mă uit în jurul meu mai atent decât am 
făcut-o întâia oară când am fost adusă aici. Dacă, în- 
tr-adevăr, Grădina Edenului a fost construită special 
pentru asta? Nu ca să servească drept loc de escapadă, 
care să-ţi încânte simţurile cu frumuseţile ei interi- 
oare, ci pentru tortură? Asta ar explica de ce, în colțul 
ăsta de Paradis, există elemente care n-ar trebui să-şi 
aibă locul aici, cum e lanţul ăsta sau crucea de care am 
fost legată cu ceva timp în urmă. 

Mă întreb ce altceva se mai ascunde în vegetația 
care mă înconjoară din toate unghiurile. Nu cred că 
vreau să aflu. 

— Şi îţi stă al naibii de bine în ea! 

Replica lui are darul de a mă înfuria enorm, că nu 
mai gândesc când pornesc spre el, dornică să-l ajung. 
Și, deşi ating aleea doar cu vârful degetelor, e suficient 
să mă legăn spre el până când lanţul se smucește brusc 
și aproape mă aruncă înapoi. 

Pentru o clipă am senzaţia că urmează să mă 
prăbușesc. Pământul fuge de sub mine și mă învârt 

de câteva ori, reușind să mă opresc cu spatele la el. 
Legătura strânsă care-mi ţine încheieturile unite 
muşcă din pielea mea, făcându-mă să gem de durere. 

Jordan hohotește și mai tare. 

— Tu chiar nu înţelegi? întreabă amuzat, vocea 
lui răsunând cu ecou în seră. Nu poți scăpa! 

Mă întorc cu greu cu faţa spre el, simţindu-mă 
frustrată; mai am puţin până să plâng de-a binelea. 
Râsetul lui gros e mai jignitor decât faptul că atârn aici, 
în faţa lui, în cea mai jalnică poziţie. 

— Fetiţo, eşti deja o cauză pierdută! exclamă, 
aruncându-şi braţele pe lângă corp şi privindu-mă cu o 
seriozitate batjocoritoare. Ai fost o cauză pierdută încă 
de când ai fost adusă pe insula asta! E doar o chestiune 
de timp până când şeful își va da seama de asta și o să 
se descotorosească de tine! 

— Mai vedem noi! mârâi. Nu te culca pe o ureche, 
Jordan! Cred că același lucru a făcut și Brian. Trăia 
cu impresia că nu poate să i se întâmple nimic rău şi, 
totuși, uite ce s-a întâmplat! Acum probabil își caută 
bijuteriile prin iarbă! 

— Eu nu sunt dobitocul de Brian, prinţeso! mi-o 
retează senin, prinzându-şi mâinile la spate şi privin- 
du-mă cu lentoare din cap până în picioare. 

Sunt pregătită să-i spun că nu o să fie cu nimic 
diferit de el, când observ o mișcare în spatele lui, apoi 
pe Micha cum se apropie de noi, și renunt. 

Totuși, trebuie să mărturisesc că sunt uşurată că 
e el, și nu Keith. Poate că nu au fost numeroase mo- 
mentele în care eu și Micha ne-am intersectat și încă 
nu știu ce soi de om este, dar ceva mă face să fiu sigură 
că nu e nici pe departe făcut din același material ca 
ceilalți. Acum nu știu dacă instinctul mă înșală sau am 

dreptate, dar cu siguranţă trebuie neapărat să-mi caut 
un aliat. Asta cât mai curând! 

— Un singur cuvânt și te desfiinţez. 

Atât mai apucă să spună paznicul, înainte ca 
Micha să-şi așeze mâna pe umărul lui și să-i atragă 
atenţia. Jordan se răsuceşte spre el surprins, rânjetul 
lui ștergându-i-se de pe buze cât aș clipi. De la atitu- 
dinea bătăioasă pe care o flutura prin faţa mea, trece 
rapid la una spășită, îndreptându-și postura ca un 
soldat bun care așteaptă un ordin. 

Și, deși Jordan e mare, Micha reuşeşte cumva să-l 
domine. Încă din prima zi mi-am spus mie însămi că 
bărbatul ăsta are postura unui luptător, în special când 
îşi strânge pumnii pe lângă corp și îl fixează pe paznic 
cu o privire care ar reuși cu ușurință să-ți îngheţe 
sângele în vene. 

— leşi! 

Asta e tot ce-i spune. Tonul autoritar, cât și căută- 
tura urâtă pe care i-o trântește, îl face pe Jordan să-și 
închidă gura şi să execute. Acesta se întoarce pe călcâie 
și pornește spre ieşirea din grădină, lăsându-mă sin- 
gură cu Micha. 

Bărbatul blond și tuns scurt se poziţionează în 
fața mea, încruntându-se ușor. Abia reușesc să rămân 
locului şi să menţin contactul vizual cu el, mai ales 
când picioarele îmi alunecă și mereu am senzaţia că 
cineva trage aleea de sub ele. 

— Drace, fetițo! geme dintr-odată, clătinând dez- 
aprobator din cap. Ce naiba e în capul tău? 

— Nu vrei să știi, răspund printre gâfâieli. Mă 
dezlegi? 

— Aș vrea, mărturiseşte. Dar nu pot. 

— De ce nu? 

— Keith trebuie să apară în orice moment și nu 
i-ar plăcea deloc să te găsească altcumva, în afară de 
cum și-a dorit. Dacă nu ţi-ai dat seama până acum, 
probabil că Jordan e deja în drum spre el, să-l anunţe 
că am intrat aici. 

Oftez, nemulțumită. Și eu care credeam că o să fie 
simplu. 

— Deci, e adevărat? îl întreb în schimb. Keith a 
construit locul ăsta pentru mine? 

Micha mă priveşte sceptic, arătând de parcă nu 
e deloc convins dacă să-mi răspundă la asta sau nu. 
Ce nu știe el e că deja am văzut un potenţial aliat în 
el. Nu știu ce anume îl recomandă ca fiind diferit față 
de ceilalți, dar există o şansă cât de mică să îl trag de 
partea mea. 

— De unde ai auzit asta? 

— Jordan are o gură mai mare decât te-ai aștepta! 
pufnesc. Spune lucruri și fără să-l întrebi, mai ales când 
are impresia că e stăpân pe situaţie. Nu te supăra, dar 
îi dați cam multă putere şi există posibilitatea să i se 
urce la cap într-o bună zi. 

— Ellie! mă întrerupe serios. Jordan nu e per- 
soana potrivită pe care să ţi-o faci duşman. La fel e și 
în cazul lui Keith, dar aici e cam târziu să ne mai facem 
griji. Totuși, n-am putut să nu vă observ la masă. Ce se 
întâmplă între voi? 

Tac. Ba chiar îmi mușc limba, ca să-mi ţin gura 
închisă. Chiar dacă văd în el un potenţial aliat, nu pot 
să am încredere. Nu încă. 

— Dacă într-adevăr vrei să-ţi spun, trebuie să-mi 
oferi ceva la schimb, îl informez cu o mină sinceră, ca 
să înţeleagă că sunt oricând dispusă să negociez. După 
cum vezi, nu sunt într-o poziţie avantajoasă aici. 

— Nu te pot dezlega, Ellie, repetă grăbit, fără să-și 
ia răgazul de a se gândi la asta. 

— Atunci, nici eu nu-ți pot spune ce se întâmplă 
între mine şi Keith, i-o trântesc cu o seninătate falsă. 

Pufnește, dovadă că nu-i convine deloc postura în 
care îl pun cu bună știință. 

— Nu înţelegi, mă acuză. Doar el te poate elibera 
și o s-o facă de îndată ce se calmează. L-ai cam enervat 
astăzi, la micul dejun. 

Să-mi spună ceva ce nu ştiu deja. Dacă nu aș fi 
făcut-o, n-aş mai fi atârnat astfel de un blestemat de 
lanţ, tocmai în mijlocul grădinii. 

— De unde știi că o s-o facă? îl întreb curioasă. 
Dacă are de gând să mă lase aici toată noaptea? N-ar fi 
prima oară. 

— Nu o s-o facă, mă asigură, zâmbindu-mi 
aproape prietenește. Crede-mă, lucrurile puteau sta de 
un milion de ori mai rău în cazul tău, dacă şi-ar fi dorit 
cu adevărat să te chinuiască. 

Fir-ar să fie! 

— Ți se pare că o duc prea bine acum?! zbier la el, 
nervoasă. Deja nu-mi mai simt braţele! 

Și pe bună dreptate, cred că mi s-a scurs tot sân- 
gele din ele, căci încep uşor să-mi amorțească. Simt 
furnicături dureroase în vârful degetelor și, oricât aș 
mișca din ele, refuză să dispară. 

— Încetează să te mai plângi! se răsteşte la rândul 
lui, făcându-mă să-mi înghit instantaneu limba. 

Rămân înlemnită, cu ochii măriți şi stupefiată de 
tupeul lui. Ce vrea să însemne asta? Cred că sunt sin- 
gura persoană de pe insula asta care are un motiv bun 
pentru care să se plângă și, totuși, n-a făcut-o. Așadar, 
ce naiba vrea de la mine? 

— Dacă vrei să-i faci faţă, ar fi cazul să încetezi 
odată cu smiorcăitul și să iei situaţia în mâini, bom- 
băne apoi, uitându-se la mine dispreţuitor, că simt 
cum mi se zbârlește părul. Nu-mi face nicio plăcere 
să te văd astfel. Nu asta a fost ideea acestei afaceri! 
Indiferent ce naiba ai crede despre noi, nu obișnuim 
să torturăm fete! Ar fi în contradictoriu cu tot ce v-am 
pus la dispoziţie. 

— Atunci, de ce dracu sunt aici?! mă revolt, scutu- 
rând agitată din picioare, de nervi. Dacă nu vă face ni- 
cio plăcere să torturați fete, atunci dă-mi drumul! Sau 
spune-i ticălosului ăluia să vină aici şi să mă elibereze 
el, dacă ţie ţi-e frică! 

Blestem printre dinţi când îl văd mult prea târziu 
pe Keith venind cu viteză spre noi. Din atitudinea lui 
îmi dau seama că nu s-a calmat nici măcar cu o idee, 
ci din contră. E roşu la faţă și pentru o clipă am sen- 
zaţia că nu o să se oprească decât atunci când o să se 
izbească în mine cu toată furia lui și o să mă doară al 
dracului de tare. 

Apoi îmi mușc limba când se opreşte la doar un 
metru distanţă şi mă înjunghie cu cea mai urâtă privire 
a sa, drept avertisment. 

Odată cu apariţia lui, și atmosfera se încălzește 
mai tare decât a încălzit-o sera în care ne aflăm. 
Tensiunea pe care o emană mă sufocă şi simt cum mi 
se usucă gura doar uitându-mă la el. 

— Micha... 

Prietenul lui blond oftează, înainte să dispară 
asemeni lui Jordan și, de îndată ce aud ușa închizân- 
du-se în spatele lui, inima mi-o ia la galop cu viteză, 
ajungând la un milion de bătăi pe minut. 

Îngheţ sub ochii lui, cu toate că fierb în sinea mea 
în aceeaşi măsură. Îmi oferă asemenea emoţii, încât 
habar nu am care e mai puternică. Toate se învălmă- 
șesc în pieptul meu ca un vulcan gata să erupă. 

Tresar, lanţul mușcând din nou din încheieturi 
când se repede spre mine într-un moment neașteptat. 
Ba chiar şi pleoapele mi se zbat de teamă. 

— Ce crezi că faci? mârâie gutural, înfiorându-mi 
pielea de groază. 

Drace! Cu coada ochiului mă uit la el, așteptând 
să-şi continue tirada. Îmi ia ceva timp până să-mi dau 
seama că l-a deranjat să mă găsească aici, vorbind cu 
Micha. Bănuiesc că asta nu făcea parte din planul lui de 
a mă chinui cât se poate de bine. 

De fapt, încep din ce în ce mai mult să cred că nici 
el nu ştie ce naiba face aici. Îl văd doar conştient de 
faptul că ar trebui să mă tortureze pentru tot ce i-am 
făcut Ameliei în urmă cu patru ani, doar că ceva pare 
să-l rețină din a-și murdări mâinile. 

— Nu mă poţi ţine aici la nesfârșit, îi spun într-un 
final, după ce îmi umezesc cu limba buzele ridicol de 
uscate. Ştii asta, nu? Poţi să mă ţii legată cât vrei, dar 
la un moment dat tot o să fii nevoit să-mi dai drumul 
și să accepţi că, orice mi-ai face, nu are niciun efect. La 
finalul zilei, eu o să plec, iar tu nu o să te alegi cu nimic. 

— Nu fi atât de sigură, Ellie! mi-o taie printre 
dinţi, faţa lui căpătând trăsături aspre, de om rău, în 
timp ce sângele meu ajunge să clocotească de-a drep- 
tul. Mă tentează tot mai tare să te strâng de gât! Dacă 
nu pășești cu grijă, păpuşo, s-ar putea să nu mai pleci 
nicăieri! 

— Du-te dracu, amice! 

La fel de furios și de roșu în obraji, dă să plece, cel 
mai probabil cu gândul să mă lase aici, la fel de legată 
și de neajutorată. Simt cum mă înfurii și mai tare, dacă 
este măcar posibil, în special când îmi fixez în minte 
ideea că nu o s-o scot la capăt cu el niciodată. Nu în 
ritmul ăsta, cel puţin. 

— Lașule! strig după el, făcându-l să se oprească 
subit. Eşti exact ca Amelia! Vrei să știi adevărul despre 
verișoara ta, Keith? Adevărul e că a fost o idioată! O 
țintă ușoară! Mi-a plăcut teribil de mult să-mi bat joc 
de ea și aş mai fi făcut-o, dacă lașa nu şi-ar fi luat gâtul 
de una singură doar pentru că nu făcea faţă situaţiei! 
Se vede de la o poștă că e o trăsătură de familie şi că 
niciunul nu aveţi suficient curaj să-mi ţineţi piept! 

Cu un mârâit animalic, care-mi face pielea de 
găină, acesta se întoarce la fel de brusc cum a plecat de 
lângă mine și primul instinct este să fac un pas înapoi 
pentru a evita coliziunea, însă tot ce reușesc este să mă 
legăn cu lanţul. 

Când îmi dau seama că nu am nicio şansă să-l 
evit, îmi strâng pleoapele şi icnesc de durere, dar și 
de surprindere. Mâna lui se înfige în coada mea și o 
înfășoară pe după degete, toate într-o singură clipită, 
înainte să-mi tragă cu o smucitură capul pe spate. 

Apoi îi simt răsuflarea furtunoasă pe gât şi pe 
fată, răcorindu-mi pielea încinsă de nervi și de soarele 
care bate prin tavanul de sticlă al serei. Mai că îmi în- 
ghit limba cu totul, în special când îmi fac curaj să-mi 
deschid ochii şi să-i aţintesc pe chipul lui transfigurat 
de furie. Scânteile ce-i joacă în privire sunt prea peri- 
culoase și mă cutremur, dar asta nu mă oprește nici pe 
departe din a-i mărâi printre dinţi: 

— Haide, rege nebun! Arată-mi ce poţi! 

Și îmi arată. Poate mai mult decât pot duce acum. 
Rochia de pe mine părâie sub forța mâinilor sale, pe 
care o sfâșie de parcă ar avea gheare. Totodată, îmi 
zgârie şi pielea de deasupra sânilor şi de pe abdomen, 
în graba lui de a mă dezbrăca mai repede. Și chiar dacă 
le simt usturimea, nu-mi pot înfrâna gâfâielile din ce 
în ce mai sonore, pe care le lansez în același timp în 
care mă uit stupefiată la el, cât de repede reușește să 
mă lase goală. 

Acum rochia lui scumpă, pe care mi-a cerut spe- 
cial s-o port, zace pe aleea din grădină, sub picioarele 
lui. 

Icnesc din nou când îmi smulge și bikinii de plajă, 
tresărind speriată când îi simt ciupindu-mi pielea 
șoldurilor. Nu mă lasă nici măcar să respir. La doar o 
secundă după ce rămân goală în fața sa, își înfăşoară 
iar mâna cu coada mea și îmi smucește capul pe spate, 
înainte ca gura lui să mă înhaţe cu tărie, făcându-mă 
să mă crispez când barba-i aspră îmi zgârie pielea 
sensibilă. 

lisuse! 

Când limba îi plonjează după a mea, în adâncul 
gâtului, răsuflarea mi se blochează, iar gura mi-e 
inundată de salivă la fel cum creierul îmi explodează 
de senzații periculoase, care ar putea să-mi fie fatale, 
dacă nu mai rău. Ghicesc în gustul lui o aromă vagă de 
tutun şi cafea, dar nu-mi lasă nici măcar răgazul de a 
mă gândi la ea. Furia cu care mă sărută, strivindu-mi 
gura într-un mod violent îmi aduce durere în aceeași 
măsură în care îmi aduce o plăcere greu de ignorat. E 
carnal și mai intim decât orice am trăit până acum. 

Mă face să mă simt exploatată și invadată. 
Ţinându-mă lipită de el, dă buzna peste mine iar și iar, 

adâncindu-şi limba în gura mea până aproape îmi ia 
mințile. 

Apoi mai că smulge carnea de pe mine când 
mă apucă cu ambele mâini și mă ridică să-l cuprind. 
Inconștientă, trag cu putere de lanţul care-mi ţine 
braţele ridicate şi gem când îmi simt încheieturile 
luxându-se, în același moment în care Keith se înfige 
în mine violent, cu toată lungimea sa, prăbuşindu-mi 
toate zidurile pe care le-am ridicat împotriva lui. De 
data asta, capul mi se lasă singur pe spate și geamătul 
prelung care-mi părăseşte gura parcă nu-i al meu, dar 
descrie exact ce simt. 

Ambuscadă. Regele meu dement îmi sfărâmă 
corpul într-o ambuscadă, arătându-mi, într-un final, 
de tot ce e în stare. 

De ce se simte aşa de bine? 

Locul în care e adânc îngropat arde ca naiba și 
continuă să ardă pe măsură ce Keith ajunge să se miște 
fără control, executând izbituri tot mai adânci, ce-mi 
fac trupul să-i tresară în braţe la fiecare împingere 
agresivă, iar lanţul să se strângă tot mai tare în jurul 
mâinilor mele, rănindu-le. 

lar gura... Gura îmi devine atât de uscată, încât 
nici gemetele prelungi și intense nu mai sună ca fiind 
ale mele. 

Și, cu toate astea, îi rezist. Rezist și i-o plătesc cu 
aceeași monedă, în pofida faptului că sunt în conti- 
nuare legată. Îi găsesc gura şi muşc din ea cu nesat, 
până simt gustul metalic al sângelui. Îl fac să hârâie de 
frustrare şi să se miște mai tare, dornic să mă facă să-l 
eliberez. 

E doar o chestiune de timp până când lupta noas- 
tră se transformă într-un război adevărat. Keith mă 

plesnește peste coapse şi fund, iar eu îl atac cu limba, 
înăbușindu-i gâfâielile sonore, cauzate de toată forța 
pe care o depune ca să mi-o tragă memorabil, aşa cum 
pare să-și fi plănuit. Nu am de gând să-l las să plece de 
aici neşifonat şi încrezător, la fel cum a venit. Îl strâng 
intenționat între coapse, întărâtându-l ca să ştie că 
tocmai și-a găsit nașul. 

Dar apoi găseşte calea perfectă prin care să-mi 
scoată dinţii adânciţi în buzele lui. Cu degetele îmi 
prinde vârful părului și mă trage cu putere, arcuin- 
du-mi gâtul până când e complet convins că nu mai am 
altă soluţie, decât să-i dau drumul și mi-l ţine așa cât 
pompează și mai tare în mine, până îmi simt minţile 
luând-o ușor la sănătoasa. 

Și ceva se schimbă în mintea mea. Nu-mi dau 
seama ce, dar, pentru o clipă, nimic nu mi se mai pare 
relevant sau real. Printre gemetele tot mai răsună- 
toare, îl aud blestemând, iar sunetele pline de plăcere 
pe care le scoate gura mea se transformă tot mai mult 
în hohote nebune de râs. 

Asta chiar se întâmplă cu adevărat? Chiar fac asta? 

Profit de faptul că Keith îmi eliberează părul și 
îmi las capul să cadă în față, peste fruntea lui acope- 
rită de sudoare, continuând să hohotesc tot mai tare, 
simţindu-mă și mai euforică, de parcă aş fi tras pe nas 
o doză sănătoasă din cea mai bună cocaină din lume. 

Și îi strig în faţă: 

— Rege dement! 

Apoi mă destram în braţele lui, corpul meu fiind 
preluat de un tremur puternic, ca un cutremur, care 
smulge din mine orice urmă de viaţă, iar hohotele mi se 
transformă înapoi în gemete sfâșietoare, care-mi zgâ- 
rie gâtul ca nişte lame tăioase. Mâinile i se încleștează 

pe talia mea când îi alunecă de pe pielea transpirată şi 
mai că mă scapă. 

Prinzându-mă mai puternic, Keith se mai izbește 
de câteva ori în interiorul meu cuprins de convulsii și 
termină fierbinte în adâncurile mele, în valuri, gemând 
la rândul lui într-un mod delicios, că l-aș asculta pentru 
veșnicie, dacă ar fi posibil, asta până când îl înăbușă 
mușcându-mă de sân, aproape de sfârc, şi lăsând în 
urma lui un semn de toată frumuseţea. 

Tot ce mai rămâne din noi sunt gâfâieli. Capul îmi 
cade pe umărul lui și răsuflu cu greu, mintea fiindu-mi 
prea vraiște ca să mai realizez ce am făcut. 

A fost atât de bine! Ca o baie rece și revigorantă 
după o zi caniculară. 

Când mă repune pe picioare - sau mai bine spus 
pe vârfuri - abia dacă mai știu de mine. Ating aleea 
rece ca pe un nor pufos care ar putea oricând să se 
spulbere, apoi îmi ridic ochii spre chipul lui frumos, pe 
care am început să-l visez tot mai des. 

Mâinile lui stau în continuare pe talia mea, strân- 
gându-se atunci când mă legăn periculos spre el, prea 
ameţită ca să-mi mai regăsesc puţinul echilibru pe 
care l-aș putea avea într-o astfel de situaţie. Privirea 
lui îmi alunecă pe față, studiind-o cu o atenţie ridicolă 
și cu buzele întredeschise, ca și când ar avea de gând 
să spună ceva. 

— Dacă eu sunt regele dement, atunci tu ce ești? 
mă întreabă cu răsuflarea încă grăbită. Sau, mai bine 
spus, ce ai vrea să fii? Regina mea diabolică? 

Clatin din cap, suflând cele câteva șuviţe de păr 
care mi-au evadat din coadă și mi s-au lipit de frunte. 

— Atunci? insistă curios. 


— 169 — 


LEXI B. NEWMAN 


Face un pas înapoi și îşi încheie șliţul, apoi își 
strânge cureaua, păstrându-și privirea iscoditoare 
asupra mea, în aşteptarea unui răspuns. 

Nu mai arată la fel de perfect. Văd cute pe cămașa 
lui care, în urmă cu doar câteva minute lungi și intense, 
a fost lipsită de orice imperfecţiune. Cu toate astea, 
încă arată la fel de impunător şi tulburător, de parcă ar 
fi proaspăt scos dintr-o cutie. 

— Mai bine te-ai întreba ce o să devii tu pentru 
mine, îi sugerez, mușcându-mi buza de jos ca să nu 
chicotesc. 

Imediat ce termină, se apropie din nou de mine și 
îmi ridică bărbia din piept, susţinând-o sus cu degete- 
le-i lungi și încă fierbinţi. 

Un rânjet îmi acaparează buzele, iar privirea îi 
devine și mai curioasă. Asta nu-l opreşte, însă, să se 
aplece spre mine și să-mi prind buza cu dinţii, nera- 
tând ocazia să o muște și el, înainte s-o sugă ușor și să 
se retragă cât să mă poată privi din nou. 

— Ce o să devin pentru tine, Ellie Bryant? vrea să 
știe. 

Gura lui ispititoare, care-mi rostește numele 
într-un mod orgasmic, mă face să mă aplec şi să i-o 
cuprind, sărutându-l înfocată, până simt cum aerul se 
aprinde iar între noi şi pielea mi se înfioară. Braţele mi 
se întind la maximum, amintindu-mi că el e cel care 
m-a legat aici, când încerc, apoi, să ajung la urechea 
lui și să-i șoptesc pe cel mai convingător și tăios ton al 
meu: 

— O blestemată de marionetă. 

Sunt surprinsă că pe insulă există şi o sală de 
fitness, situată între vila Elitei și SPA-ul pe care l-am 
descoperit cu doar câteva zile în urmă și pe care încă 
nu am avut îndrăzneala să-l vizitez? De fapt, nu sunt! 
Cu timpul am început să descopăr că locul ăsta are 
prea multe de oferit și îmi fac griji că nu o să apuc să 
mă bucur de toate. 

În pantaloni şi bustieră din spandex şi cu pro- 
sopul aruncat pe un umăr, îmi fac curaj şi intru în vilă, 
oprindu-mă pentru un moment la mijlocul distanţei 
dintre uși şi scări. 

Se pare că nu e doar ziua mea de antrenament. 
Parterul e ocupat în întregime de cei cinci membri ai 
Elitei și surprind chiar cireașa de pe tort, când Deke dă 
cu Micha de pământ fără milă, printr-o mișcare agilă 
de ninja. Simt cum podeaua din lemn de sub tălpile 
mele se zguduie sub greutatea lui și strâmb puţin din 
nas, înainte ca ochii să mi se ridice pe un spate mare, 
cu umeri laţi și mușchi bine definiţi, care se întind şi se 
încordează pe sub pielea bronzată. Cred că l-aș putea 
recunoaște oriunde, deşi acum nu mai e îmbrăcat la 
fel de elegant și exotic, cum are obiceiul, ci doar în 
pantaloni de box. 

Au trecut trei zile de când am fost ultima oară în 
Eden şi unde lucrurile au luat o turnură neașteptată. 
Trei zile în care abia am reușit să mi-l scot din gând, 
acolo unde s-a strecurat și de unde refuză să mai plece. 
E ca un spin afurisit, înfipt în mintea mea. 

Se opreşte dintr-odată din a lovi sacul de box și 
îşi întoarce capul, aruncându-mi o privire peste umăr, 
moment În care nu mai poposesc. Cu o atitudine aro- 
gantă, pornesc spre scări, evitând orice interacţiune cu 
el sau cu oricare dintre ceilalți patru - toţi la bustul gol. 

La etajul vilei cu aceeași structură cu care m-am 
obișnuit deja, diverse aparate ocupă spaţiul din fața 
unui perete imens de sticlă, prin care nu se vede nimic 
altceva decât plaja în toată splendoarea ei. Singura 
persoană de aici, în afară de mine, e Reina, care aleargă 
încetișor pe prima bandă de alergat, din cele trei înși- 
rate în fața panoramei. Nu știu multe lucruri despre 
ea, în afară de faptul că îi place al naibii de mult să 
vorbească fără oprire și fără rost. 

Cu toate că niciodată n-am fost o persoană prea 
sportivă, revendic a doua bandă de lângă blonda cu 
păr ondulat și ochi mari albaştri, apoi să-mi arunc pro- 
sopul alb pe marginea ei. O simt urmărindu-mă tăcută 
cum îmi prind tot părul într-o coadă ridicată, în timp 
ce reduce viteza de alergare. 

O ignor intenţionat. Deși imediat se împlinesc 
două săptămâni de când ne aflăm în Paradisul dia- 
mantelor - aşa cum îmi place mie să-i spun şi cum se 
numește, de altminteri -, tensiunea care plutește din 
ce în ce mai insistent asupra mea şi a celorlalte fete e 
ceva ce mă face să păstrez distanţa pe cât de mult po- 
sibil. Adevărul este că nici eu n-am căutat vreodată să 
dezmint zvonurile pe care le-au lansat, având la bază 
cine ştie ce argumente, pentru că, sinceră să fiu, nu dau 
nici doi bani pe ceea ce cred despre mine. 

Așadar, e ușor pentru mine să mă prefac că Reina 
nu e aici şi că ajunge să se holbeze, efectiv. Îmi setez 

banda pe prima treaptă și o iau uşor la pas, simțind din 
prima clipă nevoia unui iPod care să-mi ţină de urât. 

— Frumos semn! 

Și cam atâta fost și cu ignoratul. 

Îmi întorc privirea spre ea, nedumerită până o văd 
zeâindu-se la sânii mei și, mai exact, la vânătaia neuni- 
formă pe care o am pe partea de sus a celui stâng. Nici 
nu trebuie să-mi aplec privirea ca să-mi dau seama că 
asta e ceea ce i-a atras atenţia de la bun început. Până 
acum am reușit să o ascund cu o brumă de fond de ten, 
însă acum nu am crezut că o să fiu nevoită s-o mai fac. 

Proastă idee! 

— Lasă-mă să ghicesc, îmi cere, cu toate că n-am 
spus nimic. Ai căzut pe scări. 

Rânjetul pe care mi-l trântește apoi, mă face şi pe 
mine să mă simt amuzată. 

— Mi-ai luat vorba din gură, blufez uşor distrată. 

— Bănuiesc că a fost o trântă memorabilă. Până 
acum n-aş fi crezut că scările au dinţi. 

Îmi strâng buzele, ca să-mi reprim zâmbetul. Nu 
doar că au dinţi, dar mai și mușcă al dracului de tare. E 
singurul semn care n-a dispărut nici după trei zile, în 
ciuda faptului că, la început, au fost unele mai mari şi 
mai urâte. 

— Stai liniștită, se grăbește să spună, când mă 
vede eschivându-mă. Nu te judec. Spre deosebire 
de celelalte, eu nu sunt o încuiată. Mă rog, nici prea 
normal nu mi se pare, dar cine sunt eu să-ţi spun cu 
cine să ţi-o tragi? Nici măcar nu te cunosc! În plus, şi eu 
j-aş trage-o, dacă este să fiu sinceră. Nu chiar lui Keith, 
pentru că mă cam sperie omul ăla, dar ar trebui să fiu 
complet oarbă să nu văd cât de fermecători sunt. Parcă 
ar fi fost creați special ca să ne ia naibii minţile! 

Reina pufăie de îndată ce-şi termină tirada impre- 
sionantă și își lasă privirea să rătăcească spre peisajul 
din fața noastră, care acum nu mi se mai pare la fel de 
interesant. 

Dacă ea şi-a dat seama ce s-a întâmplat între 
mine și Keith, probabil că și restul au făcut-o. E de la 
sine înţeles că, mai devreme sau mai târziu, voi fi pusă 
la colț pentru asta. 

Dar nu există nimic pe lumea asta căruia să nu-i 
fac faţă. Am rezistat în Grădina Edenului, de două ori 
chiar, așa că o grămadă de fete supărate ar trebui să fie 
o nimica toată. 

— Asta doar dacă nu te-a forțat s-o faci, adaugă 
într-un final, întorcându-și capul spre mine ca să mă 
poată privi. Atunci, am avea o problemă. 

— Ce te face să crezi că îţi voi da detalii? o întreb 
sec. 

— Oh, haide! exclamă ofticată, făcându-mă să 
clipesc uimită. Cred că e și dreptul meu să știu dacă 
te-a forțat să te culci cu el! Adică, până acum, nimic din 
ceea ce mă aşteptam, nu s-a întâmplat. Nu mă simt așa 
cum ar trebui să o fac. Până la urmă, suntem prizoni- 
ere aici, nu? Și, totuși, nu mă simt ca o prizonieră! Nu e 
ridicol? Ni s-a dat un dormitor frumos mobilat, o pis- 
cină, un şifonier burdușit de haine de firmă și libertate 
de mișcare. În special libertate de mişcare! Să nu mai 
spun că niciodată n-am văzut cum arată caviarul, până 
acum, darămite să-l mai şi gust, şi că avem la dispoziţia 
noastră un afurisit de SPA! Ce fel de răpitori mai sunt 
și ăştia? 

Se încruntă, pe măsură ce eu devin tot mai bulver- 
sată de toată vorbăria ei fără sens. Ştiam că obișnuiește 

să trăncănească neobosită, însă nu mă aşteptam să fie 
atât de greu de oprit sau de urmărit. 

Totuşi, îi înţeleg nedumerirea. Nici eu nu mă simt 
ca o prizonieră, nu în adevăratul sens al cuvântului. 
Dacă excludem din ecuaţie faptul că nu ne putem în- 
toarce acasă şi tratamentul exclusivist ce mi se aplică, 
e ca o vacanţă nesfârşită pe una dintre cele mai fru- 
moase insule din lume. All inclusive şi gratis! 

E destul de evident că toate astea au fost constru- 
ite special să ne ia minţile, mai ales acelora care nici 
măcar nu-și puteau imagina o astfel de aventură, îna- 
inte să fie aduse aici. N-am uitat că, spre deosebire de 
mine, celelalte fete au crescut în sistem și că singurele 
lor soluţii de a scăpa de viaţa mizeră pe care au trăit-o 
până acum, erau să se mărite cu bărbaţi bogaţi sau să 
joace la loterie. 

Una e pe cale să se împlinească. 

— Să înţeleg că te-ai împăcat cu ideea că urmează 
să fii cumpărată de un străin bogat? 

Întrebarea mea o face pe Reina să clatine din cap, 
năucită. Expresia ei se transformă într-una serioasă, 
iar ochii i se măresc cu o idee. Sunt convinsă că, orice 
urmează să-mi răspundă, o să fie mai mult decât sin- 
ceră. 

— Ei bine, nu chiar. Vezi tu, nici în America nu mă 
așteaptă vreo viaţă strălucită. Urma să fiu dată afară 
din sistem pentru că am atins deja limita de vârstă. 
Probabil că aș fi ajuns ca persoanele acelea pe care le 
vezi dormind pe bănci în parc sau pe lângă ghene de 
gunoi. 

— N-ai de unde să ştii, o contrazic. 

— Ellie, pe mine nu mă așteaptă nicio familie. A ta 
probabil că e deja înnebunită de grijă şi te caută prin 
toată ţara! 

Nu știu ce să spun despre asta. Poate are dreptate. 
Deși părinţii mei nu au fost niciodată mândri de mine 
și nu m-au văzut nici pentru o clipă ca fiind copilul 
perfect pe care şi-l doreau, bănuiesc că totuși sunt 
disperaţi să mă găsească. 

Sau nu... 

Dar oricât se vor zbate, mă îndoiesc că mă vor 
găsi vreodată, iar asta mă ajută să mă gândesc tot mai 
puţin la asta. Nu vreau să sper. Refuz s-o fac. Dacă aş 
spera, aş înnebuni așteptând salvarea care are toate 
șansele din lume să nu apară. 

— Îţi pot spune un secret? mă întreabă, pândin- 
du-mă cu coada ochiului. 

— Da. 

Reina aruncă o privire scurtă spre scări, asigu- 
rându-se că suntem în continuare singure, apoi spune 
complice: 

— Cred că ar fi doar o risipă de energie să încer- 
căm să scăpăm de aici. Celelalte vorbesc despre eva- 
dare, dar nu vor rezista deloc în junglă, dacă se avântă 
acolo. Vor muri pe capete, asta dacă nu vor fi prinse 
înainte să se îndepărteze câtuşi de puţin. 

— Atunci? o îndemn, curioasă să aflu ce-i trece 
prin cap. 

Blonda oftează, aplecându-și ochii pe ecranul 
digital al bandei pe care o setează pe mers. Îmi dau 
seama că o face intenţionat ca să-mi evite întrebarea, 
cu toate că ea e cea care a deschis subiectul de la bun 
început. 

Știu că are ceva în minte, un plan. Atitudinea ei e 
grăitoare, la fel ca faptul că nu are suficientă încredere 
în mine, ca să împărtășească. 

— Tu ce ești dispusă să faci ca să supravieţuiești? 

Inspir adânc pe nas, continuând să merg leneș pe 
bandă. Asta e o întrebare pe care mi-o pun din ce în ce 
mai des, iar răspunsul nu poate să fie mai clar. 

— Orice. 

— Chiar dacă asta înseamnă să te pierzi ca per- 
soană? 

— Nu cred că e relevant ce ai putea pierde pe 
drum, atâta timp cât, la final, încă trăieşti. 

Ochii ei albaștri mă studiază cu atenţie, în timp ce 
pare să se gândească la următoarea întrebare pe care 
vrea să mi-o pună. 

— Eşti pregătită să-i oferi totul, dacă asta îţi ga- 
rantează o cale de scăpare? 

Înţeleg că se referă cu stricteţe la Keith, însă nu 
mă gândesc momentan la asta. 

— Tu nu ești? 

Aceasta clatină buimacă din cap, neștiind cum să 
mai continue. Dar, chiar dacă nu-mi dă un răspuns, îl 
găsesc singură pe chipul ei. În pofida faptului că nu o 
aşteaptă nimic acasă, o văd pregătită să lupte pentru 
libertatea ei, la fel ca mine. 

Păstrăm tăcerea preţ de câteva minute lungi, în 
care doar mergem pe banda de alergat, fiecare pier- 
dută în propriile gânduri. 

Apoi lăsăm subiectul în aer când îmi iau prosopul 
și părăsesc sala, niciuna dintre noi nemaiavând curajul 
de a rosti cu voce tare ce e capabilă să ofere, în schim- 
bul supravieţuirii. 

Însă Reina nu are de unde să ştie că, spre deose- 
bire de ea, situaţia mea e mai delicată și devine și mai 

instabilă. Înţeleg asta când, de îndată ce se lasă seara 
peste insulă, vorbăria ascuţită a fetelor se oprește 
subit în momentul în care cobor la cină și mă aşez în 
capătul mesei de pe terasă. 

Ocheadele tăioase pe care acestea mi le aruncă 
într-un mod indiscret aproape că îmi provoacă un 
hohot de râs, în special când le văd aproape pe toate 
așa de ofensate de prezența mea. Nu cred că poate să 
fie mai evident faptul că mă văd ca pe un intrus, unul 
de care le este frică și pe care l-ar izgoni imediat, dacă 
ar avea vreuna puterea s-o facă. 

— Ca să vezi! pufneşte Vicky, cățeaua supremă 
pe care abia o suport și care stă în celălalt capăt. Şi-a 
făcut şi prinţesa apariţia! Încă puţin şi aş fi crezut că a 
închis-o cineva în turn. 

— Mușcă-ţi limba şi înghite-o, fato! i-o trântesc 
amuzată. Și aşa e nefolositoare. Ne-ai face tuturor o 
favoare. 

— Nu începeţi! se răstește Jordan, din dreptul 
intrării. Vreţi să mâncaţi în genunchi?! 

Rânjesc la ea, decisă să pun capăt conflictului 
verbal în care am intrat direct, fără alte introduceri. 
Se simte tot mai tare tensiunea dintre mine și ea, însă 
n-am de gând să las asta să-mi strice seara. Apuc, în 
schimb, tacâmurile de lângă farfuria mea și mă uit lung 
la mâncarea sofisticată, încercând să-mi dau seama ce 
urmează să mănânc, în același timp în care încerc să 
fac abstracție de șușotelile din faţa mea. 

Mi-e de-a dreptul imposibil să nu le aud. Nu e ca 
și când ar fi învăţat să fie subtile sau ar depune vreun 
efort în privinţa asta. Probabil că vor să aud totul. 

— Sigur şi-a tras-o cu el. E nebună. l-ai văzut 
urma de pe sâni? 

— Nu mă aşteptam la asta. 

— E târfă... 

Cele care nu vorbesc deloc sunt Roxette - care stă 
în dreapta mea - şi Reina care, prin nu ştiu ce minune 
a ajuns să ocupe scaunul din stânga. Ambele refuză să 
ia parte la atacuri şi să mă marginalizeze așa cum au 
făcut-o celelalte. 

Cu toate astea, reușim să ne terminăm cina fără 
ca scandalul să prindă proporţii catastrofale. Imediat 
ce mă ridic de la masă, Jordan se înființează lângă mine 
și îmi face semn din cap spre ușă. 

— Mişcă! Nu-i face să aştepte prea mult. 

Confuză, pornesc înaintea lui spre intrarea din 
spate a vilei, urmată îndeaproape de Mia, Angel, Reina 
și Roxette care, asemeni mie, nu par să ştie pentru ce 
suntem chemate. 

Oricare ar fi motivul pentru care ne vor, simt 
nevoia să-mi controlez ţinuta. În seara asta am primit 
o rochie diferită față de cele cu care începeam să mă 
obișnuiesc. E atât de scurtă și deocheată și este doar 
alegerea unui maniac cum e regele nebun. les din casă 
încă trăgând de ea şi încercând să o aranjez. 

Celelalte, însă, poartă câte o rochie lungă, ele- 
gantă, care le acoperă trupurile bine definite aproape 
în întregime, în timp ce a mea parcă mă dezgolește tot 
mai mult pe măsură ce înaintăm pe aleea care ne duce 
direct la vila lor. 

Îmi simt picioarele tremurând şi mai tare şi 
inima pompând în piept, nerăbdătoare să-l vadă. Sigur 
e nebună, altfel nu-mi explic de ce se agită ca idioata 
și de ce-și dorește să se afle în compania lui, după tot 
ce a făcut. Bănuiesc că pentru ea nu contează cât de 
aprig m-ar pedepsi, căci o să bată la fel de înnebunită. 
Așteaptă momentul ăsta de ceva timp. 

Aşadar, nu prea știu cum ajung să străbat corido- 
rul și să ies pe ușile din spate, într-o atmosferă care 
prevestește o fiestă pe cinste. Terasa lor e luminată de 
felinare, iar regele meu dement e trântit pe un șezlong 
în fața piscinei, arătând ca un adevărat lider într-un 
nor de fum şi cu trabucul în mână. 

Oh, drace! 

Situaţia devine stranie când auzul meu afectat 
de ţiuitul continuu din urechi, depistează muzica 
dansantă în care curtea din spate se scaldă, apoi îl văd 
pe Deke trasând câteva liniuţe de cocaină pe masa 
de lângă, înainte să tragă una pe nas cu ajutorul unei 
bancnote. Îmi dau rapid seama de ce am fost chemate 
aici. 

Până la urmă, ce e o petrecere fără fete? 

— Ce se întâmplă? întreb, imediat ce Micha se 
apropie ca să ne întâmpine, purtând pe buze un zâmbet 
orbitor, care strălucește ciudat în lumina felinarului 
lângă care mă aflu. 

— Ne gândeam că poate ne ţineţi companie în 
seara asta, mărturisește. Haideţi! Nu mușcăm! 

— Vorbeşte în numele tău! comentează Keith pe 
neașteptate, hohotind din şezlong. 

Blondul ne face semn să ne apropiem de masa din 
dreptul căreia suntem sfredelite cu atenţie de către un 
Deke absent, un Trent plictisit și un Ryder încordat 
care nu-și mai smulge privirea de pe sărmana Angel, 
ce tremură lângă mine ca un aparat pe baterii. 

— Sfinte Sisoe! exclamă Mia dintr-odată, aruncân- 
du-și braţele în aer. Acum mai vreţi și să ne îmbătaţi? 

— Doar dacă vreţi și voi, rânjește Micha, vizibil 
pilit. 

Nici nu se putea altfel. Tocmai văd o servitoare 
cum își croiește drum printre noi și se apropie de Keith 

cu o tavă în mână, pe care e un singur pahar cu whisky. 
Îl serveşte ca pe un rege real, înainte să dispară la fel 
de fantomatic cum a apărut. 

În schimb, pe masă sunt câteva sticle de şampa- 
nie în gheaţă, care abia așteaptă să fie consumate de 
cineva. 

— Ei bine, eu aş avea nevoie de un pahar, replică 
Roxette, ridicând din umeri cu o expresie inocentă. E 
doar șampanie. 

E prima care se îndepărtează de noi şi se apropie 
de masă curioasă, pregătită să se avânte într-o situaţie 
care ar putea s-o depăşească. Aceasta e urmată apoi de 
Mia şi de Reina, care îmi aruncă o privire fugară peste 
umăr. Singura care rămâne neclintită lângă uşă e Angel 
şi, dacă este să judec după expresia panicată pe care o 
are, pun pariu că e din nou pe cale să plângă. E limpede 
că atmosfera asta, care e menită să o relaxeze, o bagă şi 
mai tare în sperieți. Până când Ryder nu se apropie de 
ea și n-o apucă de încheietură, ca s-o tragă spre restul, 
aceasta nici că se mișcă. 

Și mai rămân eu. Direcţia mea e clară, în special 
când picioarele îmi pleacă singure spre el. Keith își 
modifică poziţia, ridicându-se prima oară în capul 
oaselor și, într-un final, sărind de pe şezlong în același 
moment în care ajung în dreptul său. 

Îmi amintesc inevitabil de Eden şi de ceea ce am 
făcut. 

— Încerci să fugi de mine, Ellie? mă întreabă cu- 
rios, înclinându-și capul ușor spre dreapta și având pe 
buze un rânjet batjocoritor. 

— N-aş avea unde, i-o trântesc. 

— Dar ţi-ai dori? 

Ridic vag dintr-un umăr. 

— Şi o piatră e o companie mai plăcută decât tine. 

Acesta chicotește amuzat, întrerupt fiind de apa- 
riția aceleaşi servitoare care de data asta întinde tava 
aurie spre mine, așteptând să iau paharul elegant cu 
picior, în care e un lichid rozaliu. 

— Sampanie, îmi explică el, când vede că n-am de 
gând să mă ating de ceea ce-mi oferă. Băutură pentru 
fete. 

— Chiar te aştepţi s-o beau? îl întreb confuză. 

Faţa îi redevine serioasă. 

— Îmi doresc s-o bei. 

— Şi cine naiba a spus că sunt aici ca să-ți satisfac 
tie dorinţele? O să beau șampanie doar atunci când o 
să scap definitiv de tine. Până atunci... 

Îi iau paharul de whisky din mână şi îl dau peste 
cap, gheaţa din el ciocnindu-se cu zgomot de pereţii 
din cristal când îl trântesc înapoi pe tavă. Keith îi 
spune femeii ceva în spaniolă, iar aceasta se retrage, 
Jăsându-ne singuri în colțul acesta al piscinei. 

— Ţi s-a făcut dor de Eden, păpuşă? mă întreabă 
curios, ochii lui verzi începând să ardă de nervi. Crezi 
că e o idee bună să îţi baţi joc de mine? 

— Mai bine mor luptând, decât să mor fiindu-mi 
teamă, replic încrezută. 

— De parcă într-adevăr ţi-ar fi teamă de ceva, 
mi-o retează sec. 

Deși în spatele meu pornește o întreagă hărmă- 
laie, privirea lui refuză să mă mai slăbească vreo clipă 
cât să pot respira. 

— Ce vrei să spui cu asta? mă încrunt. 

— Cred că ştii şi fără să-ţi răspund. Eşti sociopată. 
Încă din clipa în care ai ajuns aici, ai făcut eforturi co- 
losale să pozezi în victimă. Pe când restul tremurau în 
faţa noastră, tu jucai teatru, probabil sperând că nu-și 
va da nimeni seama că e ceva în neregulă cu tine. 

— S-a găsit cine să vorbească! exclam, chicotind 
distrată. Un rege dement, care mereu se comportă de 
parcă ar avea pe cap coroana lumii! Ţi se pare că ești 
mai sănătos, amice? Să-ţi reamintesc că ești un nebun 
dat naibii, care m-a târât până aici ca să se răzbune 
pentru ceva ce am făcut cu ani în urmă, unei persoane 
care acum nici măcar nu e aici să vadă? 

Mă înșfacă pe neașteptate de păr, trăgându-mi 
capul pe spate şi provocându-mi, totodată, un hohot 
de râs. E o adevărată plăcere să-l văd consumându-se 
pentru ceva ce nu poate controla nici cu tot efortul din 
lume, indiferent cât s-ar strădui. 

— Recunoaște, Keith! îl îndemn, oprindu-mă cu 
greu din râs. Suntem făcuţi din același aluat! Asemeni 
mie, şi ţie îţi face plăcere să distrugi vieţile altora. 

— Poate, mârâie. Dar nimic nu o să-mi placă mai 
mult, decât s-o distrug pe a ta. 

Strâng din dinţi, gâtul meu fiind arcuit într-un 
mod prea incomod, că până și simpla acţiune de a-mi 
înghiţi saliva este una dureroasă, iar Keith nu pare că 
ar avea de gând să-mi dea drumul prea curând. 

Îl urăsc! Îl urăsc cu o asemenea forță, încât îmi 
doresc să moară în chinuri de mâinile mele şi de nimic 
altceva. 

— Acum, fii fetiță cuminte și bea un pahar de 
șampanie, îmi sugerează iritat. Nu o să pleci de aici 
până nu îmi faci un dans în poală de nota zece, așa cum 
arăţi! 

Apoi mă eliberează. La fel de brusc cum m-a și 
prins, urmând să dispară de lângă mine dintr-odată, 
dar nu înainte de a lansa avertismentul pe cel mai 
categoric ton al său, care nu spune decât că, într-un fel 
sau altul, tot o să fac ceea ce vrea. 

Sunt uluită de cât de repede se obișnuiesc fetele 
în compania celor cinci. Reina îl prinde pe Deke la 
înghesuială, iar Mia dă cu viteză paharele de șampanie 
peste cap, atunci când nu e prea ocupată să-l cicălească 
pe Trent cu replici menite să-l enerveze. Cea din urmă 
pare să-și fi descoperit o plăcere nebună în a-și bate 
joc de el și de sângele lui albastru. 

— Mereu ai fost așa de înţepat? îl întreabă curi- 
oasă, sorbind din paharul al cărui număr l-am pierdut 
cu ceva timp în urmă. Nu te doare capul de la atâtea 
figuri? 

— Depinde, plescăie din gură. Pe tine te doare 
gura de la atâta trăncănit? În plus, cred că ar fi cazul să 
te oprești din băut. Bei ca un marinar! 

Se întinde spre ea ca să-i ia paharul din mână, dar 
alcoolul pe care blonda îl are la bord nu-i încurcă deloc 
direcțiile și sare un pas în spate, înainte ca Trent să-l 
atingă. 

Însă ce nu ştie el - sau nu pare să-şi dea seama, 
fiind prins cu blonda lui - e că Reina vorbește mai mult 
decât Mia. O văd în stânga lui Deke, pălăvrăgind fără 
oprire. Nu mă îndoiesc că deja l-a căpiat, căci nu de 
puţine ori l-am prins dându-și ochii peste cap şi strân- 
gând din dinţi. E evident efortul pe care-l depune ca 
s-o suporte. 

Niciodată n-am văzut o persoană mai curioasă 
decât ea. Are întrebări pentru absolut fiecare lucru în 
parte și, după ceva șampanie băută, parcă începe să 

vorbească din ce în ce mai mult. Norocul ei că Deke nu 
prea deschide gura, ca s-o întrerupă. 

În schimb, Roxette e prinsă până la gât într-o 
discuţie antrenantă cu Micha, lângă piscină, în timp ce 
ambii își răcoresc picioarele în apă. Angel, în schimb, 
e extrem de atentă la ce-i spune Ryder, că nu cred că 
mai e conştientă de locul în care se află sau că el e unul 
dintre răpitorii ei. Așezaţi pe câte un scaun, acesta e 
aplecat cu mult spre ea și, orice i-ar spune, Angel încu- 
viinţează frenetic din cap, având o expresie curioasă. 
Oricare ar fi subiectul lor, e clar că Ryder a gestionat 
situația foarte bine şi blonda nu mai arată la fel de 
speriată de tot ce o înconjoară. 

Oftând, sorb din paharul meu cu whisky, trântită 
pe şezlong, cu picioarele întinse şi privindu-l intens 
pe Keith, care ocupă scaunul din capul mesei și face 
abstracţie de gălăgia din jurul lui. 

Îmi taie respiraţia. Pe cât e de frumos, pe atât de 
periculos. Și mă are în vizor și în planuri care nu îmi 
plac neapărat. E așa cum am fost și eu cândva, dacă 
înmulțești răutatea mea la un milion. 

E Diavolul! Şi cred că o să mă omoare, literal- 
mente. Asta dacă nu o să găsesc o soluţie prin care să-l 
omor eu prima. 

Când își întoarce ochii verzi spre mine, privin- 
du-mă cu toată urâciunea din lume, sunt tentată să 
rânjesc. Colţurile gurii mele tresar și, oricât aș încerca 
să mă stăpânesc, într-un final ajung să-i zâmbesc în 
toată regula, ca să vadă că nu mi-e frică de el. 

Dacă vrea să mă tortureze, n-are decât! Spiritul 
meu e atât de puternic, încât ar putea rezista la absolut 
orice. Am încredere în el că o să-l facă pe Keith să obo- 
sească la un moment dat. 

— Dumnezeule Mare! 

Strigătul care vine din dreptul mesei pune capăt 
contactului vizual dintre mine şi el şi îmi întorc fulge- 
rător ochii spre Deke. Bărbatul care de obicei e ridicol 
de calm și taciturn, sare de pe scaun ca ars şi o înşfacă 
pe Reina de braţ, trăgând-o în picioare cu o singură 
mișcare. 

Sub privirile surprinse ale tuturor, brunetul o 
aruncă pe un umăr, în pofida zbaterilor puerile ale 
blondei panicate, și pornește cu viteză spre piscina 
din fața mesei, oprindu-se abia după ce o azvârlă pe 
aceasta în apă fără menajamente. O explozie rece de 
picături se năpustește asupra mea, înainte să apuc să 
sar de pe șezlong icnind și să mă îndepărtez de mar- 
gine. 

Nu că n-ar fi deja prea târziu. Rochia mea e acum 
udă, iar pe faţă mi se prelinge apă, spre deliciul spec- 
tatorilor care au fost martori la cel mai jenant moment 
al meu. Până şi whisky-ul din paharul meu a fost spălat 
de prăbușirea spectaculoasă a blondei în piscină, căci 
nu mai are o culoare la fel de intensă. 

Apoi toţi izbucnesc în râs, distraţi de scena din 
faţa lor. 

— Drăcia naibii! blestem înfuriată. Ce naiba, 
Deke?! 

— Nu se mai oprea din vorbit! exclamă supărat, 
arătând cu ambele mâini spre Reina, care iese la su- 
prafaţă și îl omoară din priviri. Ar trebui să-i punem 
botniţă! 

— M-ai udat, nemernicule! 

Îmi şterg obrajii cu dosul palmei, mârâind şi mai 
tare. Fix ce-mi lipsea în seara asta, un duș forțat. 

— Haide să nu vorbim porcos! intervine Keith, 
luându-mă peste picior. Nici nu te-a atins și deja ești 
udă? 

Blestemele care-mi vin dintr-odată la adresa lui 
mi se opresc pe vârful limbii. L-aș ataca cu plăcere, 
dacă aș crede că asta o să folosească la ceva. 

Totuși, nu ratez ocazia de a i-o trânti, mai ales că 
mi se servește pe tavă și nici măcar nu-și dă seama. 

— Poate ar trebui să iei nişte lecţii de la el. 

— Hei! exclamă Reina, indignată. Lăsaţi cearta şi 
ajutaţi-mă să ies! 

Blonda calcă apa până la margine și întinde 
braţul spre Deke, care ezită un moment înainte să o 
apuce. Finalul nu e la fel de surprinzător, pentru mine 
cel puţin. Aceasta profită de postura în care îl prinde 
și îl trage cu putere, azvârlindu-l peste capul ei. Deke 
aterizează în apă cu un pleosc răsunător, urmat de un 
alt cor de râsete. 

— Amin! strigă Mia brusc, ridicându-și braţele în 
aer. 

Se vede că e deja pilită. 

— Bravo, fato! adaugă veselă, întinzându-se spre 
ea ca s-o scoată din piscină. Arată-i cine e șeful! Nu se 
poate să ude o domnişoară și să nu plătească pentru 
asta. 

— Mai ţine-ţi și tu gura! o apostrofează brunetul, 
imediat ce iese la suprafaţă și își scutură capul ca să 
alunge excesul de apă. 

Ambele se întorc cu faţa spre el, având pe feţe 
câte o expresie neimpresionată. La picioarele Reinei se 
formează încet o baltă, iar machiajul începe să-i curgă 
pe obraji în dâre negre. 

— Ştii, pentru cineva care nu suportă vorbăria, 
trăncănești cam mult! i-o întoarce aceasta, iritată. 

Bărbatul care nu cred că e trecut de douăzeci și 
cinci de ani clipește stupefiat, parcă nevenindu-i să 
creadă că, până şi după o baie sănătoasă, tot găseşte 
energia necesară să îl irite. 

Chicotesc pe deasupra paharului meu, mândră de 
ea. 

— Cum naiba se face că, până şi cu apă în plămâni, 
ești la fel de enervantă? se încruntă. 

Dar Reina nu-i mai răspunde. Strângându-și pum- 
nii pe lângă corp, lipăie până la masă şi se trântește 
pe scaunul din bambus, făcându-l pe Keith să pufăie 
nemulțumit. 

— Uzi pernele! 

— Aşa, şi?! se rățoiește. Ceartă-te cu el! strigă, 
arătând cu degetul spre bărbatul care iese din piscină 
de unul singur și dispare în casă. El e motivul pentru 
care acum ud pernele. 

Oftând, acesta îi face semn servitoarei de lângă 
ușă. Femeia de origine spaniolă, de vârsta a doua, se 
apropie de el cu pași spășiţi și cu mâinile prinse în faţă, 
peste șorţ. Keith îi spune ceva pe limba ei, gesticulând 
spre Reina, și îmi dau seama că e ceva legat de rochia ei 
udă când blonda e luată dintre noi şi condusă înăuntru. 

— Ei bine, mormăie Mia mai mult pentru ea, asta 
a fost interesant. 

Răsucindu-se spre Trent, îi trântește pe neaş- 
teptate paharul gol în braţe, provocându-i acestuia o 
reacţie pe măsură. Ochii i se fac cât cepele. 

— Majestatea Voastră, am rămas fără șampanie. 

— Ai băut prea mult, i-o retează el. Nu-mi plac 
tipele moarte de bete! 

— Dar eu trebuie să fiu moartă de beată, ca să 
te înghit! contraatacă ea, nonşalant. În plus, n-a spus 
nimeni că e absolut necesar să mă placi. Poţi să mă și 
urăști, că nu mă deranjează. 

Pe partea cealaltă, o văd pe Roxette împărțind 
frăţeşte un joint cu Micha, ambii stând întinșşi pe spate 
pe marginea piscinei şi cu picioarele în apă, privind 
spre stele. 

Doar eu nu-mi mai găsesc starea. După un singur 
minut de când mă așez înapoi pe şezlong, mă trezesc 
ridicându-mă, abandonând paharul pe măsuţa înaltă 
de lângă el și pornesc spre vilă. Sunt aproape de in- 
trare, când vocea tăioasă a lui Keith se face auzită peste 
muzica latino de pe fundal, când mă întreabă mânios: 

— Unde naiba crezi că pleci? 

Uimită, mă întorc lin cu faţa spre el, arcuindu-mi 
sprâncenele de curiozitate. E în continuare pe scaun, 
însă e răsucit spre mine și privirea urâtă pe care mi-o 
trântește îmi spune foarte clar că nu apreciază deloc 
mișcarea pe care am făcut-o. 

— Unde naiba vreau! Trebuie să-ţi cer permisiu- 
nea? 

Deși îl întreb, nu mai aștept și răspunsul. Enervată, 
intru în vilă și mă îndrept spre ușile din faţă, cu gândul 
să pun capăt serii. 

Până la urmă, nu m-a întrebat nimeni dacă am 
chef să petrec în noaptea asta, mai ales în compania 
lui. Dacă ar fi făcut-o, ar fi știut că aș prefera de un mi- 
lion de ori mai mult să mă cert cu Vicky toată noaptea, 
decât să-i văd faţa. Sau cel puţin asta îmi place să-mi 
spun în minte, în pofida faptului că picioarele m-au 
dus spre el imediat ce am ajuns aici. 

Cu toate astea, nu apuc să străbat jumătate de 
living, că îl şi aud în spatele meu, venind vijelios. În 
următoarea secundă mă simt smucită de braţ, apoi 
trasă cu putere în direcţia opusă ieșirii. 

Pentru un moment am impresia că mă conduce 
spre scări, dar pe urmă îmi devine tot mai evident că 
nu dormitorul lui e următoarea destinaţie, ci sala în 
care l-am cunoscut pentru prima oară. 

Împleticindu-mă în sandale, aproape mă pră- 
buşesc pe podeaua încăperii întunecate în care mă 
îndeasă fără răbdare. Trântește ușa în spatele nostru, 
apoi mă izbește de ea, smulgându-mi un icnet atât de 
surprindere, cât și de durere, înainte să-l simt aplecân- 
du-se asupra mea şi mai mult, că toate celulele mele 
devin conștiente de el. 

Răsuflarea lui furtunoasă mă atenționează că e 
furios. Încerc să mă mişc tot mai puţin în spaţiul strâmt 
dintre el şi ușă, știind că, în astfel de circumstanţe, nu e 
o idee deloc strălucită să-l sfidez. În plus, nici nu cred 
că aș putea s-o fac, când e prea aproape și gura lui îmi 
mângâie în treacăt buzele întredeschise printre care 
șuier aerul fierbinte dintre noi. 

lar întunericul din cameră nu poate decât să îmi 
amplifice toate simţurile puse în alertă de regele ăsta 
nebun, care-mi îneacă orice idee rațională. 

Acum mă gândesc doar la cum ar fi să-l trântesc 
pe masa aceea lungă din spatele lui, pe care nu o văd, 
dar care știu că e acolo. Probabil că asta mă face ne- 
bună, căci ideea să i-o trag aşa de tare, încât să nu mai 
știe de el, mă incită al naibii de mult. Numai gândul 
la asta îmi transformă picioarele în gelatină, iar trupul 
mi se încarcă de adrenalină. 


— 190 — 


Elita păpușarilor - Volumul l 


Dacă mi-aş lăsa mâinile să plece de lângă corp, 
l-ar înșfăca. Apoi nu s-ar mai opri. Aş smulge cămașa 
de pe el, care și așa are prea mulţi nasturi descheiaţi ca 
să mai pot rămâne normală la cap. 

— Nu te juca cu mine, Ellie! mărâie la un moment 
dat, rostind cuvintele peste gura mea uscată. Îmi pierd 
răbdarea cu tine. Nu cred că îţi permiţi să uiţi că ești 
proprietatea mea şi să ţi-o iei în cap! 

— Nu sunt proprietatea nimănui, îl contrazic 
printre gâfâieli. Eu sunt singura stăpână pe viaţa mea. 

— Mai gândeşte-te, îmi sugerează printre dinţi. 
Eşti a mea, pentru că eu te-am cumpărat. În concluzie, 
o să fac ce naiba vreau cu tine! M-ai înţeles? 

Pufnesc când își mută mâna de pe șold și îmi 
prinde bărbia cu ea, strângându-mă cu putere să mă 
facă atentă. Şi, deşi strângerea lui îmi provoacă dureri 
serioase și e întuneric, mă uit la el cu dușmănie, scrâş- 
nind enervată din dinți. 

Îmi mângâie colţul gurii cu degetul mare, iar ge- 
nunchii îmi tremură în anticipare când se apleacă, cel 
mai probabil cu gândul să mă sărute. Am la dispoziţie 
o singură secundă să-mi întorc capul și buzele lui să se 
lovească de obrazul meu. 

O liniște apăsătoare se aşterne asupra noastră, 
în care niciunul dintre noi nu respirăm. Tensiunea pe 
care o aruncă în aer mișcarea mea încarcă atmosfera și 
inima începe să-mi bată cu putere, așteptând impactul. 

N-am idee ce o să-mi facă pentru asta. Îl simt în- 
cordându-se, suficient cât să-mi dau seama că respin- 
gerea mea îl lasă perplex şi al dracului de nemulţumit. 

— Mă urăşti, Ellie? mă întreabă curios. 

— Chiar ai nevoie de un răspuns la asta? sâsâi 
printre dinţi. Cred că e destul de evident pentru orice 
prost, ce simt eu pentru tine. 

— Atunci... 

Mâna de deasupra mea îi cade între coapsele 
mele, cuprinzându-mă brusc și mă lipesc și mai tare 
de ușă. Habar nu am cum degetele lui se strecoară pe 
sub bikinii de plajă şi mă atinge, în același timp în care 
inspiră adânc, pieptul lui strivindu-l pe al meu. 

— ... de ce eşti udă? 

Înghit în sec când îşi înfige degetul mijlociu 
înăuntru, înainte să fiu cuprinsă de un val sufocant de 
căldură, care mă înmoaie ca pe o îngheţată. Îl roteşte 
cu lentoare, atingând atât de multe puncte sensibile, 
încât nu rezist să nu mă topesc în braţele sale. Mâna de 
pe bărbie se mută pe gât, dar nu caută să mă sugrume. 
Degetele lui lungi și osoase mi-l strânge cu delicateţe, 
în timp ce, cu celălalt, mă pătrunde mai adânc, mișcân- 
du-l tot mai ritmat. 

Devin tot mai puţin conștientă de locul în care 
sunt şi de cine e cel care îmi face asta. E bine, al naibii 
de bine, că mă trezesc mișcându-mă şi eu în palma lui, 
tot mai insistent, pe măsură ce nevoia din mine crește 
văzând cu ochii. 

— Keith... Oprește... 

Însă nu se opreşte. Dimpotrivă, începe să mă sti- 
muleze și cu degetul mare, apăsând în cercuri pe clito- 
risul în flăcări. Sfinte! Îmi strâng pleoapele, devenind 
din ce în ce mai moale pe picioare şi mai disponibilă 
pentru el. Mă aștept din ce în ce mai mult să sufăr o 
combustie spontană. 

Și nu încetează. Mă chinuie până sunt gata să 
admit că aş vrea să mi-o tragă şi aici, lipită de uşa asta 

blestemată. Dar îmi oferă prea puţin... Ceva din mintea 
mea știe că n-are de gând să mă lase să termin, ci doar 
să mă încingă, și mi-o demonstrează de îndată ce își 
retrage mâna din bikinii mei și mă coboară înapoi cu 
picioarele pe pământ cât aş clipi. 

Mâna sa rămâne în continuare pe gâtul meu. 
Cealaltă urcă lent pe abdomen și trasează lin forma 
în V a decolteului, răsuflând peste faţa mea cu aceeași 
greutate cu care respir și eu. 

— M-am răzgândit, mărturisește, vorbindu-mi de 
data asta peste obraz. Te păstrez. 

Fluturând de câteva ori din gene, îmi revin în fire 
şi mă uit lung la el, deși nu-l văd prea bine. 

— Ce vrei să spui? îl întreb cu voce răgușită, afec- 
tată de bătăile accelerate din pieptul meu. 

— Nu o să te mai dau nimănui, răspunde în șoaptă, 
lăsându-și nasul să alunece pe maxilarul încordat. 
O să te ţin doar pentru mine, să te am când vreau și 
cum vreau. Şi nu pentru că ai fi o partidă prea bună, ci 
pentru că o să-mi placă la nebunie să te țin captivă aici 
pentru totdeauna și să te chinui până îţi pierzi minţile. 

Inima mi se oprește. Dacă până acum bătea în- 
nebunită, când realizez ce vrea să-mi spună, rămâne 
de-a dreptul încremenită. Mintea, în schimb, refuză să 
creadă că într-adevăr am auzit asta. 

Dacă există ceva pe lume mai înspăimântător 
decât să fiu vândută unui străin, este să fiu ţinută pe 
insula asta toată viaţa, la mila unui ticălos precum e 
Keith. Până acum am reușit să mă consolez cu gândul 
că e doar o chestiune de timp până când voi scăpa de 
el, însă acum mă deturnează aşa cum nu mă aşteptam. 

— Abia apoi mă voi simţi pe deplin satisfăcut, 
iar tu îţi vei spăla toate păcatele. O să mori mai curată 
decât o sfântă, iubito! 

Imediat ce termină de vorbit, mă trage din fața 
ușii și iese, lăsându-mă singură în mijlocul încăperii, 
pe întuneric şi cu ochii mari de groază. 

Însă nu ar face una ca asta, nu? Îmi place să cred 
că oricine își are nașul pe lumea asta. Oricine poate 
fi răpus de o altă persoană. Nici Keith nu e invincibil, 
deși așa pare. Imposibil de clintit, dând impresia că nu 
e capabil să simtă altceva decât dizgrație. 

Toată încrederea aproape mi se năruie la picioare, 
dar o adun cât de repede sunt în stare. Nu o să-l las să 
mi-o distrugă atât de simplu. Nu o să i-o ofer pe tavă, 
ca pe un pahar cu băutură, şi să-i permit să o calce în 
picioare. 

les din sala de conferinţă val-vârtej, oprindu-mă o 
clipă în loc ca să-mi potolesc reacţiile violente pe care 
le simt dând năvală peste mine ca o avalanșă. După ce 
reușesc să-mi înfrânez cât de cât pornirile criminale, 
renunţ la ideea de a mă întoarce la vila noastră și por- 
nesc spre terasa din spate, acolo unde fiesta încă e în 
plină ascensiune și pare departe de a se încheia. 

Nu am idee ce urmează să fac. Dar refuz să las 
discuţia asta în stadiul în care vrea s-o lase el. 

Cu minţile încurcate, încetinesc pasul când văd o 
blondă pe canapea, încălecând un bărbat și sărutân- 
du-l cu atâta patos, încât mai are puţin și-l sufocă. Îmi 
ia ceva timp să-mi dau seama care dintre ele este. Părul 
tuns scurt, până la umeri, e un indiciu neîndoielnic. 
Angel - cea care până acum a dramatizat în feluri pe 
care nici nu le credeam posibile - mai are puţin și îl 
zdrobeşte pe Ryder, care e tăvălit sub ea şi are mâinile 

adânc înfipte în fesele ei. Îl sărută într-un fel care ar 
putea să excite și un mort, așa că nu vreau să mă gân- 
desc ce simte el acum, când blonda care dă dovadă de 
un tupeu extraordinar, i se freacă în poală neoprită. 

Am nevoie de câteva clipe să-mi revin în fire şi 
să-mi smulg privirea şocată de pe ei, asta înainte ca 
totul să degenereze. 

les din vilă, în curentul rece al insulei, ce nu re- 
ușește să-mi răcorească pielea încinsă de sub rochie. 
Îmi înfig ochii în Keith, aflat acum lângă masă şi care dă 
pe gât un pahar de șampanie dintr-o singură suflare, şi 
mă duc ţintă spre el, deşi mă observă din timp. 

— Cine naiba te crezi?! zbier înfuriată, tremurând 
cu putere. 

Îmi strâng pumnii pe lângă corp, din ce în ce mai 
tare. Faţa lui rămâne la fel de senină, chiar dacă îl iau 
la rost. Parcă și-ar bate joc de mine! 

— Ştim amândoi cine sunt, răspunde relaxat. 

— Ba nu, nu știm. Chiar sunt curioasă cine naiba 
crezi că eşti! 

Observ cu coada ochiului mai multe priviri cum 
se întorc spre noi, ca să urmărească scena, însă fac 
abstracţie de ele. Sunt pornită numai și numai pe Keith 
și îmi promit mie însămi că nu o să mi-o mai mut pea 
mea de pe el, până când nu moare subit în fața mea. 

— Dispari de aici, Ellie, până nu fac ceva regre- 
tabil. Mă calci pe nervi și nu o să fie prea bine pentru 
tine. 

Dă să-mi întoarcă spatele, dar nu-l las. Prinzându-l 
de mâneca suflecată până la cot a cămășii albe din 
pânză, îl fac să se întoarcă din nou spre mine. 

De data asta, privirea-i devine mai ageră și mai 
periculoasă, ca şi când încearcă să mă avertizeze cu ea 
că urmează să întrec măsura. 

— Nu mă face să te întreb încă o dată, Keith! mâ- 
râi frustrată. Cine dracu te crezi?! 

— Dumnezeul tău! 

Tună dintr-odată, vocea lui răsunând tare pe 
terasă, încât toate glasurile pier, lăsând în urma lor o 
linişte agonizantă. 

Înainte să-mi dau seama ce fac, îl pocnesc peste 
față cu toată puterea pe care o am. Sunetul pe care 
palma mea îl scoate în momentul în care se loveşte 
de obrazul lui e sfâșietor și mă umple de fiori din cap 
până în picioare. 

Timpul se oprește în loc. Aceeași palmă mi-o 
lipesc de gură când scap un icnet de șoc. Pulsează de 
durere, dar mă îndoiesc serios că se aseamănă puţin 
cu durerea pe care o simte el acum. Obrazul îi ia foc, 
devenind roșu ca sângele. 

Durează prea mult până îşi întoarce chipul spre 
mine şi mă înjunghie cu o privire care-mi ridică părul 
în cap de groază. Scânteile din ochii lui verzi nu mai 
sunt periculoase, ci mortale. 

Și știu... Știu că palma pe care a încasat-o în fața 
fraţilor lui de cruce, care conduc Paradisul diaman- 
telor, nu o să scape nepedepsită și că tot ce am trăit 
până acum o să fie o nimica toată față de ceea ce mă 
așteaptă... 

Începând din clipa în care se repede spre mine. 

— Dă-mi drumul, naiba să te ia! 

Mă zbat cu putere, ca electrocutată, căutând 
aproape cu disperare să-i smulg mâna care-mi strânge 
fără milă braţul. 

Fir-ar să fie! 

Dacă ştiam că o să ajung din nou în Eden, mă 
gândeam mai bine la palma pe care a meritat-o cu 
vârf şi îndesat, dar care acum îmi aduce o grămadă de 
necazuri. Keith aproape mă târăște după el pe alee, cu 
toate că depun eforturi colosale să mă eliberez. Simt 
cum mă ia cu transpiraţii numai când mă gândesc ce 
ar putea să mă aștepte. 

La dracu! 

Regele nebun mă manevrează ca pe o marionetă, 
când mă întoarce cu spatele spre crucea răsturnată 
din fier și îmi smuceşte mâna dreaptă, întinzând-o 
spre curea. Sunt tentată să-l mușc, dar mă rezum doar 
la a mârâi frustrată în momentul în care își întoarce 
privirea spre mine și rânjește malefic. 

Nemernicul se bucură al naibii de tare de situaţie 
și nici măcar nu încearcă s-o ascundă. 

— Ce ai de gând să faci? O să mă ţii din nou toată 
noaptea aici și o să speri să căpiez deodată? 

— Ai vrea tu! 

Îmi strânge cu putere cureaua, trăgând de ea până 
simt cum pielea tare îmi intră în încheietură. Trece și 
la cealaltă ca să-i ofere același tratament, dar nu mă 

las. O smulg din mâna lui și îl lovesc cu ea peste umăr, 
enervându-l și mai mult. 

Mârâind, o înşfacă și mă scutură ușor, înainte 
să mă răstignească şi s-o lege bine. Din instinct, îmi 
strâng picioarele, dornică să le apăr. Până la urmă, n-a 
spus nimeni că o să-i fac viaţa uşoară. 

— Când o să ieși de aici..., începe să vorbească, 
rupând breteaua dreaptă a rochiei, doar trăgând ușor 
de ea. N-o să mai știi nici cum te cheamă, îmi promite. 

O smucește și pe cealaltă, dezgolindu-mi cu totul 
umerii, iar decolteul adânc al rochiei cade de pe sâni, 
adunându-se în jurul taliei. Am şi pierdut numărătoa- 
rea de câte ori am ajuns să stau cu sânii goi în fața lui, 
însă acum nu asta e relevant. Când îmi ridic privirea 
spre faţa sa, înţeleg că am lucruri mult mai grave pen- 
tru care să-mi fac griji. 

Văd ladul în ochii lui. 

— Nu fi atât de sigur, i-o retez printre dinţii în- 
cleștaţi de nervi. Nu ești Dumnezeul meu, Keith! Eşti 
doar o jigodie cu probleme de comportament! 

Brunetul face un pas mic înapoi, înclinându-și 
capul cu un rânjet agasant și simt cum mă înfurii pe el. 
Ridicându-mă pe vârful sandalelor, încerc să-l lovesc 
cu piciorul, însă tot ce reușesc să fac este să-i ofer 
prilejul perfect prin care să mă agaţe. Mă cuprinde agil 
de coapsă și mă trage spre el, întinzându-mi braţele 
brusc, până când curelele mușcă din mâinile mele. 

În următorul moment, palmele lui îmi cuprind 
fundul şi mă ridică, îmi înfăşoară picioarele în jurul 
său şi îmi zdrobeşte gura, toate în aceeași blestemată 
de secundă. Limba sa umedă și fierbinte se înfige în 
gura mea adânc, lingând tot ce-i iese în cale cu o dis- 
perare excitantă, iar pielea mi se înfioară la comandă, 


— 198 — 


Elita păpușarilor - Volumul l 


acoperindu-se de o peliculă de transpiraţie revigorantă 
și alunecoasă. 

Mă trântește de centrul crucii şi sfâşie bikinii care 
stau între mine și pantalonii săi duri, prin care-i simt 
erecţia intensă. 

Îmi fură minţile cu uşurinţă. Doar sărutându-mă 
adânc și sufocându-mă cu fierbinţeala pe care o emană 
în valuri tot mai izbitoare. Și temperatura mea crește, 
deși prin vaporii excitării care vor să-mi înece glasul 
gălăgios al rațiunii, știu că toate astea nu sunt menite 
pentru a-mi oferi clipe pe care să nu le uit, ci să mă 
pedepsească. 

Nu că s-ar simţi ca o pedeapsă. Sărută atât de 
bine şi de incitant... parcă m-ar răsplăti. N-aş mai vrea 
să se oprească. 

Strângându-mi pumnii, îl mușc cu furie, spărgân- 
du-i buza inferioară, însă nu smulg de la el nici măcar 
un nenorocit de geamăt sau vreun icnet de durere. E 
așa de pornit pe mine, că nici nu sunt sigură că a simţit, 
căci mă sărută şi mai adânc, dacă e măcar posibil, stri- 
vindu-mi gura sub a lui de parcă ar încerca s-o înghită 
cu totul. 

La dracu! E ca focul. Fierbinte și nimicitor. 
Dumnezeiesc. 

les din vârtejul în care m-a prins, lăsându-mi pi- 
cioarele să alunece înapoi pe pământ. În zadar mă trag 
în spate, lipindu-mă mai bine de crucea rece. Keith e 
din nou aproape de mine, refuzând cu insistenţă să 
dispară într-un nor de fum. E ca o tornadă imposibil de 
oprit, care mă apucă strâns şi mă învârte la nesfârșit, 
până când o să-mi pierd blestematele de minţi. 

Și, chiar dacă mă deplasez înapoi cât pot de mult, 
trăgând enervată de lanţuri, gura lui aspră şi nemiloasă 

alunecă pe gâtul meu și mușcă cu nesat, iar din gura 
mea plonjează un geamăt profund, un amestec ciudat 
de durere și o plăcere vinovată care ar trebui să mă 
facă să mă zvârcolesc de rușine. 

Dar cu el, lucrurile stau altfel. Parcă mă îndeamnă 
prin fiecare gest pe care îl face, să nu-mi reprim nicio 
înclinaţie desfrânată pe care aş putea s-o am. El se 
strecoară în gândurile mele și îmi șopteşte să fac tot ce 
îmi trece prin cap, că nu o să mă judece. Să fac ceea ce 
n-am avut curajul să fac niciodată. 

Așadar, când Keith își desface cureaua și fer- 
moarul pantalonilor, mă trezesc tremurând din toate 
încheieturile, încât mă sperie și pe mine. Cu dinţii 
adânciţi în buze, aştept momentul în care are să mă 
spulbere. Să mă facă praf şi pulbere, dacă poate. 

Și când intră în mine cu forţa, nu mai sunt con- 
ştientă de mine însămi. Capul mi se lasă pe spate în 
despicătura crucii și chipul mi se crispează de durerea 
dulce care-mi cuprinde trupul și se împrăștie, nelăsând 
neatins nici cel mai mic nerv. 

Asaltul cu care mă ia nu-mi lasă ocazia nici măcar 
să mă exteriorizez, ca să pot face față presiunii la care 
mă supune fără milă și neoprit. Regele dement îmi 
arată că am fost obraznică și că trebuie să plătesc pen- 
tru asta. Mă pedepseşte cu izbituri scurte, bruște, care 
ajung până în cel mai adânc cotlon al interiorului care-l 
primește cu respingeri, ca pe un invadator. Viteza pe 
care o prinde îmi scutură corpul și urăsc că nu îmi dă 
voie să mă uit la el, în timp ce o face. Deşi îi caut chipul 
cu disperare, acesta e ascuns în scobitura gâtului meu 
și îl ține departe de ochii mei curioși. 

Dar apoi îmi arată că nimic nu e suficient pentru 
noi, prea greu de îndurat. Se retrage cât să-și poată fixa 

privirea letală pe fața mea și mă prinde de gât, apăsân- 
du-mă și mai tare de centrul crucii, în vreme ce partea 
de jos a corpului îmi rămâne atârnată de el. Braţele mi 
se întind la maximum, provocându-mi dureri tot mai 
mari, pe măsură ce Keith accelerează, intrând şi ieșind 
din trupul meu încordat ca naiba, într-un ritm haotic. 
Între noi se mai aud doar răsuflări întretăiate şi sune- 
tul produs de coapsele lui, cum se lovesc de ale mele. 

Cu dinţii încleștaţi, refuz să-i mai ofer ceva, în 
afară de câteva mârâituri și gâfâieli nesfârşite. Degetele 
sale mai au puţin până să-mi pătrundă în pielea gâtu- 
lui și să mă sfâșie, îngreunându-mi respiraţia la fiecare 
împingere în canalul strâmt care-l înghite cu totul. 

Îl urăsc! Doamne, cât îl mai urăsc! Dacă mâinile 
mele ar fi libere, l-ar sugruma până n-ar mai rămâne 
nimic din el și până când ochii aceia verzi, împăien- 
jeniţi de o excitare care-i înroșeşte chipul, s-ar bloca 
încremeniţi. 

Și totuși, mă face să mă simt prea bine, iar pleoa- 
pele mi se zbat, vrând să se închidă ca să pot savura 
totul la o intensitate mai mare. 

Apoi totul se termină sau așa cred. Regele meu 
dus cu capul se oprește dintr-odată, frustrându-mă 
cu o forță nemărginită, pentru care ar trebui să fie ars 
pe un rug. Îmi eliberează gâtul, apoi mâinile, lăsând în 
urma curelelor o durere usturătoare și o roșeaţă care 
sigur se va învineți. Şi, tocmai când mă aştept să-mi 
dea drumul, mă aruncă pe umărul lui și mă smulge 
de lângă cruce, picioarele sale păşind grăbite pe aleea 
pavată din jungla cuprinsă de sera de sticlă în care ne 
aflăm. 

Îl prind de păr, degetele mele adâncindu-se în 
podoaba brunetă și acum umedă de transpiraţie, și îl 

trag până când obţin de la el un mărâit înfuriat şi o 
palmă usturătoare peste fund. Nu sunt deloc atentă în 
ce colţ al grădinii mă duce, dar sub mine apare de nică- 
ieri salteaua moale și răcoroasă a unui pat de exterior 
de tip landou și tăblie semicirculară. Atât văd, înainte 
ca mâinile lui Keith să rupă rochia din jurul taliei și să 
mă dezgolească cu totul, aruncând fâșiile de material 
lângă patul pe care am ajuns să stau întinsă. 

Cu o expresie concentrată și ținându-și privirea 
înfiptă în mine, acesta își smulge apoi cămașa de pe el, 
rupându-i nasturii doar cu o tragere, înainte să urce în 
genunchi pe marginea saltelei și între picioarele ce mi 
se flexează singure. 

Îl împing cu mâinile în pieptul cu piele bronzată şi 
alunecoasă când se apleacă peste mine, dar nu reușesc 
să-l îndepărtez. Nici nu cred că vreau asta, însă instinc- 
tul îmi cere cu tărie să încerc măcar, deşi se dovedește 
rapid ca fiind de-a dreptul nefolositor. Keith mă prinde 
de ambele încheieturi și mi le mută de pe el, intrând în 
mine cu o mișcare fluidă din șolduri. 

Spatele îmi tresare pe saltea, arcuindu-se dureros 
când îl simt și mai adânc, atingând un nerv zbuciumat 
și sensibil. Geamătul care-mi evadează printre buze 
îl face și pe el să geamă prelung și gros. Pieptul îi vi- 
brează dincolo de mușchii încordaţi. 

Apoi nu-mi dau seama ce se întâmplă. Nu-mi dau 
seama nici dacă ajungem să ne luptăm sau să ne-o 
tragem sălbatic. Poate ambele în aceeaşi măsură. Cu 
unghiile mă străduiesc să-i iau pielea și să-i provoc 
durere, dar accept fiecare împingere chiar și după ce 
îmi prinde mâinile şi mi le vâră sub cap. 

Curând, devenim la fel de zgomotoşi ca o melodie 
heavy metal, în timp ce patul de sub noi pare să se 

mute din loc. Mă prinde într-un adevărat vârtej care-mi 
pune toate simţurile la încercare, chiar şi pe cele mai 
profunde. Nu contează că încep să-mi simt trupul din 
ce în ce mai puţin - în afară de locul în care lovește tot 
mai insistent - sau că mâna i se mută atât de des, încât 
nu mai ştiu pe care parte din mine se află. Viteza pe 
care o prindem ambii e suficient de ameţitoare, încât 
să nu mai fiu conștientă de absolut nimic, decât de 
cum se simte asta. 

Adânc. Animalic. Al dracului de carnal. 

Alunecă pe mine și în mine energic și rapid, până 
îmi simt sufletul cum se rupe în două, asemeni corpu- 
lui. Nu mai ţin cont nici când își ridică partea de sus a 
trupului ca o maşinărie, și mă prinde de gât, sprijinin- 
du-se în podul palmei care-mi apasă greu locul în care 
claviculele se întâlnesc. 

Dumnezeule! 

Tremurul violent care mă acaparează pe de-a-n- 
tregul cu toată forţa lui m-ar putea face să sar de 
pe saltea, dacă Keith n-ar fi peste mine. Şi, deși e al 
naibii de insuportabil și îmi mărește ochii de spaimă, 
luându-mi și cel mai nenorocit geamăt de care sunt în 
stare, Keith parcă toarnă până și benzină acolo unde 
arde de-a dreptul, stârnind un adevărat incendiu între 
picioarele mele. Se ridică în genunchi și mă stimulează 
cu mâna, apăsând peste miezul sensibil, continuând 
să se miște în mine neobosit, prelungindu-mi chinul 
la nesfârșit. 

Rezistenţa mea se clatină în fața orgasmului ex- 
ploziv și fierbinte ca lava, care nu doar că mă face să 
gem în moduri dubioase, ci să ţip tot mai tare, vocea 
mea atingând cele mai imposibile note pe care le-ar 

putea atinge cineva, pe când Keith trage de el până 
înnebunesc. 

— Opreşte-te! zbier. Stop! 

Dar el se mișcă și mai puternic, pompând în mine 
cu repezeală și stimulând cu mâna, până nu mai știu 
de mine. Plăcerea divină care-mi străbate tăios trupul 
arde totul în mine, rade tot, lăsând în urmă o imensă 
ușurare şi, pentru un moment lung, mă aruncă din 
Eden. 

Îmi mai revin în simţuri cu greu. Clipesc de câteva 
ori ca să alung ceața de pe ochi şi îl găsesc pe Keith 
lângă mine, pe jumătate dezbrăcat şi privindu-mă cu o 
expresie goală, sprijinindu-și capul în palmă. 

— Există doar un mod prin care poţi să mă 
oprești, îmi spune direct. Te pui în genunchi și îţi ceri 
iertare pentru că m-ai lovit în faţa fraţilor mei, apoi te 
transformi în cea mai cuminte fetiţă din lume, altfel o 
să te chinui enorm, iar atunci când o să ieşi din grădina 
asta, şi cine știe când o să se întâmple asta, o să ai ne- 
voie de un psihiatru. 

Îl ascult atentă, cu toate că abia încep să-mi simt 
din nou trupul. Încă sunt buimacă de ceea ce s-a în- 
tâmplat aici. 

— Tu alegi, mă informează serios. Mie îmi con- 
vin ambele variante, să știi! Tocmai am descoperit 
că îmi place al dracului de mult să ţi-o trag animalic. 
Ai o rezistenţă cu care nu se pot lăuda multe femei. 
Bineînţeles, asta dacă excludem faptul că ai leșinat 
înainte să termin în tine, aşa cum îmi doream, şi n-a 
mai fost deloc satisfăcător. Necrofilia nu e atractivă. 

Limbajul lui e scandalos de vulgar şi mă tentează 
să-l pocnesc iar. Dar n-o fac. Deşi ar merita-o mai mult 
decât oricine altcineva, mă rezum doar la a-i izbucni 

în râs în plină faţă, până când expresia lui calmă și 
serioasă piere sub ochii mei. 

Dumnezeule! Sunt tare curioasă să aflu ce cre- 
aturi i-au dat naștere unuia ca el. Oare sunt la fel de 
ridicol de dobitoci? 

— Ce naiba ți se pare amuzant? 

— Cred că știm amândoi răspunsul la asta, Keith! 
i-o trântesc printre hohote. Dar află ceva, rege neîn- 
coronat ce ești! O să mă pun în genunchi doar atunci 
când o să mori subit, în niciun caz ca să-mi cer iertare 
unuia ca tine! Eu nu-mi cer iertare nici când mă spove- 
desc! Dacă e să mă duc în Iad... ei bine, tu o să fii acolo 
să mă aştepţi! Sunt sigură că avem amândoi câte un loc 
rezervat. 

Mă ridic încet, aplecându-mă asupra lui până 
când se răstoarnă pe spate și mă privește uluit, având o 
încruntătură delicioasă între sprâncene. Nu mă opresc 
până când buzele mele nu sărută suav încruntătura 
aceea, nedumerindu-l şi mai mult. 

— În plus, cine naiba a spus că eşti singurul căruia 
îi place să şi-o tragă sălbatic? îl întreb, coborându-mi 
gura peste buzele lui. Amice, nu văd ce ai putea să-mi 
faci atât de rău, încât să nu o simt ca pe o răsplată că 
te suport. 

Îl sărut domol, făcând conturul gurii sale cu vâr- 
ful limbii, înainte să mă trag mai jos pe saltea și să ling 
pielea ușor sărată a pieptului, trasând cu limba o dâră 
umedă spre abdomenul tare. Liniştea serei şi semi-în- 
tunericul care ne înconjoară face ca fiecare curbă a lui 
să arate dumnezeiește. Corpul său e ca sculptat, așa 
că toată acțiunea nu-mi poate aduce decât plăcerea 
infinită de a-l descoperi și de a-i provoca un tremur 
delicios, urmat de un sâsâit printre dinţi. 

Își înfige brusc mâna în părul meu lung, oprin- 
du-mă înainte să ajung la ce-mi doresc. Trăgându-mi 
capul pe spate, îmi aruncă o privire mortală, înainte 
să mă rostogolească pe saltea. Mă trântește pe burtă, 
apoi îmi lipeşte fundul de pelvisul său cu o tragere 
puternică, în timp ce întreaga mea podoabă capilară 
se revarsă peste faţa mea, blocându-mi orice vedere. 

— Oh! exclam amuzată. Fără preludiu? 

— Crede-mă, n-am nevoie! mârâie. 

Se izbeşte în mine cu o mișcare agilă, intrând 
până la capăt, apoi se opreşte pe neașteptate. 

— Şi se pare că nici tu! adaugă pe un glas la fel de 
intens, aplecându-se peste spatele meu arcuit ca să-mi 
ferească părul de pe obrazul care nu-i strivit de saltea. 
Să nu dea dracu să leșini iar, Ellie, altfel promit solemn 
că o să aduc cravașşa şi atâta o să te bat cu ea, până o să 
mă implori să mă opresc! 

Apoi începe în forță, lovind în mine cu toate pu- 
terile lui, până când tot amuzamentul mi se năruie sub 
atacul lui ucigător. Îmi apasă capul în saltea cu mâna, 
iar cu cealaltă îmi prinde braţul la spate, presând peste 
mijlocul meu până aproape îl rupe, toate în același 
timp în care împingerile sale devin tot mai tari și mai 
adânci. Pelvisul i se izbește de fundul meu de prea 
multe ori, făcându-mă să pierd contactul cu realitatea, 
căzând pradă unei alte realităţi în care e perfect nor- 
mal să mă dăruiesc unui criminal cum e el. 

Presimt că asta o să se termine doar într-un sin- 
gur mod: dezastruos. 

— Drace, cum te simt! replică printre gâfâieli, gla- 
sul lui masculin căpătând note al naibii de excitante. 

Cum îl simt eu pe el! Şi, deși mă ţine captivă sub 
el, într-o poziție incomodă, nu vreau să se oprească. 

Niciodată n-am mai fost așa de înfierbântată și de 
excitată, să simt că o să mă transform într-o baltă de 
sudoare cât ai clipi. 

Și continuă să pună presiune pe mine în toate 
felurile posibile, asigurându-se astfel că, atunci când o 
să-mi dea drumul, o să mă doară. 

Simt cum mă fac tot mai moale sub el. Răsuflu 
greu, cât timp plămânii mei tânjesc după o gură sănă- 
toasă de aer, iar ochii mi se închid. 

— Rămâi cu mine, Ellie! îmi cere încordat, readu- 
cându-mă din nou cu mintea la el. Rezistă, iubito! 

Rezist! Îmi revin rapid în simţuri şi încep să mă 
mişc și eu, ieşindu-i în întâmpinare la fiecare bleste- 
mată de împingere, intensificând-o pe fiecare în parte 
până rămân fără glas cu care să-mi exteriorizez stresul 
interior. Îmi smulg braţul din strânsoarea sa şi mă ridic 
în coate, împingându-mă la rândul meu în el cu dinții 
încleștaţi. 

Sunetele pe care le scoate sunt la fel de divine ca 
prestația lui. Keith are în arsenal cele mai excitante ge- 
mete și nu se sfieşte să le arunce asupra mea pe toate, 
special să-mi sucească minţile așa cum n-au mai fost 
sucite niciodată, nici măcar de ideea proastă de a-mi 
oferi virginitatea lui Peter Acnee, din pură curiozitate. 
Nimic din ce am trăit până acum nu se compară cu fe- 
lul în care Keith se mișcă în mine, viril și pus pe distrus 
totul. 

Până și palmele sale, care alunecă pe spatele meu 
într-o mângâiere nesfârşită, se simt ca nişte gloanţe 
care vor să mă omoare. 

lar situaţia devine de-a dreptul agonizantă şi in- 
suportabilă când îmi capturează ambele braţe și mi le 
trage în spate, ridicându-mi partea de sus a corpului, 

cât mărește viteza până la imposibil, ţinându-mă 
suspendată deasupra saltelei. Părul lung și negru se 
adună sub ochii mei, dezgolindu-mi ceafa. 

Al doilea orgasm vine mai rapid decât primul 
și pare să-l frustreze pe regele dement, care mârâie 
enervat în spatele meu când interiorul mi se contractă 
în jurul lui. Îmi dă drumul să cad înapoi pe saltea, 
apoi îmi desparte genunchii la refuz, astfel încât mai 
am doar puţin până să ating patul cu abdomenul. În 
schimb, mă lovește peste fesă și mă prinde de șolduri, 
accelerând simţitor, odată ce eu mă dezintegrez la 
fiecare împingere. Atinge şi el orgasmul când se mai 
înfige pentru o ultimă oară în mine, terminând spec- 
taculos, cu gemete răsunătoare, abia când al meu își 
spune ultimele replici. 

Și când ne prăbușim, o facem amândoi. Aterizez 
pe burtă imediat ce mă eliberează, iar el cade peste 
mine, răsuflând prea greu ca să nu-mi fac griji că o să 
moară de-a binelea. 

Acum, că s-a terminat, mă întreb în mintea mea, 
cât îmi trag sufletul, ce o să se întâmple mai departe. 
Cât o să mă ţină în Eden? Câte orgasme sfâşietoare o 
să-mi ceară până să se declare mulțumit? De câte ori 
o să se termine în mine, până o să se plictisească? Și, 
cel mai important, o să mă ţină captivă aici până când, 
într-adevăr, o să înnebunesc? 

Probabil că da. Probabil că nu o să-mi dea drumul 
până când nu o să fiu nebună după el. La propriu! Dar 
probabil că nu-mi pasă. Dacă e absolut necesar să iasă 
cineva nebun din Eden, atunci... vom fi amândoi. 

Mă trezesc din amorţeală sub o ploaie de sărutări. 
Deschid cu greutate ochii obosiţi, simțind imediat cum 
vor să se închidă la loc de somn și din cauza luminii 
neașteptate. Dacă judec după faptul că nu mă simt 
nici măcar puţin odihnită, nu cred că am dormit mai 
mult de zece minute - suficiente, se pare, ca Keith să-și 
adune din nou forţele surprinzătoare. 

Sunt tot în Eden. Nici n-am plecat de aici, iar el 
parcă nu se mai oprește. Coboară cu gura de pe gâtul 
meu, cuprinzându-mi sânul stâng în palmă, și lasă dåre 
fierbinţi spre sfârcul celui drept, pe care nu ezită să-l 
prindă strâns între dinți. 

Și, în ciuda oboselii frustrante, corpul meu reac- 
ționează la el. Se încălzește ușor, vibrând în mâinile pe 
care le găsesc tot mai pricepute. 

Cum poate fi așa? Parcă nici n-ar avea nevoie să-şi 
tragă suflul. Funcţionează ca o mașinărie construită 
special ca să te chinuiască psihic până îţi pierzi minţile, 
așa cum sunt eu aproape să mi le pierd. 

— Nu... 

Ridic braţele de deasupra capului, gata să-l 
împing de pe mine, dar mă opresc năucită când îmi 
văd încheieturile legate una de alta cu bandă adezivă 
argintie. 

— Nu mă tenta să-ţi pun și pe gură, mă averti- 
zează, lăsându-și capul să se ridice pentru a mă putea 
privi în ochi. Mai am destulă. 

Pufnesc, în timp ce el se ridică deasupra mea şi 
se sprijină în braţe, făcându-și agil loc între picioarele 

pe care încerc în zadar să le strâng. Îmi prinde mâinile 
sub noi, apoi rânjește lasciv ca să mă calce pe nervii 
deja întinși. 

— Când am spus că ești dus, chiar nu m-am înşe- 
lat, îl ironizez. Ai probleme grave, amice. 

— De parcă tu n-ai avea deloc, mi-o trântește 
malefic. După o noapte în care ţi-am tras-o de atât de 
multe ori, încă ești udă. Sincer să fiu, am mai avut de-a 
face cu nimfomane până acum, dar tu ești ceva ce n-am 
mai întâlnit. Ori ţi-ai propus să mă scoţi din sărite, ori 
chiar eşti ahtiată după sex. 

Îmi dau batjocoritor ochii peste cap sub el, ca să 
înţeleagă că nu dau nici doi bani pe ceea ce-mi spune. 
Am auzit lucruri mai greu de suportat despre mine, 
decât atât. Dacă într-adevăr vrea să mă simt jignită, 
trebuie neapărat să se străduiască. 

Ce nu știe el e că, până acum, sexul mi se părea 
simplu. Corpul meu n-a reacţionat niciodată astfel, în 
preajma unui alt bărbat, cum reacționează la Keith. 
Mereu excitat şi sensibil, mereu pregătit să fie atins de 
mâinile acelea mari și fine, care-mi provoacă frisoane 
în josul abdomenului. 

— Mai bine fac sex, decât să te mai aud vorbind, 
replic sec. Nu mai bine faci ceva cu gura aia, decât s-o 
lași să trăncănească așa, aiurea? 

Keith se încruntă ușor, privindu-mă nedumerit. 

— Cine naiba te-a făcut pe tine șefă? 

Se retrage dintr-odată, ridicându-se în picioare 
lângă pat, înainte să se uite la mine cu expresia lui 
de om serios şi puţin iritat. Înghit în sec, lăsându-mi 
privirea să cadă pe el, să-l studieze în amănunt. E aşa 
de frumos, mai ales gol, că-mi lasă gura apă de poftă 
să-l ling peste tot. 

— Ridică-te! îmi ordonă. 

— De ce? întreb zeflemitoare. 

— Pentru că o să faci tu ceva cu gura. Sper că 
cercelul ăla din limba ta ascuţită e folositor, altfel o să 
fiu dezamăgit. Sunt sigur că știi să faci un oral la fel de 
prost cum ţi-o tragi. 

Izbucnesc în râs, rămasă întinsă pe salteaua 
patului de grădină. Nu mă clintesc nici măcar un centi- 
metru, darămite să fac ce-mi spune. Până la urmă, cine 
a spus că o să-i fie simplu? 

— Poate că nu vreau să-ţi arăt ce știu să fac, Keith. 

— Zău? mă întreabă cu o falsă mirare, arcuindu-şi 
sprâncenele negre. De ce? 

— Pentru că nu vreau să devii dependent de ceva 
ce n-o să ai niciodată. Eşti deja nebun. Nu vreau să 
agravez situația. 

Închei cu un zâmbet zeflemitor, de vreme ce el 
rămâne nemișcat, privindu-mă oarecum surprins. 
Probabil că nu-i vine să creadă că, deși mă ţine captivă 
aici, încă găsesc puterea să-l iau la mişto. 

Și nici nu merită ceva mai bun! 

Dar apoi rânjetul îmi piere când mă prinde din 
spatele genunchilor și mă trage pe saltea, târându-mă 
până în fața lui, la marginea patului. Primul instinct 
pe care îl am este să mă prind de așternutul alb, însă 
mâinile mele legate au ceva de spus împotrivă. 

Îmi desface larg picioarele sub ochii săi iscoditori, 
ce mă sfredelesc fără rușine, devenind din ce în ce mai 
afectaţi de excitarea care-l năpădește doar uitându-se 
la mine. Îi văd printre gene erecţia tot mai înfloritoare 
și înghit în sec când știu ce mă așteaptă. 

— Dacă scoţi vreun sunet sau termini mai repede 
decât vreau eu, murmură, o să te fac hrană vie pentru 
rechini și nu glumesc deloc. Nu e cazul să mă provoci 
și mai mult. M-ai înţeles? 

Prinzându-mi bărbia, îmi întoarce faţa în sus 
şi strâng din dinţi, nervoasă. Începe să-mi displacă 
faptul că tipul ăsta vrea să conducă totul, inclusiv 
ceea ce simt. În schimb, îmi place să cred că nu sunt 
ușor de manipulat, ca o marionetă ale cărei frânghii 
se străduiește să le prindă și nu mai știe cum. Sunt cu 
totul altceva. 

Pot să fiu şi eu păpușar, ca el. Până la urmă, nu 
mă pot vedea în continuare ca pe o victimă, când ştiu 
că noaptea trecută a fost una dintre cele mai intense 
experienţe pe care le-am trăit vreodată. Aş minţi dacă 
aş afirma că mă simt subminată de individul ăsta, nu 
când mă distrez astfel. 

Însă acum... faptul că îmi dă ordine, ca şi când 
n-aş fi nimic altceva decât o supusă dezgustătoare, 
mă înfurie enorm şi atunci când se pregăteşte să intre 
în mine, îmi eliberez piciorul din strânsoarea lui și îl 
împing cu talpa, făcându-l să se dea doi pași înapoi, 
luat prin surprindere. 

Sar de pe pat şi mă apropii de el cu maxilarul 
încleștat și cu mâinile în continuare legate cu bandă 
adezivă, păşind lent pe marmura rece. 

E doar o chestiune de timp până când ajungem 
să ne dăm reciproc târcoale, fiecare nemulţumit de 
celălalt și la fel de goi ca Adam și Eva. 

— Nu sunt jucăria ta, Keith! mârâi, nescăpându-l 
din ochi nici măcar pentru o clipă. Ştiu că ţi-ai pus în 
gând să mă strici ca pe una, dar află că sunt făcută din 
carne și oase și că nu mă stric atât de ușor. Dar, dacă tot 
vrei să ne jucăm... 

Mă opresc în spatele lui, mângâindu-i pielea fină 
și bronzată de la un umăr la altul, înainte să-mi las 
degetele să coboare lin pe șira spinării. Are un spate 
foarte bine structurat și acord timp pentru a-l admira, 

având în vedere faptul că nu se întoarce imediat. În 
același timp, admir și fundul parcă sculptat în piatră. 
Îl simt încordându-şi fiecare mușchi în parte şi întor- 
cându-și capul ca să mă poată privi, curios probabil de 
ceea ce am de gând să fac mai departe. 

Apoi sâsâie și blestemă când îmi lipesc buzele de 
spaţiul dintre omoplaţi, încordându-se puternic, că 
mă aştept să-i crape pielea. E o adevărată plăcere să-i 
descopăr un punct sensibil şi să i-l exploatez cu gura 
până începe să tremure. 

Cedează lamentabil şi rușinos când se întoarce cu 
fața spre mine, ca să mă oprească. E același moment 
în care îl îmbrâncesc cu toată puterea mea, trântindu-l 
pe salteaua patului. ÎI încalec înainte să se dezmeti- 
cească, atacându-l când se așteaptă mai puţin, și îl 
sărut adânc, până când Keith e nevoit să inspire pe nas 
ca să-mi poată face faţă. Limba îmi plonjează printre 
buzele lui, încolăcindu-se în jurul alei sale cu agilitate, 
lăsând cercelul să-l atingă până în străfundul gurii, ca 
să-l ațâţe. 

Totodată, mă poziţionez deasupra lui. E prilejul 
perfect să-i iau autoritatea pe care, până acum, s-a 
străduit s-o exercite asupra mea. Trăia cu impresia că 
mă poate submina, însă acum o să-i arăt că nu poate 
să-mi facă nimic din ce să nu-mi placă, indiferent cât 
de agresiv ar putea deveni. 

În principiu, şi eu mă dovedesc a fi agresivă 
când îl primesc în mine și mă mișc cu forţă, cuprinsă 
de euforie și extaz. Oboseala pe care o simțeam până 
acum dispare ca prin farmec și, sprijinită în braţe pe 
pieptul lui alunecos, mă mișc haotic și grăbit, până îi 
iau răsuflarea cu totul. 

De data asta, eu i-o trag lui. Tare. La fel de tare pe 
cât îl simt în mine, alunecând cu ușurință până în cele 

mai adânci colţuri ale trupului și lovind cu insistenţă 
un mănunchi de nervi dureros. Se mișcă și el sub mine, 
accelerând simţitor, pe măsură ce mănunchiul crește. 
Cu o mână îmi cuprinde încheieturile mâinilor care nu 
știu cum ajung pe gâtul lui și vor să-l sugrume, iar cu 
cealaltă mă agaţă de șold, trăgându-mă spre el cu toată 
puterea, distrugându-mi până şi cel mai vag ritm pe 
care l-am stabilit cu greu. 

Nu mai deţinem nici cel mai mic control. Corpurile 
ni se izbesc unul de altul în mișcări frenetice, pe când 
explozia de gemete amestecate se lovesc de pereţii din 
sticlă ai serei, acoperind ciripitul neoprit al păsărilor 
care ne țin companie. 

E cald ca în Iad aici! Prin ameţeala ce m-a cuprins 
în mrejele ei ca niște gheare ascuţite, nici nu-mi dau 
seama când Keith ajunge cu capul între perne, iar eu 
cu spatele spre el. Simt durerea tăioasă când mâna lui 
se adânceşte în părul meu, iar coloana mi se arcuiește 
ușor. Capul mi se sprijină de umărul lui, iar obrazul 
mi-e zgâriat de barba aspră pe care o poartă, când îşi 
ridică gura spre urechea mea ca să-mi ordone pe un 
ton grav şi excitant: 

— Nu te opri! 

Constat că, într-un fel sau altul, tot el conduce. 
Încăpăţânarea lui e de un milion de ori mai mare ca 
a mea. Îşi fixează o mână la mijlocul spatelui meu şi, 
trăgându-mi și mai tare capul, mă îndoaie ca pe un arc 
grațios, smulgându-mi un țipăt care se transformă în- 
tr-un geamăt prelung, de îndată ce se mișcă sub mine, 
ajungând parcă şi mai adânc. 

Drace! 

Cu mâinile acum eliberate, caut ceva de care să mă 
sprijin ca presiunea pe care acesta o pune pe spatele 
meu într-o poziţie demnă de un contorsionist, să nu 

mai fie atât de mare, însă tot ce reușesc este să strâng 
marginea cearșşafului și să strâng din dinţi ca să rezist, 
singurul punct în care mă ţin rămânând genunchii. Am 
impresia că încearcă să-mi rupă coloana, în timp ce se 
adânceşte în mine cu viteză. Tălpile îmi ajung captive 
sub coapsele lui şi îmi susţine întreaga greutate doar 
în brațul drept, buzele sale fiind lipite de urechea mea, 
unde îi aud cel mai bine răsuflarea întretăiată și fiecare 
geamăt stins pe care gura lui îl scoate. 

— Oh, Doamne! murmură printre gâfâieli sonore, 
vocea lui groasă fiind afrodisiacul perfect pentru sim- 
țurile mele. Te ador! 

Mă înfior deasupra lui, cutremurându-mă cu o 
asemenea putere, încât aproape mă scapă. E îndeajuns 
de insuportabil și fără să-mi șoptească la ureche ceva 
ridicol de excitant şi de înnebunitor. 

Mă adoră. Ha! Nu vreau să mă adore, ci să mă 
venereze. Să mă iubească cu forță! Să mă îndoaie ca 
acum şi să se miște în mine neoprit, până o să murim 
amândoi de epuizare. Adoraţia e pentru oameni care 
nu pot face ceea ce facem noi, adică să ne consumăm 
reciproc până aproape de canibalism. 

Acum îmi doresc atât de tare să termine, încât 
fac eforturi supraomeneşti să-l acompaniez la fiecare 
împingere, simțind cum rezistența mea începe să se 
clatine periculos de tare, gata să se prăbușească în faţa 
lui. 

Și o face. Termină la câteva clipe după ce am parte 
de un orgasm sfâşietor, care smulge din mine totul. 
Susținerea lui se prăbuşeşte și aterizez cu toată gre- 
utatea peste el, gemând de durere, dar și de plăcerea 
colosală care încă îmi zdruncină trupul din temelii. 

Respirând accelerat sub mine, mă cuprinde cu 
braţele şi așteaptă să mă liniștesc. Gâtul mă arde, 

amintindu-mi că aș bea și marea întreagă, doar ca 
să-mi sting setea și fierbinţeala. 

— Încep să cred că îţi place aici, Ellie, mărturi- 
seşte, ferindu-mi părul lipit de fruntea umedă de tran- 
spiraţie. Aveam de gând să te scot azi din Eden, dar nu 
mai sunt la fel de sigur. 

— De ce? întreb, înghițind în sec și lăsându-mi 
privirea să urce spre tavanul din sticlă al serei, prin 
care se vede cerul albastru și senin al zilei. Ai de gând 
să mă mai chinuiești o zi și o noapte? 

— Vreau să te chinuiesc mai multe zile şi nopți, să 
nu mai știi câte au trecut și câte mai vin. Să nu mai știi 
nici de câte ori am fost în tine și de câte ori o să mai fiu. 
Și o să te doară! adaugă categoric. Tare! O să mă urăşti 
cât pentru toată viaţa. 

— Deja te urăsc cât pentru toată viaţa, îl informez, 
scoțându-mi cu greutate picioarele de sub coapsele lui, 
ca să mă întind cu totul peste el. 

— Bun! mârâie. Pentru că nu vreau să devii de- 
pendentă de ceva ce n-o să ai niciodată! 

Până să analizez faptul că mă atacă cu propriile 
mele cuvinte, acesta mă răstoarnă de pe el și se ridică 
de pe pat, făcându-mă să pufăi supărată. 

— Mi-e foame, jigodie! mă răstesc. 

Keith se întoarce cu fața spre mine, aruncându-mi 
o privire criminală. 

— Controlează-ţi limbajul, păpușă. 

— Ai de gând să mă ţii aici fără mâncare şi apă? 
După câte vezi, nu funcționez pe baterii, ca vibratorul 
sau ca o păpușă gonflabilă sofisticată! Vreau să mă- 
nânc! 

— O să mănânci, mă asigură. Mai taci odată! 

Expir zgomotos aerul pe nas, iritată de atitudinea 
lui. 

— Crezi că, dacă mă torturezi la infinit, Amelia o 
să învie din morţi? 

Oftând, acesta își trage pantalonii pe el şi își în- 
cheie șlițul, continuând să mă privească doar așa cum 
e el capabil, cu superioritate, ca și când într-adevăr 
m-ar deţine. 

— Acum nu mai e vorba despre Amelia, ci despre 
tine. 

Mă ridic în coate, curioasă și uimită în aceeaşi 
măsură, uitându-mă insistent la el. Ochii săi verzi ca 
jungla care ne înconjoară în colţul ăsta mic de Paradis, 
se fixează într-ai mei şi îmi ţin respiraţia cât timp aş- 
tept să continue. 

— Cu toată încăpăţânarea și cu gura ta slobodă, 
tocmai ai devenit jucăria mea preferată şi atât o să te 
exploatez, în mii şi mii de feluri, încât o să sar și eu de 
pe fix, nu numai tu. Și, după ce voi termina cu tine, nu 
o să mai valorezi un cent, cât faci acum, ci milioane de 
dolari! Se vor îngrămădi toți să te cumpere şi n-o să 
te dau nici măcar celui mai bogat om din lume, care 
probabil o să vrea să arunce și miliarde ca să te aibă, 
nu doar milioane. O să te ţin pe insula asta, unde timp 
de trei luni o să fii numai și numai a mea, iar apoi alte 
nouă o să stai și o să aştepţi de una singură, să mă întorc 
la tine, gândindu-te obsesiv la faptul că, în perioada în 
care tu ești aici, eu o să fiu într-o altă femeie. Mai pe 
scurt, o să fii o târfă de lux, îmbrăcată din cap până în 
picioare în diamante, dar goală pe dinăuntru. Da, cred 
că pedeapsa asta o să-ţi fie suficientă cât să nu mai faci 
niciodată ce i-ai făcut ei! 

Ascult totul, din ce în ce mai îngrozită de ideea 
lui. Cum să rămân aici şi să-l aştept nouă luni, singură 
pe întreaga insulă? Nici celui mai aprig dușman nu 
i-ai putea face un rău ca acesta de mare, iar asta mă 

face, într-un final, să înţeleg ce ură îmi poartă mie și ce 
iubire i-a purtat ei. 

Dar asta poate fi doar o șaradă, nu? Ca să păstreze 
nişte aparente. 

— Nu o să faci asta! exclam, vrând mai mult să mă 
conving pe mine de asta, ridicându-mă în genunchi pe 
saltea. Prefer să mă vinzi pe un cent sau să mă omori, 
decât să mă laşi aici! 

— Ce te face să crezi că aş vrea să mori? pufnește, 
chicotind amuzat. 

Cobor grăbită de pe pat şi îmi îndrept spatele în 
fața lui, mișcare ce-l face să-și aplece ochii frumoși spre 
sânii mei goi şi să-i sfredelească la doar câteva minute 
de când m-a avut exact cum și-a dorit. E un lucru ce-i 
trădează interesul adevărat pe care îl are faţă de mine 
și pe care încearcă să-l mascheze cu ameninţări pe 
care nu prea le mai iau în considerare. 

Și mă apropii de el, rânjetul lui pălind subtil pe 
măsură ce anulez distanța mică dintre noi. Privirea 
sa devine imediat prudentă, de parcă s-ar aștepta să-l 
atac. Dar chiar dacă mă tentează să-i mai trag o palmă, 
în schimb îmi cobor mâinile spre cureaua pe care abia 
a legat-o şi o desfac încet, păstrându-mi ochii cenușii 
asupra feţei lui nedumerite. 

— Dacă eu nu plec de aici, atunci nici tu nu o vei 
face, îi spun categoric. O să ieși din grădina asta abia 
când o să mi-o tragi din dragoste, nu din ură. 

— Asta nu o să se întâmple. 

— Eşti sigur? zâmbesc. Cine ştie câte nopţi vor 
trece până atunci, dar o să reușesc. La final, nu o să-ţi 
mai dorești să mă lași aici sau să mă dai, ci să mă iei 
cu tine oriunde vei vrea să dispari. Nu o să te mai poţi 
îndepărta de mine nici pentru un blestemat de minut! 

Imediat ce îmi rostesc la rândul meu planul, așa 
cum a făcut-o și el, mă aplec în genunchi la picioarele 
lui, ţinându-mi privirea agățată de a sa. Pe chipul 
splendid îi traversează o uluire pe care n-ar putea s-o 
ascundă nici cu tot efortul din lume și probabil că în 
mintea lui se întreabă de ce am lăsat garda jos tocmai 
acum, după ce am refuzat cu încăpățânare să mă supun 
dorinţei sale. 

Continuând să-l privesc, îi trag pantalonii pe 
coapse în jos şi îl prind în palmă, simţindu-i cu degetele 
prima zvâcnire când acestea se înfăşoară în jurul lui. 

— Ridică-te! îmi comandă înfuriat. 

Aș fi nebună s-o fac, în special când îmi dau 
seama că îl prind într-un moment în care şi garda lui e 
la pământ și am posibilitatea de a-l distruge. 

— Ellie, ridică-te, am spus! se răstește. 

Total în contradicţie cu cerința lui, îl simt cum 
se întărește în palma mea. Când mă aplec și îl prind 
cu gura, ştim amândoi că s-a terminat şi că toată 
răzbunarea asta puerilă s-a transformat subit în cu 
totul altceva. Şi îmi las cercelul din limbă să alunece pe 
lungimea lui, luându-l cu asalt, în timp ce mâna sa mi 
se adâncește cu furie în părul lung și încâlcit, care-mi 
atinge călcâiele pe care stau. Privirea îmi rămâne 
aţintită pe el, necutezând să-l scap din ochi nici pentru 
o secundă. Zvâcneşte atât de tare în gura mea, încât 
se cutremură și înjură grosolan printre dinţi, înainte 
să geamă gros, din străfundul gâtului. Cu degetele îmi 
fereşte șuvițele de pe obraz și îmi trage capul spre el, 
îndemnându-mă să-l cuprind mai adânc. 

Mă agăţ de șoldurile lui, gemând înfundat când îl 
aud și pe el făcând-o răsunător. Cresc ritmul cu care îl 
apuc şi îmi las piercingul să-l răsfeţe pe de-a-ntregul, 
până mă asigur că are parte de cea mai senzuală şi 

intensă experienţă a sa din toate timpurile, cât timp 
el doar îmi ţine părul adunat în mână și îmi urmăreşte 
cea mai bună prestație a mea. 

Și nu mă opresc până ce nu-l simt tremurând din 
toate încheieturile, aşa cum m-a făcut el pe mine să 
tremur întreaga noapte şi o bună parte din dimineaţă. 
Îmi menţin ochii într-ai săi și dau totul din mine. Are 
gust a mine şi a el. 

Orgasmul lui vine mai repede decât m-a obișnuit. 
Până și eu îl simt venind, când mă înșfacă de cap cu 
ambele mâini și îmi grăbeşte mișcările, atingându-mi 
străfundul gâtului, vrând cu disperare să ajungă la el. 
Gemetele sale devin tot mai intense și zgomotoase 
și se eliberează, într-un final, deşi pentru o secundă 
mi-a trecut prin cap să-l las neterminat. Doar aşa, din 
principiu. 

Mă ridic în picioare, iar degetele lui îmi şterg col- 
țurile gurii, privindu-mă cu fascinaţie şi cu broboane 
de transpiraţie pe frunte. Buzele încep să-mi ardă de 
intensitatea cu care se zgâieşte la ele. 

— Mi-e foame, îi spun. 

— Şi mie. 

Însă nu cred că vorbim despre aceeaşi foame, 
ceea ce mă face să mă întreb cât mai poate să reziste. 
Din ce e făcut? 

— O să-i spun lui Jordan să-ţi aducă ceva de mân- 
care. Nimeni, în afară de el şi de noi nu are voie să intre 
aici, iar tu n-ai voie să ieşi. 

Îşi încheie cu repezeală pantalonii, apoi dă să 
plece, însă reușesc să-l prind de încheietura mâinii 
înainte să se îndepărteze şi să-l fac să se întoarcă spre 
mine. 

— Vreau să vin cu tine. 

Acesta strânge din dinţi, maxilarul său încordân- 
du-se. 

— Nu mă face să te atârn de niște sfori ca să stai 
locului, păpușă. 

— Ori stai cu mine, ori vin cu tine. Tu alegi! 

Îmi strâng braţele la piept, enervată, iar el îşi 
arcuiește curios sprâncenele, parcă venindu-i să râdă. 

— Şi dacă nu aleg niciuna din ele? mă întreabă. 

— O să-ţi distrug blestematul de Eden. O să-i dau 
foc şi o să ardă din temelii chiar sub ochii tăi. 

— Asta ar însemna să arzi și tu cu el, Ellie, argu- 
mentează ironic. 

Pufnesc. 

— Orice act cere sacrificiu, Keith. Nu mă deran- 
jează deloc să ard în flăcări, cu grădina ta idioată. Până 
la urmă, ai construit-o special pentru mine, nu? 

Ochii lui se mijesc în fața amenințării mele. 

— Spune-mi, îi cer. N-ar fi poetic să mor odată cu 
ea? 

— N-o să faci asta. 

— Nu mă provoca! îl avertizez printre dinţi. Ştii 
ce se întâmplă cu oamenii care nu mai au nimic de 
pierdut, Keith? întreb, iar el oftează iritat. Devin peri- 
culoși! 

— Da, dar tu nu ești unul dintre ei, replică cate- 
goric, făcându-mă să mă încrunt. Tu ai ceva de pierdut. 

— Ce? 

— Regele, cu tot cu regatul pe care vrei să-l cuce- 
rești. 

Corpul mi-e întins pe patul de tip landou, epuizat 
și dureros, iar mintea mi-e înceată. Caut să mă relaxez, 
închizând ochii pentru câteva momente și ascultând 
doar ciripitul păsărilor din seră şi susurul apei. 

Nici nu mai ţin minte de când n-am mai dormit 
mai mult de câteva minute. Timpul trece altfel în Eden. 
Deși văd de fiecare dată prin pereţii din sticlă când ră- 
sare soarele și când apune, am pierdut numărătoarea 
zilelor de când mă aflu aici. Poate la fel de ușor să fi 
trecut o săptămână sau o lună de când Keith nu mi-a 
mai dat drumul și de când mă chinuieşte în moduri de- 
licioase, până la leșin. Căci da, am pierdut și numărul 
dăţilor în care am căzut frântă și nu mi-am mai revenit 
în simţuri prea curând. 

Și, cu toate astea, m-am obișnuit aici. Grădina a 
devenit un soi de a doua casă în care nu sunt nevoită 
să port haine sau să-mi fac griji că o să intru într-un 
conflict cu altcineva, în afară de el. 

Îl văd pe Keith la câțiva metri de mine, adâncit 
în cada din piatră neagră. Locul ăsta a fost construit 
special pentru a-ţi servi de tot ce ai nevoie, pentru mai 
multe zile. Are până și un duș exterior, mascat de doi 
pereți din marmură care, prin nu știu ce minune, se 
încadrează perfect în mijlocul junglei sălbatice. 

Mă apropii de el, pășind instabilă până sub jetul 
de apă rece. În faţa mea, unde aş fi vrut să existe un 
al treilea perete, Keith se uită lung la mine din cada 
lui, urmărindu-mi fiecare mișcare cu ochii mijiţi, ca un 
prădător care se teme ca prada lui să nu fugă. 

Se vede cât de obosit este și el. Cearcănele de 
sub irisurile de un verde crud sunt din ce în ce mai 
proeminente, dar încă se ţine pe poziţii. Chiar dacă e 
scufundat în apă până la brâu și se sprijină de peretele 
căzii, încă arată ca şi când e gata oricând să țâşnească 
spre mine, iar eu încă sunt șocată de cât de rezistent 
e. Regulile anatomiei nu par să aibă efect și asupra sa. 

Oftez, lăsându-mi umerii să cadă înfrânți și apa 
rece să-mi curgă șşiroaie peste mușchii dureroșşi. Abia 
mai stau pe picioare şi simt cum întreaga mea rezis- 
tenţă e pe cale să se prăbușească. Nici dacă m-ar fi legat 
de cruce și m-ar fi lăsat să zac acolo până la licitaţie, nu 
ar fi fost mai chinuitor decât să fiu a lui la nesfârșit şi 
să simt cum mâinile lui aproape smulg carnea de pe 
mine, când se izbește fără oprire în interiorul meu. 

La naiba! 

Mă întorc cu spatele la el când îl văd ridicându-se 
din cadă, simțind cum mă înfior în anticipare. Mușchii 
mi se încordează pentru a mia oară, ştiind din timp 
că urmează să se apropie, şi nu se relaxează nici când 
braţele lui mă cuprind din spate ca niște bare de oţel 
care se înfășoară în jurul meu și nu-mi mai dau drumul. 

— Eşti frântă, constată amuzat. Eşti sigură că 
încă vrei să-mi ţii piept, Ellie? Poţi să mă oprești doar 
cerându-ţi iertare că m-ai lovit în faţa fraţilor mei și te 
las să pleci. E simplu! 

— Nu mă dau bătută atât de ușor, îl informez, 
stând sprijinită de braţele sale, decât pe propriile 
picioare. 

— De ce? vrea să știe. Ce crezi că obţii cu toată 
încăpăţânarea asta? 

— Probabil nimic, dar refuz să-mi cer scuze pen- 
tru ceva ce voiam să fac demult! i-o trântesc arțăgoasă. 

Părerile de rău nu sunt pentru momentele în care ai 
regrete? 

Keith pufăie, pieptul lui vibrând lipit de spatele 
meu. 

— Deci, preferi să ţi-o trag până leșini din nou, 
decât să-mi spui ceea ce vreau să aud de la tine. 

Nu e o întrebare. Nici o afirmaţie. Ci o concluzie 
care nu pare să-l satisfacă prea mult. 

— Exact. 

Acesta chicotește gros, simțindu-l cum clatină 
dezaprobator din cap. 

— Afurisită ești! Ţi-ai propus să mă omori, nu-i 
aşa? 

Mâinile lui alunecă de pe abdomenul meu, mu- 
tându-se pe șolduri, apoi la baza spatelui, când mă 
întorc cu faţa spre el și îmi las ușor capul pe spate ca 
să-l pot privi în ochi. 

— Care-i treaba, Keith? Nu te mai ţin balamalele? 
Doar atât poţi, ingratule? 

Chicotesc, căutând special să-l enervez, chiar dacă 
astăzi arată mai binedispus decât în restul timpului. 

— Nu-ţi lua avânt, Ellie, mă sfătuiește cu un rân- 
jet iritant de malefic. Nici eu nu mă dau bătut atât de 
ușor. O să ieşim de aici doar morţi sau doar dacă îţi 
recunoști greșeala. Altă opțiune nu există. 

— Îţi dai seama că, prin asta, te pedepseşti şi pe 
tine însuți, nu? îl iau peste picior. 

— N-aş numi-o pedeapsă. Vezi tu, fraţii mei cred 
că nu te încadrezi în cerinţe. Cred că trupul tău nu e 
făcut pentru a atrage atenţia, pentru că nu eşti ca trasă 
prin inel cum sunt slăbănoagele de afară. Dar eu cred 
că eşti sexy şi mă îndoiesc că o să mă plictisesc prea 
repede să încerc întruna să te frâng în două. 

Îmi strânge fesele între degete, vrând parcă să 
scoată în evidenţă de ce cred ceilalți că nu mă încadrez 
în tipar. Eu, una, m-am împăcat cu gândul că nu o să 
ajung niciodată pe coperta unei reviste pentru modele. 

— Până acum nu prea ţi-a reușit, replic ţâfnoasă. 

— Poate ai o rezistenţă dată naibii, păpușă, dar 
tot o să reușesc. Până atunci, îmi place la nebunie să 
încerc. 

Făcându-mi șmecherește cu ochiul, îmi agaţă 
braţele și mi le trece cu forța pe după gâtul lui, ca şi 
când mi-ar cere să-l cuprind şi eu. 

— Mi-am dat seama, bombăn nemulțumită. 

— E vina ta, Ellie, nu a mea, mă informează 
nonșalant. Tu ești cea care refuză să-mi ofere un mic 
moment de satisfacţie, în schimbul eliberării. Mie îmi 
convin ambele variante. 

— Mai taci odată! i-o retez enervată. 

Mă desprind din braţele lui și dau să ies de sub 
jetul de apă care, în loc să mă relaxeze, parcă m-a 
încins şi mai mult. Apuc să fac doar doi paşi pe piatra 
alunecoasă, căci degetele lui deja mă prind de păr şi 
mă trag înapoi, răsucindu-mă ca pe o marionetă ca să 
ajung din nou cu fața spre el. 

Când îmi ridic ochii spre chipul lui, nu-l mai găsesc 
la fel de binedispus. Privirea urâtă pe care mi-o aruncă 
îmi dă de înţeles că nu îmi apreciază deloc dorinţa de 
a mă îndepărta. 

— Nu am spus că poţi să pleci! se răstește. 

Și totul începe să tremure în interiorul meu 
aproape lichefiat de oboseală şi excitare. Chiar și după 
atâta timp, tot nu pot anticipa ce vrea să facă, pentru 
a nu mă mai lua prin surprindere. Continuă să mă 
șocheze de fiecare dată când își pune mâinile pe mine. 

— Keith... 

— O să pleci doar când o să-ţi spun eu. Nu mă face 
să devin și mai rău cu tine. Deja mi-ai ucis până şi cea 
mai mică fărâmă de răbdare. 

Adâncindu-şi și mai tare degetele în ceafa mea, 
mă trage spre el şi gura mi se izbeşte de a lui. 

Ajung lângă pat pe sus, iar Keith mă îmbrânceşte 
cu putere pe saltea. Mă prăbușesc pe spate cu un icnet, 
înainte ca mâinile sale să mă pescuiască și să mă tragă 
la margine cu o smucitură. Nu-mi lasă ocazia să-mi 
revin măcar puţin în fire, căci capul lui se adâncește 
deja între coapsele mele și mă mușcă cu tărie de miez, 
aşezându-se în genunchi. Trupul îmi tresare și se ridică 
în umeri, luat pe nepregătite de atacul lasciv al dinţilor 
săi puternici și al limbii care alunecă peste feminitatea 
mea, nestingherită, fierbinte și umedă. 

Drace! N-are nici măcar o urmă de milă. Știe că nu 
mai am putere să trec printr-un alt orgasm și, totuși, 
se încăpăţânează să-l aducă la suprafaţă, ca să mă 
rupă în bucăţi. Suge cu insistenţă centrul cu terminații 
nervoase până se produce un scurtcircuit în masă în 
mintea mea Îîmpăienjenită de euforie şi, într-un final, 
clachez. 

Sunt gata să admit că îl ador. Mă înnebunește 
într-un fel pe care nu-l credeam posibil, iar corpul 
meu îl iubește pe nemernic prea tare că se arcuiește în 
cele mai dureroase moduri, căutând să-l impresioneze 
și să-l mulțumească în aceeași măsură. Nici gura nu 
se lasă mai prejos; scoate sunete tot mai gălăgioase 
pentru că ştie cât de mult îi place să o audă. 

Și, deși îi ofer tot ce vrea, Keith nu dă semne că 
s-ar opri prea curând. Palmele îi alunecă pe abdomenul 
meu şi ajung la sânii goi, strângându-i în același ritm 
în care limba lui se adâncește în mine, făcând ravagii. 

Îmi adun cu greu puterile să-mi ridic capul de pe 
așternuturile acum umede și să mă izbesc de privirea 
lui, ridicată ca să-mi urmărească fiecare nenorocită de 
mişcare sau încruntătură. Îi strâng capul între coapse, 
nemairezistând să-l văd cum se uită la mine, ca şi când 
într-adevăr aş fi a lui. 

Sau poate chiar sunt. Cine ştie? Am ajuns cam des 
în postura asta în ultimele zile şi nu mai sunt sigură 
dacă mai dețin vreun control asupra mea sau a devenit 
deja stăpân pe tot ce am. 

Asta nu s-ar fi întâmplat dacă nu exista Edenul. 
Grădina asta mă afectează până în cele mai adânci 
cotloane ale minţii. Îmi pune simţurile la încercare și 
acestea dau rateu după rateu. Poate că nu sunt așa de 
rezistentă pe cât credeam, căci Keith a reușit al naibii 
de repede să îmi dărâme zidurile și să se strecoare ca 
un șarpe acolo unde este interzis. 

Nu mă opun când se ridică dintre picioarele mele, 
lăsându-mă umedă și dornică, şi își strecoară un braţ 
sub spatele meu. Mă întoarce brusc pe saltea, că-mi ia 
două secunde să mă dezmeticesc și să-mi dau seama 
că acum sunt pe burtă, la marginea patului. 

Nu stau nici întinsă, nici în picioare şi nici în 
genunchi. Abdomenul mi-e pe saltea, iar picioarele pe 
piatră, cu genunchii suspendaţi. Îl simt pe Keith aple- 
cându-se peste spatele meu, înainte să se proptească 
într-un braţ, lângă capul meu. 

Și când intră în mine, agil și pe nepregătite, 
ajunge mai adânc decât a fost până acum. Îmi simt 
gura deschizându-se, dornică să ţipe, dar tot ce-mi iese 
pe ea e un geamăt sugrumat de cealaltă mână a sa, care 
mă prinde de gât și îmi ridică faţa de pe saltea până 
când vârful capului mi se sprijină de pieptul lui. Sunt 
nevoită să mă ridic în braţe, ca să mai alin din durerea 
cauzată de curba pe care spatele meu o face sub el. 

Încep să cred că, ceea ce face el, nu se mai nu- 
meşte sex sau pedeapsă. Îmi testează fără ruşine male- 
abilitatea trupului, punându-mă în poziţii pe care nici 
nu le credeam posibile omenești. Se împinge cu furie 
în mine, în timp ce mă contorsionează sub el până îmi 
aud oasele pârâind și protestând, alinându-mă din 
când în când cu câte un sărut pe tâmplă sau aproape 
de ureche. 

Dar să fiu a naibii dacă mă plâng. Chiar dacă îmi 
provoacă durere în aceeași măsură în care îmi pro- 
voacă şi plăcere, nu mă pot împotrivi. Primesc fiecare 
izbitură în adâncurile mele cu un geamăt, dorindu-mi 
să primesc altceva decât un ritm domol. Am nevoie de 
mai mult, în special când acum știu prea bine de ceea 
ce e în stare. Parcă doar m-ar amăgi cu mișcări lente 
din şolduri, care nu ating acel loc din mine care doare 
ca dracu, dar care moare după el. 

Aşa că, strângând din dinţi și răsuflând superfi- 
cial sub degetele lui osoase, care-mi strâng bărbia și 
gâtul, încerc să mă mișc la rândul meu, ca să-l fac să se 
grăbească. Mă zbat sub el, cu toate că îmi dau seama 
din prima secundă că poziţia nu mă lasă deloc să ofer, 
ci doar să primesc. 

— Spune-mi ce vrei, Ellie, îmi cere cu glas scăzut 
și cu laterala capului lipită de a mea. Al naibii, fetiţo, 
parcă ești creată de Diavolul însuși. Spune-mi ce vrei! 

— Mai tare, îngaim printre gâfâituri tot mai so- 
nore. 

— De ce? 

Prin mintea înceţțoșată, încerc să asimilez între- 
barea, dar chiar dacă depun toate eforturile să-mi dau 
seama ce-și doreşte să afle și, totodată, să fiu conști- 
entă de fiecare dată când intră și iese, tot nu înţeleg. 

— Dacă nu-mi spui, nu o să-ţi dau ce vrei, Ellie! 
mă avertizează. Haide! Ştii ce-mi doresc să aud. 

Da, acum știu. 

— Te vreau! 

Și o rostesc cu atâta patos, încât nu există nici cea 
mai mică brumă de îndoială că e complet adevărat. 

— Aşa, iubito! murmură satisfăcut. 

Apoi nu mai pierde timpul. Din mișcările lente cu 
care doar m-a aţâţat la început, răstoarnă peste mine 
toată forța de care e capabil, prinzându-mă într-o tor- 
nadă reală. Să spun că accelerează ar fi un eufemism. 
Mă posedă. Ajunge să se miște repede, nici nu-l pot 
urmări, iar gemetele mi se transformă în ţipete scurte, 
odată ce chipul mi se crispează tare, mușchii faciali 
începând să doară la fel de tare ca ceilalți. 

Înșfac aşternuturile de sub mine, trăgând de 
ele cu furie, până se rup, cât el se mișcă peste mine 
imposibil de oprit. Îmi eliberează gâtul şi îmi urcă un 
genunchi pe pat, desfăcându-mă şi mai mult, apoi mă 
prinde de umăr și mă trage spre el, zdruncinându-mă 
intens, până nu-mi mai găsesc nici gândurile. 

Cu fața adâncită în saltea, nu-mi mai pot reprima 
rânjetul, apoi chicotul scurt. Mă simt de parcă m-ar 
droga la fiecare împingere pe care o execută cu grabă, 
lovind tot mai tare în mănunchiul de nervi pe care l-a 
descoperit zilele astea și pe care n-a mai încetat să-l ex- 
ploateze până la nebunie. Euforia care mă acaparează 
cu totul și mă învârte ca un carusel, e foarte dulce şi nu 
mă mai deranjează nimic la el. 

Keith ajunge să se sprijine de umerii mei, apăsân- 
du-mă tot mai mult în saltea, și mă are exact așa cum 
vrea şi cum vreau și eu. 

Și ştiu că, atunci când asta o să se termine, o să 
fim nebuni amândoi. Niciun om n-ar putea să scape 
din vârtejul ăsta și să rămână la fel de întreg cum a 
intrat. O să ne sară siguranţa. Apoi o să fiu capabilă să 
fac orice pentru el, sunt convinsă de asta. 

În acelaşi timp, el nu o să se mai poată descotorosi 
de mine nici măcar în vise. O să fie bântuit pe vecie de 
existenţa mea și o să simtă că moare cu fiecare secundă 
pe care și-o petrece departe. O să fie tot numai al meu. 

Ating climaxul cu un tremur puternic, care 
aproape îl face pe Keith să cadă de pe mine. Explodez, 
pur și simplu, simțind plăcerea cum mă sfâșie în cel 
mai mic detaliu. În schimb, el termină fierbinte, cu 
răsuflarea tăiată, prăbuşindu-se pe spatele meu cu 
greutate. 

Trece ceva timp până să-și regăsească puterea să 
se ridice şi să se răstoarne pe saltea, lângă mine. Îmi 
fereşte părul de pe chip, descoperindu-mi privirea pe 
care abia reușesc să o menţin asupra lui. Pleoapele 
îmi sunt cam grele, dar reuşesc cu mare efort să le ţin 
deschise. 

Cu transpiraţia curgându-i pe frunte şi tâmple, 
se apleacă şi îmi capturează buzele cu gura, sărutân- 
du-mă cu intensitate, până simt cum fiecare simţ îmi 
revine la viață sub mângâierea degetelor pe obraz. 

— Eşti superbă, șoptește apoi, peste gura mea. Ca 
o adevărată regină. 

Și ştiu deja că am câștigat. 

Mângâindu-mi buzele cu degetul mare, se trage 
înapoi cât să se poată uita la mine, apoi spune: 

— Cere-mi ceva. 

— Poftim? 

— Cere-mi ceva. Orice. Pot să-ți ofer tot ce-ţi 
doreşti. 

Orice? Cum se așteaptă să aleg, când am o mul- 
titudine de lucruri pe care i le-aș putea cere? Dacă tot 
e dispus să-mi ofere ceva, aș putea să-i cer inclusiv 
libertatea. Ar fi o afacere destul de bună, nu? Corpul 
meu în schimbul libertăţii. 

Dar nu i-am oferit acestui ticălos superb doar 
corpul meu, nu-i așa? Fără să-mi dau seama, tocmai 
i-am dat totul. Așadar, libertatea nu mai e o opţiune la 
fel de îmbucurătoare. 

— Vreau un singur lucru, îi spun într-un final. 
Dacă poți să mi-l dai. 

Privirea lui devine prudentă. Probabil că se aş- 
teaptă și el să-i cer eliberarea mea. Nu din Eden, ci de 
pe insulă. Și îl cred în stare să mi-o ofere, dacă mi-aș 
dori-o. Nu ştiu de ce. 

Însă eu ştiu că nu asta e cea mai inteligentă miş- 
care pe care aş putea s-o fac. 

— Ce? întreabă. 

— Iertare, murmur. Pentru Amelia. Îmi poţi da 
asta, Keith? 

Ochii i se mijesc, iar eu aştept tensionată un 
răspuns. Nu m-am gândit niciodată că voi ajunge aici, 
trăind momentul în care mi se pune în față o mare de 
oportunităţi din care pot alege tot ce vreau, dar cred că 
ăsta e cel mai bun lucru pe care l-aş putea cere. 

Pentru că totul a pornit de la ea. Eu nici n-ar fi 
trebuit să mă aflu aici. Nu fac parte din planurile lor. 
Singurul motiv pentru care am fost adusă pe insula 
asta de la bun început este Amelia și, dacă Keith ar 
reuși să-mi ofere iertare, aș fi, în sfârșit, liberă în ade- 
văratul sens al cuvântului. 

Nu-mi răspunde. În schimb, mă sărută din nou, 
iar ăsta s-ar putea socoti un răspuns la cerința mea. 

— Afurisito! 

Îmi dă subit drumul și, ridicându-se în genunchi, 
mă prinde de coaste și mă trage între perne, înainte să 
se trântească lângă mine. Cu un oftat, își ridică braţul şi 
mă îndeamnă să mă culc pe pieptul lui, acolo unde mă 
cuibăresc fără ezitare, privind fascinată cum aspersoa- 
rele pornesc toate la comandă și pulverizează straturi 

de apă peste grădina încinsă de soare, răcorind aerul 
fierbinte prea rapid să nu mă cutremur. Jungla care 
umple sera imensă din sticlă prinde o culoare mult 
mai vie. 

Atenţia mi-e distrasă de un fluture albastru, care 
mi se aşază pe încheieturile degetelor mâinii pe care o 
țin pe abdomenul tare a lui Keith. Când am descoperit 
locul ăsta, nu mă aşteptam să mă primească cu atâta 
bunăvoință, deşi a fost construit pentru mine, însă 
după zile de stat aici, mi-am dat seama că nu puteam 
să mă integrez mai bine. Dintr-o grădină, s-a trans- 
format în locul meu favorit, în care mi-au fost puse la 
încercare cele mai profunde simţuri şi trăiri de către 
un bărbat la fel de sălbatic. 

Și doar mișc ușor degetele, până când fluturele 
își ia zborul. Imediat ce dispare, îmi ridic ochii asupra 
lui Keith și constat că e pe punctul de a adormi, așa că 
îmi iau şi eu răgazul de a-mi închide ochii și de urmări 
cu mintea mângâielile delicate de pe şoldul meu, până 
când somnul mă cuprinde cu totul, calm și întunecat. 

Trezește-te! 

O senzaţie stranie se strecoară în mintea mea. 
Scutur de câteva ori din pleoape, căci somnolenţa 
refuză să mă părăsească imediat. Vrea să-mi închidă 
la loc ochii și să mă prindă în ghearele ei, dar vocea 
pe care o aud în gânduri și care-mi cere să mă trezesc, 
nu-mi dă voie să adorm din nou. 

Sera e cuprinsă de întuneric, dar tot văd silueta 
feminină de lângă pat și scânteia lunii care se reflectă 
într-o lamă ridicată deasupra lui Keith, pregătită să-l 
străpungă. 

— Nu! 

Propriul urlet mă trezește din visare şi sar peste 
Keith, lovindu-l pe invadator peste mâna care strânge 
cuțitul, fără să gândesc prea mult. Lama tăioasă îmi 
taie carnea braţului când îi zboară dintre degete, dar 
asta nu mă oprește să o lovesc pe atacatoare în plină 
faţă, cu pumnul, făcând-o să se prăbușească în fund cu 
un geamăt. 

O recunosc imediat ca fiind una dintre cele două 
fete eliminate din prima zi şi despre care n-am știut 
niciodată ce s-a întâmplat. Dacă una e aici, pot doar 
să bănuiesc că nu au fost omorâte, așa cum bănuiam, 
și sunt foarte surprinsă să o găsesc încercând să-l 
omoare pe Keith. 

Un val de înjurături îmi scapă pe gură când îmi 
privesc tăietura urâtă de pe antebraţ, care sângerează 
suficient de tare și arde ca naiba. Mă înfurii numai când 
mă gândesc că ar fi putut să fie și mai urâtă şi mă reped 
din nou spre blondă, gata să-i mai trântesc un pumn de 
îndată ce se ridică în picioare și dă să mă atace. 

O mână mare mă trage în spate, înainte să ajungă 
la mine, iar spatele genunchilor mi se lovesc de mar- 
ginea patului. Aproape mă dezechilibrez. În schimb, 
Keith îi oprește înaintarea nervoasă, prinzând-o de 
gât cu braţul și imobilizând-o fără efort. Pe chipul lui 
nu văd nici cea mai mică surpriză că tocmai am fost 

atacați în miezul nopţii, în grădină, ori ştie foarte bine 
să se controleze într-o asemenea situație. 

Cert e că mă încrunt la el, confuză, când continuă 
să o ţină imobilizată și, totodată, începe să-i mângâie 
părul, șoptindu-i ceva ce par a fi cuvinte menite să o 
liniștească. Sub ochii mei mari, blonda devine tot mai 
docilă și mai moale în braţele lui, urmând într-un final 
să leșine. 

— Ce naiba a fost asta? întreb enervată, cât timp 
el o întinde pe pat. Cum a reușit să intre aici? 

Indiferent cât încerc să găsesc o explicaţie a pre- 
zenţei sale, tot nu reușesc. Credeam că locul ăsta e la 
fel de păzit ca o închisoare și că nimic nu mișcă fără ca 
ei să știe. 

Keith se întoarce spre mine și mă prinde de înche- 
ietură, studiindu-mi rana cu o expresie indescifrabilă. 

— Puteai s-o laşi să mă omoare, replică cu o notă 
de curiozitate în glas. 

Acum că o spune, îmi dau seama că da, aș fi putut. 
Ar fi fost simplu! N-aș fi mișcat niciun deget și Elita 
ar fi avut deja un membru în minus, poate cel mai 
important. 

— De când îmi păzeşti tu spatele? vrea să ştie. 

Ridic dintr-un umăr, neștiind cum să-i răspund. 
Nici eu nu sunt convinsă de ce am făcut-o, însă ceva 
s-a schimbat în zilele pe care le-am petrecut în Eden. 
Nu-mi mai doresc atât de mult să moară, asta-i sigur. 

— Îmi rămâi dator, îi spun arțăgoasă. 

Mormăind ceva în bărbie, se apleacă din nou spre 
pat şi rupe o fâșie din cearșşaful de pe saltea, pe care 
o înfășoară ulterior peste rană, înnodând-o bine ca 
să-mi oprească sângerarea. Apoi își ia cămașa de pe 

jos şi mă ajută să mă îmbrac, lăsându-mă să-mi închei 
singură nasturii, cât el își trage pantalonii. Singura 
care rămâne complet nemișcată e Ashley, care nu mai 
pare scăpată de sub control acum, căci doarme dusă. 

Și, în cele din urmă, părăsim grădina, Keith tră- 
gându-mă după el pe cărare până ieşim din junglă și 
pătrundem în așezământul care ar putea fi transformat 
cu uşurinţă într-un loc destinat turiștilor bogaţi ce își 
permit o vacanţă într-un loc exotic. Liniştea nopții îmi 
lasă ocazia să-mi aud proprii paşi pe aleea pavată, deși 
tălpile mele sunt goale, la fel ca tăcerea pe care acesta 
o păstrează. 

Mă conduce direct spre clinică, făcându-mă 
aproape să alerg după el, ca să menţin ritmul de miş- 
care. Rămâne la fel de mut, dar văd foarte bine cât de 
nervos este, de fapt. Maxilarul îi este încordat și mai că 
îl aud scrâșnind din dinţi când Jordan ne iese în cale în 
dreptul fântânii arteziene din centru. 

Bărbatul deschide gura să spună ceva, vizibil uluit 
de felul în care ne găseşte, dar nu apucă să rostească 
nici măcar un cuvânt. 

— Vino cu mine! îi ordonă Keith nervos. 

Trecem pe lângă el ca din pușcă, fără să ne asigu- 
răm dacă ne urmează sau nu. Acesta continuă să mă 
tragă după el, ţinându-mă strâns de încheietura mâinii 
sănătoase. 

Nu durează mult până când dăm buzna în clinică, 
ca nebunii. Aceeași doctoriță care m-a consultat în 
prima zi ne iese în întâmpinare, purtând pe chip o 
expresie nedumerită, iar Keith turuie o întreagă frază 
în ceea ce pare a fi spaniolă, înainte să fiu condusă în 
primul cabinet. Nu înţeleg nimic din ce-i spune, dar îmi 

dau seama pe parcurs, când doctoriţa îmi face semn 
să mă așez pe scaunul din faţa mesei și îmi desface în 
grabă fâșia de cearșaf, înfășurată pe antebraţ. 

În schimb, el şi Jordan rămân în pragul încăperii, 
urmărindu-mă prin ușa larg deschisă. 

— Unde dracu ai fost? îl ia brunetul la rost, fără 
menajamente, vorbindu-i precipitat, și mai că mă aş- 
tept să-l pedepsească pentru asta. Parcă v-am spus să 
păziţi grădina! 

Jordan îi spune ceva, însă nu aud ce. Vorbește atât 
de încet, încât cuvintele lui nu ajung până în colţul în 
care mă aflu. În plus, sunt imediat distrasă când doc- 
toriţa toarnă din abundență un lichid incolor, care-mi 
face rana să ardă şi mai tare şi care miroase puternic a 
alcool. Mai că sar de pe scaun, luată pe nepregătite de 
o usturime colosală. 

Fir-ar! 

— Dacă îi rămâne până și cel mai mic semn, vă 
jupoi! îl ameninţă Keith serios, arătând cu braţul spre 
mine. Și scoateţi-o pe nebuna aia din grădina mea 
până nu-și revine în fire. Ultimul lucru pe care îl vreau 
în noaptea asta este să o caut pe toată insula! 

— Ce vrei să facem cu ea? îl întreabă Jordan, cu o 
atitudine spășită. 

Brunetul clatină uşor din cap, uitându-se la el de 
parcă n-ar înţelege exact ce îl întreabă. Şi, deși Jordan e 
mai înalt decât el, Keith pare să-l domine. Nu contează 
că e la bustul gol şi că se poate vedea cu ochiul liber 
cât de obosit este. Arată ca și când mai are puţin şi îl 
mănâncă de viu, la ce dispreţuitor îl privește. 

— Tu ești șeful securităţii! se răstește la el. Tu ar 
trebui să-ți dai seama! Doar scoate-o din grădină şi 
tine-o naibii departe până mâine! 

Cu coada ochiului îi urmăresc, pe Jordan cum 
pornește spre ușă, iar pe Keith cum intră în încăpere, 
trântind ușa cu o asemenea putere încât doctoriţa 
tresare în fața mea, așezată pe celălalt scaun ca să-mi 
curețe rana. 

Tăcută şi temătoare, lasă bucata de tifon pe masă 
și prinde acul de sutură pregătit. Nu apucă să-l şi apro- 
pie de mine, căci Keith se repede spre ea și i-l smulge 
din mână, trântindu-i o căutătură răutăcioasă. 

— Fără sutură! O să-i lase o cicatrice urâtă ca 
dracu! 

— La fel şi copcile adezive, îi spune ea pe o en- 
gleză stâlcită, evitând să-l privească în ochi. Rana e 
prea adâncă să nu-i rămână semn. 

— Nu vreau niciun semn pe ea, m-ai înțeles? mâ- 
râie printre dinţi. Nu-mi pasă ce naiba faci! 

Sunt tentată să-mi dau ochii peste cap, însă mă 
abtin. Nu ştiam că poate exagera astfel, mai ales în pri- 
vinţa unei cicatrici afurisite. Nu dau nici doi bani dacă 
îmi va rămâne semn sau nu, atâta timp cât nu sângerez 
până la moarte aici. 

— Calmează-te, dementule! bolborosesc iritată. 

Până la urmă, nici tăietura nu e la fel de mare 
ca exagerarea lui. Acum că e curățată, pot vedea mai 
bine linia dreaptă și roșiatică, ce nu pare să aibă nici 
cinci centimetri. Nu e chiar așa de urâtă pe cât mi-o 
imaginam sub tot sângele acela. 

lar doctorița mi-o rezolvă în doar zece minute, 
plasând de-a lungul ei doar trei copci adezive, care s-o 

închidă frumos și să lase în urma lor doar o linie fină şi 
albă, în locul unei cicatrici hidoase. 

— Pot să mă întorc în dormitorul meu acum? îl 
întreb pe Keith, de îndată ce părăsim clinica. 

Acesta se oprește în mijlocul aleii, întorcându-se 
spre mine. Pielea lui bronzată străluceşte delicios în 
bătaia felinarelor elegante, situate de-o parte şi de alta 
a drumului șerpuit care duce spre fântână, ca toate 
celelalte. 

— Sau ai de gând să mă duci înapoi în Eden? 

— Vrei înapoi? 

Îşi mijeşte curios ochii, aşteptând să-i răspund. 

— Nu, pufăi. Cred că am plătit destul pentru 
palma aia. Aș vrea să dorm. 

— O0 să dormi, mă asigură. Dar în noaptea asta 
rămâi sub ochii mei. Tocmai ai fost atacată. 

Mă uit lung la el, încercând să-mi dau seama ce 
vrea să-mi spună. 

— Nu eu am fost ţinta, îl contrazic, încruntată. 

— Nu contează. Până nu scăpăm de problema 
asta, nu te mişti de lângă mine. Asta dacă nu-ţi dorești 
să-l pun pe Jordan să doarmă cu tine în pat. 

Înghit în sec, iritată. L-aş crede în stare s-o facă şi 
pe asta. În ultimele zile mi-a demonstrat de nenumă- 
rate ori că e nebun cu acte, dar asta nu înseamnă că îmi 
convine situația. 

Totuși, ultimul lucru pe care mi-l doresc este ca 
un paznic să-mi sufle în ceafă toată noaptea. 

— Prefer să dorm cu tine în pat. 

Ochii lui verzi se mijesc și mai mult, ajungând să 
se uite la mine suspicios. Mă foiesc ușor intimidată, 

sperând în sinea mea că asta nu sună ca ceva mai mult 
decât este. 

Nu e nimic suspect că prefer să-l aleg pe el, în 
detrimentul lui Jordan, nu? 

Apoi Keith încetează să mă mai privească într-un 
mod stânjenitor şi îmi face semn din cap spre drumul 
care duce spre vila Elitei, așteptând nemișcat până 
pornesc înaintea lui. 

— Ce o să se întâmple cu ea, oricum? îndrăznesc 
să-l întreb, mergând agale pe lângă el. 

Mi-e imposibil să nu mă întreb asta. Până acum 
credeam că au scăpat deja de ele, ţinând cont de cir- 
cumstanţele care ne înconjoară. În mod cert nu puteau 
fi eliberate, pur și simplu, după ce au văzut atât de 
multe. 

Însă, chiar dacă trăiam cu impresia că le-au omo- 
rât, se pare că sunt neașteptat de vii și încă sunt pe 
insulă. Pot doar să bănuiesc că au găsit o modalitate 
perfectă de a le ţine în viaţă, cu toate că nu au fost tre- 
cute pe lista celor alese, iar prezenţa cuţitului cu care 
Ashley ne-a atacat îmi spune și cum. Au fost introduse 
în staff. Probabil că au preferat să le pună la muncă, la 
bucătărie, decât să scape definitiv de ele. 

— Cred, fără îndoială, că a înnebunit și că nu mai 
poate sta aici, replică el. Cel mai sigur o să fie scoasă de 
pe insulă și dusă la un specialist. 

— Şi asta nu e periculos pentru voi? vreau să știu, 
pufnind stupefiată. Ce vă face să credeţi că nu o să 
spună totul, odată ce părăseşte locul ăsta? 

— Preferi să o omor? 

Întrebarea lui mă face să mă opresc din mers, cu 
ochii ridicaţi asupra sa. 

— Nu am spus asta. 

— Ellie, nimeni nu scapă de aici, mi-o trânteşte 
serios, de parcă ar încerca să mă avertizeze de ceva. 
Chiar dacă părăsește insula, nu o să se mai întoarcă 
niciodată la vechea ei viaţă. Valabil şi pentru celelalte, 
inclusiv pentru tine. Mai bine ţi-ai lua gândul de la 
orice îți trece prin cap. Acum eşti a noastră. 

Nu scap din vedere că vorbește la plural, pentru 
toată Elita, nu doar despre el. O undă de dezamăgire se 
strecoară în sufletul meu și strâng din dinţi, dar nu mai 
spun nimic. Pornesc din nou la pas, luând-o înaintea 
lui. 

Când ajungem la vilă, toată lumea e deja trează. 
Ceilalți patru bărbaţi ne așteaptă în livingul spaţios, 
unii stând trântiţi pe canapea și alții învârtindu-se prin 
încăpere, neliniștiți. 

— Ce naiba s-a întâmplat? întreabă Ryder direct, 
oprindu-se din plimbat şi uitându-se în special la Keith. 

Obosită, plec de lângă el și mă așez lângă Micha, 
trăgând de cămașa care abia mă acoperă și care îmi 
lasă senzaţia că se vede totul prin ea. 

— Ashley. 

Atât spune brunetul. Dacă e să judec după expre- 
siile pe care le capătă ceilalţi, probabil e suficient, ceea 
ce trădează faptul că știau de ceva timp despre starea 
ei de sănătate. 

— A intrat în Eden? se miră Deke, arătând ca şi 
când abia acum s-ar fi trezit. 

Mă încrunt, când îmi dau seama cum sună asta. 
Situaţia noastră seamănă izbitor cu povestea dintre 
Adam și Eva. Până şi şarpele prinde viaţă și primeşte 
un rol în povestea noastră, deşi e vorba doar despre o 

— 240 — 


Elita păpușarilor - Volumul l 


fată ale cărei minţi au luat-o razna. În povestea noas- 
tră, el nu mi-a oferit mie un măr pe care să-l mușc, ci a 
vrut să-l ucidă pe Adam. 

Aș fi putut să o las foarte ușor s-o facă. Faptul 
că l-am salvat îmi deturnează toate gândurile pe care 
le-am avut până acum. De ce l-am salvat? Nu merită. 
N-ar fi trebuit s-o fac. 

Și, totuși, iată-mă aici, în postura în care sunt 
privită din toate părţile, în feluri diferite. Ryder se uită 
mirat la mine, de îndată ce Keith le povestește pe scurt 
ce s-a întâmplat în Eden. Până și pe Micha îl văd cu 
întrebări în ochi, studiindu-mi rana de pe braţ într-un 
mod foarte direct. Parcă toţi vor să-și dea seama de ce 
am sărit pentru unul din ei, când ar fi trebuit să fiu de 
cealaltă parte. 

Încep să mă încing tot mai tare pe canapea, sub 
ocheadele fierbinţi pe care le primesc. 

— Şi ce vom face cu ea? întreabă Trent la un 
moment dat, fiind cel mai relaxat dintre toți. Nu mai 
poate rămâne aici. Ar fi doar o chestiune de timp până 
scapă iar. 

Rămas în picioare în faţa noastră, Keith își apleacă 
privirea spre mine și îmi spune scurt: 

— Du-te în dormitor. 

Înţeleg că nu vrea să le aud planul, însă sunt prea 
obosită să mă mai lupt cu el. Oftând, mă ridic de pe 
canapea şi pornesc agale spre scări, sub observaţiile 
celor cinci, care nu mă slăbesc până nu dispar la etaj. 

Picioarele mă duc singure până în dreptul dormi- 
torului său, ca şi când știu prea bine drumul spre el. 
Nu pot scăpa din vedere faptul că, indiferent ce fac, tot 
aici ajung. 

Deschid uşa şi intru fără vlagă. Încăperea e 
slab luminată de o singură veioză, aşezată pe partea 
dreaptă a patului imens, cu tăblie lucrată manual. E un 
pat demn de un rege. 

Aș minţi dacă aș spune că nu simt furnicături în 
abdomen, de îndată ce mă așez pe marginea saltelei. 
Îmi trec mâinile prin păr, oprindu-mi privirea pe 
cravașa sprijinită de comoda din lemn masiv de lângă 
ușă. Mintea derulează până în momentul în care am 
simţit-o pentru prima oară pe piele și cum am reacţi- 
onat la ea. Amintindu-mi cum a mușcat din mine, mă 
cutremur peste aşternuturile răcoroase și sângerii. 

E ceva în neregulă cu mine. 

Înghiţind saliva care-mi inundă dintr-odată gura, 
mă întind pe spate pe saltea, în centrul patului, ridi- 
cându-mi ochii spre tavanul alb al dormitorului. 

Când mă trezesc, soarele e deja sus pe cer, arzând 
ca naiba prin peretele de sticlă din stânga patului. O 
servitoare de origine spaniolă intră în încăpere fără să 
bată, cărând pe braţ o rochie lungă și pompoasă, iar în 
cealaltă mână o pereche de sandale argintii. 

Mă ridic în capul oaselor când se apropie cu ele 
de mine şi le lasă la marginea patului, plecând la fel 
de brusc cum a și venit. Buimacă, mă uit în jurul meu 
și îmi dau seama că am fost singură toată noaptea. 
Așternuturile de pe partea cealaltă a patului n-au nici 
cea mai vagă cută care să-mi dea de înţeles că a trecut 
Keith pe aici. 

Hmm... 

Mă îmbrac fără comentarii, trăgând cu greu pe 
mine rochia din plasă subţire, cu body și decolteu în 
V. Mânecile lungi şi transparente se strâng în jurul 

încheieturilor cu elastic, iar la brâu, cu o palmă mai 
sus de unde se sfârșește decolteul, talia mi-e strânsă 
de o centură argintie, la fel de sclipitoare ca ștrasurile 
preţioase care par a fi turnate peste rochia elegantă, 
transparentă și lungă că lasă în urma mea o trenă. 

Îmi privesc ţinuta în oglinda înaltă de podea, din 
colțul dormitorului. Partea din faţă are culoarea pielii 
și îți lasă impresia că nu acoperă nimic, la fel ca spatele 
dezgolit până la talie. Ceva îmi spune că și creaţia asta 
e aleasă special de maniacul căruia îi place la nebunie 
să controleze totul, inclusiv cum mă îmbrac, însă în 
dimineaţa asta n-am starea necesară să fac scandal. 

Cobor la parter, trăgând rochia după mine. La 
baza scărilor, aceeași servitoare îmi spune ceva în 
spaniolă, apoi îmi face semn spre ușile din sticlă ce dau 
spre terasa din spate. Îmi dau seama doar din gesturi 
ce-și dorește de la mine și pornesc spre ele confuză. 

La masa de afară, Ryder, Micha, Trent şi Deke ser- 
vesc micul dejun, în timp ce Keith nu se întrezărește 
pe nicăieri. 

— Vino! mă îndeamnă Micha, trăgând scaunul de 
lângă el. Credeam că nu te mai trezeşti până mâine, la 
ce obosită păreai azi-noapte. 

Mă apropii lent spre ei, având grijă să nu mă îm- 
piedic în poalele lungi ale rochiei, și mă trântesc cu o 
bufnitură pe scaunul din bambus. 

— A stat patru zile în Eden, mormăie Ryder cu un 
plescăit, întinzându-și mâna spre ceaşca lui cu cafea. 
Normal că a fost obosită. 

— Patru? 

Asta e tot ce-mi rămâne în minte, deși în mod clar 
face mişto de mine, bătând apropouri scandaloase. 

— Nu mai ştii câte zile ai lipsit sau ce? pufnește, 
sfredelindu-mă cu ochii lui căprui. Sunt sigur că nu 
te-a închis într-o cutie de metal, fără ferestre. 

Nu a făcut-o, dar a fost greu pentru mine să mai 
țin socoteala zilelor petrecute acolo, ţinând cont că 
timpul trecea altfel. În plus, țin minte că am leşinat de 
câteva ori. Nu mi-e de mirare că n-am mai avut habar 
de nimic. 

Dacă este să fiu sinceră, mi s-a părut că a trecut 
mult mai mult timp. Parcă aș fi stat o lună întreagă 
acolo, doar cu Keith și nimic altceva. Am impresia că 
m-am sălbăticit puţin. 

— Eu cred că n-ar trebui să glumim cu asta, re- 
plică Trent tăios, privindu-mă urât de pe scaunul din 
față. Lucrurile au cam luat-o razna şi nu vrem ca unii 
dintre noi să creadă că pot avea totul. 

Ryder oftează și își întoarce privirea spre mine. 
În momentul ăsta înţeleg că Trent se referă strict la 
mine, când menţionează cuvântul „unii” și că se teme 
de ceva. 

— Ce vrei să spui? îl întreb curioasă. 

— Nu vrem să ţi-o iei în cap, să crezi că ţi se cu- 
vine ceva în plus faţă de restul, mi-o trântește serios, 
ba chiar ameninţător, făcându-mă să înţepenesc pe 
scaun. Chiar dacă l-ai protejat pe Keith azi-noapte, nu 
uita că ești una dintre ele, nu dintre noi. 

Nici nu cred că o putea spune mai clar decât 
atât. Și, cu toate că mă tentează să contraatac și să-i 
demonstrez că nu poate controla blestemata de lume, 
prefer să mă abţin. Niciunul dintre ei nu ar aprecia să 
le demonstrez că s-ar putea înșela în privinţa asta. 

— Unde e Keith? îl întreb pe Ryder, decizând pe 
loc să-l ignor pe celălalt. 

— Se ocupă de problema cu Ashley, îmi răspunde 
Micha, de lângă mine. Dacă ai nevoie de ceva, ne poţi 
spune nouă. 

— Voi chiar vorbiţi serios?! intervine Trent, ofti- 
cat. Ce ne pasă nouă dacă are nevoie de ceva? I s-a dat 
deja mai mult decât putea visa! Uitaţi-vă puţin la ea! E 
îmbrăcată în diamante, la naiba! La propriu! 

Uluită, îmi aplec privirea spre rochia mea, ale 
cărei pietre prinse de țesătură strălucesc puternic în 
bătaia soarelui. Pentru prima oară mă întreb dacă, 
într-adevăr, sunt veritabile. Ar fi absurd, nu? Dacă ar 
fi veritabile, rochia asta ar costa peste un milion de 
dolari. Cu mult peste. 

Sfinte Sisoe! 

— A fost cerința lui Keith, bombăne Micha, scos 
din fire. Respectă-i dorinţa sau spune-ți nemulţumirile 
când este și el de faţă! Până atunci, aş vrea să-mi ser- 
vesc micul dejun în liniște. 

Bărbatul şaten se uită la el stupefiat, parcă ne- 
venindu-i să creadă că tocmai i-a tăiat elanul și nu a 
făcut-o oricum, ci cu mine de față. Nu pare să-i placă 
prea mult asta. Enervat, înșfacă paharul cu suc de por- 
tocale şi îl dă peste cap, evitând să mă mai privească. 

Surprinsă, mă uit la blondul din dreapta mea şi 
acesta îmi face şmecherește cu ochiul. 

Atenţia mi-e rapid distrasă de servitoare, când 
se înființează lângă mine cu o tavă argintie în mână. 
O întinde și, nedumerită, iau bileţelul de pe ea, simţin- 
du-mă de-a dreptul ridicol că îmi este adus astfel. 

Arunc o privire peste caligrafia cunoscută, prin 
care îmi cere să profit de ziua asta și să vizitez, în 
sfârșit, SPA-ul pus la dispoziţie. Ha! Cred că glumeşte! 

— Cineva trimite bileţele de dragoste, ca în clasa 
a treia, murmură Micha, amuzat. Credeam că am mai 
evoluat ca specie. 

— Ce te face să crezi că e un bileţel de dragoste? îl 
întreb confuză. Faceţi des asta? 

— Tocmai că nu o facem deloc, chicotește. Dacă 
avem ceva de spus, ne place să ne folosim gurile. 

— Dar nu cum și-a folosit-o Ryder în noaptea 
petrecerii, comentează Deke dintr-odată. 

Ceilalţi încep să râdă. Doar Ryder strânge din dinţi 
și îi mulțumește fratelui său printr-un deget mijlociu, 
pentru comentariul deplasat. 

În schimb, eu clipesc de nenumărate ori, în- 
cercând să prind înţelesul ascuns al cuvintelor. Îmi 
amintesc în ce postură l-am văzut ultima dată, înainte 
ca Keith să mă închidă în Eden. El și Angel aveau un 
moment fierbinte în văzul tuturor și ceva îmi spune că 
nu s-au oprit doar la câteva sărutări. 

— Ca să vezi, replic zeflemitoare, rânjind spre 
Trent. Se pare că nu sunt singura care trebuie aver- 
tizată să nu şi-o ia în cap. Ai avertizat-o şi pe Angel 
despre asta? 

Acesta își strânge cu furie buzele. 

— Între ea şi Ryder nu s-a întâmplat nimic din ce 
îți închipui, sâsâie printre dinți. 

— Serios? 

Îmi întorc ochii spre Ryder, iar el clatină din cap 
neconvingător. Atitudinea lui îmi lasă de înţeles că 
s-au întâmplat multe, dar ceilalţi nu trebuie să știe. 

Bănuiesc că acel cod pe care îl respectă cu sfinţenie 
le interzice să meargă prea departe, iar Ryder nu-și 
dorește ca fraţii lui să afle că l-a încălcat. 

Sau poate sunt paranoică. O să fiu sigură de asta 
doar când voi da cu ochii de Angel și o voi trage de 
limbă până îmi va spune totul. 

— Chiar dacă stai la masa noastră acum, trebuie 
să-ţi cunoşti locul, Ellie, îmi sugerează Trent arogant, 
ridicându-și bărbia în semn de superioritate. Nu ne 
dorim să fii complet dezamăgită la final. 

— De ce aș fi dezamăgită? întreb iritată. 

— Keith o să te bage în licitaţie, indiferent de 
situaţie. E spre binele tău să nu speri la altceva. 

Înfuriată și cu sângele clocotind, mă ridic brusc 
de la masă, simțind nevoia să o şterg rapid de aici, de 
preferabil înainte să transform micul dejun într-un 
circ. Adunându-mi rochia cu mâinile, ocolesc scaunul 
și pornesc spre ușă, oprindu-mă doar după doi pași. 

Mă întorc încet cu faţa spre ei și rânjesc, simţin- 
du-mă neașteptat de amuzată. Ce nu știe Trent e că, 
după patru zile în care Keith a stat în Eden cu mine, 
situaţia nu mai e la fel de stabilă pe cât o consideră. 
Dimpotrivă. 

— Mai vedem noi, narcisistule! Mai sunt aproxi- 
mativ două luni până la licitaţie. 

— Şi ce vrei să sugerezi cu asta? mă întreabă 
sictirit, dându-și ironic ochii peste cap. 

Şi-ar da şi singur seama de asta, dacă nu ar fi 
prea încrezut și plin de el. Așadar, aştept până când își 
fixează ochii albaștri pe mine și replic malefic, înainte 
să plec: 

— Cine ştie ce se mai poate întâmpla până atunci! 

Imediat ce intru în SPA - situat între sala de 
fitness şi bibliotecă -, inima îmi sare din piept. Mia, 
Angel, Roxette și Reina mă întâmpină spectaculos, să- 
rind în faţa mea de nicăieri, toate îmbrăcate în halate 
scurte și albe. Pentru moment mă fac să mă simt de 
parcă m-aş fi măritat, nu aş fi fost închisă în Eden ca să 
fiu pedepsită. 

Sau poate celebrează faptul că am supravieţuit? 

— În sfârşit! exclamă Roxette, fiind prima care 
se apropie de mine și mă prinde de braț. Mă mir că 
mai poţi sta pe picioare. Credeam că tipul ăla o să te 
omoare! 

Ei bine, n-a mai avut mult. 

— Ce căutaţi aici? le întreb confuză. 

Roxette mă trage în faţa celorlalte şi, în curând, 
ajung să mă înconjoare şi să mă studieze, de parcă ar 
putea afla ceva de o importanţă vitală dacă se holbează 
toate odată. Arată puţin înspăimântător. 

— Astea sunt pietre preţioase sau făcături? mă 
întreabă Mia curioasă, trăgând ușor de mâneca trans- 
parentă a rochiei. 

— Ăă, mă încrunt. Cred că sunt adevărate. 

— Ţi-am spus eu! pufăie Angel, strângându-și 
braţele la piept cu aroganță. Şi brăţara era veritabilă. 

— Ce brățară? întreb din ce în ce mai bulversată. 

Mia îşi dă cu ironie ochii peste cap. 

— Tipul ăla cu coadă i-a dăruit o brățară, îmi 
explică. Acum nu-și mai încape în piele, dar eu i-am 
spus că e doar o modalitate prin care să-ţi intre între 
picioare! 

Nu sunt sigură că n-a făcut-o deja. Dacă mă iau 
după obrajii îmbujorațţi ai lui Angel, cred că Ryder a 
trecut limita aia cu ceva timp în urmă, doar că îi este 
ruşine să spună. 

— Așa, şi? întreabă înfuriată. 

— Cum adică „așa, şi ? se răsteşte blonda de lângă 
mine. 

O aud pe Reina oftând obosită. 

— Dumnezeule! bolboroseşte nemulțumită. O ţin 
așa cât e ziua de lungă! Deja m-am plictisit să le tot aud 
cum se ciondănesc. 

— Nu se ciondănește nimeni, o contrazice Angel, 
senină. Doar e geloasă. De când s-a îmbătat la petre- 
cerea aia, ea și tipul ăla, Trent, nu sunt în relaţii prea 
bune. 

Mă întreb cu cine ar fi Trent în relaţii bune. Tocmai 
am avut și eu un mic conflict cu el și am descoperit că 
nu e atât de ușor de plăcut, ţinând cont că nu-și vede 
deloc lungul nasului. Probabil trăiește cu impresia că 
s-a născut cu o coroană pe cap, una pe care doar el o 
vede. 

— Am venit aici să ne relaxăm, le-o retează 
Roxette, vioaie. Haideţi să lăsăm discuţia asta pe mai 
târziu și să profităm de ziua asta. 

Nici bine nu o spune, că trei femei cu trăsături 
latino ne ies în întâmpinare și ne zâmbesc, de parcă 
s-ar bucura că suntem aici. 

Mă uit uluită la cea care mă prinde de mână 
și începe să mă tragă după ea, departe de spaţiul de 
aşteptare în care plutesc tot soiul de arome. Uleiuri 
esenţiale, bănuiesc, și beţișoare parfumate. Văd câteva 
pe măsuţa de cafea din sala de recreere de pe partea 
stângă a intrării. Femeia mă conduce pe scări, la un 
etaj mult mai spaţios decât cel al vilei noastre. 

Îmi las ochii să cutreiere peste ceea ce mă încon- 
joară. Arată ca un Paradis real. Primul lucru pe care îl 
văd e spaţiul deschis de la etaj, unde numeroase fotolii 
lungi și albe sunt poziționate de-a lungul peretelui 
tapițat în bambus, cu faţa spre cel din sticlă şi spre 
peisajul exotic. 

Apoi suntem trase într-o încăpere lungă şi sterilă. 
Cinci paturi de masaj sunt așezate pe partea cealaltă a 
ușii, iar în aer plutește un miros floral și îmbietor, care 
îmi atacă toți mușchii încordați și îi relaxează simţitor, 
lăsând în urmă o moleșeală greu de înlăturat. 

Și, cât cele patru blonde scapă rapid de halat și 
ocupă câte un pat, trântindu-se cu burta în jos pentru 
a fi masate, eu sunt ajutată de două femei să scap de 
rochia grea de pe mine, înainte să-l ocup pe al cincilea. 

Totul devine și mai bulversant pentru mine. Deși 
nu sunt decât o prizonieră aici, primesc din plin toată 
atenţia pe care ar putea s-o primească cineva într-un 
centru ca ăsta. În loc să fiu ţinută în lanţuri, cum s-ar 
cuveni, am parte de un masaj complet, din vârful de- 
getelor de la picioare, până la scalp. Mâinile magice 
care se ocupă prioritar de mine îmi confirmă faptul că, 
asemeni celorlalte, m-am obișnuit aici. 

În cei douăzeci de ani ai mei, e pentru prima oară 
când intru într-un SPA și profit de asta. După masaj, 

am parte de un duș dintr-un program special de hi- 
droterapie, apoi sunt scufundată până la gât în lapte și 
miere, într-o cadă plină ochi, pe suprafața căreia plu- 
tesc câteva petale roșii de trandafiri. Miroase divin şi 
aș adormi cu siguranţă dacă Mia n-ar trăncăni întruna 
din cada de lângă mine. 

— Vă spun! Toate cadourile astea, hainele și bi- 
juteriile pe care le pun la dispoziţia noastră sunt doar 
un mod prin care să ne ia ochii şi să uităm pentru ce 
suntem aici, de fapt. Ar trebui să fim mai atente. 

— Nu știu ce să spun despre asta, mormăie 
Roxette, din dreapta ei, sprijinită de peretele căzii, cu 
ochii închiși. Amăgire sau nu, ar trebui să fii complet 
idioată să nu profiţi de toate astea. Că o faci sau nu, 
finalul o să fie acelaşi. 

— Nu cred că o să fie același pentru toate, comen- 
tează Reina. 

Când îmi întorc capul spre ele, le observ holbân- 
du-se la mine. 

— Ce? întreb confuză. 

— Haide, Ellie! pufăie ea. Ce se întâmplă între 
tine și tipul ăla ce mă bagă în sperieţi de fiecare dată 
când îl văd? 

Chiar mă întrebam când vor deschide și subiectul 
ăsta. Bănuiesc că bârfele despre mine nu s-au oprit în 
lipsa mea, ci dimpotrivă. Pun pariu că au explodat. 

— Şi voi credeţi că o să mi-o iau în cap? bolboro- 
sesc nemulțumită. 

— Eu una chiar vreau să știu ce ați făcut atâta 
timp în grădina aia, mă informează Mia, cu o mină 
curioasă. 

Ochii ei căprui sunt cât două farfurii. 

— Să nu mai menţionez despre faptul că doar tu 
ai voie să intri acolo, adaugă și mai curioasă, dacă e 
măcar posibil. 

— Ei bine, am eu o idee despre asta, replică Reina, 
ridicând două degete, ca la școală. Am auzit că a fost 
construită special pentru tine. 

Îmi arcuiesc sprâncenele, surprinsă. 

— Ce? mă întreabă cu un aer nevinovat. Paznicii 
au gura mai mare decât te-ai aştepta. Bârfesc noaptea 
mai rău ca femeile! Mai că îţi vine să te întinzi și tu la 
o șuetă cu ei. 

Chicotim toate cinci, imaginându-mi fără să vreau 
cum ar arăta asta. Eu şi Jordan la o bârfă ca între fete, 
în toiul nopţii... Realmente imposibil! 

— Te-ai culcat cu el, nu-i așa? vrea Mia să știe, 
prea pornită să pună presiune asupra mea, ca să mă 
mai slăbească puțin. 

Niciodată n-aş fi crezut că o să port conversaţia 
asta cu ele, în timp ce sunt adâncită în lapte. Până și să 
mă gândesc la asta mi se pare hilar. 

Mia n-are nici cel mai mic habar despre ce vor- 
beşte. Nu doar că m-am culcat cu Keith. Am făcut-o 
de atâtea ori, încât am pierdut numărătoarea. Parcă 
Diavolul mi-ar fi luat minţile și și-ar fi bătut joc de ele 
așa cum a ştiut mai bine. 

Totuși, nu găsesc niciun motiv pentru care să mă 
sfiesc în fața lor. Nu e ceva cu care mă ruşinez, deși ar 
trebui. 

— Am stat patru zile acolo, răspund într-un final. 
Crezi că am jucat șah? 

Peste noi se aşterne un moment de liniște ușor 
stânjenitor, în care niciuna nu mai spune și nu mai 

adaugă nimic. Un moment în care doar profităm că 
suntem aici și suntem răsfățate așa cum n-am mai fost 
niciodată. 

— Măcar a fost bun? 

Glasul inocent al lui Angel reușește să mă șocheze. 
Mă ridic în capul oaselor ca s-o pot privi şi nu o fac ori- 
cum. Îi arunc cea mai revoltată privire a mea, înainte 
să izbucnesc în râs. 

— Uau! exclamă Mia. Ai gândit-o mult pe asta? 

— Ce? întreabă blonda tunsă până la umeri. N-am 
voie să întreb? Sunt curioasă. Odată ce a ţinut-o atâta 
timp acolo, pot doar să bănuiesc că şi-a arătat talentele 
în faţa ei. 

— Așa cum și le-a arătat Ryder pe ale lui, în faţa 
ta? contraatac cu un rânjet, prinzând ocazia potrivită 
să o pun la colţ. 

Obrajii ei se înroșesc ca la comandă și se scufundă 
și mai mult în lapte, evitând să se mai uite la mine sau 
la oricine altcineva. 

— Nu știu despre ce vorbești, bombăne ca pentru 
ea. 

— Ciudat! o pistonez. Aceeași reacţie a avut şi 
Ryder, când a venit vorba despre ce aţi făcut voi doi în 
noaptea petrecerii. Se pare că vă place la nebunie s-o 
faceţi pe inocenţii, dar cu toate astea ești curioasă cât 
de bun e Keith la pat. 

— Voi două... mormăie Mia, arătând cu degetul 
de la mine, la Angel, sunteţi ţicnite. 

— Ei bine, dacă e vorba despre ţicnite aici, cred că 
și eu sunt pe listă! intervine Roxette, ridicând o mână 
și împroșcând-o pe Reina cu lapte. 

— Şi tu?! sare Mia, revoltată. Ce-ai făcut? 

— Noi doar ne-am sărutat, argumentează spășită. 

— Care noi? o întreb ușor amuzată. 

— Eu şi Micha. Mă rog, eram puţin afumată de la 
marijuana aia. Nu ştiu ce naiba a pus în ea, dar mi-a 
luat minţile. În următorul moment, m-am trezit peste 
el, gata să-i rup cămașa fix pe marginea piscinei, sub 
ochii celorlalți. Vă spun eu, ori a băgat şi altceva în 
ţigara aia, pe lângă iarbă, ori m-a posedat Diavolul! 

Chicotelile mele discrete se transformă curând în 
hohote de râs. Se pare că nu am fost singura afectată 
de fiesta aceea, care ar fi trebuit să fie doar o simplă 
ocazie să ne cunoaștem mai bine și să ne relaxăm. 

— Mai bine să dăm vina pe Diavol, decât să 
spunem că ești o mică desfrânată, comentează Reina 
arogantă, luând-o peste picior pe blonda de lângă ea. 

lritată, Roxette o împroaşcă din nou cu lapte, de 
data asta intenţionat, răsplătind-o pentru replică. 

Următorul lucru pe care îl facem este să ne rela- 
xăm în spaţiul deschis de la etaj, pe fotoliile lungi în faţa 
cărora se află o panoramă perfectă. Jungla infinită care 
se întinde în faţa peretelui din sticlă îți lasă senzaţia că 
te afli undeva departe de mare și plajă și de civilizaţie. 
Undeva prin mijlocul sălbăticiei. 

Mă întind, simțind cum recuperez tot mai mult 
din energia pe care am pierdut-o în ultimele patru 
zile. Savurez momentul prin toţi porii; femeia de la 
picioarele mele îmi masează tălpile cu ulei esenţial, 
puternic parfumat, care mă moleşeşte mai tare decât 
baia în lapte. 

N-aș mai pleca de aici. Mă simt atât de liberă în 
halatul meu scurt şi alb, din satin, și fără paznici prin 

preajmă, încât nu mă bucură deloc gândul că, la un 
moment dat, o să trebuiască să părăsim SPA-ul. 

O altă angajată a staff-ului apare de după colţul 
treptelor, ţinând în mâini o tavă argintie, pe care stau 
cinci cocktail-uri colorate, cu umbreluţe și felii de 
fructe, şi prima care se bucură nespus de ele este chiar 
Mia. Zăpăcita blondă, cu gura cât China, mai că o atacă 
pe femeie ca să-și ia paharul destinat și să-l tragă în 
faţa ei. 

— Ce? ne întreabă apoi cu o mină inocentă, când 
vede că toate ne holbăm la ea. Mi-e sete. 

— Mereu te comporți de parcă n-ai mai văzut un 
cocktail în viaţa ta? o iau peste picior. 

Mă întind să iau paharul destinat mie şi singurul 
care a mai rămas, de altminteri, după ce femeia a 
împărţit tuturor câte unul. Cocktail-ul meu e roz și 
verde și, dacă este să judec după miros, conţine o doză 
consistentă de vodcă. Presimt că o să ies de aici puţin 
beată. 

— Că îţi vine să crezi sau nu, chiar n-am mai băut 
unul până acum, replică Mia, senină. În sistem, nu se 
împart cocktail-uri la micul dejun. 

— Are dreptate, o susţine Reina. Singura băutură 
care ne era oferită era un punch scârbos și asta doar 
de Crăciun și Halloween. Mă rog, era doar suc, căci 
alcoolul îl păstrau femeile ce aveau grijă de noi, ca să 
tragă la măsea când dormeam. 

— Minunat! bombăn ironică. Până și o închisoare 
de maximă securitate sună mai distractiv. 

— Este! afirmă Angel, categoric. 

— Prin urmare, nu mă deranjează deloc să profit 
de tot ce mi se pune la dispoziţie acum, dacă nu vă 

supăraţi! replică Mia îngâmfată, provocându-mi un 
chicot când ia o înghiţitură zdravănă din băutura ei și 
se crispează. 

Gust şi eu dintr-a mea, lingându-mi apoi buzele 
când aroma dulce de rodie mă ia prin surprindere. 
Menta adăugată mai taie din gustul tăios al alcoolului, 
dar cred că e cel mai bun cocktail pe care l-am băut 
vreodată, în cei douăzeci de ani. 

Ne mutăm rapid distracţia în jacuzzi-ul de pe 
terasa din spate a vilei, cuprins între o margine din 
piatră și scări făcute din lemn. Cocktail-urile noastre 
terminate sunt rapid înlocuite de altele proaspete și 
curând, încep să mă simt din ce în ce mai moleșită și 
mai ameţită. 

— Cred că ar trebui s-o las mai moale, mormăi, 
lăsând paharul pe podeaua din lemn a terasei. Mai am 
puţin și mă îmbăt. 

— Nu prea reziști la băutură, ha? mă ia Mia peste 
picior. Ai rezistat atâtea zile în grădina aia, dar nu 
reziști la un amărât de cocktail? 

— Niciodată n-am avut rezistenţă la alcool, măr- 
turisesc. La petrecerile studențești, eu eram prima 
care se îmbăta, din toată universitatea. 

— Ţi-e dor de universitate? mă întreabă Reina 
curioasă, așezată în stânga mea, în colțul celălalt al 
jacuzzi-ul pătrat. 

Acum că mă întreabă asta, îmi dau seama că nici 
măcar nu m-am gândit la universitate sau la orice am 
lăsat în urmă. Am fost prea ocupată să caut o cale de 
scăpare de pe insulă, apoi o modalitate prin care să-i 
fac faţă lui Keith, iar viaţa din Cincinnati a trecut subit 

pe locul zece pe lista cu lucruri pentru care să-mi fac 
griji. 

— Adică, spre deosebire de noi, tu chiar ai lăsat 
ceva în urmă, adaugă ea, când vede că nu spun nimic. 
Crezi că părinţii tăi încă te caută? 

— Nu știu, murmur. Poate. Prefer să nu mă gân- 
desc la asta. 

— De ce? vrea Angel să ştie, aflată în colţul opus. 

— Pentru că acum cred că am lucruri mai impor- 
tante pentru care să mă îngrijorez. 

— Cum ar fi? întreabă Mia, curioasă. 

Roxette pufneşte deodată. 

— Licitaţia, fetelor! exclamă ofticată. Aţi uitat de 
ea? 

Toate rămânem tăcute, privindu-ne una pe alta. 
Nu mai văd pe niciun chip vreo brumă de amuzament, 
imediat ce Roxette o rostește. 

Licitaţia. Ăsta e principalul lucru la care ar trebui 
să mă gândesc intens. Trebuie să existe o modalitate 
prin care să o evit, orice ar fi. Refuz să fiu vândută ca 
un obiect unui străin despre care nu știu nimic. 

Și doar în Keith există o cale de scăpare. 

Gândindu-mă la regele nebun, îl văd ieșind pe 
ușile din sticlă din spatele vilei, arătând dumnezeiește 
în pantalonii lui kaki și cu cămașa albă parţial desfă- 
cută, ale cărei mâneci sunt atent suflecate până la cot. 
Sunt tentată să mă scufund printre bule, ca să evit 
privirea iscoditoare pe care o fixează asupra mea, dar 
rămân nemișcată. 

În schimb, celelalte fete icnesc la unison și se 
grăbesc să-şi recupereze halatele. Înainte ca acesta 
să ajungă în dreptul jacuzzi-ului, sunt deja ieșite şi 

acoperite, apoi pornesc în şir indian spre intrarea în 
vilă, de îndată ce Keith le face semn din cap să dispară. 

Rămasă singură cu el, îl urmăresc printre gene 
cum ridică un braţ și îmi face semn din deget să mă 
apropii de marginea în faţa căreia este oprit. Înghiţind 
în sec, execut fără să mă gândesc că sunt goală pușcă și 
că tot ce mă ţine departe de privirea lui cercetătoare e 
un mare nimic. 

Dar nu e ca și când nu m-ar mai fi văzut la fel de 
goală ca acum. Deja pudoarea nu-și mai are locul între 
noi, când am petrecut lângă el mai mult timp dezbră- 
cată, decât îmbrăcată. 

Așadar, mă sprijin de margine şi aştept tăcută 
să-mi spună motivul pentru care a venit până aici, toc- 
mai când începeam să cred că toată treaba asta a rămas 
în Eden şi n-o să iasă de acolo niciodată. Ochii lui verzi 
coboară pe pieptul meu și îl aud vag îngăimând ceva. 

— Am auzit că tu şi Trent aţi avut un schimb de 
replici acide la micul dejun, mărturisește prompt, ridi- 
cându-și cu greu privirea în ochii mei. Să încep să-mi 
fac griji că voi doi o să încercaţi să vă omorâţi reciproc, 
în curând? 

— Depinde, replic nonșalant. O să continue să mă 
atace? 

— De ce te-ar ataca? vrea să ştie. 

— De teamă, evident. După toată treaba cu 
Edenul, crede că o să ajung cumva la inima ta și o să vă 
stric afacerea. 

Keith clatină ușor din cap, strângându-și buzele 
într-o linie dreaptă, în timp ce pare să se gândească la 
asta. 

— Şi tu ce crezi despre asta? 

— Cred că, indiferent de câte ori m-ai închide 
acolo, la final tot o să mă dai. 

— De ce? 

E cât se poate de simplu. 

— Pentru că tu nu ai inimă. 

Pufăind, se apleacă peste marginea căzii, obligân- 
du-mă să mă trag înapoi. Astfel, ajung cu genunchii pe 
fundul jacuzzi-ului, scufundată în apă până aproape de 
umeri. 

— Ai o părere foarte proastă despre mine, nu-i 
așa? mă întreabă printre dinţi, șuierând cuvintele, în 
loc să le rostească. E ciudat să aflu asta tocmai de la 
tine, după ce ţi-am oferit iertarea de care aveai nevoie. 
Dacă nu aveam o inimă, tu nu mai erai aici, ci tot în 
Eden. Doar că nu obișnuiesc să o arăt oricui. 

— Eu sunt oricine? 

Abia după ce întreb, înţeleg că am început deja 
de ceva timp să pășesc pe teren minat. Există șanse 
înspăimântătoare să mă arunc singură în aer, ţinând 
cont că Keith nu e o persoană pe care s-o poţi citi ușor. 
Dimpotrivă, e aşa imprevizibil că habar nu ai când îţi 
poate exploda în faţă. 

Mă privește atent, ba chiar puţin nedumerit, ară- 
tând ca și când n-ar ști cum să-mi răspundă. 

— Dacă sunt oricine, atunci bănuiesc că am trecut 
peste toată faza cu pedeapsa și nu voi mai fi dusă în 
Eden. La finalul sezonului voi pleca cu cel care plătește 
mai mult pentru mine. Corect? 

— Corect. 

Încuviinţez din cap, simţindu-mă puţin dezamă- 
gită de răspunsul lui. Dar nu arăt asta. Nu-i las ocazia 
să vadă că nu la asta mă așteptam, în special când ochii 
lui mă sfredelesc, parcă vrând să prindă chiar și cea 
mai mică tresărire care să trădeze ceea ce cred, de fapt. 

— Grozav! replic, zâmbindu-i nonșalant. Oricum, 
deja începeam să mă plictisesc aici. Abia aștept să plec. 

lau hotărârea de a ieși din jacuzzi pe partea cea- 
laltă. Goală şi udă, mă aplec cu lentoare după halatul 
meu și îmi acopăr umerii cu el, legându-l într-un final 
în jurul meu, sub atenta lui observaţie. 

Cobor cu grijă cele trei trepte din lemn şi pornesc 
domol spre intrarea în vilă, cu gândul să pun capăt 
discuţiei cu el, care oricum nu-mi folosește la nimic. 

Când degetele lui se înfășoară pe cocul meu și 
mă trage înapoi, nu mai am nicio surpriză. Cumva, 
i-am anticipat mișcarea înainte s-o facă, căci mi-am 
dat seama în ultimul timp cât îi displace să fie lăsat cu 
ochii în soare. 

În următorul moment, spatele meu se lipeşte de 
peretele exterior de sticlă, iar Keith e deasupra mea, 
ținându-mă captivă cu propriul corp. Chipul lui ajunge 
foarte aproape de al meu și îi simt răsuflarea pe obraji, 
iar gura sa mai are puţin și mă sărută. 

— Dar mai există o variantă, îmi spune suav, ca o 
șoaptă. Poţi să rămâi a mea, dar asta depinde doar de 
tine. 

Clipesc derutată, atât de alegerea pe care mi-o 
aşterne în faţă, cât şi de senzațiile îmbătătoare pe care 
le simt când e extrem de aproape de mine. Abia mai 
pot respira și parcă tot alcoolul pe care l-am consumat 
mi s-ar urca subit la cap. 

— Depinde de ce? întreb încet, cu glas pierdut, 
încercând totodată să rămân concentrată asupra dis- 
cuției, nu pe buzele ademenitoare din faţa mea. 

— Dacă îmi găseşti inima sau nu. 

La cină, lucrurile nu mai sunt la fel de simple, 
asta dacă au fost vreodată. Faptul că am fost închisă în 
Eden câteva zile, iar apoi am fost eliberată de parcă nu 
s-ar fi întâmplat nimic, atrage asupra mea priviri din 
ce în ce mai tăioase și acuzatoare. Chiar dacă a trecut 
ceva timp de atunci, Vicky și cele două fete cu care s-a 
împrietenit par să mă fi luat în vizor. 

Însă sunt prea ocupată să mă gândesc intens la ce 
vrea Keith de la mine, ca să le mai dau și lor atenţie. Mă 
joc cu furculiţa în farfuria mea, întrebându-mă dacă nu 
cumva totul e o șaradă menită să mă amăgească. Trent 
era tranșant de sigur că, într-un fel sau altul, Keith mă 
va băga la licitaţie, indiferent de situaţie. Dacă, de fapt, 
voia doar să mă atenţioneze să nu cad în vreo capcană 
pe care s-ar putea să n-o văd? Îl cred pe Keith în stare 
să joace murdar și, după momente lungi de gândire, 
am ajuns la concluzia că am fost iertată cam prea uşor 
de către cineva care avea în plan să mă stoarcă de viaţă 
pentru tot ce am făcut. 

— Eşti în regulă? 

Roxette mă readuce cu mintea pe terasă și îmi 
ridic surprinsă ochii spre ea. 

— Ce spuneţi dacă mâine mergem să facem pu- 
țină mișcare? întreabă apoi, veselă, privindu-le și pe 
celelalte trei fete din fața ei, cu care am legat o oarecare 
prietenie. Oare ne vor lăsa să ne aventurăm dincolo de 
vile? 

— Evident că nu! pufnește Vicky, intervenind de 
nicăieri. Crezi că vor risca să ne piardă prin junglă? 

— Nu vorbeam cu tine, i-o retează Rox, arogant. 
Vorbeam cu ele, adaugă, arătând cu degetul spre Mia, 
apoi spre Reina și Angel. Tu nu ești invitată. 

— Las-o în pace, îi cere Mia, amuzată. Suferă de 
neatenție. 

— Dacă nu ţi-ai dat seama până acum, suntem 
în acelaşi rahat şi ar trebui să fim unite, replică Vicky 
iritată, din celălalt capăt al mesei. Mă rog, mai puţin 
Ellie. 

Mă încrunt. Chiar mă întrebam când o să mă 
atace. N-a mai făcut-o de ceva timp și probabil că i-a 
dus dorul. 

— Ce vrei să spui cu asta? mârâi enervată. Eu nu 
sunt cu voi sau ce? 

— Nu prea mai eşti, mi-o trântește Vanessa, 
ţâfnoasă. În loc să ţii cu noi, pare că te dai de partea lor. 

Îmi dau ironic ochii peste cap, sătulă să aud 
aceeași poveste. Am aflat deja că trăiesc cu impresia 
că sunt favorizată și prea apropiată de Elită să mă mai 
considere una de-a lor. Nu mai e nicio surpriză. 

— Îţi dai seama cât de ridicol sună asta, nu? o 
întreb iritată. Dacă nu ţi-ai dat seama până acum, sunt 
în aceeaşi situație aici! Ţi se pare că eu am mână liberă 
să plec acasă oricând îmi doresc? 

— Mai bine nu le băga în seamă, Ellie, îmi suge- 
rează Reina, relaxată. Caută ceartă. 

Mi-am dat și eu seama de asta. Nu știu de ce, dar 
încă de la început a existat o tensiune între mine și 
Vicky şi nu e greu de ghicit că nu mă are la suflet deloc. 
Probabil pentru că suntem prea asemănătoare? 

Mă uit la ea și văd acea persoană care obișnuiam 
să fiu şi eu în liceu. E o nemernică. Un agresor. Pun 
pariu că, la școală, şi ea îi ţinea pe toţi într-o continuă 
teroare, pentru că pare genul de persoană căreia îi 
place să deţină controlul. 

Doar că și-a ales prost persoana pe care să încerce 
s-o sperie şi s-o agreseze. Mă îndoiesc că poate să fie 
mai rea decât mine. 

— Pe cine crezi că intimidezi? o întreb la un mo- 
ment dat, curioasă. Dacă vrei să mă sperii, trebuie să 
depui și tu puţin efort. Pe insula asta sunt persoane 
mult mai înspăimântătoare decât tine și nu-i auzi fă- 
când atâta gargară. 

Blonda din capătul celălalt al mesei lungi mă 
priveşte fioros printre gene, deloc mulțumită de felul 
în care pun problema. 

A uitat unde suntem? Aici, nu noi controlăm si- 
tuaţia, ci altcineva ne controlează pe noi. Din agresori, 
am devenit victimele unor alţi agresori, mult mai mari. 
Dacă ea vrea să piardă timp şi energie ducând cu mine 
un război pe care nici măcar n-ar trebui să-l luăm în 
considerare în astfel de circumstanţe, n-are decât. Eu 
refuz să-mi consum energia cu ele când am lucruri 
mult mai importante de făcut. 

Cum ar fi Keith. Încep să cred că am căzut într-o 
capcană și cu gândul ăsta părăsesc terasa și vila, 
pornind suspicioasă spre cea a Elitei. O să înnebunesc 
dacă nu aflu curând ce se petrece în mintea lui și ce 
urmează să mă aştepte. 

Pașii îmi încetinesc pe alee când, printre palmieri, 
îl zăresc pe plajă de unul singur, întors cu spatele spre 
mine și cu fața spre marea nesfârșită. Ezit, simțind cum 
îmi piere curajul de a-l înfrunta și amintindu-mi cât e 

de imprevizibil. Orice discuţie cu el ar putea sfârși cu 
mine în Eden, pentru alte câteva zile. 

Dar cu tot riscul, mă trezesc desfăcând curelele 
sandalelor cu toc din picioarele mele şi scoțându-le 
pe rând, înainte să le iau în mână şi să mă avânt prin 
nisipul cald. Ochii refuză să-i mai părăsească spatele 
gol, ce strălucește ciudat în lumina lunii pline ce bate 
deasupra noastră. Picuri de apă se scurg pe şira spină- 
rii lui și tot ce-l îmbracă e o pereche de pantaloni de 
plajă, acum lipiţi de picioarele musculoase. 

Ținând cu grijă de colțul lung al rochiei argintii de 
pe mine, mă poziţionez în fața lui, privindu-l curioasă. 
Deși sunt destul de sigură că îmi simte prezenţa, ochii 
lui rămân pierduţi pe undeva prin zare și pufăie conti- 
nuu dintr-un trabuc. 

— Ai să-mi spui ceva sau ai venit doar să te uiţi la 
mine? mă întreabă dintr-odată. 

— Ce fel de joc bolnav mai e și ăsta? vreau să știu, 
mijindu-mi iritată ochii. Știi, pentru o clipă chiar ai 
reușit să mă prostești, dar apoi mi-am dat seama că nu 
are niciun sens. 

— Despre ce vorbești? 

Îşi coboară ochii verzi spre mine, cu nonşalanţă şi 
o atitudine ușor amuzată. Mă simt imediat luată peste 
picior. 

— Despre Amelia, răspund încordată. Nu s-a 
terminat, nu-i aşa? 

Keith mă sfredelește atent, purtând pe buze un 
început de rânjet batjocoritor, care îmi confirmă bănu- 
iala că doar se joacă cu mine. Toată treaba cu inima 
și cu iertarea e doar un soi de plan de-al lui, cu care 
să-mi ia ochii și să mă facă să las garda jos. Bănuiesc 

că este mai ușor pentru el să mă distrugă când nu sunt 
pregătită să mă apăr. 

— Mereu ai fost atât de perspicace? chicotește. 
Evident că nu s-a terminat. Nu e așa ușor, Ellie. Vezi tu, 
nu poţi șterge cu buretele orice, apoi s-o iei de la capăt, 
pur și simplu. Nu astfel stau lucrurile. 

— Mi-am cerut iertare, mârâi și mai enervată. 

Și pe bună dreptate, cred că a fost pentru prima 
oară când am făcut-o în faţa cuiva. A fost umilitor şi 
nefolositor, în aceeași măsură. 

— Nu ai fost convingătoare deloc, mi-o trântește 
sec. Nu e suficient doar s-o rostești. Vreau să te căiești, 
Ellie. Vreau să te târăști în genunchi. Poate doar atunci 
o să te cred. 

Nu-mi place planul lui. Nu-mi plac nici așteptările 
pe care le are. Cum se poate aștepta la scuze sincere, 
când eu nu regret nimic? Nimic din ce am făcut în viaţa 
asta nu mi-a adus regrete sau dorința de a mă căi. Chiar 
are impresia că o s-o fac tocmai în faţa lui? 

— Şi dacă nu se va întâmpla? întreb curioasă. 

— Atunci o să fie rău pentru tine. Nu sunt genul 
de bărbat căruia să-i fie milă, iubito, nici măcar de o fe- 
meie. O să te las să pleci doar când o să văd în ochii tăi 
dorinţa de a-ţi lua propria viaţă, decât să mai trăieşti 
în regrete. Doar atunci o să te iert. 

Îl ascult cu atenţie și, imediat ce termină, simt 
brusc cum mă năpădește râsul. Scap un chicot distrat, 
care îl face pe Keith să mă privească cu ochii mijiţi și cu 
maxilarul încordat. 

Văd pe fața lui cum se întreabă în minte ce mi 
se pare amuzant sau dacă nu cumva am mai multe 
probleme decât el. Răspunsul ar fi: da. Am probleme 
mai mari decât el, altfel nu-mi explic de ce îl sfidez pe 

bărbatul ăsta, care ar putea cu ușurință să mă tortu- 
reze până aproape de moarte, la infinit. 

— Cine a spus că am nevoie de iertarea ta? 

Viteza cu care mă prinde de gât și mă trage lângă 
el e prea mare ca să o pot anticipa. Icnesc speriată când 
corpul mi se ciocnește de al lui și degetele-i puternice 
îmi apasă carnea, ţinându-mi capul ridicat spre el. Îl 
urmăresc sfidătoare printre gene, așteptând cu sufle- 
tul la gură următoarea mișcare. 

— Haide! șuier. Lovește-mă! Nu-mi pasă ce vrei să 
faci, pentru că niciodată nu o să mă târăsc la picioarele 
tale, nici măcar pentru propria viaţă, darămite pentru 
o tipă moartă. 

— Te joci cu cine nu trebuie, Ellie, mă avertizează 
printre dinţi, tremurând de nervi. 

— Şi tu! 

Și tocmai când mă aştept să mă pedepsească cu 
vreo lovitură sau o îmbrâncitură, cel puţin, gura lui se 
năpustește asupra mea, dură și hotărâtă. Dinţii ni se 
ciocnesc cu putere, făcându-ne pe amândoi să gemem 
de durere, înainte ca gurile să ni se înlănţuie într-un 
război care duce lupta la un cu totul alt nivel. 

Mâinile sale se mută de pe gâtul meu și agaţă 
partea de sus a rochiei, sfâşiind-o animalic. O lasă să 
mi se adune în jurul taliei și își urcă palmele pe pielea 
mea, prinzându-mi sânii într-o încleștare dureroasă. 
Degetele lui parcă vor să-mi smulgă carnea de pe oase. 

Apoi mă trântește la pământ. Pentru el pare 
al naibii de uşor să mă manevreze cum își dorește. 
Mă scufund în nisipul fin, prinzându-l pe Keith între 
coapse când se apleacă peste mine. Îmi lasă doar un 
moment scurt să trag aer în piept, înainte să-și lase 
gura să mă tulbure într-un fel în care doar el ar putea 

s-o facă. Limba lui se strecoară până în adâncul su- 
fletului, nu doar al gurii, și mi-l împroașcă cu otravă, 
asigurându-se că o să devină la fel de negru ca al său. 

lar eu simt tot mai mult că pierd lupta. Deși 
braţele mele caută să-l împingă, Keith dă dovadă de o 
insistență tăioasă când, în loc să se retragă, îşi coboară 
buzele pe gâtul meu, sărutându-l fierbinte, iar trupul 
începe să mi se încălzească și să vibreze, în același fel 
în care ajunge să-l recunoască și să-l dorească. 

Astfel, curând nu mai caut să-l opresc, ci îl aduc 
mai aproape. Răspund la fiecare atingere de-a sa cu 
o altă atingere. Scrijelesc pielea de pe spatele său, cu 
imensa nevoie de a-l face să mă simtă la fel de intens 
pe cât îl simt eu cum îmi mângâie pielea, iar mâna 
stânga i se strecoară pe sub rochia adunată sub fund, 
ca să-mi smulgă lenjeria. 

În pieptul meu se acumulează o senzaţie stranie, 
pe care nu ştiu s-o numesc. În timp ce gura lui alunecă 
pe sâni, mușcând și sugând carnea și sfârcurile înfio- 
rate de curent şi excitare, mă macină și pe dinăuntru, 
ca și când, ceva de acolo, începe să mă consume puţin 
câte puţin. 

Uit de locul în care suntem și îi împing capul, 
disperată să-l aduc între picioarele mele. Nevoia pe 
care mi-o stârneşte mă înnebunește și mă trezesc 
zvârcolindu-mă sub el ca o desfrânată, căutând să o 
alin. Sub cerul întunecat, limba sa apasă pe locul pe 
care îl simt pulsând de dorință și gem, strângându-i 
părul umed în pumni. 

Gemând, mă arcuiesc în nisip, concentrându-mi 
întreaga atenţie doar pe gura lui tulburătoare, care 
îmi oferă cu exactitate tot ce am nevoie. Fiori fierbinţi 

îmi împânzesc trupul, pornind chiar din locul asupra 
căruia insistă nemilos, cu buzele, limba și dinţii. 

Totodată, îmi vine să plâng și să râd în același 
timp. Emoţiile intense pe care le simt sunt imposibil 
de separat. Se amestecă într-un vârtej de mărimi 
catastrofale, împingându-mă să mă comport așa cum 
n-ar trebui s-o fac. 

Îl trag apoi peste mine, căutându-i gura ce-mi 
poartă gustul. Ţinându-i capul strâns între mâini, îl 
sărut haotic, invadându-l așa cum a făcut-o și el cu 
mine. Mă îmbrâncește la loc în nisip și, năucită, îmi ri- 
dic privirea asupra sa. Doar stă acolo și se uită la mine 
într-un mod bulversant, cu o expresie excitată și ochi 
întunecați. 

Sprijinindu-se într-un braţ și menținându-și 
privirea în ochii mei încețoșaţi, cu cealaltă mână își 
împinge pantalonii pe coapse şi mă pătrunde dintr-o 
singură mișcare din șolduri, umplându-mă perfect. 

Apoi mă întreabă mârâind: 

— Eşti pregătită să-ți pierzi minţile pentru mine, 
Ellie? 

Bulversată, clatin din cap în sensuri diferite, 
neştiind ce să răspund sau să fac. În momentul ăsta, 
nu mai sunt conștientă de nimic, în afară de faptul că 
e adânc în mine și nu se mișcă așa cum m-a obișnuit 
deja. 

Îl vreau! Tare! Vreau să mă rupă în două, pentru 
că știu că e capabil. După Eden, am devenit convinsă că 
nu există pe lumea asta cineva care să-l egaleze măcar. 

— Eşti pregătită să mori pentru mine? 

Ochii lui verzi mă dezarmează rapid de gândul 
de a-i răspunde negativ. Probabil e prea târziu să-mi 
mai fac griji că mă pierd în el. Cred că am făcut-o deja. 

Viteza cu care mă îndrăgostesc, inclusiv de partea lui 
întunecată, mă lovește cu o forță nenorocită și sunt 
gata să admit că aş face orice pentru el. Sentimentul 
care mă umple pe de-a-ntregul nu se compară cu nimic 
din ce aș fi simţit. Totul păleşte în fața afirmației că da, 
sunt pregătită să-mi pierd minţile. 

Și, într-un final, mă răpune. Prăbușirea mea 
zgomotoasă lasă loc unui gol imens și simt, la propriu, 
cum devin ceva ce doar el poate deţine. 

— Asta e, iubito! exclamă dintr-odată, înainte să-i 
ofer un răspuns verbal la întrebările sale. 

Bănuiesc că se vede totul pe fața mea, căci rân- 
jește victorios şi mă cuprinde brusc cu gura, începând 
să se miște cu putere, vijelios, strivindu-mă sub trupul 
lui încordat. Asaltul cu care mă ia mă face praf și caut 
cu disperare ceva de care să mă agăţ. Ghemuită sub 
trupul lui, îmi înfig degetele în nisip și îl adun pe tot în 
jurul meu, inconștientă. 

Tot ce îmi mai rămâne este să îmi mușc tare 
buzele, încercând să fac faţă presiunii uriașe pe care 
o pune pe mine intenţionat ca să-mi ucidă până și cea 
mai mică urmă de rezistenţă care mi-a mai rămas. 

Drace, cât îl iubesc acum! Răvășită și emoţionată 
peste măsură, încep să plâng cu adevărat, când înţeleg 
că sunt o cauză pierdută. Îmi simt propriile lacrimi 
cum alunecă pe tâmple şi se pierd în părul răsfirat pe 
nisip. 

Şi, pe măsură ce eu devin tot mai copleșită de 
tot ce se întâmplă, el se transformă într-un mănunchi 
de nervi. Îmi înşfacă încheieturile şi le încrucișează 
deasupra capului meu, ajungând să se sprijine în ele, 
pompând tot mai tare în interiorul fierbinte și inundat 

de dorinţă. Ba chiar îl aud înjurând grosolan deasupra 
capului meu, înfuriat de orice sentimente l-ar încerca. 

— Ce naiba îmi faci?! se răsteşte. 

Transpirat și vizibil obosit, năvăleşte peste mine 
precum avalanșa, atât cu gura, cât şi cu mișcări mai pu- 
ternice și mai intense. Mă sărută fierbinte, arzându-mi 
buzele şi interiorul precum lava. 

Totul devine bulversant! Mi-o trage de parcă m-ar 
uri, dar mă sărută de parcă m-ar iubi cu aceeași forță 
cu care mă tot prăbuşșesc în faţa lui, la nesfârșit. E ca o 
bombă care ar fi în stare să radă toată insula, nu doar 
pe mine. 

Drăcia naibii! 

Explodez înaintea lui şi cutremurul care-mi 
zdruncină corpul e viguros și aproape îl răstoarnă 
pe Keith de pe mine. E nevoit să mă prindă în braţe 
ca să nu sar din loc și mă lasă să mă destram în feluri 
uluitoare, care suge până și ultimul strop de vlagă din 
mine. 

Imediat după, are şi el parte de propria-i explozie 
și pare mai intensă decât a mea, mult mai intensă. 
Mârâind, îşi adânceşte puternic dinţii în buza mea 
inferioară până varsă sânge să se hrănească cu el, eli- 
berându-se în valuri prelungi și fierbinţi ca iadul. Și nu 
se mai opreşte din mârâit sau din a mă strivi în braţele 
sale, până când trupul lui nu se relaxează simţitor, 
lăsându-se moale peste al meu. 

Tot ce mai rămâne din noi sunt gâfâieli sonore. 
Keith își strecoară faţa înfierbântată în scobitura gâ- 
tului meu transpirat, sărutând suav pielea acolo unde 
pulsul mi-a luat-o razna. 

Atât de minunat... Ca Paradisul. 

Un curent rece mă înfioară și îl cuprind la rândul 
meu în braţe, acoperindu-mă cu corpul lui gol. Şi îl 
tin strâns de gât, jucându-mă pierdută cu degetele în 
părul lui și privind buimacă cerul, în timp ce mă întreb 
în sinea mea ce s-a întâmplat. Deși s-a terminat, ochii 
continuă să-mi lăcrimeze şi sunt departe de gândul 
de a-i da drumul prea curând. În mintea mea ştiu că 
ar trebui să fug mâncând pământul, însă puterea și 
dorinţa de a o face într-adevăr, lipsește cu desăvârșire. 

Tot ce vreau acum este să rămânem așa. Pentru 
totdeauna, dacă se poate. Să nu se mai ridice de pe 
mine sau din mine, până nu sunt pregătită să îmi adun 
toate cioburile mărunte în care m-am spart, cu toate 
că sunt pe deplin conștientă că nu voi putea să mă mai 
asamblez la loc niciodată. 

Nici măcar nu mă sărută, când își ridică faţa din 
gâtul meu și își lasă fruntea să se sprijine de a mea. 
Cu degetul mare îmi apasă buzele, păstrându-și ochii 
închiși şi continuând să tremure ușor. 

— Ce mă fac cu tine, păpușă mică? mă întreabă 
cu glas scăzut. Vreau să te nimicesc, dar parcă mai tare 
vreau să te păstrez. 

— Atunci, păstrează-mă. 

Nu e un sfat sau o sugestie. Îmi iese pe gură ca 
o rugăminte. Este o blestemată de rugăminte, de fapt. 
Acum nu accept o altă variantă, în afară de asta. 

— Şi ce să fac cu tine? vrea să ştie. Să te ţin aici 
până înnebunim amândoi, de-a binelea? 

Ei bine, e și asta o variantă acceptabilă. Până la 
urmă, nu suntem atât de departe de-a o face. 

— Îţi doreşti să mă aibă altul? 

Scrâșnind din dinţi, își deschide într-un final 
ochii, fixându-mă fioros cu ei. 

— După ce am fost eu între picioarele tale și am 
gustat puţin din dulceaţa aceea? mă întreabă printre 
dinţi. Mai bine te ţin aici până îţi pierzi farmecul, apoi 
te las să pleci oriunde naiba vrei tu. E mai bună op- 
țiunea asta, decât să las vreun boșorog pervers să se 
strecoare acolo. În orice caz, adaugă printre dinţi, mă 
îndoiesc că o să aibă vreodată plăcerea de a te vedea 
cum arăţi când ai orgasm. 

Nici nu vreau să mă gândesc la asta. Mă simt scan- 
dalizată doar ascultându-l. Nu vreau să mă gândesc și 
la o astfel de posibilitate care ar putea avea loc, mai 
ales când Keith e încă în mine și zvâcnește viril. 

— Ştii, aş putea să fac o groază de bani numai lă- 
sându-i să se uite la tine când ai unul. Cred că ar fi mai 
satisfăcător decât o blondă spălăcită și începătoare. Aș 
putea să te filmez şi, în locul lor și al tău, să le vând o 
fantezie. 

Înghit în sec, simțind cum gura mi se inundă de 
salivă. Nu sunt deloc pregătită să-l aud vorbind astfel, 
când încă gâfâi. 

— Vrei să te filmez, Ellie? vrea să ştie. Să vezi cu 
proprii ochi cât de delicioasă ești? 

— Nu vreau să le-o arăţi lor, murmur. 

— De ce nu? Am face împreună milioane de dolari 
pe care nu ai putea să-i cheltui nici într-o viaţă și asta 
doar arătându-le ceva ce probabil n-au văzut niciodată 
în viața lor patetică. Ai măcar idee cum arăţi în timpul 
orgasmului? 

Clatin năucită din cap. 

— Vreau să o vezi doar tu, îi spun moale. 

Îmi cercetează surprins faţa cu ochii, înainte să 
chicotească amuzat. Nu-mi lasă ocazia de a-l întreba 
de ce râde, căci se și ridică de pe mine, lăsându-mă 
expusă și aproape goală pe nisip. 

Sprijinită în coate, îl urmăresc cum sare în pi- 
cioare şi își scutură pantalonii, înainte să-i îmbrace. 
Stând cu spatele la mine, îmi ofer senzaţia că vrea să 
plec. 

Uşor stânjenită, mă ridic la rândul meu şi trag de 
rochie, ca să-mi acopăr sânii goi, pândindu-l în același 
timp printre gene, cum revine la poziţia pe care a avut-o 
înainte să vin aici. Priveşte în zare, ignorându-mă cu 
vehemenţă, de parcă nici măcar nu m-aș afla tocmai în 
spatele lui, așteptând să revină asupra mea. 

Aşadar, fără să mai spun nimic, îmi adun ce mi-a 
mai rămas din orgoliu şi mă întorc pe călcâie, pregătin- 
du-mă să mă îndepărtez. 

Fac doar câţiva pași spre ieşirea de pe plajă, când îl 
aud venind vijelios spre mine. Înainte să mă controlez, 
scap un țipăt ascuţit și sar înapoi speriată, înainte să 
mă înșface și să mă ridice în braţe, toate într-o singură 
secundă. De teamă mă prind strâns de gâtul lui, apoi 
îmi ridic privirea spre faţa lui frumoasă, ce nu trădează 
nimic din ce ar putea să urmeze. 

Tot ce știu e că deja pornește cu mine spre vile. 

— Unde mergem? cutez să întreb. 

— Încă n-am terminat cu tine, păpuşă! mă infor- 
mează relaxat, cărându-mă cu ușurință, cât eu mă fac 
tot mai mică în braţele lui. În noaptea asta eşti toată 
numai a mea! În noaptea asta ori mă omori, ori mă faci 
să te iubesc! 


— 273 — 


Capitolul 19 


Mă duce pe braţe în dormitorul lui. Ating podeaua 
cu picioarele abia când ajungem lângă pat şi imediat 
îmi simt inima sărind din locul ei și mutându-se în 
gât de teamă. Sunt moale și înspăimântată, din cauza 
faptului că nu sunt nici pe departe pregătită să-i fac 
față acum, cât și pentru că aș fi preferat să fiu dusă în 
Eden, mai bine decât aici. Încăperea asta are un aer 
intim care îmi dă simțurile peste cap și mă face să fiu 
tot mai copleșită de senzaţia grea din piept. 

În seara asta, sunt prea năucită de gândul că mă 
îndrăgostesc fix de cine nu trebuie, că nu-mi dau seama 
ce urmează să se întâmple. În mare parte e previzibil 
de ce am fost adusă aici, însă mai există ceva pe care 
încă nu-l înţeleg. Un sentiment nou pe care habar nu 
am în ce categorie să-l încadrez. 

Și mă trezesc tremurând de emoţii, în timp ce 
mâinile mele urcă lin pe pieptul lui gol și devin tot 
mai conştientă de bătăile înnebunite ale inimii. Îmi las 
degetele să se răsfire peste pielea sa, care parcă e din 
ce în ce mai fierbinte. 

La naiba! Sunt deja sortită pierzaniei. Ar fi trebuit 
să-mi dau seama de asta încă din momentul în care 
am început să simt lucruri pentru el, lucruri anormale, 
imediat ce am ieșit din Eden. M-am încăpățânat sufici- 
ent ca să cred că îl urăsc, încât am scăpat din vedere că, 
ceea ce simt de fapt, e ceva mai intens. 

— De ce plângi? 

Îmi ridic buimacă privirea în ochii lui, găsindu-l 
încruntat. Devin conștientă de cât de copleșită sunt 
abia după ce o spune și mă reped să-mi şterg obrajii 
uzi cu palmele, îndepărtând grăbită dovada slăbiciunii 
mele. E prea târziu, oricum. Keith nu se mai oprește 
din a se zgâi lung la mine, întrebându-se probabil ce 
s-a întâmplat cu toată rezistența pe care mă străduiam 
să o afișez în faţa lui, special pentru a nu părea ușor de 
distrus. 

— Ce vrei de la mine? îl întreb într-un final, recă- 
pătându-mi un stop din încrederea de altădată. Hm? 
Crezi că, dacă o să continui să-mi faci asta, o să ajung 
să fiu una dintre acele femei care suferă de sindromul 
Stockholm? Că o să mă îndrăgostesc de tine atât de 
tare, încât chiar o să-mi pierd nenorocitele de minţi? 

— Ai făcut-o deja, iubito. 

Răspunsul său vine pe un ton hotărât și tăios, care 
reușește să mă umilească mai mult decât ar fi făcut-o 
o înjosire ca la carte. Nici dacă m-ar fi bătut din nou 
cu cravașa lui magică, ca pe un animal neascultător, 
orgoliul meu nu s-ar fi făcut ţăndări în fața lui cum se 
face acum. 

— Sau ai de gând să mă minţi că nu simţi nimic 
pentru mine, în afară de dispreţ? mă întreabă curios, 
înclinându-și capul ca să mă privească intens. Ceva mai 
puternic decât ura şi decât o dragoste adolescentină. 

Întinde mâna spre mine, probabil vrând să-mi 
ferească părul după ureche, însă mă retrag cu un pas, 
speriată de viteza cu care mă prăbușesc înaintea sa. 
Orice am crezut că port în suflet se dovedește a fi de- 
parte de ceea ce simt, de fapt. Până și gândul că vrea 
să mă atingă reuşeşte să-mi înfioare pielea. Nu vreau 
să-mi imaginez ce s-ar întâmpla dacă ar face-o într-un 

moment crucial, în care întreaga mea rezistență se 
clatină periculos, gata oricând să se năruie. 

Keith rămâne cu degetele întinse și cu ochii mijiţi, 
urmărindu-mă suspicios. 

— Lasă garda jos, Ellie, altfel te fac eu s-o lași. 

— De ce? întreb printre dinţi. Ce ai de câștigat 
dacă mă aduci acolo unde vrei? 

Într-un moment neaşteptat, mă înşfacă de ceafă 
și mă smucește înapoi lângă el, îndesându-și degetele 
în părul desprins. Pentru o clipă scurtă am impresia că 
vrea să mă sărute, însă doar se apleacă spre gura mea 
şi aşteaptă, părând să caute în minte cuvintele potrivite 
prin care să-mi spună ce crede el despre toate astea. 

Inima mi-o ia la goană, înspăimântată de forța cu 
care apropierea lui mă lovește. Simpla sa prezenţă re- 
ușeşte să mă cuprindă cu totul și să mă supună, trans- 
formându-mă într-o ființa dornică să fie tulburată și 
dominată. 

— Chiar nu înţelegi, nu-i aşa? îmi șopteşte pe 
buze. Lucrurile s-au schimbat, Ellie. Acum nu mai 
vreau să plătești pentru Amelia, ci să mă iubeşti. Și 
nu vreau să mă iubești oricum, ci să simţi că ai muri 
oricând pentru mine. 

Clatin din cap cu insistență, refuzând o variantă 
ca asta. Apoi îmi dau seama că e prea târziu să mă mai 
tem că aş putea ajunge acolo. Îmi amintesc de Eden şi 
de faptul că n-am ezitat deloc să mă arunc în faţa lui 
Ashley, ca el să nu fie rănit. 

Asta înseamnă că sunt deja pregătită să mor 
pentru el? 

lzbucnesc în plâns, nemairezistând presiunii 
pe care o pune constant pe mine, încă de la început. 
Tremurul care mă cuprinde pe de-a-ntregul e mai 

puternic decât cel din timpul unui orgasm și exprimă 
categoric ce speriată sunt. Nu m-am simţit astfel nici 
când m-am trezit în mijlocul Mării Mediterane, pe o 
insulă necunoscută, departe de orice am cunoscut 
vreodată în viaţa asta. 

Îl iubesc deja. Asta spune multe despre cât de 
bine m-am ţinut pe poziţii în faţa lui. Fără să-mi dau 
seama, l-am lăsat să se strecoare chiar acolo, în cel mai 
interzis cotlon al sufletului și habar nu am cum să-l 
dau afară. 

Nici măcar nu încerc. În loc să fug mâncând pă- 
mântul, cât mai departe de puterea pe care o exercită 
asupra mea, special pentru a mă răpune, îmi vâr limba 
printre buzele întredeschise, invadând-o disperată, cât 
mă agăţ strâns de gâtul lui și îl trag spre mine, simţin- 
du-mă mulțumită abia când trupurile ni se încleștează 
cu forţă. 

Îl simt cum vrea să se retragă, însă mă simt prea 
copleșită de bomba de emoţii pe care o port în piept și 
nu sunt deloc pregătită să-i dau drumul. Îl cuprind mai 
strâns, îndesându-mi degetele în părul lui, și îl sărut 
mai aprins, mai adânc, înghițindu-i geamătul prelung 
de uluire. 

Sunt pornită să-l storc de viaţă, încât n-am idee 
cum ajung să-l trântesc pe pat. Cât el se ridică în coate 
și mă urmăreşte nedumerit, eu trag de rochia de pe 
mine și nu mă opresc până când n-o smulg cu totul. 
Totodată, ajung să icnesc și mai tare, înecându-mă în 
propriile scâncete de plâns. 

Trag şi pantalonii de pe el, cuprinsă tot mai mult 
de un sentiment bulversant de subjugare. Îl dezgolesc 
într-o fracțiune de secundă, apoi îl încalec cu o mişcare 
fluidă, strecurându-mi degetele de la ambele mâini 


— 277 — 


LEXI B. NEWMAN 


prin ale sale, înainte să-i ridic braţele deasupra capului 
și să i le ţin acolo. 

Ajung să mă legăn deasupra lui, înghițind de 
nenumărate ori în sec. Keith mă privește lung, parcă 
așteptând să afle ce am de gând să fac mai departe cu 
el sau cu mine și să termin odată lupta cu propriile 
lacrimi și emoţii. 

Dar cum aş putea să nu fiu în continuare cople- 
șită, când el îmi taie răsuflarea doar stând acolo, sub 
mine, şi sfredelindu-mă într-un fel pe care îl găsesc 
dezarmant? Vrea să mă nenorocească de tot, în special 
când îl găsesc vulnerabil și pregătit să predea armele 
de război. 

Nodul din gât aproape mă sufocă. Îmi las faţa să 
se sprijine de a lui și tremur când realizez că nu mai 
am scăpare, în afară de cea de a recunoaște totul şi de 
a capitula. 

— M-am îndrăgostit. 

Încep să hohotesc mai sfâşietor, strângându-i 
mâinile cu toată forța mea, în același timp în care 
încerc să mă stăpânesc, dar fără rezultat. Îmi simt 
lacrimile cum alunecă de pe obrajii mei și se sparg de 
ai săi. Şi, deşi sunt peste el şi sunt goală, nu pot s-o fac. 
În pofida faptului că Keith aşteaptă, nu sunt în stare 
să-i ofer ce vrea. 

— Dacă mă vrei acum, du-mă în Eden. Leagă-mă. 
Forţează-mă. Poţi să mă şi pedepsești, dacă îţi dorești, 
și să mă frângi, pentru că altfel nu pot. Nu acum. 

Îi eliberez braţele şi mă ridic domol, acoperin- 
du-mi faţa cu palmele, ca s-o feresc de ochii săi iscodi- 
tori, care nu mă scapă nici pentru o clipită. 

— Nu acum... 

Îl simt ridicându-se în capul oaselor şi privin- 
du-mă, însă nu sunt pregătită să-l privesc înapoi. Mă 
simt frântă şi fără să mă atingă. Nu vreau să-mi închi- 
pui cum m-aş simţi dacă, într-adevăr, ar face ce i-am 
cerut și m-ar frânge la propriu, luând cu forța ceea ce 
așteaptă. Probabil că n-ar mai rămâne nimic din mine. 

Și tresar când braţele lui îmi înfășoară şoldurile, 
apoi se ridică de pe pat cu tot cu mine. Sunt nevoită 
să mă prind de gâtul său, cu toate că tentaţia de a fugi 
e mare, iar inima mi se chircește în piept. Mă aștept 
să profite de starea în care sunt, ca să-mi dea lovitura 
fatală. 

Însă, în loc să iasă pe uşă, aşa cum mă aşteptam, 
sunt surprinsă să observ că intră în baie și mă lasă pe 
picioare abia când ajungem în dușul spaţios cu uși din 
sticlă şi pereţi din gresie albă. Cu obrajii în flăcări, îl 
urmăresc contrariată cum se întinde spre robinet și dă 
drumul jetului fierbinte să cadă peste noi și să spele 
urmele de transpiraţie și nisip. 

Când revine asupra mea, genunchii încep să-mi 
tremure şi mai tare. Nici măcar nu-l pot privi în ochi, 
când mă simt aşa cum speram să nu mă vadă nicio- 
dată, descoperită şi vulnerabilă. Îmi prinde capul între 
mâini şi îmi ridică faţa, ferind cu degetele mari părul 
ud de pe obraji și tâmple. 

— Ți-e teamă? mă întreabă într-un final, după 
cinci minute lungi în care doar mă privește curios. 

Încuviinţez frenetic din cap, ruşinată că mă simt 
nevoită să recunosc asta. Mi-e al naibii de frică! Mai 
frică decât mi-a fost la început, când m-am trezit 
înconjurată de oameni necunoscuţi, care promiteau 
să-mi distrugă viața într-un mod inimaginabil. E şi 

imposibil să ascund asta de el, când întregul trup îmi 
trepidează, așteptând să fie strivit de bărbatul ăsta 
frumos, care probabil abia aştepta momentul să devin 
ușor de frânt. Până la urmă, asta și-a dorit de la bun 
început, să-mi ia totul. 

— Şi dacă îţi spun că nu ai niciun motiv pentru 
care să te temi, regina mea? 

Clatin din nou din cap, buimacă. Sunt prea uluită 
de tot ce se întâmplă, să mă mai pot concentra la ceea 
ce vrea să-mi comunice. Acum, în momentul ăsta, simt 
doar nevoia teribilă de a mă sprijini de el și nimic mai 
mult. Ceea ce şi fac, de altminteri. Obosită, îmi lipesc 
faţa de pieptul lui şi închid ochii, refuzând să mă mai 
clintesc. 


Când mă trezesc, soarele e sus pe cer, iar la mar- 
ginea patului am deja o rochie pregătită. O îmbrac fără 
discuţii, ușor dezamăgită să constat că el n-a rămas cu 
mine peste noapte, având în vedere că dormitorul e al 
său și a așteptat cuminte până am adormit. 

Mă uit lung în oglinda înaltă de podea, care mă 
cuprinde cu totul. Văd cearcănele care mi se întind 
pe sub ochii cenușii, cu pleoape grele. Sunt dovada 
că seara trecută am plâns mai mult decât am făcut-o 
toată viața. 

Rochia pe care bănuiesc că tot el mi-a pregătit-o e 
la fel ca toate celelalte: albă, lungă și vizibil exagerat de 
scumpă. Fâşii de mătase fină se întind până la podea, 
lăsând crăpături prin care mi se pot zări picioarele 
bronzate care par mai lungi când sunt încălțate în 
sandale cu toc. Corsetul strâmt și lipsit de vreo bretea 
care să mă asigure că rămâne peste sâni, e încrustat cu 

pietre strălucitoare. După o scurtă analiză, am impre- 
sia că sunt cât se poate de veritabile. 

În mai puţin de un sfert de oră, din care cinci mi- 
nute m-am străduit doar să-mi leg părul într-o coadă 
ridicată și încă umedă de la dușul rapid pe care l-am 
făcut, sunt pregătită să părăsesc dormitorul. Ba chiar 
pornesc spre ieșire, gata să dau ochii cu Keith și să mă 
confrunt cu o scenetă rușinoasă, când mă răzgândesc 
rapid şi schimb direcţia fără să analizez situaţia. 

În loc să ies, trag de uşa şifonierului, prea curioasă 
ca să mă pot stăpâni. Acesta e plin până la refuz cu 
cămăşi din pânză albă şi haine elegante. În colţul din 
dreapta, zăresc mai multe sertare prin care cotrobăi 
fără ruşine, împinsă de la spate de drăcușorul de pe 
umărul stâng, ce vrea neapărat să păcătuiesc. Ceasuri 
și ghiuluri, toate din aur. Nimic surprinzător, ţinând 
cont că tipii ăștia deţin o insulă privată și își permit 
fără efort să ne pună la dispoziţie tot ce e mai rafinat 
pe lume. Asta mă face serios să mă întreb cine e Keith 
cu adevărat și cu ce se ocupă când nu e aici pentru 
licitație. 

Probabil că nu vreau să ştiu. 

Cu toate astea, nu mă pot opri din a-i căuta prin 
lucruri orice ar putea să mai dezlege puțin misterul. 
După noaptea trecută, simt o nevoie teribilă de a ști 
cine e bărbatul pentru care am căzut în patimă, fără a 
tine seama de ce aş putea descoperi. 

Aşadar, închid șifonierul și verific în grabă nopti- 
era din dreapta, cu un ochi la ușă. Sunt dezamăgită să 
o găsesc complet goală. 

Nu pot spune același lucru despre noptiera din 
stânga patului, însă. De îndată ce trag de sertar, sunt 

tentată să-l închid la loc. Obrajii îmi iau subit foc, iar 
ochii mi se măresc de surprindere - sau de groază, 
nu-mi dau seama. Cert e că ajung rapid la concluzia că 
nu s-a înșelat în totalitate, când mi-a spus în față că e 
Dumnezeul meu. 

E la fel de puternic ca unul. În ciuda tinereţii sale, 
pot spune că este un Dumnezeu, în special când scot 
din sertar un jurnal pe care scrie mare „Masonerie” 
sub compasul ce încadrează litera G. Numai pun mâna 
pe el și simt furnicături ciudate în moalele capului. 

Îl arunc la loc, înghițind de două ori în sec, înainte 
să închid sertarul și să părăsesc grăbită dormitorul, de 
preferabil înainte să mai văd și altceva pentru care nu 
sunt cu adevărat pregătită. 

Găsesc Elita pe terasă, servind micul dejun într-o 
atmosferă tăcută, ba chiar puţin tensionată. Şovăi în 
pragul ușilor din sticlă, cu ochii fixaţi pe Keith, care - 
surprinzător sau nu - e chiar în capul mesei, îmbrăcat 
într-una din cămășile lui albe, cu mulţi nasturi desche- 
iați, şi având pe nas o pereche de ochelari aviator. 

Primul care mă observă stând nemișcată e Trent 
și, dregându-şi zgomotos glasul, întoarce toată atenţia 
asupra mea. În timp ce restul doar se zgâiesc nedu- 
meriţi la mine, Keith se ridică de pe scaunul lui și se 
apropie hotărât, făcându-mi inima s-o ia deodată la 
goană, înnebunită. 

Zâmbindu-mi orbitor, întinde mâna spre mine, cu 
palma în sus, aşteptând. Îmi ia câteva secunde să-mi 
dau seama ce vrea și să-i prind degetele, permițându-i 
să mă conducă până în dreptul mesei și al scaunului 
de lângă. 

— 282 — 


Elita păpușarilor - Volumul l 


Sub atenta observaţie a celorlalţi, acesta mi-l 
trage galant şi așteaptă în picioare până îmi fac curaj 
să mă aşez la masa lor. În treacăt îşi lasă mâna să îmi 
măture coada, apoi se așază la rândul lui pe scaunul 
său. 

Îmi amintesc ce i-am spus aseară şi nu pot să nu 
mă întreb dacă a uitat sau dacă ăsta e motivul pentru 
care se comportă atât de neobișnuit. 

Cu buzele strânse într-o grimasă, mă holbez în 
farfuria din faţa mea. Înţeleg că a fost pregătită special 
pentru mine, căci fiecare are câte una. 

— Mănâncă, îmi ordonă Keith dintr-odată. 

Clipesc de mai multe ori, bulversată. Apuc tacâ- 
murile cu mișcări robotice și tai o bucată din omleta 
mea aurie, care miroase prea delicios ca să nu uit de 
faptul că ceilalți încă mă privesc. 

— Keith, replică Ryder, speram să vorbim despre 
ceva important la micul dejun. 

— Şi cine nu te lasă? îl întreabă brunetul, relaxat, 
sorbind din cafeaua lui. 

Doar îmi ridic ochii şi îl observ pe Ryder zgâin- 
du-se la mine iritat. Pricep că eu sunt motivul pentru 
care cei doi nu pot să vorbească. Probabil că, indife- 
rent ce are Ryder de spus, nu ar trebui să ajungă şi la 
urechile mele. 

Keith își dă şi el seama de asta, căci chicotește 
amuzat. 

— Poţi să spui şi în faţa lui Ellie, îl încurajează. 

Oftând, bărbatul de pe partea cealaltă a mesei 
simte brusc nevoia de a-și schimba poziţia pe scaun, 
aplecându-și ochii în farfuria lui, în vreme ce pare 

să caute în minte o modalitate potrivită prin care să 
spună ce are pe suflet. 

— Vreau să vorbim despre Angel. 

Numele blondei mă face mai atentă la discuţie, cu 
toate că încerc să mă prefac mai preocupată de omleta 
mea, decât de asta. O tai concentrată, vârând în gură o 
bucată mică, pe care o mestec mai mult decât e necesar. 

— Ce-i cu ea? vrea Keith să știe, în continuare 
calm. 

— Nu mai e virgină. 

Aproape îmi simt omleta cum mi se fixează în 
gât. Înşfac paharul cu suc de portocale şi iau câteva 
înghițituri serioase, privindu-l pe Keith printre gene 
cum înțepenește pe scaunul lui. Ochelarii de soare de 
pe nas mă împiedică să-i găsesc privirea, dar ceva mă 
face sigură de faptul că acum îl tranșează pe acesta. 

S-a zis cu calmul lui. 

— Poftim? întreabă printre dinţi. 

Chiar dacă e la câţiva centimetri distanţă, îi pot 
simţi încordarea. Tensiunea devine tot mai mare, pe 
măsură ce Ryder caută un răspuns bun de oferit. 

— M-ai auzit, îi spune nonşalant. În noaptea 
aceea, la petrecere, m-am culcat cu ea. 

Ei bine, nu sunt deloc surprinsă de asta. Mă reîn- 
torc la mâncarea mea, făcând abstracţie de atmosfera 
din ce în ce mai negativă. 

Bănuiesc că asta nu ar fi trebuit să se întâmple. 
Până la urmă, virginitatea fetelor este piesa cea mai 
importantă în afacerea asta a lor, iar Ryder tocmai îl 
informează pe Keith că a călcat pe bec. 

Simt cum mă năpădește râsul, deși n-ar trebui. 
Codul ăsta al lor, pe care era absolut necesar să-l 

respecte cu sfințenie, nu mai funcţionează la fel ca 
înainte. 

Tăcut și în continuare tensionat, Keith își ia pa- 
harul cu suc şi îl dă peste cap, trântindu-l cu putere pe 
masă, gol. 

— Eşti conștient că asta o să-i scadă foarte mult 
preţul, nu? îl întreabă apoi, cu un calm fals. Oamenii 
aceia vor veni aici în speranţa că le vom da o virgină, 
nu o amăgire. 

— Chiar dacă o să scadă preţul, o să fie ca în cazul 
lui Ellie, contraatacă Ryder, sec. Sau acum vrei să te 
prefaci că nu ştiai de la bun început că nu e virgină? 

— Ştiam, mărturisește brunetul, rânjind. Dar 
acum nu vorbim despre Ellie și despre ce știam eu. 
Vorbim despre Angel și despre faptul că ai gafat-o. Ne 
putem considera norocoși dacă o vom da cu, cel mult, 
un milion. 

Un milion? Atât costă o ființă umană? 

— Sau vrei s-o păstrezi? 

Întrebarea lui Keith îl face pe Ryder să se încor- 
deze. Ochii lui se întorc pentru o clipă spre mine și văd 
în ei teama de a nu divulga totul unei anumite blonde 
care cu siguranţă ar fi dezamăgită să știe că, în dimi- 
neaţa asta, tocmai s-a discutat despre preţul ei. 

Însă refuză să-i mai răspundă. Oftând, prinde 
ceaşca lui cu cafea şi soarbe încet din ea, comportân- 
du-se de parcă nici n-ar fi fost deschis subiectul ăsta. 

În schimb, eu devin tot mai curioasă de un amă- 
nunt pe care l-am scăpat din vedere şi asupra căruia 
nu m-am gândit niciodată, de când am ajuns aici. Am 
aflat despre licitație, dar nu m-am întrebat niciodată 

care e preţul cu care urmează să fim date. Probabil e 
mult mai mare decât îmi pot imagina. 

Ceva mă face să cred că, de la bun început, ni s-a 
pus unul. Cred că, de îndată ce ne-au văzut pentru 
prima oară, au vorbit despre asta. Au stabilit. 

Agitată, las tacâmurile pe marginea farfuriei. Mă 
uit la Keith o perioadă, încercând să-mi dau seama cam 
cât valorez în ochii lui sau lor. Care e prețul meu, odată 
ce eu nu sunt virgină, nici blondă și nici optsprezece 
ani nu am? Mi-ar fi fost mai ușor să intuiesc, dacă aș 
fi respectat câtuși de puţin tiparul evident pe care îl 
folosesc. 

— Care e prețul meu? întreb. 

Capul lui se înclină spre mine. Îi simt privirea 
cum pătrunde prin lentilele fumurii ale ochelarilor şi 
mă fixează. Trec câteva secunde în care îmi frământ 
mâinile în poală, așteptând cu sufletul la gură un răs- 
puns sincer. 

Un milion? Două? Sau poate nici măcar atât. 

Într-un final, îşi dă jos ochelarii de pe nas, arun- 
cându-i pe masă, iar ochii săi verzi mă sfredelesc mijiți. 

— Credeam că am fost suficient de clar noaptea 
trecută, mârâie surescitat. 

Înghit în sec, clătinând buimacă din cap. Pentru 
mine n-a fost clar nici pe departe. 

Apoi adaugă: 

— Eşti nepreţuită. 

— Şi ce înseamnă asta? întreb parcă cu teamă, 
vrând să fie mai clar decât atât. 

— Înseamnă că nu o să mai faci parte din licitaţie, 
îmi răspunde senin. Rămâi a mea. 

Ochii mei refuză să-l mai părăsească pe Keith 
după ultimul lucru pe care mi l-a spus. Ceva în mine 
crește văzând cu ochii și nu știu dacă e neapărat de 
bine. 

Apoi mă uit la Ryder și la ceilalți și nu văd nicio 
surpriză pe feţele lor. Îşi continuă micul dejun în 
liniște, ca și când Keith n-ar fi spus nimic care să mă 
întoarcă pe dos. 

— Dar ce o să faci? cutez să-l întreb, făcându-l 
să-și întoarcă ochii spre mine, nedumerit. După licita- 
tie, ce o să se întâmple cu mine? 

— Toate la timpul lor, Ellie. Mai sunt două luni 
până atunci. Se pot întâmpla multe. 

— Vreau să ştiu, insist. Mă vei lăsa singură pe 
insulă sau mă vei lăsa să plec? 

Înghit în sec când constat că niciuna dintre vari- 
ante nu-mi place. Nu după noaptea trecută. Până acum 
mi-am dorit să pot pleca acasă, de parcă nimic din 
toate astea nu s-ar fi petrecut, dar în aceste momente, 
lucrurile stau altfel. Să rămân sună mai bine decât să 
mă întorc la ce am avut şi să mă comport ca şi când nu 
l-aș fi cunoscut niciodată. 

Întrebarea mea îl face pe Keith să se încrunte şi 
mai confuz. Ajunge să se uite la mine într-un fel care 
îmi dă de înţeles că l-aş fi jignit. 

— Vrei să pleci acasă? mă întreabă uşor iritat. 

Ceva nu pare să-i placă în ecuaţia asta. Totuși, 
cumva mi-e frică să neg cu voce tare. Ar suna totul mult 
mai real decât sună în capul meu idiot, care a început 
de ceva timp să dea rateuri când vine vorba despre a 
lua decizii corecte. 

Keith continuă să aștepte un răspuns din partea 
mea, în timp ce eu bâjbâi după unul. Nu știu ce să-i 
spun. 

— Dacă vrei să pleci, te pot scoate de pe insulă 
chiar în clipa asta, mă informează. 

Îşi bate joc de mine! Asta e singura concluzie la 
care ajung, pentru că nu văd o altă variantă aici. Nu-l 
cred în stare să mă elibereze chiar aşa de simplu, când 
am văzut atât de multe. E un risc pe care nu-l văd pre- 
gătit să și-l asume, un risc care ar putea să-i distrugă 
toată afacerea. Și pentru ce? Doar pentru că, contrar 
comportamentului său de până acum, are o slăbiciune 
pentru mine? 

— Nu vorbești serios, îl acuz, aplecându-mi apoi 
privirea pe mâncarea mea. 

Apuc din nou tacâmurile şi vâr o bucată de omletă 
în gură, lăsând-o să-mi încânte papilele gustative și 
să-mi potolească stomacul ce se rostogolește ciudat, 
de emoţii. Îmi vine din nou să plâng, ce-i drept. 

— Deci, eu îţi spun că poţi pleca chiar în momen- 
tul ăsta și tu mă acuzi că mint? întreabă stupefiat. 

— De ce ai face-o? mă încrunt. Doar nu m-ai adus 
tocmai în Europa, pe o insulă uitată de lume, ca să mă 
eliberezi o lună mai târziu, nu? 

Îl privesc revoltată, sperând la un răspuns sincer, 
unul care să elucideze noul mister în care m-am trezit 
în dimineaţa asta ciudată. 

— Nu, iubito, surâde. Te-am adus ca să te vând, 
dar m-am răzgândit. 

— Aşa, pur şi simplu? 

— De ce nu? Pot face tot ce-mi doresc, Ellie. Dacă 
eu vreau să te eliberez, te urc în secunda a doua în 
elicopter şi până deseară, ești din nou în sânul familiei 
tale. 

Normal că poate face ce-și dorește. După ce am 
găsit în dormitorul lui, cred că e în stare de lucruri greu 
de imaginat şi că eliberarea mea ar fi floare la ureche 
pentru cineva ca el. 

lar mie nu-mi vine să cred că vorbim despre asta. 

— Totuși, îmi place să cred că ai prefera să rămâi 
cu mine, în special după noaptea trecută. 

Mă încordez pe scaun, sub ochii lui verzi, care mă 
privesc aşa intens, că am impresia că îmi pătrund până 
în suflet. 

Devin ferm convinsă că am decăzut din cauza tipu- 
lui ăstuia barbar şi nici Diavolul nu mă mai poate salva. 
M-am ars! Rău de tot. În loc să fug mâncând pământul, 
mă trezesc sperând în secret că joacă la cacealma și 
n-ar renunţa prea uşor la mine. Nu ar renunţa, nu? E 
incredibil că simt o oarecare frică în legătură cu asta. 

— Nu plec nicăieri. 

Acum probabil că ajunge și el la concluzia că nu 
mai sunt întreagă, căci sprâncenele sale se arcuiesc în 
semn de confuzie maximă, iar ochii săi verzi și strălu- 
citori nu mă mai slăbesc deloc. 

Obrajii îmi iau foc de rușine, mai ales când găsesc 
în sinea mea dorinţa de a fi ridicată de la masă și dusă 
în Eden, pentru o pedeapsă. Dacă asta mi-ar dovedi că 
nu e nici pe departe pregătit să scape de mine, așa cum 
îmi lasă acum impresia, aş accepta cu bucurie să fiu 
legată în lanţuri. 

— Să fiu al dracului dacă mă așteptam la asta! 
comentează Deke dintr-odată, clătinând șocat din cap. 

Însă nu-l bag în seamă. Privirea mea nu-l mai 
părăseşte pe Keith. 

— Rămân! 

Rânjetul care îi curbează buzele mă face să mă 
simt și mai stânjenită. Dumnezeule, am înnebunit! 

— Mănâncă, Ellie! Deseară vreau să te duc un- 
deva. 

După micul dejun sunt lăsată să mă întorc la vila 
fetelor. Le găsesc pe acestea dând târcoale piscinei din 
spate și savurând cocktail-urile puse la dispoziţie de 
personal. Mă așez pe șezlongul din stânga, lângă cel pe 
care Mia e întinsă sub soare și face plajă fără sutien, în 
pofida faptului că John e chiar în pragul intrării. 

— Să ştii că paznicul se holbează la sânii tăi, o 
informez uşor distrată. 

Blonda al cărei păr e prins neglijent în vârful 
capului îşi deschide cu greu ochii căprui, clipind de 
câteva ori, deranjată de lumina care se reflectă de pe 
suprafaţa apei. Prima oară se uită la mine, apoi la John 
- care abia își dezlipește privirea de pe pieptul ei și 
și-o mută în altă parte. 

— Am aflat deja că e un pervers, comentează re- 
laxată. Lasă-l să se uite. Oricum, rămâne doar cu atât. 

Chicotesc. 

— Mai bine mi-ai spune unde ai fost toată noap- 
tea, propune ea, întorcându-se spre mine și vârându-şi 
un braţ sub cap, pentru o poziție mai confortabilă. În 
Eden? 

— Eşti cam curioasă, nu crezi? o iau peste picior. 

— Haide, Ellie! exclamă nemulțumită. Niciodată 
nu-mi spui nimic! Crezi că o să te judec sau ceva de 
genul ăsta? 

Asta ar fi ultima mea grijă acum, că sunt judecată. 
În orice caz, mă îndoiesc că ar spune cu adevărat ce 
crede despre toată treaba cu Keith. Nu poate fi privită 
cu ochi buni. Nici eu nu o pot privi astfel, deşi sunt im- 
plicată până la urechi într-o situaţie care mă depășește 
lamentabil, din absolut toate privinţele. Până la urmă, 
am ajuns la concluzia că n-are rost nici măcar să încerc 
s-o înţeleg. 

— Te-ai gândit cum o să fie după licitaţie? o în- 
treb, schimbând subiectul înainte ca Mia să insiste. Ce 
s-ar putea întâmpla? 

Oftând, Mia se reîntoarce pe spate și îşi închide 
ochii, lăsându-și trupul aproape gol să fie scăldat în 
soare. 

— Prefer să nu mă gândesc la asta, mormăie încet. 
Poate n-o să fie chiar așa de rău pe cât ne închipuim. 

— Şi dacă o să fie? 

— Atunci, voi găsi o modalitate prin care să su- 
pravieţuiesc, replică prompt. Nu există pe lumea asta 
ceva cu care să nu mă descurc. Am rezistat optsprezece 
ani în sistem și, crede-mă, nu e nimic mai rău decât 
locul ăla! 

Aş vrea s-o contrazic, însă nu știu nimic despre 
asta. În plus, în momentul în care cineva varsă peste 
mine un întreg cocktail colorat, totul devine irelevant. 

De îndată ce simt lichidul lipicios cum pătrunde 
prin materialul fin al rochiei albe, sar de pe șezlong și 
îmi ridic înfuriată privirea spre Vicky, ce-mi rânjeşte 
malefic de la un metru distanţă. 

— Eşti nebună?! zbier. 

— Scuză-mă. Mi-a scăpat. 

Nervoasă, îmi aplec privirea și prind între degete 
mătasea pătată, dezlipind-o de pe coapse, apoi mă uit 

țintă la John, care se preface foarte bine că nu observă 
nimic. 

— Ţi-a scăpat pe dracu! L-ai aruncat pe mine! 

— Haide, Ellie! pufnește aceasta, cu nonşalanţă. 
Chiar crezi că aș risipi un cocktail delicios pe una ca 
tine? 

Izbucnește amuzată în râs, pe măsură ce o privesc 
din ce în ce mai stupefiată. Aș întreba-o care naiba e 
problema ei cu mine, însă știu deja răspunsul la asta. 
Relația mea cu Keith e cea mai mare problemă a sa. 

— Ticăloasă... 

— Acum ce o să faci? mă întrerupe, uitându-se 
urât la mine. O să mă pârăști iubitului tău? O să mă 
târască şi pe mine în Eden, pentru cine știe ce perver- 
siuni ați făcut voi acolo? 

Numai gândul ăsta reușește să mă îngrozească 
suficient, încât mă văd deja pornind spre ea, ca să-i 
aplic o corecție. Aș pocni-o cu plăcere, dacă Roxette nu 
mi-ar lua-o înainte. leșind brusc la suprafață, o agaţă 
pe Vicky de rochie, apoi o smucește tare, aruncând-o 
în piscina care pare că o înghite cu totul în momentul 
în care spatele ei se ciocnește violent de apă. 

— Căţea afurisită! 

Iritată, Roxette iese din piscină și îşi scutură bra- 
tele, înainte să se apropie de mine, lăsând în urma ei o 
dâră umedă care i se scurge din păr și de pe corp. 

— Oricum n-o înghit, se scuză sec, ridicând din 
umeri. 

— Hei! strigă John dintr-odată, atrăgându-ne 
atenţia asupra lui. Potoliţi-vă! 

— Abia acum te trezești şi tu?! mă răstesc, 
enervată. Unde erai când idioata aia a aruncat cu un 
cocktail pe mine? 

— Nu-mi pasă ce a făcut! mi-o retează printre 
dinţi. Dacă vă bateţi, o să vă pun să staţi în genunchi şi 
cu mâinile sus, ca pe copiii obraznici! 

Pufăind, decid să-l las în pace și mă întorc la ade- 
vărata mea problemă din momentul ăsta. Rochia mea 
odată curată mi se lipește din ce în ce mai tare de trup, 
făcându-mă să strâmb dezgustată din nas. 

Apoi mă uit la Vicky cu dușmănie, căutând să o 
atenționez fără cuvinte. Norocul ei că alege să iasă din 
piscină pe partea cealaltă, altfel cred că într-adevăr 
i-aș fi dat lui John motiv să mă pună în genunchi și cu 
braţele ridicate, ca pe un copil obraznic. 

Pornesc ofticată spre uși, cu gândul să îmi schimb 
rochia înainte să devină și mai lipicioasă. Totodată, 
îmi spun în minte că e timpul să fac ceva în privinţa lui 
Vicky. Am crezut că, dacă mă prefac că nu există și nu 
caută neapărat să mă calce pe bătături, o să înceteze, 
însă acum înţeleg că nu o să fie simplu. Nu trebuie să 
fac față doar unui bărbat pentru care nutresc senti- 
mente pe care nu vreau să le am, că trebuie să port un 
război şi cu una care și-a făcut un obicei în a mă sfida 
ca pe o idioată. 

Obișnuiam să fiu ca ea. De fapt, obișnuiam să 
fiu mult mai rău ca ea, până în momentul în care am 
ajuns la universitate și mi-am dat seama că sunt de- 
păşită şi că sunt alţii și mai agresivi. Am fost nevoită 
să umblu pe vârfuri la început, ca să evit orice conflict 
cu adevăratele regine agresoare, care ar fi putut să mă 
mănânce de vie în doar câteva clipe. Pe lângă asta, nu 
mi s-a mai părut de ceva timp distractiv să fac viața 
cuiva un infern. 

Ajunsă în baie, mă dezbrac de rochie, îmbrac în 
grabă un halat și vâr pata sub jetul de apă de la robinet, 
căutând să o îndepărtez. Nu pentru că n-aș avea o altă 

sumedenie de rochii în șifonier, cu care s-o înlocuiesc, 
ci pentru că sunt prea nervoasă acum și am nevoie de 
o ocupaţie. 

— Eşti bine? 

Vocea moale a lui Angel mă face să-mi ridic privi- 
rea în oglindă s-o văd oprindu-se în prag. 

— Ce s-a întâmplat? 

— Vicky. 

Atât spun. Nici nu are nevoie de mai multe detalii. 
Probabil ştim cu toate că aceasta are ceva împotriva 
mea. 

— E doar frustrată, argumentează blonda cu 
părul tuns până la umeri. 

— De ce? pufnesc. Din câte ţin minte, nu i-am 
făcut nimic! 

— De ce crezi? 

Îmi întorc capul spre ea când se mută din prag 
și se apropie de mine, ţinându-și braţele strânse la 
piept peste decolteul în V. Poartă o rochie crem care 
i se oprește până la jumătatea coapselor şi seamănă 
izbitor cu o togă grecească. 

— Totul are legătură cu Keith, mă informează. 

— Îl vrea ea sau care-i treaba? 

Mă aştept să știe un astfel de detaliu, odată ce a 
petrecut mai mult timp în casa asta, decât am făcut-o 
eu. Încă de la început, am oscilat între Eden și vilă. În 
vila asta nu am stat suficient timp să fiu la curent cu 
bârfele. 

— Nu fi absurdă! chicotește. E geloasă pentru că 
primeşti multă atenție, iar ea nu. Adică, e la mintea 
cocoșului că Keith te favorizează. 

Ei bine, nu o pot contrazice. Încep să mă simt 
din ce în ce mai favorizată, ce-i drept, în special după 
discuția purtată la micul dejun, în care Keith mi-a spus 

cât se poate de clar că nu își dorește să mă mai scoată 
la licitaţie. Probabil că, într-un fel sau altul, chiar i-am 
găsit inima. 

Zâmbesc ușor, privind-o cu atenţie și întrebân- 
du-mă dacă ar trebui să-i spun şi ei despre schimbarea 
asta. Până la urmă, la micul dejun nu s-a discutat doar 
despre mine. 

Apoi observ colierul frumos de la gâtul ei, cu 
pietre Swarovski, şi îmi dau seama că nu sunt singura 
favorizată de aici. 

— Cred că același lucru îl face şi Ryder când vine 
vorba despre tine, mărturisesc. Colierul e de la el? 

Cu ochii mari, îl atinge în treacăt și se îmbujorează 
puternic, vizibil ruşinată că a fost prinsă în fapt. 

— E doar un cadou, replică timidă. Nu înseamnă 
nimic. 

— Te-ai culcat cu el, i-o trântesc amuzată, fă- 
când-o să-și mărească ochii și mai mult. Chiar vrei să 
mă duci de nas cu argumente puerile? 

Se fâăstâcește pe călcâie, ferindu-şi privirea de a 
mea, în timp ce eu devin tot mai sigură că nu a fost o 
simplă aventură, cel puţin nu pentru ea. Nu știu ce să 
spun despre Ryder, însă. A avut curajul să-și mărturi- 
sească greșeala în fața celorlalți, dar asta n-a scutit-o 
nici pe departe de viitorul pe care i l-au pregătit cu 
mâna lor. 

— De unde ştii despre asta? mă întreabă curioasă, 
privindu-și lung manichiura. Ţi-a spus el? 

— Oarecum. Nu prea are relevanţă. Ce vreau să 
știu este dacă te-a forţat. 

Ochii ei verzi se ridică deodată asupra mea, ară- 
tând cumva oripilată de ceea ce am spus. 

— Nu! aproape se răstește. S-a comportat frumos. 
Adică... Oh, Doamne! geme apoi, lipindu-și palma de 
frunte. Mi-a luat minţile! 

Deși aș fi vrut să mă abţin, mă trezesc izbucnind 
în râs. Probabil că Ryder nici nu s-a străduit, ca ea să 
lase garda jos. Angel pare genul de persoană slabă de 
înger şi naivă, pe care o poţi ademeni cu ușurință în 
întuneric. 

Totuși, nu o văd regretând prea mult, așa că nu 
cred că Ryder doar a ademenit-o, ci a și îmbrobodit-o. 

— Aș vrea să pot da vina pe şampanie, dar nu 
eram beată deloc. De fapt, se încruntă, cred că eu sunt 
cea care l-a abuzat pe el! 

Hohotesc şi mai tare, sprijinindu-mă de chiuvetă 
ca să rămân pe picioare. Îmi amintesc de poziţia în care 
i-am văzut pe cei doi la petrecere și trebuie să recunosc 
că are dreptate. După ce l-am văzut pe Ryder trăgând 
pe nas două liniuţe, mă îndoiesc că a mai avut habar de 
el. În concluzie, se presupune că blonda din fața mea e 
cea care a profitat de starea lui şi s-a strecurat acolo 
unde, în mod normal, e interzis. 

Nu e de mirare că acum e depășit de situaţie. 

— Nu mai râde! îmi cere supărată. E jenant! 

— Hei! 

Reina se înființează în pragul băii, purtând pe 
chip o expresie nedumerită. 

— Ce e amuzant? 

— Angel l-a violat pe Ryder, o informez distrată. 

Drept răsplată pentru divulgarea secretului, fata 
de lângă mine mă lovește peste braţ, trântindu-mi şi o 
privire pe măsură. 

— Ce-a făcut?! icnește cealaltă, uitându-se la ea 
cu ochii cât două farfurii. 

— Am auzit bine?! 

Mia își ițește capul de după cadrul ușii, încruntată. 
Îşi înfige ochii căprui direct în blonda de lângă mine, 
făcând-o să geamă de frustrate. 

— Minunat! A venit toată lumea sau mai aștep- 
tăm? 

— Oh, haide! exclamă Reina, sprijinindu-se de toc 
și aranjându-și pe față un zâmbet ştrengar. Bine că n-a 
fost invers, că lucrurile s-ar fi complicat. Ar fi trebui să 
mergem peste el cu torţe și furci! Dar în cazul ăsta, nu 
cred că Ryder s-a supărat vreun pic! 

Râdem pe înfundate toate trei, distrate de figura 
înfumurată pe care o face aceasta, vizavi de micuța 
batjocură nevinovată. Dar chiar și așa, nu o văd prea 
deranjată de comentariile noastre. Buzele ei tresar de 
mai multe ori, dovadă că abia își mai reține zâmbetul. 

— Aţi merita să fiţi arse pe rug, replică nemulțu- 
mită. 

— Ha! Cine ar fi crezut că Angel a noastră e aşa 
aventurieră? se întreabă Mia, arcuindu-şi curioasă 
sprâncenele. La început nu se mai oprea din plâns, iar 
acum... 

Lasă fraza neterminată și, în schimb, clatină ve- 
hement din cap, plescăind din buze pe măsură ce se 
îndepărtează. 


Spre seară, cerul parcă ar lua foc. Din albastrul 
limpede de peste zi, acesta capătă nuanţe tot mai roși- 
atice, iar atmosfera devine tot mai sufocantă. 

lar eu încă n-am idee ce urmează să se întâmple 
în seara asta. Îmi amintesc că Keith mi-a promis să mă 
ducă undeva, imediat ce acesta pătrunde în dormitorul 
pe care îl împart cu Mia și Angel, prinzându-mă în faţa 
măsuţei de toaletă, aranjându-mi ţinuta pe care am 

primit-o cu doar o jumătate de oră înainte. Bluza lungă 
și crem din plasă mi se oprește la jumătatea coapselor 
şi are mâneci scurte. Prin găurile indiscrete se zăreşte 
cu uşurinţă costumul de baie asortat, ce parcă se con- 
topeşte cu pielea ca mierea şi îmi lasă impresia că sunt 
complet goală. 

Nici nu mă străduiesc să mă întorc cu faţa spre el. 
Pe măsură ce pașii îl poartă spre mine, inima începe 
să-mi bată tot mai tare, recunoscându-l pe nemernic. 
Când se oprește în spatele meu, întregul corp mi se 
înfioară, reacţionând de-a dreptul exagerat la simpla 
lui prezenţă. 

Trag adânc aer în piept când mâinile lui mi se stre- 
coară pe șolduri și strâng ușor carnea. Ridicându-mi 
ochii din podea, îi întâlnesc pe ai săi în oglindă, înainte 
să-i lase să coboare pe reflexia care mă cuprinde doar 
de la brâu în sus. Mă studiază cu interes, parcă vrând 
să se asigure că am respectat cu stricteţe toate cerin- 
tele lui în privinţa vestimentaţiei care nu-mi dă nimic 
de bănuit despre ce urmează să facem. 

— Ce fetiță cuminte! mormăie ca pentru el, 
mângâindu-mi în întregime părul prins în coadă. Eşti 
pregătită? 

— Depinde, murmur cu noduri. Unde mă duci? 

— Departe, răspunde vag. Nu-ţi fie frică. 

Ce nu știe el e că, ceea ce simt, numai frică nu e. 
Sunt emoţionată, iar Keith nu mă ajută deloc să mă 
confrunt cu vârtejul din piept când își lasă nasul să 
alunece pe urechea mea și pe gât, mângâindu-l cu o 
mișcare fluidă, înainte să-şi muleze gura la bază şi să 
mă sărute. 

— Ţine minte, îmi cere brusc, ridicându-și capul 
înapoi spre urechea mea. Nu o să ți-o trag până nu mi-o 

ceri. Nu ai voie să consumi prea mult alcool. Vreau să fii 
conștientă. Şi nu ai voie să faci nimic periculos, care ar 
putea să te rănească în vreun fel. Poţi face asta pentru 
mine, Ellie? 

Deschid gura, dornică să-i ofer un răspuns sincer, 
însă mă trezesc bâjbâind după unul. Cum se așteaptă 
să-i promit ceva, când n-am nici cea mai mică idee 
despre ce urmează? 

Tot ce reușește să obţină de la mine sunt emoţii 
greu de gestionat şi ținut în frâu. 

— Per total, vreau să fii o fată cuminte. 

— Ok, răspund într-un final. 

Imediat ce îl primește, acesta se îndepărtează și 
pornește spre ușă, special pentru a o deschide larg, 
ca o invitaţie. Înghit în sec înainte să părăsesc dormi- 
torul, apoi să-l urmez pe coridorul scurt spre scări. 
Cobor treptele cu genunchii moi, simțindu-mă tot mai 
instabilă pe sandale, până când mâna lui o cuprinde pe 
a mea şi ajunge să mă tragă după el. 

Ținându-mă strâns de degete, mă scoate din 
vilă și mă conduce pe aleea pavată, evitând să-mi mai 
arunce vreo privire și să mă prindă cum mă zgâiesc la 
el. 

Oricât aș încerca să mă controlez, îmi simt gura 
inundându-se cu salivă și fiori fierbinţi cum mi se stre- 
coară între coapse, atât de anticipare, cât și de excitare. 
Pentru câteva momente am speranţa că mă va duce 
în Eden, deși ţinutele noastre nu se prea potrivesc cu 
orice activitate am putea avea acolo, însă schimbă 
direcția, deturnându-mi toate gândurile. 

Ce naiba e în neregulă cu mine, oricum? Chiar 
mi-aş fi dorit cu adevărat să fiu dusă în Eden și legată în 
lanţuri de bărbatul ăsta frumos, care stârneşte în mine 

tot ce e mai rău pe lume? Până la Paradisul Diamantelor, 
credeam că masochismul face parte din lista cu lucruri 
pe care nu-mi doresc să le simt pe propria-mi piele și, 
totuși, constat că sunt uşor dezamăgită că nu păstrăm 
direcția spre grădină. 

În schimb, Keith mă trage spre ponton şi înţeleg 
încotro ne îndreptăm abia când observ iahtul imens 
care ne aşteaptă la capătul lui, pregătit să iasă în larg. 
Arată mult prea... mare şi luxos, în ultimele bătăi ale 
soarelui ce apune dincolo de el, că parcă nu mai am 
răbdare să-l ajung. 

Pașii mă poartă pe pontonul din lemn, urmându-l 
pe Keith orbește şi puţin entuziasmată. 

— O să ieşim în larg? îl întreb curioasă, lingân- 
du-mi buzele uscate. 

Mi-e rușine să recunosc că ar fi pentru prima oară 
când mă îmbarc la bordul unui iaht și că din pricina 
asta am fluturi în stomac. În Cincinnati nu sunt bărci! 

Keith își întoarce ochii verzi spre mine, surprin- 
zându-mă cu zâmbetul pe buze. Cel mai probabil îmi 
trădează toată încântarea, căci îl aud chicotind încet. Şi 
nu contează că în momentul ăsta se distrează pe seama 
mea. Sunt extrem de fermecată de felul în care cerul 
se oglindește în geamurile fumurii ale suprastructurii 
cabinei, că nu-mi mai pasă de nimic. 

Apoi am parte de o adevărată surpriză când ne 
oprim în faţa punţii mobile și îmi văd numele scris pe 
partea din spate a iahtului, cu litere elegante. Şi nu-mi 
dau seama dacă e o simplă coincidenţă faptul că iahtul 
a fost botezat cu numele Ellie, dacă e o batjocură la 
adresa mea sau ceva mai mult, pe care probabil nu 
l-aș înţelege niciodată. Cert e că rămân blocată la baza 
punţii și mă zgâiesc lung la Keith cum o trece în grabă 

și se întoarce cu faţa spre mine, arcuindu-și nedumerit 
sprâncenele. 

— Haide, Ellie! îmi cere, întinzând mâna spre 
mine. Nu ai încredere în mine? 

— Nu! răspund sincer, făcându-l să izbucnească 
în râs. 

— Nu-i nimic, replică printre hohote, înainte 
să-mi facă cu ochiul. O să te fac să ai! 

Ezit o clipă, nehotărâtă, apoi o trec încet, oprin- 
du-mă abia când braţele sale mă cuprind de talie și 
mă pun cu picioarele pe puntea strălucitoare din lemn 
maroniu a iahtului, strângându-se mai tare în jurul 
meu. 

Ochii mi se fac mari când aud glasul ridicat al Miei, 
venind din cabina de deasupra noastră, apoi râsetele 
groase ale celorlalți patru bărbaţi, care le acoperă cu 
ușurință pe cele ale fetelor. Mă uit nedumerită la Keith, 
însă nu se grăbește deloc să-mi explice care e scopul 
prezenţei lor. 

În orice caz, începe să-mi pese din ce în ce mai 
puţin de asta sau de motivul pentru care am fost adusă 
aici, când gura lui se năpustește spre a mea și mă sărută 
cu nesat, zdrobindu-mi buzele, înainte să-şi lase dinţii 
să o agaţe pe cea de jos și s-o tragă spre el cu un mărâit 
gutural. Și, cu toate că nu e pentru prima oară când mă 
sărută, este pentru prima oară când sunt cuprinsă de 
senzaţia stranie că tocmai am căzut într-o capcană. 

Când se retrage, ochii lui verzi ard de-a dreptul, 
promiţându-mi atât de multe lucruri, încât nu mă mai 
pot opri din a înghiţi în sec în mod repetat, până mi se 
usucă gura. 

— Bine ai venit la bord, Ellie! 

